
Sfântul cuvios Antonie cel mare 
(17 ianuarie) 





LI 


Sfântul Antonie cel mare (251-356), "părintele monahilor”, este poate cel mai 
popular ascet şi socotit a fi începătorul vieţii călugăreşti. Este considerat de tradiția 
monastică drep întemeietor al monahismului, împreună cu Sfântul Pahomie cel 


Mare. 

17. Și coborând împreună cu ei, a Stat în loc şes, EI şi mulţime multă de ucenici 
qi Săi şi mulțime mare de popor din toată Iudeea, din lerusalim şi de pe ţărmul 
Tirului şi al Sidonului, care veniseră ca să-L asculte şi să se vindece de bolile 
lor. 

16. Și cei chinuiţi de duhuri necurate se vindecau. 

19. Și toată mulţimea căuta să se atingă de El că putere ieşea din EI şi-i vindeca 
pe toți. 

20. Și EI, ridicându-Și ochii spre ucenicii Săi, zicea: Fericiţi voi cei săraci, că a 
voastră este împărăţia lui Dumnezeu. 

21. Fericiţi voi care flămânziţi acum, că vă veţi sătura. Fericiţi cei ce plângeți 
acum, că veţi râde. 

22. Fericiţi veţi fi când oamenii vă vor uri pe voi şi vă vor izgoni dintre ei, şi vă 
vor batjocori şi vor lepăda numele voastre ca rău din pricina Fiului Omului. 

23. Bucuraţi-vă în ziua aceea şi vă veseliți, că, iată, plata voastră multă este în 
cer; pentru că tot aşa făceau proorocilor părinţii lor. 


Apostol 





Fraţilor, 

17. Ascultaţi pe mai-marii voştri şi vă supuneţi lor, fiindcă ei priveghează pentru 
sufletele voastre, având să dea de ele seamă, ca să facă aceasta cu bucurie şi nu 
suspinând, căci aceasta nu v-ar fi de folos. 

18. Rugaţi-vă pentru noi; căci suntem încredinţaţi că avem un cuget bun, dorind 
ca întru toate cu cinste Să trăim. 

19. Şi mai mult vă rog să faceţi aceasta, ca să vă fiu dat înapoi mai curând. 

20. Iar Dumnezeul păcii, Cel ce, prin sângele unui testament veşnic, a sculat din 
morţi pe Păstorul cel mare al oilor, pe Domnul nostru lisus, 

21. Să vă întărească în orice lucru bun, ca să faceţi voia Lui şi să lucreze în noi 
ceea ce este bine plăcut în faţa Lui, prin lisus Hristos, căruia fie slava în vecii 
vecilor. Amin! 

In această lună (ianuarie), ziua a şapteprezecea - Prea cuviosul şi de 
Dumnezeu purtătorul părintele nostru Antonie cel mare (Minei) 





La Vecernia cea mică 


Stihirile pe 4, glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Când în mormânt bucurându-te pe tine însuţi te-ai încuiat părinte, pentru dragostea 
lui Hristos, ai răbdat prea tare de la draci ispite, şi cu rugăciunea şi cu darul ai 
arătat viclenirile lor mai slabe decât păianjenul, atunci s-au veselit cetele cereşti 
strigând: Slavă Celui ce te-a întărit pe tine Antonie. (de două ori) 


Alt Ilie te-ai arătat, având pe măriţii tăi ucenici, ca pe Elisei, înțelepte, cărora şi 
darul tău îndoit l-ai vărsat, răpit fiind ca într-un car ceresc părinte. Pentru aceasta 
vieţuind cu duhul, acum împreună te bucuri cu dânşii, pomenind prea fericite pe 
toţi cei ce săvârşesc cu dragoste, cinstită pomenirea ta Antonie. 


Ca şi văzătorul de Dumnezeu, Moise ai intrat în norul vedeniilor cel înţelegător cu 
adevărat, şi de îndată ai văzut luminat pe Acela de care ai dorit. Şi prea mărindu-te 
la faţă cu raza aceea părinte, te-ai povăţuit la lăcaşurile cele mântuitoare. Pentru 

aceasta adunându-ne de Dumnezeu înţelepțite, bucurându-ne strigăm: Slavă Dum- 
nezeului nostru, Celui ce te-a întărit pe tine. 


Slavă..., glas 3 
Cuvioase Antonie, arzătoare şi cu tot sufletul obişnuinţă de pustnicie prea tare, ca 
şi cum te-ai fi odihnit între cei fără materie ai săvârşit. Că cu cei mari din pustie pe 
tine împreunându-te duhovniceşte, săgețile dracilor cele ca focul arzătoare le-ai 
călcat, şi mai presus decât toată fapta bună făcându-te, te sălăşluieşti împreună cu 
îngerii întru Impărăţia Cerurilor. Cu care împreună roagă-te lui Hristos Dumnezeu, 
să mântuiască sufletele noastre. 
Și acum..., a Născătoarei 
Sicriu înţelegător te ştim pe tine, Preacurată, care ai purtat lespezile cele scrise de 
Dumnezeu şi pe Dătătorul de lege şi Ziditorul nostru. Pe care roagă-L să mân- 
tuiască sufletele noastre. 

La Stihoavnă 


Stihirile, glas 2: 


Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel Dumnezeiesc se naşte. 


Arătatu-te-ai din scutecele maicii tale vas sfinţit, de Dumnezeu purtătorule An- 
tonie, şi casă Preasfântului Duh. 


Stih: Scumpă este înaintea Domnului, moartea cuviosului Lui. 


Amăgirile viclenilor draci, biruindu-le cu puterea Crucii, luminat ai arătat slava lui 
Hristos, părinte Antonie. 


Stih: Fericit bărbatul care se teme de Domnul. 


Ridicatu-te-ai ca Ilie în car de foc şi ai mers fericite fără mijlocire la Treime, 
Antonie prea cuvioase. 


Slavă..., Și acum..., a Născătoarei 

Cetele cele de sus, Născătoare de Dumnezeu Fecioară, te laudă cu cei de Jos, mă- 
rind neîncetat prea curată naşterea ta. 


Tropar, glas 4: Râvnitor lui Ilie cu obiceiurile asemănându-te, Botezătorului cu 
drepte cărări urmând părinte Antonie. Pustiului te-ai făcut locuitor şi ai întărit 
lumea cu rugăciunile tale. Pentru aceasta roagă-te lui Hristos Dumnezeu, să mân- 
tuiască sufletele noastre. 


Slavă..., Și acum..., a Născătoarei 


Taina cea din veac ascunsă şi de îngeri neştiută, prin tine Născătoare de Dumne- 
zeu celor de pe pământ s-a arătat, Dumnezeu întru împreunare neamestecată întru- 
pându-Se, şi Crucea de bună voie pentru noi luând. Prin care înviind pe cel întâi 
zidit, a mântuit de moarte sufletele noastre. 


Ectenia mică şi Otpustul. 

La Vecernia cea mare 
Fericit bărbatul... Slava întâia. La Doamne strigat-am,... Stihirile pe 8, glas 4: 
Podobie: Cela ce eşti chemat... 


Cela ce te-ai luminat cu razele Duhului, când dumnezeiescul dor pe tine te-a aprins 
şi sufletul ţi-a ridicat, ca să doreşti de dragostea Lui cea prea multă cu adevărat. 
Atunci nu te-ai uitat la trup şi la sânge şi afară de lume ai fost, prin multa pustnicie 
şi linişte cu Dânsul unindu-te. Pentru aceasta te-ai umplut (precum ai cerut) de bu- 
nătățile cele de acolo şi ai strălucit ca o stea, luminând sufletele noastre, An-tonie. 
(de două ori) 


Cela ce ai sfărâmat arcele şi săgețile dracilor, cu darul Dumnezeiescului Duh, şi 
răutatea şi pândirea lor tuturor o ai vădit cu dumnezeieşti învățături, de dumne- 
zeieşti raze fiind strălucit, călugărilor te-ai făcut prea strălucit luminător şi pustiei 
întâi împodobitor, şi bolnavilor iscusit şi cinstit tămăduitor, şi pildă întâi şi 
închipuire vieţii celei îmbunătăţite, părinte Antonie. (de două ori) 


Cela ce eşti plin de dumnezeieştile daruri, pe tine ca pe o oglindă neîntinată a 
dumnezeieştilor arătări, părinte aflându-te Hristos, razele cele strălucite ale luminii 
Sale ţie ţi-a arătat. De unde te-ai arătat izvor îndestulat de vindecări. Şi hrană celor 
flămânzi şi celor însetaţi, prin ploaie rourând iertare şi patimile sufleteşti văzându- 

le, cu cuvântul tău înţelepţeşte mai bune le-ai făcut lui Dumnezeu. Pe care roagă-L 
să mântuiască şi să lumineze sufletele noastre. (de două ori) 


Cela ce eşti curat la suflet şi la inimă, înger pământesc, om ceresc. Învățător 
fecioriei, al înfrânării cumpănă adevărată Antonie, care eşti împreună cu Stăpânul 
tău, şi slavoslovie fără tăcere fericite, împreună cu îngerii şi cu cuvioşii şi cu toți 
mucenicii Lui aduci, pe cei ce săvârşesc a ta cinstită pomenire pururea, din 
cumplite nevoi şi din greşeli mântuieşte-i. 


Slavă..., glas 6, a lui Sicheot 


Pe cel după chip păzindu-l nevătămat, mintea stăpân peste patimile cele pierzătoare 
pustniceşte punându-ţi, spre cel după asemănare, cât este după putinţă te-ai suit. Că 
bărbăteşte firea silindu-ţi, te-ai nevoit pe cel mai rău a-l supune celui mai bun, şi pe 
trup a-l face rob sufletului. Pentru aceasta călugărilor te-ai arătat mai mare, cetă- 
țean pustiei, celor ce bine călătoresc povăţuitor, îndreptător de faptă bună prea 
adevărat. Şi acum în ceruri, oglinzile dezlegându-se fericite, curat vezi Sfânta 
Treime, rugându-te fără mijlocire, pentru cei ce cu credinţă şi cu dragoste te 
cinstesc pe tine. 


Și acum..., a Născătoarei 


Cine nu te va ferici pe tine Preasfântă Fecioară? Sau cine nu va lăuda prea curată, 
naşterea ta ? Că Cel ce a strălucit fără de ani din Tatăl, Fiul Unul-Născut, Acelaşi 
din tine cea curată a ieşit negrăit întrupându-Se. Din fire Dumnezeu fiind şi cu firea 
Om făcându-Se pentru noi. Nu în două feţe fiind despărțit, ci în două firi 
neamestecat, fiind cunoscut. Pe Acela roagă-L, curată cu totul fericită, să se mi- 
luiască sufletele noastre. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei şi Paremiile. 


De la înţelepciunea lui Solomon citire: 
Cap. 5, Vers 16. 

Drepţii în veci vor fi vii şi întru Domnul plata lor, şi purtarea de grijă pentru dânşii 
de la Cel Preaînalt. Pentru aceasta vor lua împărăția podoabei şi stema frumuseţii 
din mâna Domnului, că cu Dreapta Sa va acoperi pe ei, şi cu braţul Său îi va apăra. 
Lua-va toată arma dragostea Lui, şi va întrarma făptura spre izbânda vrăjmaşilor. 
Îmbrăcase-va în zaua dreptăţii şi-şi va pune luişi coif judecata cea nefăţarnică. Lua- 
va pavăză nebiruită sfinţenia, şi va ascuţi cumplită mânie întru sabie şi va da război 
împreună cu Dânsul lumea asupra celor fără de minte. Merge-vor drept nimeritoare 
săgețile fulgerelor şi ca dintr-un arc bine încordat al norilor, la ţintă vor lovi. Şi din 
mânia cea zvârlitoare de pietre, pline, se vor arunca grindine. Întărise-va asupra lor 
apa mării şi râurile îi vor îneca de năprasnă. Stava împotriva lor Duhul puterii şi ca 
un vifor va vântura pe ei. Şi va pustii tot pământul fărădelegea şi răutatea va răs- 
turna scaunele puternicilor. Auziţi dar împărați şi înţelegeţi, învăţaţi-vă judecătorii 
marginilor pământului. Luaţi în urechi cei ce stăpâniţi mulțimi şi cei ce vă trufiți 
întru popoarele neamurilor. Că de la Domnul s-a dat vouă stăpânirea şi putere de la 
Cel Preaînalt. 


De la înţelepciunea lui Solomon, citire: 
Cap. 3, Vers]. 


Sufletele drepţilor sunt în mâna lui Dumnezeu, şi nu se va atinge de dânsele 
munca. Părutu-s-a întru ochii celor nepricepuţi a muri şi s-a socotit pedepsire 
ieşirea lor şi mergerea de la noi sfărâmare, iar ei sunt în pace. Că înaintea feţei 
oamenilor de vor, lua şi muncă, nădejdea lor este plină de nemurire. Şi puţin fiind 
pedepsiți, cu mari faceri de bine se vor dărui, că Dumnezeu 1-a ispitit pe dânşii şi 1- 
a aflat luişi vrednici. Ca aurul în topitoare i-a lămurit pe ei şi ca o jertfă de ardere 
întreagă i-a primit. Şi în vremea cercetării sale vor străluci, şi ca scânteile pe paie 
vor fugi. Judeca-vor limbi şi vor stăpâni popoare şi va împărăţii într-înşii Domnul 
în veci. Cei ce nădăjduiesc spre Dânsul vor înţelege adevărul, şi credincioşii în 
dragoste vor petrece cu Dânsul! Că dar şi milă este întru cuvioşii Lui şi cercetare 
întru aleşii Lui. 


De la înţelepciunea lui Solomon, citire: 
Cap. 4, Vers 7. 


Dreptul de va ajunge să se sfârşească, întru odihnă va fi. Că bătrâneţile sunt cin- 
stite, nu cele de mulți ani, nici cele ce se numără cu numărul anilor. Şi cărunteţile 
sunt înţelepciunea oamenilor şi vârsta bătrâneților viaţă nespurcată. Plăcut lui 
Dumnezeu făcându-se, la iubit şi vieţuind între păcătoşi, s-a mutat. Răpitu-s-a, ca 
să nu schimbe răutatea mintea lui, sau înşelăciunea să înşele sufletul lui. Că râvna 
răutăţii întunecă cele bune şi neînfrânarea poftei schimbă gândul cel fără de 

răutate. Sfârşindu-se peste puţin, a plinit ani îndelungați. Că plăcut era Domnului 
sufletul lui. Pentru aceea s-a grăbit a-l scoate pe dânsul din mijlocul răutăţii. Şi 
popoarele văzând şi necunoscând, nici punând în gând una ca aceasta. Că dar şi 
milă este întru cuvioşii Lui, şi cercetare întru aleşii Lui. 


La Litie 
Stihirile, glas 2, ale lui Studit: 


Postnicească nevoinţă ai adunat pe pământ cuvioase Antonie, şi adăogirile pati- 
milor în izvorul lacrimilor tale toate le-ai potolit. Şi scară dumnezeiască şi cinstită 
la ceruri ridicând, la toţi s-a cunoscut viaţa ta, de Dumnezeu primită; că rodurile 
bunei credinţe într-însa tare arătând, tămăduieşti cu dânsele neputinţele patimilor, 
celor ce-ţi strigă ție cu credință: Bucură-te, steaua răsăritului cea ca aurul stră- 
lucitoare şi al călugărilor luminătorule şi păstorule. Bucură-te, prea lăudate, creş- 
terea cea prea bună a pustiei, şi reazemul Bisericii cel neclintit. Bucură-te, îndrep- 
tătorul cel mare al celor ce rătăcesc. Bucură-te, lauda noastră şi a lumii bu-curia 
cea luminoasă. 


Pe îngerul cel de pe pământ şi în ceruri omul lui Dumnezeu, bună podoaba lumii, 
desfătarea bunătăţilor şi a faptelor bune, lauda pustnicilor, pe Antonie să-l cinstim. 
Că sădit fiind în casa lui Dumnezeu, a înflorit după dreptate. Şi ca un cedru în 
pustie a înmulțit turma oilor lui Hristos celor cuvântătoare, întru cuviinţă şi drep- 
tate. 


Cuvioase părinte din pruncie cu osârdie spre fapte bune nevoindu-te, te-ai făcut 
organ Sfântului Duh. De la Dânsul luând lucrarea minunilor, ai îndemnat pe 
oameni să urască cele îndulcitoare. Şi acum cu dumnezeiască lumină mai curat 
fiind strălucit, luminează şi gândurile noastre, părinte Antonie. 


Glas 3, a lui Anatolie: Cuvioase Antonie, arzătoare şi cu tot sufletul obişnuinţă de 
pustnicie prea tare, ca şi cum te-ai fi odihnit între cei fără materie ai săvârşit. Că cu 
cei mari din pustie pe tine împreunându-te duhovniceşte, săgețile dracilor cele ca 
focul arzătoare le-ai călcat, şi mai presus decât toată fapta bună făcându-te, te 
sălășluieşti împreună cu îngerii întru Împărăţia Cerurilor. Cu care împreună roagă- 
te lui Hristos Dumnezeu, să mântuiască sufletele noastre. 


Slavă..., glas 5 

Cuvioase părinte, glasul Evangheliei Domnului auzind, lumea ai părăsit, bogăţia şi 
slava întru nimica socotindu-le. Pentru aceasta tuturor ai strigat: lubiţi pe Dumne- 
zeu şi veţi afla dar veşnic. Nimica să nu cinstiți mai mult decât dragostea Lui, că 
atunci când va veni întru slava Sa, să aflați odihnă cu toți sfinţii; cu ale cărui rugă- 
ciuni, Hristoase păzeşte şi mântuieşte sufletele noastre. 


Și acum..., a Născătoarei 


Fericimu-te Născătoare de Dumnezeu Fecioară şi te mărim credincioşii după dato- 
rie, pe tine cetatea cea nemişcată şi zidul cel nesurpat, şi folositoarea cea tare şi 
scăparea sufletelor noastre. 


La Stihoavnă 
Stihirile glas 5: 
Podobie: Bucură-te, cămara... 


Bucură-te, cela ce ai fost sihaştrilor conducător şi nebiruit ajutător! Că tăind rădă- 
cinile poftelor şi pornirile dracilor, împotrivindu-te bărbăteşte, ai biruit neputinţa 
lor şi înşelăciunea cea de suflet pierzătoare, şi ai arătat a Crucii Mântuitorului 
lucrarea şi nebiruita putere. Cu care şi încingându-te ai biruit pe toţi cei ce se 
leapădă de dumnezeiască arătarea lui Hristos în trup. Pe care roagă-L să dea sufle- 
telor noastre mare milă. 


Stih: Scumpă este înaintea Domnului, moartea cuviosului Lui. 


Stâlp luminos cu faptele bune întărit şi nor umbrit ai fost celor din pustie, de pe 
pământ la Cer povăţuind pe cei ce văd pe Dumnezeu. Cu toiagul Crucii despărţind 
marea patimilor şi pe Amalic cel netrupesc biruind, neapărată suire la Cer ai aflat, 
de Dumnezeu fericite, şi moştenire nestricăcioasă, cu cei fără de trupuri stând cu 
bucurie înaintea Scaunului lui Hristos, pe care roagă-L să dea sufletelor noastre 
mare milă. 


Stih: Fericit bărbatul care se teme de Domnul. 


Bucură-te, cela ce locuieşti împreună cu cetele îngereşti întru cele de sus Antonie, 
că viaţa acelora părinte pe pământ ai vieţuit cu adevărat, cu fapta bună nevoindu-te, 
te-ai arătat oglindă, prea curată şi neîntinată, primind razele cele prea strălucite ale 
Sfântului Duh, prea fericite. Pentru aceasta fiind luminat, ai văzut cele ce vor să 

fie, toate mai înainte spunându-le, de dumnezeiasca arătare de lumină fiind învăţat; 
pe Hristos roagă-L, să dea sufletelor noastre mare milă. 


Slavă..., glas 8, a Sicheotului 
Mulţimile călugărilor pe tine îndreptătorul te cinstim, Antonie, părintele nostru. Că 
prin tine pe cărarea cea dreaptă cu adevărat a umbla am cunoscut. Fericit eşti că lui 
Hristos ai slujit şi ai biruit puterea vrăjmaşului. Cela ce eşti cu îngerii împreună 
vorbitor, cu drepţii şi cu cuvioşii împreună locuitor. Cu care roagă-te Domnului, să 
miluiască sufletele noastre. 
Și acum..., a Născătoarei 
Fecioară nenuntită, care pe Dumnezeu negrăit L-ai zămislit cu trup, Maica Dumne- 
zeului Celui Preaînalt, rugăciunile robilor tăi primeşte-le, ceea ce eşti cu totul fără 
prihană. Care tuturor dăruieşti curățire de greşeli, acum rugăciunile noastre pri- 
mindu-le, roagă-te să ne mântuim noi toţi. 
La binecuvântarea pâinilor. 
Troparul, glas 4: Râvnitor lui Ilie cu obiceiurile asemănându-te, Botezătorului cu 
drepte cărări urmând părinte Antonie. Pustiului te-ai făcut locuitor şi ai întărit 
lumea cu rugăciunile tale. Pentru aceasta roagă-te lui Hristos Dumnezeu, să mân- 
tuiască sufletele noastre. 
Și Născătoare de Dumnezeu, Fecioară, bucură-te! Ceea ce eşti plină de har, Marie, 
Domnul este cu tine. Binecuvântată eşti tu între femei şi binecuvântat este rodul 
pântecelui tău, că ai născut pre Mântuitorul sufletelor noastre. (o dată) 
Citire a Cuvântului. 

La Utrenie 
La Dumnezeu este Domnul..., Troparul Sfântului de două ori. 
Slavă..., Și acum..., al Născătoarei 


După întâia Catismă, Sedealna, glas 8: 


Podobie: Pe Înţelepciunea... 

Sufletul tău legându-ţi cu dragostea lui Hristos, cele pământeşti toate urându-le 
arătat, te-ai sălăşluit părinte cuvioase în pustietăţi şi în munţi. Că din pomul 
cunoştinţei gustând, slăvite, ca din cele de taină, îngereşte ai strălucit tăinuitorule. 
Pentru aceasta şi norul trupului tău trecându-l întunericul dracilor ai gonit, fericite, 
cela ce ai fost între călugări mai ales. Roagă-te lui Hristos Dumnezeu, iertare de 
greşeli să dăruiască, celor ce prăznuiesc cu dragoste sfântă pomenirea ta. (de două 
Or1) 


Slavă..., Și acum..., a Născătoarei 


Pe Înţelepciunea şi Cuvântul în pântecele tău zămislind fără de ardere Maica lui 
Dumnezeu, negrăit ai născut pe Cela ce a făcut toate şi în braţele tale ai avut pe 
Cela ce ţine toate, şi din sâni ai hrănit pe Cela ce hrăneşte lumea. Pentru aceasta te 
rog pe tine Preasfântă Fecioară, ca să mă curăţeşti de greşeli, când voi vrea să stau 
înaintea feţei Ziditorului meu. Stăpână Fecioară curată, al tău ajutor atuncea să-mi 
dăruieşti. Pentru că poţi câte voieşti prea curată. 


După a doua Catismă, Sedealna sfântului glas 5: 

Podobie: Cuvântul cel împreună... 

Pe sihastrul Domnului cu cântări să-l cinstim, ca pe cel ce a omorât toate năvălirile 
patimilor, cu înfrânarea şi cu răbdarea cea tare cu adevărat, şi a ruşinat foarte pe 
împotrivă luptătorul vrăjmaş şi toate mândriile lui, şi acum se roagă Domnului să 
miluiască sufletele noastre. (de două ori) 

Slavă..., Și acum..., a Născătoarei 

Bucură-te, uşa Domnului cea neumblată, pe care mai înainte te-a propovăduit toţi 
cei prea drepți, şi proorocul Daniil, munte netăiat. Şi David dulcele cântăreţ; cu 
Moise şi cu apostolii, rug şi năstrapă, şi toiag, nor, uşă şi scaun, şi munte mare te-a 
arătat nouă. 

După Poleleu, Sedealna, glas 8: 

Podobie: Pe Înţelepciunea... 

Gâlcevile lumeşti lăsându-le şi Crucea ta pe umeri luându-ţi, pe tine însuţi tot te-ai 


adus Domnului şi afară de trup părinte şi de lume fiind, te-ai făcut părtaş Duhului 
Sfânt. Pentru aceasta şi spre râvna ta pe noroade adunând, cetăţi ai deşertat şi pus- 

tietățile cetăţi le-ai făcut, de Dumnezeu purtătorule Antonie, roagă-te lui Hristos 
Dumnezeu, iertare de greşeli să dăruiască, celor ce prăznuiesc cu dragoste sfântă 
pomenirea ta. 


Slavă..., glas 4 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cu lumina cea neapropiată luminat fiind, ca o stea ai strălucit întru dăscăliile pu- 
stiei, luminând Antonie, pe cei ce au venit la tine cu suflet neîndoit. 


Și acum..., a Născătoarei, asemenea 


Cu venirea Preasfântului Duh, pe Cel de pe un Scaun cu Tatăl şi de o Fiinţă, prin 
glasul îngerului L-ai zămislit curată de Dumnezeu Născătoare, ceea ce eşti chema- 
rea lui Adam. 


Apoi Antifonul dintâi al glasului al patrulea. 

Prochimen, glas 4: Scumpă este înaintea Domnului, moartea cuviosului Lui. 
Stih: Ce voi răsplăti Domnului pentru toate care mi-a dat mie. 

Toată suflarea... 


Evanghelia de la Matei: Zis-a Domnul ucenicilor Săi: Toate îmi sunt date Mie... 


După Salmul 50 

1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă... glas 2 


Pentru rugăciunile cuviosului Tău, Antonie, Milostive, curăţeşte mulțimea 
greşelilor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-mă Dumnezeule după marea mila Ta, şi după mulțimea în- 
durărilor Tale, curăţeşte fărădelegea mea. 


Stihira, glas 6: Cuvioase părinte, în tot pământul a ieşit vestea isprăvilor tale, 
pentru aceasta în ceruri ai aflat plata ostenelilor tale, taberele drăceşti ai pierdut, 
cetele îngereşti ai ajuns, a cărora viață fără prihană ai urmat. Îndrăznire având către 
Dumnezeu, cere pace sufletelor noastre. 


Canoanele Al Născătoarei de Dumnezeu cu Irmosul pe 6, şi al cuviosului pe 8. 


Canonul Născătoarei de Dumnezeu 

facere a lui loan Damaschin 
Cântarea 1-a, glas 2 


Irmos: Calea mării cea nebătută şi neumblată, călătorindu-o neudat Israelul cel 
ales a cântat: Să cântăm Domnului, că S-a proslăvit. 


Scara cea fără materie de demult şi calea mării cea străină şi neumblată, naşterea ta 
a arătat Curată, care o lăudăm toţi, că s-a proslăvit. 


Puterea Celui Preaînalt, statul cel desăvârşit, înţelepciunea lui Dumnezeu, care S-a 
întrupat din tine Preacurată, cu oamenii a locuit, că S-a proslăvit. 


Umblat-a prin uşa cea neumblată a pântecelui tău celui încuiat Soarele dreptăţii 
Curată, şi lumii a luminat că S-a proslăvit. 


Alt Canon, al cuviosului 

facere a lui losif 
Cântarea 1-a, glas 8 
Irmos: Pe gonaciul Faraon... 
Cela ce la nemurire şi la viaţa veşnică ai apucat cu adevărat, şi de raza cea întreit 
strălucitoare părinte te saturi, roagă-te, ca să se lumineze cu luminarea darului 
sufletul meu cel întunecat, ca după vrednicie să te laud pe tine. 
Tânăr fiind de vârsta trupului, calea cea nouă a faptei bune luând, fără primejdie ai 
călătorit pe dânsa. Legii Mântuitorului celei noi plecându-te de trei ori fericite, şi 
poruncilor Evangheliei celor de viaţă purtătoare urmând. 
Slavă.... 
Cu strălucirea cea în trei luminătoare prea înțelepte luminat fiind, vrăjmăşească 
întărâtarea dracilor, fericite, şi gurile cele căscate ale fiarelor şi durerile vătă- 


mărilor, ca pe nişte păianjeni le-ai sfărâmat, cu dumnezeiască dragoste fiind aprins. 


Și acum.... Născătoarei 

Ca ceea ce ai îndrăzneală ca o Maică a lui Dumnezeu către Cel ce S-a născut din 
tine, Cuvântul cel Unul-Născut şi împreună fără început cu Tatăl şi de o Fiinţă cu 
Duhul, rugându-L nu înceta, ceea ce eşti cu totul fără prihană, ca să izbăvească din 
nevoi, pe cei ce te măresc pe tine de Dumnezeu Născătoare. 


Catavasie: Pământul cel roditor de adâncime, uscat l-a umblat oarecând soarele, 
căci ca un zid s-a închegat apa de amândouă părțile, poporului celui ce a trecut 
marea pedestru, şi cu plăcere lui Dumnezeu a cântat: Să cântăm Domnului, că cu 
slavă S-a proslăvit. 

Canonul Născătoarei de Dumnezeu 


Cântarea a 3-a 


Irmos: Arcul puternicilor s-a sfărâmat, prin stăpânirea Ta, Hristoase, şi cei slabi s- 
au încins cu putere. 


Cel mai presus decât toată vremea, ca un făcător al vremilor, din tine Fecioară de 
bunăvoie Prunc S-a zidit. 


Pântecele cel mai desfătat decât cerurile, să-l lăudăm credincioşii, prin care Adam 
în ceruri bucurându-se petrece. 


Alt Canon, al cuviosului 
Cântarea a 3-a 
Irmos: Cel ce ai întărit din început cerurile cu priceperea şi ai întemeiat pământul 
peste ape, întăreşte-mă pe piatra poruncilor Tale, Hristoase; că nu este Sfânt afară 


de Tine, Unule lubitorule de oameni. 


Cu gând întărit şi cu răbdare stătătoare stingând văpaia patimilor, te-ai îmbrăcat în 
luminată haina nepătimirii, părinte Antonie şi în veşmântul mântuirii. 


Cu năvăliri prea tari dracii îndrăznind şi asemănându-se fiarelor, n-ai băgat seamă 
de puterea lor cea slabă, că pe cel tare în războaie ai avut ajutor. 


Slavă... 

Purtătorul de Dumnezeu, pe căpeteniile întunericului şi stăpânule înfrângându-le 
cu înfrânare tare, purtător de izbândă biruitor s-a făcut, Antonie, lauda sihaştrilor şi 
bucuria călugărilor. 


Și acum..., a Născătoarei 


Mintea mea cea omorâtă, cu lucrarea cea de viaţă, care din tine s-a arătat lumii, 
ridică-o Curată şi la viaţă o povăţuieşte, ceea ce una ai sfărâmat porțile morţii, cu 
Cel născut al tău. 


Catavasie: Întărirea celor ce nădăjduiesc spre Tine, întăreşte Doamne Biserica Ta, 
care o ai câştigat cu scump sângele Tău. 


Sedealna sfântului, glas 4: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Chemării Domnului tău ai urmat, lepădându-te de lume şi de toate frumuseţile ei, 
prea fericite Antonie, scârba postniciei cu osârdie ai suferit, şi taberele dracilor cu 
bărbăție le-ai gonit. Pentru aceasta pururea cu credinţă şi cu cântări cinstim po- 
menirea ta. 


Slavă..., 

Altă Sedealnă, glas 8: 

Podobie: Pe înţelepciunea... 

Crucea Domnului ridicând înțelepte şi Lui până în sfârşit urmând, mintea nu ţi-ai 
întors la lume, de Dumnezeu înţelepțite, ci cu înfrânarea şi cu ostenelile ţi-ai 
omorât patimile, şi pe tine însuţi te-ai gătit Biserică Domnului. Pentru aceasta 
răsplătire de daruri ai luat, a vindeca bolile şi a goni duhurile, de Dumnezeu 
purtătorule Antonie. Roagă-te lui Hristos Dumnezeu, iertare de greşeli să dă- 


ruiască, celor ce prăznuiesc cu dragoste sfântă pomenirea ta. 


Și acum..., a Născătoarei, asemenea 

Ca ceea ce eşti Mireasă cu totul fără prihană a Făcătorului, ca o Maică a Mân- 
tuitorului, care nu ştii de bărbat, ca ceea ce eşti lăcaş Mângâietorului, cu totul fără 
prihană, pe mine cela ce sunt lăcaş spurcat fărădelegii şi batjocură dracilor întru 
cunoştinţă m-am făcut, grăbeşte de mă izbăveşte de lucrarea lor cea rea, lăcaş lumi- 
nat prin fapta bună făcându-mă, ceea ce eşti de lumină primitoare curată, goneşte- 
mi negura patimilor şi împărtăşirii celei de sus mă învredniceşte şi luminii celei 
neînserate, cu rugăciunile tale. 


Canonul Născătoarei de Dumnezeu 
Cântarea a 4-a 


Irmos: Auzit-am Doamne auzul iconomiei Tale şi Te-am proslăvit pe Tine, unule 
Iubitorule de oameni. 


lată s-a prea înălțat dumnezeiescul munte al casei Domnului, mai presus decât 
puterile, Maica lui Dumnezeu, prea arătat. 


Afară de legile firii Fecioară una născând pe Stăpânitorul făpturii, te-ai învred-nicit 
dumnezeieştii chemări. 


Alt Canon, al cuviosului 
Cântarea a 4-a 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Scară dumnezeiască de bunătăţi făcându-ţi, la înălțime părinte te-ai suit şi pe 
Dumnezeu ai văzut într-însa întărit, şi daruri împărțind cu mână prea bogată, celor 
ce cântă cu credinţă: Slavă puterii Tale, lubitorule de oameni. 


Cu totul te-ai sfințit lui Dumnezeu, Antonie, însuți cu Acela unindu-te, prea 
înțelepte, prin fapta bună şi prin cuvântări, şi dumnezeieştii vederi ca un curat 
învrednicindu-te, că de pământ şi de cele pământeşti depărtându-te, după vrednicie 
ai aflat cereasca desfătare. 


Slavă... 

Mintea şi sufletul curățindu-ți Antonie, înşelăciunea cea de suflet pierzătoare 
părinte şi meşteşugirile şi amăgirile cele amare şi nălucirile vrăjmaşilor le-ai vădit, 
că pătimind te-ai învăţat, şi învăţat fiind, ai învăţat mulțimile călugărilor, prea 
fericite. 


Și acum..., a Născătoarei 


Pe Dumnezeu Cel ce S-a întrupat din tine roagă-L., care neschimbat a rămas pre- 
cum a fost şi fireşte de o fiinţă fiind, este întocmai cu Tatăl şi cu tine ceca ce L-ai 
născut, iertare de greşeli şi mântuire sufletelor să dăruiască, celor ce te laudă pe 
tine cu credinţă. 


Catavasie: Acoperit-au cerurile bunătatea Ta, Hristoase, că ieşind din Chivotul 
sfințirii Tale, din nestricata Maică, în Biserica slavei Tale, Te-ai arătat ca un Prunc 
în braţe purtat, şi s-au umplut toate de a Ta laudă. 


Canonul Născătoarei de Dumnezeu 
Cântarea a 5-a 


Irmos: Cărbunele care mai înainte s-a arătat lui Isaia, ca un soare din feciorescul 


SS a SA) 


dăruindu-le. 


Norilor, dulceaţă de veselie stropiţi celor de pe pământ, că Prunc S-a dat, Cel ce 
este mai înainte de veci, întrupându-Se din Fecioară, Dumnezeul nostru. 


Vieţii şi trupului meu lumină a strălucit şi mâhnirea păcatului o a dezlegat, întru 
cele mai de pe urmă, din Fecioară fără de sămânță întrupându-Se Cel Preaînalt. 


Alt Canon, al cuviosului 
Cântarea a 5-a 


Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 


Locuind întru tine având pe Dumnezeu, Cel ce toate le vede, fericite, care te-a 
învăţat şi te-a luminat şi te-a înţelepțit, suişurile sufletelor celor curate şi fericite, 
de trei ori fericite, a le vedea te-ai învrednicit. 


Ar Dr De De De de De Dr De De De De Dr De Dr Dr De De e de dr fr A A 


Xp XP 2 IP IE Ie A e e 30 E 3 2 2 E E E 30 30 30 IE De DP E IE IE E IE XX 


De De de e Dr De De De De De Dr Dr Dr De De De dr De Dr Dr de de de dr dr d 


Xp XP XP IP 3 IP E 2 E 30 E 3 2 2 2 2 e 30 30 30 IE 2 E e E XX 


Slavă... 
Darul tămăduirilor asupra bolilor celor de multe feluri ţie ţi-a dăruit Hristos, şi 
puterea asupra duhurilor celor necurate, înțelepte, că firea părinte biruindu-ţi, 
darurilor Duhului, celor mai presus de fire te-ai împărtăşit. 
Și acum..., a Născătoarei 
Cei ce te avem pe tine zid, şi cu folosinţa ta suntem păziţi, care cu dumnezeiască 
mărirea ta ne lăudăm, pe tine te fericim. Că tu Preacurată sufletelor noastre 
izvorăşti bucurie şi veselie. 
Catavasie: Dacă a văzut Isaia cu închipuire, pe Dumnezeu pe Scaun Preaînalt, de 
îngerii slavei încunjurat, a strigat: Vai, mie ticălosul! Că mai înainte am văzut pe 
Dumnezeu întrupat, pe Cela ce stăpâneşte pacea şi lumina cea neînserată. 

Canonul Născătoarei de Dumnezeu 


Cântarea a 6-a 


Irmos: Glasul graiurilor celor de rugăciune, din suflet cu durere auzind Stăpâne, 
scapă-mă de rele, că însuţi eşti Pricinuitorul mântuirii noastre. 


Firea omenească, ceea ce slujea păcatului, Stăpână curată, prin tine a dobândit 
scăpare, că Fiul tău ca un Miel pentru toţi S-a junghiat. 


Strigăm ţie toţi adevăratei Maicii lui Dumnezeu, mântuieşte pe robii tăi, cei ce te 
mânie, căci singură către Fiul ai câştigat îndrăzneală. 


Alt Canon, al cuviosului 
Cântarea a 6-a 


Irmos: De adâncul greşelilor fiind înconjurat, chem adâncul milostivirii Tale cel 
neurmat: din stricăciune, Dumnezeule, scoate-mă. 


Viaţa cea după lege vitejeşte din pruncie primind-o de Dumnezeu înţelepţite, până 
în sfârşit o ai păzit, şi ca un dumnezeiesc biruitor cunună de biruinţă ai luat de la 
Impăratul tuturor. 

Slavă... 


Avându-te pe tine rugător prea tare către Dumnezeu, fericite, şi părtaş purtărilor de 
grijă, şi folositor, şi ajutător, şi mijlocitor bine primit, de toate nevoile ne mântuim, 
de ispite şi de primejdii. 


Și acum..., a Născătoarei 


Inălţat-ai cu tot adevărul firea omenească cea căzută, pe Fiul cel văzut neschim-bat 
în Chipul cel dumnezeiesc, şi întru o întocmire cu Tatăl, de Dumnezeu Născătoare 
fără sămânță născându-L. 


Catavasie: Strigat-a ţie, văzând bătrânul, cu ochii mântuirea, care a venit po- 
poarelor de la Dumnezeu, Hristoase, Tu eşti Dumnezeul meu. 


Condac, glas 2: 
Podobie: Cele de sus căutând de tot necazul ne izbăvim, de Dumnezeu Născătoare. 


Valurile lumeşti lepădându-le, viaţă fără gâlceavă ai săvârşit, Botezătorului urmând 
la tot obiceiul prea cuvioase. Deci împreună cu dânsul te cinstim, părinte al părin- 
ților, Antonie. 


Icos: Glasul lui Hristos auzind, ai umblat în urma poruncilor Lui, gol de lume fă- 
cându-te. Şi ai lepădat toate grijile de agoniseală, de averi şi de slugile tale şi de 
iubirea surorii tale, de Dumnezeu purtătorule Antonie. Şi singur în pustietăţi cu 
Dumnezeu vorbind prea curat, ai luat darul cunoștinței. Care trimite-l mie, celui ce 
vol să te laud pe tine, părinte al părinților, Antonie. 


Sinaxar 


În această lună, în ziua a șaptesprezecea, pomenirea prea cuviosului părintelui 
nostru Antonie cel mare. 


Stih: Cerul cu unul cel mai mare şi decât îngerii s-a îmbogăţit, 
Fiindcă pe Antonie mai marele sihaştrilor a primit. 

În această lună în a şaptesprezecea zi, 

Antonie viaţa părăsi. 

Acesta era de neam egiptean, învăţat de la părinţii săi şi de la moşi credinţa în 
Hristos, şi a trăit pe vremea lui Dioclețian şi Maximian, ajungând până în zilele 
bine credinciosului împărat Constantin şi feciorilor lui, şi dându-se pe sine în viaţa 
monahală, atâta a întrecut pe toți, cât s-a făcut pildă celor mai de pe urmă, şi ce 
este mai minunat lucru, că întâi foarte în scurtă vreme s-a făcut începător şi dascăl 
celei peste firea omenească împărăţii şi singur numai a ajuns la hotarul cel mai 
desăvârşit, precum arată istoria lui. 


Însă mult este a povesti noi cele ce sunt lăudate şi vestite la toţi, atâta numai 
trebuie să zicem, că aflându-se în trup muritor se depărta de la cele trupeşti şi 
vedea suişurile sufletelor, şi pe dracii ce-l dosădeau, care este lucrul firii celei peste 
fire şi fără de trup. 


Deci trăind o sută şi cinci ani, s-a mutat la Domnul; iar soborul lui se face în 
biserica cea mare. 


Şi viaţa lui s-a scris de marele Atanasie, episcopul Alexandriei. 
Tot în această zi, cuviosul şi de Dumnezeu purtătorul părintele nostru Antonie 
cel nou şi făcătorul de minuni, care a sihăstrit în schitul Veriei şi care cu pace s- 


a săvârşit. 


Stih: Dar Antonie cel nou, unde se va aşeza? 
Decât numai cu vechiul Antonie se va împreuna. 


Tot în această zi, pomenirea bine cinstitorului împărat Teodosie cel mare. 


Stih: Împărăţia, piedică ţie nu ţi-a stătut, 
Pentru a fi Teodosie mântuit. 


Tot în această zi, cuviosul Ahila, care cu pace s-a săvârşit, 


Stih: Ahile stăpâneşte oraşele jos cu armele, 
lar Ahila câştiga cetatea cea de sus cu ostenelile. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul Născătoarei de Dumnezeu 


Cântarea a 7-a 

Irmos: Ritori prea învăţaţi s-au arătat tinerii oarecând, că din suflet cuprins de 
Dumnezeu grăind, cu buzele au cântat: Dumnezeul cel mai presus de dumnezei, al 
părinților şi al nostru, bine eşti cuvântat. 


Văzut-a lacov noaptea cu adevărat ca întru închipuire pe Dumnezeu întrupat, iar 
dintru tine întru strălucire S-a arătat, celor ce cântă: Dumnezeul părinţilor Cel prea 
îndumnezeit şi prea proslăvit. 


Semnele negrăitei întrupării celei dintru tine mai înainte vestindu-le, s-au luptat cu 
Iacov, prin care de bunăvoie s-a împreunat cu oamenii, Curată, Dumnezeul 
părinților Cel prea îndumnezeit şi prea slăvit. 


Urât este cel ce nu te vesteşte pe Tine unul Fiul Fecioarei, din prea lăudata Treime, 
cu minte neîndoită şi cu limba, strigând: Dumnezeul părinților Cel prea îndu- 
mnezeit şi prea slăvit. 


Alt Canon, al cuviosului 
Cântarea a 7-a 
Irmos: De pogorârea lui Dumnezeu focul s-a ruşinat de demult în Babilon. Pentru 
aceasta, tinerii în cuptor, cu picioare sprintene, ca într-o grădină verde dănţuind, 
cântau: Binecuvântat este Dumnezeul părinților noştri. 
Pahar cu miresme de fapte bune au fost fălcile tale, cu bună mireasmă şi de 
mântuire, dând miros ca dintr-o grădină celor ce strigă cu dragoste: Bine eşti 
cuvântat, Dumnezeul părinților noştri. 
Slavă... 
Harul Preasfântului Duh întru tine sălăşluindu-se, gonitor de duhurile cele viclene 
părinte te-a făcut şi călugărilor învăţător, care strigă: Bine eşti cuvântat, Dumne- 
zeul părinţilor noştri. 
Și acum..., a Născătoarei 
Pe Maria cea prea curată şi Preasfântă să o lăudăm, că printr-însa ne izvorăşte nouă 


Darul darurilor, celor mai presus de minte, ca din izvorul dumnezeieştii bunătăți. 
Pe care cu gând bine credincios acum să o fericim. 

Catavasie: Pe Tine, Cel ce ai răcorit în foc pe tinerii cei ce Dumnezeu Te-a numit, 
şi în Fecioară nestricată Te-ai sălăşluit, lăudăm pe Dumnezeu Cuvântul, cântând cu 
bună credinţă: Bine este cuvântat, Dumnezeul părinţilor noştri. 


Canonul Născătoarei de Dumnezeu 
Cântarea a 8-a 


Irmos: Chipul cel de aur defăimându-l de trei ori fericiţi tineri, văzând chipul lui 
Dumnezeu cel viu şi neschimbat, prin mijlocul focului cântau: Toată zidirea cea 
înfiinţată să laude pe Domnul, şi să-L prea înalțe întru toţi vecii. 


Văzutu-S-a pe pământ prin tine, şi cu oamenii împreună a petrecut, Cel neasemănat 
cu bunătatea şi cu puterea, căruia cântând toţi credincioşii, strigăm: Toată făptura 
cea înființată să laude pe Domnul şi să-L prea înalțe întru toţi vecii. 


Cu adevărat pe tine curată vestindu-te te slăvim, Născătoare de Dumnezeu, că tu 
una ai născut pe Cel din Treime întrupat, căruia cu Tatăl şi cu Duhul cântăm: Să 
laude toată făptura pe Domnul şi să-L prea înalțe întru toți vecii. 


Alt Canon, al cuviosului 
Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru cins- 
titorii de Dumnezeu; dar văzându-i pe aceştia mântuiți de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, po- 
poare prea înălțaţi-L întru toţi vecii. 


Intru rugăciuni priveghere, în posturi bună întărire, întru ispite răbdare, Antonie, 
întru curăţia minţii pe pământ ca un înger arătându-te lui Dumnezeu, ai strigat: 
Tineri binecuvântaţi, preoți lăudaţi, noroade prea înălțaţi-L pe EI întru toţi vecii. 


Cu cererile şi cu rugăciunile cuvioase apropiindu-te tu neîncetat către Dumne-zeu, 
ai alergat la înălțimea cea prea înaltă, din cursele dracilor scăpând şi din tirania lor 
mântuindu-te, de Dumnezeu înţelepţite cânţi: Preoţi lăudaţi, noroade prea înălțaţi 
pe Hristos întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 

Nou Moise făcându-te, în pustie biruinţă asupra vrăjmaşilor şi luptătorilor ai pus, 
pe norod povăţuind, adică adunarea sihaştrilor, care întru veselie şi cinstită viaţă a 
strigat Stăpânului: Preoţi lăudaţi-L, popoare prea înălțaţi pe Hristos întru toți vecii. 


Și acum..., a Născătoarei 

De Dumnezeu Născătoare, prea curată, rănile sufletului meu şi rănile cele din păcat 
curăţeşte-le, spălându-le cu izvoarele cele din coasta Celui născut al tău şi cu 
pâraiele cele dintr-însa curățindu-le, căci către tine strig şi la tine năzuiesc, şi pe 
tine te chem cea plină de dar. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Cu focul cel nesuferit împreunându-se tinerii, cei ce au stătut pentru buna credință 
şi de văpaie nevătămându-se, dumnezeiască cântare au cântat: Binecuvântaţi toate 
lucrurile Domnului pe Domnul, şi-L prea înălţaţi întru toţi vecii. 

Canonul Născătoarei de Dumnezeu 
Cântarea a 9-a 
Irmos: Cu totul eşti dorire, cu totul eşti dulceaţă, Cuvinte al lui Dumnezeu, Fiule 
al Fecioarei, Dumnezeule al dumnezeilor, Doamne Preasfinte al sfinţilor. Pentru 
aceea împreună cu Ceea ce Te-a născut, pe Tine Te slăvim. 
Toiag de tărie s-a dat firii celei slabe, Cuvântul lui Dumnezeu în pântecele tău prea 
curată, şi pe aceasta o a sculat fiind alunecată până la iad. Pentru aceasta pe tine 
prea curată, ca pe o Născătoare de Dumnezeu te slăvim. 
Primeşte Stăpâne cu milostivire pe ceea ce o ai ales, pe Maica Ta rugătoare pentru 
Noi, şi de a Ta bunătate toate se vor umplea; ca toţi pe Tine ca pe Făcătorul de bine 
să Te slăvim. 


Alt Canon, al cuviosului 


Cântarea a 9-a 

Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile 
cetelor îngereşti şi omeneşti, te măresc. 


Sosit-a prăznuirea ta cea de lumină, prea fericite părinte Antonie, plină de bucurie, 
plină de veselie duhovnicească, plină de Duhul Sfânt, plină de bună mireasmă şi de 
luminare; şi acum câştigându-te pe tine canon sihăstriei şi legiuitor, ne bucurăm. 


Nu înceta rugând pe Mântuitorul, prea cinstite părinte, să dăruiască celor ce săvâr- 
şesc cu bună cucernicie sfințită pomenirea ta, iertare de greşeli, împărțirea da- 
rurilor, dumnezeiască folosinţă, sufletelor mântuire şi scăpare veşnică. 


Slavă... 


Întocmai cu îngerii vieţii vieţuind pe pământ, întocmai cu îngerii ai aflat luminare. 
Că întru împărtăşirea strălucirii lor celei de Dumnezeu împodobite ai fost. Cu care 
împreună te şi bucuri pururea ca un dumnezeiesc prooroc, ca un mucenic de 
cunună purtător, ca un mai mare al călugărilor. 


Și acum..., a Născătoarei 


Zămislit-ai fără sămânță Fecioară, fără pofte trupeşti, pe Cuvântul lui Dumnezeu, 
Cel ce a zidit toate şi fără stricăciune L-ai născut, fără dureri de Maică. Pentru 
aceasta pe tine Născătoare de Dumnezeu, cu inima şi cu limba mărturisindu-te, te 
slăvim. 


Catavasie: În lege, în umbră şi în Scriptură, închipuire vedem noi credincioşii, 
toată partea bărbătească ce deschide pântecele, sfânt lui Dumnezeu este. Deci pe 
Cuvântul cel mai înainte născut, Fiul Tatălui Celui fără de început, Cel Întâi- 
Născut din Maică fără ispită bărbătească, Îl slăvim. 


Luminânda 
Podobie: Cu duhul în Biserică... 
Luminător luminătorilor ai fost, şi călugărilor îndreptător şi începător Antonie, 


lauda lumii, învăţându-i ca un viteaz şi voievod ales, să nu se teamă de năvălirile 
drăceşti, ajutor având pe Hristos, pierzătorul înşelăciunii. 

Slavă... 


În trup săvârşind viață îngerească, ai umblat ca un fără de trup, şi lumii te-ai văzut 
luminător, pururea strălucind şi tuturor te-ai arătat Antonie de Dumnezeu 
purtătorule, lauda călugărilor, podoaba sihaştrilor şi lauda părinţilor. 


Și acum..., a Născătoarei 


Nădejdea lumii cea bună, de Dumnezeu Născătoare Fecioară, folosinţa ta cea 
nebiruită cerem Stăpână, noi cei ce suntem cuprinşi de necazuri şi de valurile vieţii 
învăluiţi, opreşte vânturile patimilor şi ne du la limanurile voirilor lui Dumnezeu. 


La Laude 
Stihirile pe 4, glas 8: 
Podobie: O prea mărită minune... 


Cuvioase părinte Antonie, tu jugul lui Hristos pe umeri ridicând, înălțarea satanei 
cu Crucea o ai surpat, şi pustiile cetăţi le-ai arătat, prin chipul vieţii tale, o prea 
fericite ! Lauda sihaştrilor. Pentru aceasta pe Hristos neîncetat roagă-L, să ne mi- 
luiască pe noi. 


Cuvioase părinte Antonie, pentru viaţa cea adevărată în mormânt te-ai închis, nici- 
cum netemându-te de năvălirile potrivnicului cele cu sunet şi cu plesnit, cuvioase, 
ci cu rugăciunile tale le-ai surpat, o suflet răbdător! Al pustiei povăţuitorule! Pentru 
aceasta şi acum toţi pe tine te cinstim şi te fericim. 


Cu credință adunându-ne toţi, pe tine ca pe un sihastru al lui Hristos te cinstim, 
Antonie. Că bucurându-te, ai umblat prin pustietăți neumblate, înțelepte, cu 
adevărat, şi îndreptător credincios te-ai arătat ei. Pentru aceasta ţie noi toţi strigăm: 
O, prea fericite! Cela ce eşti lauda călugărilor, Mântuitorului neîncetat te roagă, ca 
să ne izbăvească pe noi. 


Părinte al părinților Antonie, cu nesăţioasa dragoste şi iubirea lui Hristos sufletul 
mişcându-ţi, în pustietăți L-ai căutat pe EI, de toate valurile depărtându-te. Şi 
singur cu Acela unul vorbind şi prin minte împreunându-te şi de lumină umplându- 
te. Cu care luminează şi sufletele noastre, celor ce te lăudăm pe tine. 


Slavă..., glas 8, a lui Anatolie 

În căruţa bunătăţilor cea mergătoare la Cer suindu-te minunate, ai ajuns la cetatea 
cea prea înaltă, prin sihăstrie, din pustie înconjurând frumusețile Ieru-salimului 
celui de sus. Şi din nevoinţele cele cu osteneală, după vrednicie cinste luând, te 
bucuri împreună cu mai marii cetelor cereşti, prea fericite, veşnicelor bunătăţi 
moştenitor şi Împărăției locuitor făcându-te. Deci de Dumnezeu purtătorule Anto- 
nie, roagă-te Mântuitorului tuturor, să împace lumea şi să izbăvească sufletele noa- 
stre. 


Și acum..., a Născătoarei 


Stăpână primeşte rugăciunile robilor tăi, şi ne izbăveşte pe noi de toată nevoia şi 
necazul. 


Slavoslovia cea mare. Ecteniile şi Otpustul. Ceasul întâiu şi Otpustul deplin. 
La Liturghie 


Fericirile din Canonul cuviosului, Cântarea a 3-a şi a 6-a. Prochimen, glasul al 7- 
lea: Scumpă este înaintea Domnului, moartea cuvioşilor Lui... Stih: Ce voi răsplăti 
Domnului... Apostol, către Evrei: Fraţilor ascultați pre învățătorii voştri... Aliluia, 
glasul al 6-lea: Fericit bărbatul care se teme de Domnul... Stih: Puternică pe 
pământ va fi sămânţa lui... Evanghelia de la Luca: În vremea aceea, stătut-a isus la 
loc şes... Chinonicul: Întru pomenire veşnică va fi... 

Canon de rugăciune către Sfântul cuvios Antonie cel mare 





Troparul Sfântului cuvios Antonie cel mare, glasul al 4-lea: Asemănându-te cu 
obiceiurile râvnitorului Ilie şi urmând Botezătorului pe drepte cărări, prea cuvioase 
părinte Antonie, te-ai făcut locuitor pustiului şi ai întărit lumea cu rugăciunile tale. 
Pentru aceasta, roagă-te lui Hristos Dumnezeu, să mântuiască sufletele noastre. 


Cântarea 1 

Irmos: Pe Faraon cel ce era purtat în carele de război, l-a cufundat toiagul lui 
Moise, cel ce a făcut minuni de demult, lovind în chipul Crucii şi despărțind marea. 
Și pe Israel cel fugărit, care mergea pe picioare, l-a mântuit, pe cel ce cânta cântare 
lui Dumnezeu. 

Stih: Sfinte cuvioase părinte Antonie, roagă-te lui Dumnezeu pentru noi. 

La nemurire şi la viaţă veşnică ajungând cu adevărat şi de Raza cea întreit stră- 
lucitoare, părinte, din plin fiind luminat, roagă-te, să fie luminat sufletul meu cel 


întunecat, cu luminarea harului, ca după vrednicie să te laud pe tine. 


Stih: Sfinte cuvioase părinte Antonie, roagă-te lui Dumnezeu pentru noi. 

Tânăr fiind cu vârsta trupului şi pe calea cea nouă a faptei bune apucând, ai 
călătorit pe dânsa, fără primejdie, plecându-te Legii celei noi a Mântuitorului, de 
trei ori fericite şi poruncilor Evangheliei celor de viaţă purtătoare ai urmat. 


Slavă Tatălui şi Fiului şi Sfântului Duh. 


Cu Lumina cea de trei ori mai strălucitoare decât soarele luminat fiind, prea înţe- 
lepte, vrăjmăşeasca întărâtare a demonilor, fericite şi gurile căscate ale fiarelor şi 
durerile vătămătorilor, ca pe o pânză de păianjen le-ai sfărâmat, aprins fiind de 
dumnezeiasca dragoste. 


Şi acum şi pururea şi în vecii vecilor. Amin (a Născătoarei). 

Având îndrăzneală, ca o Maică a lui Dumnezeu, către Cel ce S-a născut din tine, 
Cuvântul Cel Unul-Născut, împreună fără de început cu Tatăl şi de o ființă cu 
Duhul, nu înceta a-L ruga, ceea ce eşti cu totul fără de prihană, să izbăvească din 
nevoi pe cei ce te măresc pe tine, de Dumnezeu Născătoare. 

Catavasie: Pământul cel roditor de adâncime, uscat l-a trecut oarecând soarele; 
căci ca un zid s-a închegat apa de amândouă părțile, trecând poporul marea 
pedestru şi lui Dumnezeu cu plăcere cântând: să cântăm Domnului, căci cu Slavă 
S-a prea slăvit. 

Cântarea a 3-a 

Irmos: Cel ce ai întărit din început cerurile cu priceperea şi ai întemeiat pământul 
peste ape, întăreşte-mă pe piatra poruncilor Tale, Hristoase; că nu este Sfânt afară 
de Tine, Unule lubitorule de oameni. 


Stih: Sfinte cuvioase părinte Antonie, roagă-te lui Dumnezeu pentru noi. 


Cu cuget întărit şi cu minte statornică potolind văpaia patimilor, te-ai îmbrăcat în 
luminata haină a nepătimirii, Sfinte Antonie şi în veşmântul mântuirii, părinte. 


Stih: Sfinte cuvioase părinte Antonie, roagă-te lui Dumnezeu pentru noi. 


Cu năvăliri prea tari demonii îndrăznind şi în fiare prefăcându-se, ai defăimat 
puterea lor cea slabă, că ai avut ajutor pe Cel tare în războaie. 


Slavă Tatălui şi Fiului şi Sfântului Duh. 

Purtătorul de Dumnezeu, prea cuviosul părinte Antonie, biruind căpeteniile şi 
stăpâniile întunericului cu înfrânare tare s-a făcut purtător de izbândă biruitor, 
mărirea pustnicilor şi lauda călugărilor. 


Şi acum şi pururea şi în vecii vecilor. Amin (a Născătoarei). 


Mintea mea cea robită de patimi, ridică-o, Curată, cu Puterea de viaţă care S-a 
arătat lumii din tine şi la viaţă o povăţuieşte, ceea ce singură ai sfărâmat porţile 
morții, cu naşterea ta. 


Catavasie: Întărirea celor ce nădăjduiesc spre Tine, întăreşte, Doamne, Biserica 
Ta, pe care o ai câştigat cu Scump Sângele Tău. 


Cântarea a 4-a 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 
Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Stih: Sfinte cuvioase părinte Antonie, roagă-te lui Dumnezeu pentru noi. 


Scară dumnezeiască de fapte bune făcându-ţi, la înălțime te-ai suit, părinte şi ai 
văzut pe Dumnezeu sprijinindu-Se pe dânsa şi daruri prea bogate împărțind, celor 
ce cu credinţă cântă: Slavă puterii Tale, lubitorule de oameni. 


Stih: Sfinte cuvioase părinte Antonie, roagă-te lui Dumnezeu pentru noi. 


Cu totul te-ai sfințit lui Dumnezeu, Sfinte prea cuvioase părinte Antonie, singur cu 
EI unindu-te, prea înțelepte, prin fapta bună şi grăind împreună, şi de arătarea lui 
Dumnezeu ca un curat învrednicindu-te; că de pământ şi de cele pământeşti 
depărtându-te, după vrednicie ai aflat Cereasca desfătare. 


Slavă Tatălui şi Fiului şi Sfântului Duh. 


Mintea şi sufletul curătindu-ţi, părinte Antonie, ai vădit înşelăciunea cea de suflet 
pierzătoare, părinte şi meşteşugirile şi amăgirile cele amare şi nălucirile vrăj- 
maşilor; că pătimind te-ai învăţat, şi ajungând la cunoştinţă ai învăţat mulțimile 
călugărilor, prea fericite. 

Şi acum şi pururea şi în vecii vecilor. Amin (a Născătoarei). 


Pe Dumnezeu, cel ce S-a Întrupat din tine, care Neschimbat a rămas precum a fost 
şi fireşte de o fiinţă fiind, este întocmai cu Tatăl şi cu tine, roagă-L, Ceea ce L-ai 
născut, să dăruiască iertare de greşeli şi mântuire sufletelor celor ce te laudă pe tine 
cu credinţă. 


Catavasie: Acoperit-a cerurile bunătatea Ta, Hristoase; că ieşind din Chivotul 
Sfinţirii Tale, din Maică nevătămată, în Biserica Slavei Tale Te-ai arătat ca un 
Prunc în braţe purtat şi s-au umplut toate de lauda Ta. 


Cântarea a 5-a 

Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 

Stih: Sfinte cuvioase părinte Antonie, roagă-te lui Dumnezeu pentru noi. 
Locuitor întru tine având pe Dumnezeu, cel ce pe toate le vede, fericite, care te-a 
învăţat şi te-a luminat şi te-a înţeleptit, de trei ori fericite, suişurile sufletelor celor 
curate şi fericite a le vedea te-ai învrednicit. 

Slavă Tatălui şi Fiului şi Sfântului Duh. 

Har de tămăduiri asupra bolilor celor de multe feluri şi putere asupra duhurilor 
celor necurate ţi-a dăruit ţie, Hristos, înțelepte; că firea biruind, părinte, te-ai 
împărtăşit de darurile Duhului, cele mai presus de fire. 

Şi acum şi pururea şi în vecii vecilor. Amin (a Născătoarei). 

Cei ce te avem pe tine Zid şi cu apărarea ta suntem înconjurați, care ne lăudăm cu 
dumnezeiasca ta mărire, pe tine te fericim; că tu, Preasfântă, izvorăşti sufletelor 
noastre bucurie şi veselie. 

Catavasie: Când a văzut Isaia, în vedenie, pe Dumnezeu pe Scaun Preaînalt, de 
Ingerii Slavei înconjurat, a strigat: O, eu ticălosul! Că am văzut mai înainte pe 


Domnul Întrupat, pe Cel ce stăpâneşte pacea şi lumina cea adevărată. 


Cântarea a 6-a 

Irmos: De adâncul greşelilor fiind înconjurat, chem adâncul milostivirii Tale cel 
neurmat: din stricăciune, Dumnezeule, scoate-mă. 


Stih: Sfinte cuvioase părinte Antonie, roagă-te lui Dumnezeu pentru noi. 

Din fragedă copilărie luând asupră-ţi felul de viaţă cel după Lege, de Dumnezeu 
insuflate, l-ai păzit până la sfârşit şi ca un dumnezeiesc biruitor ai luat cunună de 
biruinţă de la Impăratul tuturor. 

Slavă Tatălui şi Fiului şi Sfântului Duh. 

Avându-te pe tine, fericite, rugător prea puternic către Dumnezeu, părtaş al grijilor 
noastre, ocrotitor şi apărător şi mijlocitor binevoitor, ne mântuim de toate nevoile, 
de ispite şi de primejdii. 

Şi acum şi pururea şi în vecii vecilor. Amin (a Născătoarei). 

Înălţat-ai cu adevărat firea omenească cea căzută, născând fără sămânță pe Fiul cel 
Văzut, pe cel cu Chip Dumnezeiesc şi deopotrivă cu Tatăl, de Dumnezeu Născă- 


toare. 


Catavasie: Strigat-a Ție bătrânul, văzând cu ochii mântuirea, care a venit popoa- 
relor de la Dumnezeu: Hristoase, Tu eşti Dumnezeul meu. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Lepădând tulburările lumeşti, viaţa sihăstrească ai dus-o până la capăt, Botezăto- 
rului urmând îndeaproape, prea cuvioase. Deci împreună cu dânsul te cinstim, pă- 
rinte al părinţilor, Sfinte Antonie. 

Cântarea a 7-a 

Irmos: De pogorârea lui Dumnezeu focul s-a ruşinat de demult în Babilon. Pentru 
aceasta, tinerii în cuptor, cu picioare sprintene, ca într-o grădină verde dănţuind, 


cântau: Binecuvântat este Dumnezeul părinților noştri. 


Stih: Sfinte cuvioase părinte Antonie, roagă-te lui Dumnezeu pentru noi. 

... we. 


bune, îmbălsămând de mântuire, întocmai ca o pajişte înflorită, pe cei ce strigă cu 
dragoste: bine eşti cuvântat, Dumnezeul părinţilor noştri. 


Slavă Tatălui şi Fiului şi Sfântului Duh. 


Harul Preasfântului Duh sălăşluindu-se întru tine, părinte, te-a făcut alungător al 
duhurilor viclene şi învăţător călugărilor, strigând: bine eşti cuvântat, Dumnezeul 
părinților noştri. 


Şi acum şi pururea şi în vecii vecilor. Amin (a Născătoarei). 


Pe Maria cea prea curată şi Preasfântă să o lăudăm; că printr-însa ne izvorăşte 
harul darurilor celor mai presus de minte, ca dintr-un Izvor al Dumnezeieştii 
bunătăţi. Pe care cu gând cucernic, acum să o fericim. 


Catavasie: Pe Tine, Cel ce ai răcorit în foc pe tinerii care Dumnezeu Te-au numit 
şi în Fecioară nepătată Te-ai Sălăşluit, Dumnezeu Cuvântul, Te lăudăm, cântând cu 
dreaptă credinţă: bine este cuvântat Dumnezeul părinților noştri. 


Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru cins- 
titorii de Dumnezeu; dar văzându-i pe aceştia mântuiți de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, 
popoare prea înălţaţi-L întru toţi vecii. 


Stih: Sfinte cuvioase părinte Antonie, roagă-te lui Dumnezeu pentru noi. 


Sfinte Antonie, neadormit fiind în rugăciuni, întărit în ajunări şi răbdător întru 
ispite, ai petrecut curat la cuget ca un înger şi lui Dumnezeu ai strigat: tineri 
binecuvântaţi-L, preoți lăudaţi-L, popoare prea înălțaţi-L întru toţi vecii. 


Stih: Sfinte cuvioase părinte Antonie, roagă-te lui Dumnezeu pentru noi. 


Cu cereri stăruitoare şi cu rugăciuni, apropiindu-te neîncetat de Dumnezeu, spre 
înălțimea cerească ai alergat, cuvioase; scăpând din cursele demonilor şi din tirania 
lor eliberându-te, de Dumnezeu insuflate, ai cântat: preoți lăudaţi, popoare prea 
înălțaţi pe Hristos întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 


Ca un nou Moise făcându-te, biruinţă ai ridicat în pustiu asupra vrăjmaşilor şi a 
celor ce se luptau cu tine, mergând în fruntea poporului ce alcătuia adunarea 
sihaştrilor, care cu veselie şi cu cinstită viaţă au strigat Stăpânului: preoți lăudaţi, 
popoare prea înălțați pe Hristos întru toţi vecii. 


Şi acum şi pururea şi în vecii vecilor. Amin (a Născătoarei). 


De Dumnezeu Născătoare, prea curată, curăţeşte rănile sufletului meu şi semnele 
păcatului, spălându-le cu izvoarele cele din coasta Celui Născut al tău şi curățindu- 
le cu apele cele dintr-însa; căci către tine strig şi la tine caut adăpost şi pe tine te 
chem, ceea ce eşti plină de har. 


Catavasie: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L. pe Dânsul întru toţi vecii. 


In focul cel mistuitor uniţi fiind tinerii, cei ce au fost cei dintâi în cinstirea de Dum- 
nezeu, dar de văpaie nefiind vătămaţi, cântare dumnezeiască au cântat: bine- 
cuvântaţi toate lucrurile Domnului pe Domnul şi-L prea înălțaţi întru toți vecii. 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile cete- 
lor îngereşti şi omeneşti, te măresc. 


Stih: Sfinte cuvioase părinte Antonie, roagă-te lui Dumnezeu pentru noi. 

Sosit-a sărbătoarea ta cea purtătoare de lumină, prea fericite părinte Antonie, plină 
de bucurie, plină de duhovnicească veselie, plină de Duh Sfânt, plină de bună 
mireasmă şi de luminare; şi acum câştigându-te pe tine îndreptar sihăstriei şi 


legiuitor, ne bucurăm. 


Stih: Sfinte cuvioase părinte Antonie, roagă-te lui Dumnezeu pentru noi. 

Nu înceta rugând pe Izbăvitorul, prea cinstite părinte, să dăruiască, celor ce 
săvârşesc cu evlavie sfinţită pomenirea ta, iertare de greşeli, împărţire de daruri, 
dumnezeiască ocrotire, sufletelor mântuire şi veşnică izbăvire. 


Slavă Tatălui şi Fiului şi Sfântului Duh. 


Întocmai ca un înger vieţuind pe pământ, ai aflat Luminarea cea întocmai cu 
îngerii; că te-ai împărtăşit de strălucirea lor cea dumnezeiască. Cu care împreună te 
şi bucuri neîncetat, ca un dumnezeiesc prooroc, ca un mucenic de cunună purtător, 
ca un mai mare al călugărilor. 


Şi acum şi pururea şi în vecii vecilor. Amin (a Născătoarei). 


Zămislit-ai, Fecioară, fără sămânță, fără pofte trupeşti, pe Cuvântul lui Dumnezeu, 
Cel ce a zidit toate şi fără stricăciune şi fără dureri de maică L-ai născut. Pentru 
aceasta pe tine, Născătoare de Dumnezeu, cu inima şi cu graiul mărturisindu-te, te 
mărim. 


Catavasie: În Lege, în umbră şi în Scriptură închipuire vedem noi credincioşii: 
toată partea bărbătească, ce deschide pântecele, Sfânt lui Dumnezeu este. Deci pe 
Cuvântul Cel mai înainte Născut, Fiul Tatălui Celui fără de început, Cel Întâi- 
Născut din Maică fără ispită bărbătească, Îl slăvim. 


Sedelna, glasul al 4-lea. Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credinţa dreptmăritorilor, pentru rugăciunile Născătoarei de Dumnezeu, 
Unule, Iubitorule de oameni. 


Chemării Domnului tău ai urmat, lepădându-te de lume şi de toate frumusețile ei, 
prea fericite părinte Antonie; povara pustniciei cu osârdie ai răbdat şi taberele 
demonilor cu bărbăţie le-ai alungat. Pentru aceasta, cu credință şi cu cântări, 
cinstim pururea pomenirea ta. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 

Crucea Domnului ridicând, înțelepte şi Lui până la sfârşit urmând, mintea nu ţi-ai 
întors la lume, de Dumnezeu înţelepţite; ci, cu înfrânarea şi cu ostenelile, patimile 
ţi-ai omorât şi pe tine însuţi te-ai gătit biserică Domnului. Pentru aceasta ai luat 
răsplătire darurile de a vindeca bolile şi a alunga duhurile, de Dumnezeu pur- 
tătorule, părinte Antonie. Roagă-te lui Hristos Dumnezeu iertare de greşeli să dă- 
ruiască, celor ce prăznuiesc cu dragoste, sfântă pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui Dumnezeu, 
în chip de negrăit ai născut pe Cel ce a făcut toate şi în braţele tale ai avut pe Cel ce 
ține toate şi la sân ai hrănit pe Cel ce hrăneşte lumea. Pentru aceasta, te rog pe tine, 
Preasfântă Fecioară, să mă izbăveşti de greşeli, când va fi să stau înaintea feţei 
Ziditorului meu, Stăpână Fecioară curată, atunci să-mi dăruieşti ajutorul tău, că pe 
tine te am nădejde eu, robul tău. 


Ca o Mireasă cu totul fără prihană a Făcătorului, ca o Maică nenuntită a Izbă- 
vitorului, ca una ce eşti locaş Mângâietorului, prea lăudată, pe mine cel ce sunt 
locaş întinat al fărădelegii şi întru cunoştinţă batjocură demonilor m-am făcut, 
grăbeşte de mă izbăveşte de lucrarea lor cea rea, locaş luminat prin fapta bună 
făcându-mă, ceea ce eşti de Lumină primitoare, curată. Alungă negura patimilor şi 
mă învredniceşte de Împărtăşirea cea de sus şi de Lumina cea neînserată, cu 
rugăciunile tale. 

Acatistul Sfântului Antonie cel mare 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 


XP PP 0 3 IP IP 3 E II II II II E E E XX 
Xp e IP IP 3 E II II II 2 E E E E PX XX 


Ar Dr dr dr Dr dr Dr dr dr dr dr Ar de dr e de dr A dr Ar A dr 


Dr dr dr Dr dr dr dr dr dr dr dr dr dr d dr dr de De dr A de dr A dr dr 


Xp PP IP IP IP 5 E II II 2 2 2 E E PX XX 


Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Acatistul Sfantului Antonie cel mare - Arhidiacon Vlad Rosu: 
https://www.youtube.com/watch?v=WrkI9hzoRYce 


Acatistul Sfântului Antonie cel mare (17 ianuarie): 
https://www.youtube.com/watch?v=6EwsRPsOgAc 


SR 5 2 


Condacul 1 

Fugind de întunericul cel negru al Egiptului, ai căutat pământul cel de viaţă dătător 
al pustiului. Prin înfrânare şi nevoinţă veştejind săltările trupului, prea lăudate, te- 
ai făcut pildă monahilor, de Dumnezeu cugetătorule, celor ce cântă: Bucură-te, 
părinte Antonie, de Dumnezeu cugetătorule! 


Icosul 1 

Om cu firea te-ai arătat, părinte, dar te-ai văzut împreună cetăţean cu îngerii, căci 
ca un fără de trup ai vieţuit pe pământ, prea cuvioase Antonie, lepădând toată 
purtarea de grijă a trupului, pentru aceasta grăim ţie: 

Bucură-te, odrasla cucernicului părinte; 

Bucură-te, ramura credincioasei maicii sfinte; 

Bucură-te, vlăstarul cel neveştejit al Egiptului; 

Bucură-te, povăţuitorul cel mare al pustiului; 

Bucură-te, că din tinereţe lui Hristos ai urmat; 

Bucură-te, că fireşte de trup te-ai depărtat; 

Bucură-te, arătătorule al căilor monahiceşti; 

Bucură-te, cel ce voieşti mântuirea muritorilor; 


Ar Dr De De Dr de De Dr De De De De Dr De dr De de De e de dr fr A A 


Xp PP IP IP IP 5 E II II II II DE E E E XX 


De De de De Ar Dr De De De De De Dr Dr de De De dr De Dr Dr de de de dr dr d 


Xp XP XP IP 3 IP E 2 e 30 E 3 2 2 2 2 e 30 30 IE IE 2 E DP E XX 


Bucură-te, izbăvitorul din înşelăciuni ai celor mulți; 
Bucură-te, dătătorul râurilor de tămăduiri; 

Bucură-te, prin care Dumnezeu s-a prea înălțat; 
Bucură-te, prin care satana s-a ruşinat; 

Bucură-te, părinte Antonie, de Dumnezeu cugetătorule! 


Condacul 2 

Văzându-te pe tine, de Dumnezeu purtătorule, vrăjmaşul, la înălțime ridicat, se 
ispitea a te împiedica de la toate faptele bune, însă după puţin s-a ruşinat de 
sporirea ta, care, nevoindu-te cu trupul şi înălțându-te cu sufletul, cântai lui Dum- 
nezeu: Aliluia! 


Icosul 2 

Având cunoştinţa celor ce sunt ca şi cum nu ar fi, ai trecut cu vederea trecătoarele 
desfătări ale vieţii; deci în mormânt închizându-te, prin multe necazuri te-ai 
înţelepțit, nădejdea spre Dumnezeu punându-ţi; pentru care auzi acestea: 

Bucură-te, insuflătorule al nădejdii în Dumnezeu; 

Bucură-te, pierzătorule al nebuniei vrăjmaşului; 

Bucură-te, cel ce nu te înspăimânţi de rănirile lui; 

Bucură-te, biruitorul uneltirilor lui; 

Bucură-te, lauda cea vestită a pământului Egiptului; 

Bucură-te, cel mai strălucit decât toţi monahii, lumina cea mai strălucită; 
Bucură-te, floarea cea de Dumnezeu împodobită a cuvioşilor; 

Bucură-te, frumuseţea cea preastrălucită a sfinților; 

Bucură-te, luminat desluşitor al înţelepţilor; 

Bucură-te, luceafărul strălucitor al luceferilor; 

Bucură-te, izvorul cel viu al pustiei; 

Bucură-te, glasul cel puternic, risipitor al trândăviei; 

Bucură-te, părinte Antonie, de Dumnezeu cugetătorule! 


Condacul 3 

Puterea Celui Preaînalt tare te-a făcut în toate, Antonie fericite, că văzând pornirea 
vrăjmaşilor cea neputincioasă venind asupra ta, neclintit ai rămas şi, cu darul 
înconjurat fiind de toate părțile, cântai lui Dumnezeu: Aliluia! 


Icosul 3 

Având dumnezeiască dorinţă, încă mai mult a fi necăjit, cugetătorule de Dumne- 
zeu, ai văzut dumnezeiescul har; că din cer lumina pogorându-se, te-a cercetat pe 
tine în nevoinţă, şi glas ai auzit, întărindu-te şi grăind: 

Bucură-te, fiule al dumnezeieştii lumini; 

Bucură-te, locaş al Duhului Sfânt; 

Bucură-te, făclia cea nestinsă a linişti; 

Bucură-te, canonul cel prea drept al înfrânării; 

Bucură-te, privirea cea prea dulce a îngerilor şi a oamenilor; 
Bucură-te, mărirea cea lăudată a celor aleşi; 

Bucură-te, izgonitorule al patimilor omeneşti; 

Bucură-te, îmbogăţitorule de dumnezeiesc har; 

Bucură-te, pîrinte întâistătător al părinţilor; 

Bucură-te, preacinstite iscusit păzitor al celor neînsoțiţi; 
Bucură-te, cel ce covârşeşti întru cunoştinţă pe cei înţelepţi; 
Bucură-te, cel ce întăreşti pe credincioşii cei căzuţi ridicându-i; 
Bucură-te, părinte Antonie, de Dumnezeu cugetătorule! 


Condacul 4 

Aprins fund de dumnezeiască dorinţă, către muntele pustiului ai alergat, Antonie, 
bucurându-te; iar cel nărăvit întru răutate, un disc mare de argint a pus înaintea ta, 
însă tu ca pe un gunoi defăimându-l cântai lui Dumnezeu: Aliluia! 


Icosul 4 

Nevoindu-te mai presus de fire, părinte Antonie, şi biruind relele vicleşuguri 
diavoleşti, mai presus de acestea te-ai arătat, deci, făcându-te cetăţean al pustiei, 
auzi acestea: 

Bucură-te, canonul şi temelia pustnicilor; 

Bucură-te, plângerea împotriva răilor vrăjmaşi; 

Bucură-te, slujitorule al slujbelor celor mai bune; 

Bucură-te, dătătorule al celor ce cer cele dumnezeieşti; 

Bucură-te, că rău ai pătimit, vrăjmaşului împotrivindu-te; 

Bucură-te, că, unindu-te cu Dumnezeu, te-ai veselit; 

Bucură-te, minunea cea prea veselitoare a îngerilor; 

Bucură-te, cel ce eşti rană grea a demonilor; 

Bucură-te, credinciosule slujitor al lui Dumnezeu; 

Bucură-te, înaintestătător al credincioşilor; 

Bucură-te, prin care s-au deşertat cetăţile; 

Bucură-te, prin care munţii în cetăţi s-au schimbat; 

Bucură-te, părinte Antonie, de Dumnezeu cugetătorule! 


Condacul 5 

Vrând a trece Nilul, părinte de Dumnezeu purtătorule Antonie, luntre neaflându-se, 
te-ai suit pe un crocodil, mergând spre cercetarea rugătorilor tăi, cântând împreună 
cu dânşii lui Dumnezeu: Aliluia! 

Icosul 5 

Văzându-te tinerii Egiptului în pustie locuind, ca pe unul mai presus de oameni, şi 
auzind învăţătura ta, s-au schimbat cu dumnezeiască schimbare; pentru care, 
slăvind pe Dumnezeu, grăim ţie: 

Bucură-te, cel ce eşti om între îngeri; 

Bucură-te, cel ce eşti înger între oameni; 

Bucură-te, cel ce, prin pildele tale, pământul l-ai făcut cer; 

Bucură-te, cel ce, prin faptele tale, ai slujit lui Dumnezeu; 

Bucură-te, că ai surpat sprânceana demonilor; 

Bucură-te, cel ce ai înălţat viaţa muritorilor; 

Bucură-te, tăinuitorule al dumnezeieştii stăpâniri cea în trei Sori; 

Bucură-te, povăţuitorule al dumnezeieştii petreceri; 

Bucură-te, ridicarea celor căzuţi; 

Bucură-te, mântuirea multora; 

Bucură-te, că ne povăţuieşti pe noi a urma ţie; 

Bucură-te, că urmând poveţelor tale, adunăm sufletului bogăţie; 

Bucură-te, părinte Antonie, de Dumnezeu cugetătorule! 


Condacul 6 

Propovăduitor al dreptei credinţe celor fără de Dumnezeu te-ai arătat şi voind a te 
face mucenic, cu bărbăţie în oraş ai intrat; dar, neîmplinindu-ţi dorinţa, cu singură 
bunăvoință te-ai făcut desăvârşit nevoitor, cântând lui Dumnezeu: Aliluia! 


Icosul 6 

Ca un luceafăr în pustiul Egiptului strălucind, întunericul înşelăciunii ai gonit şi, 
săvârşind pururea tămăduiri, prin tine Dumnezeu S-a prea slăvit; pentru care pri- 
meşti de la noi acestea: 

Bucură-te, prin care se împodobesc cuvioşii; 

Bucură-te, prin care oamenii se mântuiesc; 

Bucură-te, dumnezeiască mângâiere a bolnavilor; 

Bucură-te, harul cel dumnezeiesc al călătorilor; 

Bucură-te, că ai vindecat prin rugăciune pe cea îndrăcită; 

Bucură-te, prea fericite, cel ce de toţi te-ai depărtat; 

Bucură-te, că îndată în pustie ai fugit; 

Bucură-te, cel ce viaţă îngerească ai uneltit,; 

Bucură-te, cel ce te-ai făcut dumnezeiesc slujitor; 

Bucură-te, cel ce te-ai arătat pentru noi mijlocitor către Domnul; 

Bucură-te, povăţuitorul poporului către Dumnezeu; 

Bucură-te, împăciuitorul oamenilor cu Dumnezeu; 

Bucură-te, părinte Antonie, de Dumnezeu cugetătorule! 

Condacul 7 

Rămânând în munţii pustiului marele Antonie, hrană de la saracini avea, apoi 
lucrând pământul, cu grâu şi cu finice se hrănea, fiarele înfricoşându-se, iar pe 
credincioşi îndemnându-i a cânta lui Dumnezeu: Aliluia! 


Icosul 7 

Nou oraş ai arătat adâncimea pustietăţii, Antonie fericite, cel deopotrivă cu îngerii; 
căci ca un alt Ierusalim şi Sinai muntele tău s-a preamărit, şi ca un alt Moise şi Ilie 
arătându-te, auzi acestea: 

Bucură-te, al doilea Moise cu faptele; 

Bucură-te, al doilea Ilie cu chipurile; 

Bucură-te, cel ce blândeţii lui David te-ai asemănat; 

Bucură-te, cel ce cărările Botezului ai urmat; 

Bucură-te, cel ce ai izvorât apă monahilor în loc însetat; 

Bucură-te, cel ce lui Pavel cel simplu te-ai asemănat; 

Bucură-te, cel ce în fiecare zi ai sfătuit pe monahi; 

Bucură-te, cel ce ai povăţuit îndeosebi pe cei gresiţi; 

Bucură-te, cel ce ai vindecat pe cei orbi; 

Bucură-te, cel ce ai îndreptat pe cei slăbănogi; 

Bucură-te, cel ce ai gonit patimile cele sufleteşti; 

Bucură-te, cel ce ai vindecat durerile cele trupeşti; 

Bucură-te, părinte Antonie, de Dumnezeu cugetătorule! 


Condacul 8 
Străină minune! Văzând vânarea în multe feluri, nicidecum nu te-ai înspăimântat, 
de trei ori fericite; iar vânătorul, dumnezeiasca ta față văzând, de frică fiind cu- 
prins, îndată a murit, făcându-te tu pildă tuturor celor ispitiţi, a cânta lui Dumne- 
zeu: Aliluia! 


Icosul $ 

Cu totul vesel te-ai arătat, văzând înălţarea sufletului lui Ammun, pe care ai arătat- 
o celor împreună cu tine întrebat fiind de dânşii, de Dumnezeu purtătorule Antonie; 
deci, văzând sfinţenia ta, minunându-ne, grăim ţie: 

Bucură-te, însuţi văzătorule al tainelor; 

Bucură-te, trecătorule cu vederea al pământeştilor lucruri; 

Bucură-te, luminarea adevărată a celor necunoscători; 

Bucură-te, grabnică supunere a supușilor; 

Bucură-te, că pe cele viitoare, ca pe cele de faţă le vedeai; 

Bucură-te, că arătai cu putinţă pe cele cu neputinţă; 

Bucură-te, că ai mântuit pe tinerii cei îndrăciţi; 

Bucură-te, cel ce ai tămăduit pe cei bolnavi de ochi; 
Bucură-te, cel ce vedeai înălţarea sufletelor; 

Bucură-te, cel ce mai înainte spuneai ieşirea lor; 
Bucură-te, toiagul cel bun al monahilor; 

Bucură-te, cinstită împodobire a credincioşilor; 
Bucură-te, părinte Antonie, de Dumnezeu cugetătorule 


Condacul 9 

Tot darul cel dumnezeiesc, ca şi Pavel ai primit, ca cel ce te-ai făcut şi tu, toate 
tuturor, pe toți covârşindu-i Antonie, până şi în văzduh te-ai răpit, cuvioase, pentru 
care, încutremurat cu totul cântai lui Dumnezeu: Aliluia! 


Icosul 9 

Pe ritorii cei mult vorbitori, ca pe niste peşti fără de glas i-ai arătat prin cuvintele 
tale, de Dumnezeu purtătorule, că, istorisind despre Dumnezeu, cuvintele tale 
asemânându-le cu lucrurile, te-ai făcut minunat şi mărit; 

Bucură-te, cel ce veseleşti auzul credincioşilor; 

Bucură-te, cel ce ai dezlegat împleticirile filozofilor; 

Bucură-te, fiu al lui Dumnezeu, după împărtăşire; 

Bucură-te, înălţarea prea cuvioşilor după străduire; 

Bucură-te, pentru aceasta cântăm ţie: 

Bucură-te, versul înţelepciunii lui Dumnezeu; 

Bucură-te, vistieria cuvintelor Lui; 

Bucură-te, cel mai înţelept decât toţi filozofii; 

Bucură-te, cel mai iscusit şi mai înalt în cuvinte; 

Bucură-te, preamărită auzire şi grăire a celor înţelepţi; 

Bucură-te, preacinstită oglindire a monahilor şi a tuturor celor ce te caută; 

Bucură -te, prin care s-a înfiinţat monahismul; 

Bucură-te, prin care s-au îndreptat credincioşii; 

Bucură-te, părinte Antonie, de Dumnezeu cugetătorule! 


Condacul 10 

Grăbindu-te, de Dumnezeu purtătorule părinte, după porunca dinainte primită de la 
Dumnezeu, te-ai dus către Pavel Tebeul, şi, împiedicându-te de multe ispite, nu te- 
ai înfricoşat de relele întâmplări şi, dobândind ceea ce doreai, ai încetat întristarea, 
cântând lui Dumnezeu: Aliluia! 


Icosul 10 

A doua oară, făcând călătoria marele Antonie şi grăbindu-se către Pavel Tebeul, a 
văzut înălţarea sufletului lui; deci, alergând şi găsindu-l mort, l-a îngropat, luându-i 
îmbrăcămintea; pentru care grăim lui: 

Bucură-te, înger purtător de trup; 

Bucură-te, omule cel ce cu Dumnezeu ai vorbit; 

Bucură-te, cel ce ai văzut nevoinţele lui Pavel; 

Bucură-te, slujitorul îngropării lui; 

Bucură-te, cel ce ai istorisit vieţuirea lui; 

Bucură-te, cel ce te-ai îmbogăţit cu a lui făptură bună; 

Bucură-te, cel ce mai înainte ai cunoscut înşelăciunea eresurilor; 

Bucură-te, cel ce ai alinat tulburarea Bisericilor; 

Bucură-te, cel ce ai gonit primejdia eresului; 

Bucură-te, părtaşul dreptei cunoştinte; 

Bucură-te, bună mireasmă a pustiurilor; 

Bucură-te, bună insuflare a monahilor; 

Bucură-te, părinte Antonie, de Dumnezeu cugetătorule! 


Condacul 11 

Nevoind Valachie, cel de cele arieneşti cugetător, a cunoaşte pe Fiul, Dumnezeu 
prea înalt, te-ai pornit împotriva lui, Antonie, şi el, ticălosul, luând cele după fap- 
tele sale, de cal a fost ucis, iar tu lui Dumnezeu cântai: Aliluia! 


Icosul 11 

Lumina, trimisă de Luminătorul cel mare, arătându-te tu Antonie, ai luminat pe 
toţi, şi pe ucenici tăi sfătuind, mai înainte le-ai arătat mutarea ta din viaţa de aici, 
iar €1, de întristare fiind cuprinşi, cântau ţie acestea: 

Bucură-te, mângâierea noastră; 

Bucură-te, încurajarea tuturor; 

Bucură-te, hrănitorul celor flămânzi de cele cereşti; 

Bucură-te, sfătuitorul celor doritori de cele sufleteşti; 

Bucură-te, că ieşirea ta mai înainte ai cunoscut-o, de Dumnezeu purtătorule; 
Bucură-te, următorule ai înţelepțiţilor de Dumnezeu apostoli; 

Bucură-te, prin care pământenii se laudă; 

Bucură-te, prin care înţelepţii se apără; 

Bucură-te, desfătarea slavei tale celei negrăite; 

Bucură-te, amintirea hranei tale celei sfinte; 

Bucură-te, că învățăturile tale cu drag le primim; 

Bucură-te, că ne mântuim sufletul urmându-ţi sfaturile; 

Bucură-te, părinte Antonie, de Dumnezeu cugetătorule! 

Condacul 12 

De mare dar s-a învrednicit marele Atanasie, luând amândouă hainele tale, de 
Dumnezeu purtătorule Antonie, şi scriind dumnezeiasca ta viaţă, cea de una sută şi 
cinci ani, cânta lui Dumnezeu: Aliluia! 


Icosul 12 

Cânţi împreună cu îngerii ca mai înainte cu oamenii, în ceruri veselindu-te, fericite, 
cântarea cea întreit sfântă lui Dumnezeu, pe care roagă-L pentru cei ce te cinstim 
pe tine, Antonie, şi cu dragoste cântăm acestea: 

Bucură-te, locuitorul celor cereşti; 

Bucură-te, împodobitorul celor pământeşti; 

Bucură-te, cel ce împreună petreci cu îngerii; 

Bucură-te, împreună vorbitorule cu Sfinţii; 

Bucură-te, pururea lăudătorule al Preasfintei Treimi; 

Bucură-te, fierbinte mijlocitorule al tuturor către Dumnezeu; 

Bucură-te, povăţuitorul şi sprijinitorul celor ce te laudă pe tine; 

Bucură-te, strălucitule păstor şi învăţătorule al ucenicilor tăi; 

Bucură-te, înaintestătător al tuturor cuvioşilor; 

Bucură-te, prea cinstitule conducător al celor necăsătoriți; 

Bucură-te, cel ce eşti cald mijlocitor al celor ce poartă numele tău; 

Bucură-te, mare apărător al celor ce te cinstesc pe tine; 

Bucură-te, părinte Antonie, de Dumnezeu cugetătorule! 


Condacul 13 (de 3 ori) 

O, prea înțelepte de Dumnezeu purtătorule Antonie, căpetenia părinţilor şi slava 
cuvioşilor, primeşte de la noi aceste laude ce cu tot sufletul le aducem ţie şi roagă- 
te lui Dumnezeu pentru noi cei ce cântăm: Aliluia! 


Apoi se zice iarăşi: 


Icosul 1 

Om cu firea te-ai arătat, părinte, dar te-ai văzut împreună cetăţean cu îngerii, căci 
ca un fără de trup ai vieţuit pe pământ, prea cuvioase Antonie, lepădând toată 
purtarea de grijă a trupului, pentru aceasta grăim ţie: 

Bucură-te, odrasla cucernicului părinte; 

Bucură-te, ramura credincioasei maicii sfinte; 

Bucură-te, vlăstarul cel neveştejit al Egiptului; 

Bucură-te, povăţuitorul cel mare al pustiului; 

Bucură-te, că din tinereţe lui Hristos ai urmat; 

Bucură-te, că fireşte de trup te-ai depărtat; 

Bucură-te, arătătorule al căilor monahiceşti; 

Bucură-te, cel ce voieşti mântuirea muritorilor; 
Bucură-te, izbăvitorul din înşelăciuni ai celor mulți; 
Bucură-te, dătătorul râurilor de tămăduiri; 

Bucură-te, prin care Dumnezeu s-a prea înălțat; 
Bucură-te, prin care satana s-a ruşinat; 

Bucură-te, părinte Antonie, de Dumnezeu cugetătorule! 


Condacul 1 

Fugind de întunericul cel negru al Egiptului, ai căutat pământul cel de viață dătător 
al pustiului. Prin înfrânare şi nevoinţă veştejind săltările trupului, prea lăudate, te- 
ai făcut pildă monahilor, de Dumnezeu cugetătorule, celor ce cântă: Bucură-te, 
părinte Antonie, de Dumnezeu cugetătorule! 

Acatistul Sfântului Antonie cel mare 


ANTONHI€C 
CCLs MARE 





prăznuire la 17 ianuarie 


La Sfânta Mânăstire Frăsinei are o părticică de oseminte - Sfinte moaşte pe Sfânta 
masă. Este considerat sfântul cel mare al chipului monahal. Cei care-i poartă 
numele îi fac Acatistul mai des. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Ar Dr dr Dr Dr dr Dr dr dr dr dr dr dr dr A de dr A de dr A dr 


Ip IP IP IP 3 IE II 2 2 2 E E E E XX 


Die De de De Dr de De De De De De Dr Dr de De De dr De dr Dr De de de dr drd 


XP PP PP IP IP 3 3 II II II 2 E E E XX 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zice Troparul din Minei, apoi: 


Condacul 1 

Din întunericul lumii ai ieşit şi în pustie ai aprins lumina lui Hristos, cugetătorule 
de Dumnezeu, nevoindu-te cu multe osteneli, de se mirau şi îngerii, ca firea ome- 
nească la cele de sus să o ridici, pentru care şi noi cântăm: Bucură-te, Sfinte mare 
Antonie, primul părinte al monahilor! 


Icosul 1 

Din om pământesc te-ai făcut om duhovnicesc, şi lucrarea lumii ai schimbat-o în 
lucrarea lui Dumnezeu, că chipul de taină dorind, la chipul monahal ai ajuns. 
Bucură-te, Sfinte mare Antonie; 

Bucură-te, alegerea vieţii de taină; 

Bucură-te, dor dumnezeiesc; 

Bucură-te, cer din pământ plămădit; 

Bucură-te, cel de însuşi Domnul Hristos chemat; 

Bucură-te, lucrarea cea de sus; 

Bucură-te, naşterea noului chip monahicesc; 

Bucură-te, chipul de om - înger; 

Bucură-te, ieşirea peste cele trupeşti; 

Bucură-te, fereastra „zării de peste hotare”; 

Bucură-te, deschiderea uşii celei ascunse; 
Bucură-te, Sfinte mare Antonie, primul părinte al monahilor! 


Condacul al 2-lea 
Mulţi au căutat cele „dincolo de trup”, dar au ajuns în întunericul cel mai de jos, 
dar tu prin Hristos la lumină ai ajuns, cântând: Aliluia! 


Icosul al 2-lea 

Pământul are un „dincolo de sine” ca Cer, şi Cerul are un „dincolo ca Dumnezeu”, 
şi cine nu le deosebeşte şi mai rău se rătăceşte. 

Bucură-te, lumină nepământească; 

Bucură-te, lumină dincolo de ochi; 

Bucură-te, lumina în care se vede Dumnezeu; 

Bucură-te, lumina care este prin Sine; 

Bucură-te, lumina ce pe toate le deosebeşte, fără amestecare; 
Bucură-te, lumina ce întunecă Soarele; 

Bucură-te, lumina ce acoperă stelele; 

Bucură-te, lumina ce alungă tot întunericul; 

Bucură-te, lumina în care se văd toate deodată; 

Bucură-te, lumina în care toate se opresc; 

Bucură-te, cel care ai ajuns la lumină; 

Bucură-te, Sfinte mare Antonie, primul părinte al monahilor! 


Condacul al 3-lea 
Dar calea ce duce la lumină trece prin „prăpăstiile lumi”, prin care tu, Sfinte 
Antonie, cu dârzenie ai trecut, în cântarea de: Aliluia! 


Icosul al 3-lea 

Dorul de Dumnezeu atât de mult îl aveai, încât fără oprire alergai peste „hotarele 
furi”, ca să găseşti pe Hristos cel dorit. 
Bucură-te, iubire întreagă de Dumnezeu; 
Bucură-te, dorul de mare taină; 
Bucură-te, şoaptă adâncă a inimii; 
Bucură-te, căutarea negrăită a minţii; 
Bucură-te, trezie peste cugetare; 
Bucură-te, făptură ce trece peste sine; 
Bucură-te, sufletul cel peste trup; 
Bucură-te, vorbirea cea dincolo de grai; 
Bucură-te, privirea în nevăzut; 
Bucură-te, urcarea în cele de sus; 

Bucură-te, intrarea pe „tărâmul celălalt”; 
Bucură-te, Sfinte mare Antonie, primul părinte al monahilor! 


Condacul al 4-lea 
Intr-un mormânt de voie te-ai băgat, de unde să înviezi la viaţa nepământească, şi 
cu duhurile morţii aprig te-ai războit, cântând: Aliluia! 


Icosul al 4-lea 

Dar şi „mormântul păcatului omenesc” deodată s-a deschis, şi toate putreziciunile 
afară s-au desfăcut, dar nu te-ai înspăimântat, ci şi mai mult după Hristos jinduiai. 
Bucură-te, cel ce ai trecut peste „hotarele lumii”; 

Bucură-te, că ai ajuns în cele din adânc; 

Bucură-te, că ţi s-au arătat „urmele păcatelor”; 

Bucură-te, că pe acestea le-ai şters; 

Bucură-te, că putreziciunea ai curăţat-o; 

Bucură-te, că locaşul morţii l-ai surpat; 

Bucură-te, că locaş nou te-ai făcut; 

Bucură-te, trecerea peste „prăpastia omenească”; 

Bucură-te, ieşirea din întunericul de jos; 

Bucură-te, că din mormânt la viaţă te-ai ridicat; 

Bucură-te, că ai săvârşit „lucrarea cea de taină”; 

Bucură-te, Sfinte mare Antonie, primul părinte al monahilor! 


Condacul al 5-lea 
Toate duhurile morţii şi cele necurate peste tine au năvălit, dar cu tăria credinţei lui 
Hristos le-ai alungat, şi aşa părintele tainei noi te-ai făcut, în cântarea de: Aliluia! 


Icosul al 5-lea 

Aşa „chipul monahicesc” s-a născut, că chipul omului ce iese din „propriul mor- 
mânt şi se face biruitor peste duhurile morţii acestuia” capătă „alt Chip”. 
Bucură-te, naşterea „noului chip” omenesc; 

Bucură-te, noul chip peste cel omenesc; 

Bucură-te, chipul monahicesc, „aurul scos din pământ”; 

Bucură-te, chipul lui Dumnezeu scos la vedere; 

Bucură-te, suflarea de duh peste trup; 

Bucură-te, zugravul celor nevăzute; 

Bucură-te, arătarea celor ascunse; 

Bucură-te, vădirea celor crezute; 

Bucură-te, împlinirea celor nădăjduite; 

Bucură-te, „chip îndoit” peste cel lumesc; 

Bucură-te, chip de monah - chip duhovnicesc; 
Bucură-te, Sfinte mare Antonie, primul părinte al monahilor! 


Condacul al 6-lea 
Te-ai închis şi într-o peşteră adâncă, ca să rupi „adâncurile firii omeneşti”, ca să 
poată pătrunde lumina lui Hristos cântând: Aliluia! 


Icosul al 6-lea 

S-au speriat duhurile de jos şi s-au mirat Îngerii de sus de dârzenia ta în a preface 
pe omul lumesc în omul duhovnicesc, ce este însuşi „chipul monahicesc”. 
Bucură-te, chip de tainică petrecere; 

Bucură-te, următorul lui Ilie proorocul; 

Bucură-te, următorul Botezătorului loan; 

Bucură-te, unirea ce nu se mai desparte; 

Bucură-te, Cer şi Pământ deodată, fără amestecare; 

Bucură-te, om cu chip peste sine; 

Bucură-te, răsărirea luminii ce nu mai apune; 

Bucură-te, noul chip de mare cinste; 

Bucură-te, chip monahal de taină; 

Bucură-te, dor de viaţa doar cu Dumnezeu; 

Bucură-te, zbor peste „hotarele” lumii; 

Bucură-te, Sfinte mare Antonie, primul părinte al monahilor! 


Condacul al 7-lea 

Pustiul şi mormântul cel din suflet, prefăcut în locaşul lui Hristos, a schimbat 
pustiul Egiptului în „noul Rai duhovnicesc” prin tine, mare Antonie, în cântarea 
de: Aliluia! 


Icosul al 7-lea 

Aşa, Sfinte Antonie, părintele cel mare al chipului monahicesc te-ai făcut, că Însuşi 
Duhul cel PreaSfânt peste acesta a coborât, şi chipul Duhului l-a pecetluit. 
Bucură-te, părintele cel mare al chipului călugăresc; 

Bucură-te, chipul pecetluit cu Duhul Sfânt; 

Bucură-te, chipul lui Hristos înveşmântat în duh; 

Bucură-te, lumina lui Hristos prin duhul dumnezeiesc; 

Bucură-te, om ridicat peste cele pământeşti; 

Bucură-te, pământ înălţat şi la Cer; 

Bucură-te, deschiderea pământului spre Dumnezeu; 

Bucură-te, chipul negrăitei Întrupări a lui Dumnezeu; 

Bucură-te, şi îndumnezeirea peste fire; 

Bucură-te, biruitorul celor de jos; 
Bucură-te, intrarea în cele de sus; 
Bucură-te, Sfinte mare Antonie, primul părinte al monahilor! 


Condacul al 8-lea 
Ca un pământ stricăcios, după ce te-ai ars în focul duhovnicesc, ai devenit ca o 
cărămidă tare pentru zidul de taină al lui Hristos, în cântarea de: Aliluia! 


Icosul al 8-lea 

Ca o făclie nestinsă ai fost apoi pentru toţi cei ce căutau pe Dumnezeu, care veneau 
tot mai mult să primească chipul monahicesc. 

Bucură-te, cel prefăcut în focul duhovnicesc; 

Bucură-te, pământ ce nu se mai strică; 

Bucură-te, lut peste care duhul a coborât; 

Bucură-te, ţărână ce are „suflarea” lui Dumnezeu; 

Bucură-te, chipul omului împlinit; 

Bucură-te, menirea omului săvârşită; 

Bucură-te, omul închinat lui Dumnezeu; 

Bucură-te, chipul strălucit de monah; 

Bucură-te, chipul dintre Cer şi Pământ; 

Bucură-te, altar de Liturghie; 

Bucură-te, biserică vie şi lucrătoare; 

Bucură-te, Sfinte mare Antonie, primul părinte al monahilor! 


Condacul al 9-lea 

Prin tine, mare Antonie, pustiul lumii s-a umplut cu „lumea rugătoare a lui 
Dumnezeu”, şi aşa darul de sus iarăşi pământul cel pustiit de păcat l-a cuprins, în 
cântarea de: Aliluia! 


Icosul al 9-lea 

Ca nişte noi cetăţi ale „adunărilor de monahi”, în pustiul Egiptului s-au clădit, şi 
nisipul gol şi neroditor a rodit pe cele de sus. 
Bucură-te, Moise al monahilor; 

Bucură-te, că din Egiptul păcatului ai ieşit; 
Bucură-te, că ai fugit de faraonul lumesc; 
Bucură-te, că ai trecut „apa morţii”; 

Bucură-te, că ai străbătut pustiul cel ascuns; 
Bucură-te, că „altă mană” ai mâncat; 

Bucură-te, că din pâinea lui Hristos te-ai împărtăşit; 
Bucură-te, că ai ajuns la „locul făgăduinţei”; 

Bucură-te, că ai găsit odihna; 

Bucură-te, că aceasta este „întâlnirea cu Hristos”; 

Bucură-te, că aceasta este Împărăţia Lui; 

Bucură-te, Sfinte mare Antonie, primul părinte al monahilor! 


Condacul al 10-lea 

În Cer, Îngerii proslăvesc pe Dumnezeu şi prin tine, mare Antonie, pe pământ 
monahii - oamenii îngeri de asemenea, fără oprire se închină Domnului, în cântarea 
de: Aliluia! 


Icosul al 10-lea 

Păcatul a oprit „vorbirea făpturii cu Făcătorul său”, dar iată că prin „rugăciunea lui 
Hristos” iarăşi Taina cea mare se arată. 

Bucură-te, marele povăţuitor al vieţii de taină; 

Bucură-te, că ai răsărit nouă lumină a lui Hristos; 

Bucură-te, că ai dezgropat chipul omului din lut; 

Bucură-te, că iarăşi la cinste l-ai înălțat; 

Bucură-te, chemarea lumii la viaţa adevărată; 

Bucură-te, că te-ai făcut noul crainic al lui Hristos; 

Bucură-te, glasul scos din tăcere; 

Bucură-te, ochi scos la lumină; 

Bucură-te, vederea peste întunericul păcatului; 

Bucură-te, auzirea celor de taină; 

Bucură-te, cuvântul vieţii nemuritoare; 

Bucură-te, Sfinte mare Antonie, primul părinte al monahilor! 


Condacul al 11-lea 
Sfinte mare Antonie, ales ai fost de Domnul Hristos să fii un luminător al oame- 
nilor, ca ieşit din „firea lumească” pe cele dincolo de trup să le dezvălui, în 
cântarea de: Aliluia! 


Icosul al 11-lea 

Viaţa „chipului duhovnicesc” nu este doar în pustie, ci şi în cetăţile lumii, că fiind 
trimis la „cizmarul bine credincios”, ai văzut această împlinire. 

Bucură-te, Sfinte Antonie, râvnitorule de cele dumnezeieşti; 

Bucură-te, căutarea chipului de taină; 

Bucură-te, că ai înţeles cele ascunse; 

Bucură-te, că prin „Hristos - Omul” pe om l-ai redescoperit; 

Bucură-te, deschiderea „uşii zăvorâte”; 

Bucură-te, ochi al sufletului; 

Bucură-te, pătrundere a minţii; 

Bucură-te, umplerea inimii de Duhul PreaSfânt; 

Bucură-te, icoana rugăciunii; 

Bucură-te, rugăciune - lucrarea celor sfinţi; 

Bucură-te, rugăciune - faţa duhovniciei; 

Bucură-te, Sfinte mare Antonie, primul părinte al monahilor! 


Condacul al 12-lea 
Cine poate spune toate nevoinţele tale duhovniceşti, îndurările grelelor încercări, 
rănile duhurilor potrivnice, nenumăratele suspine ale slăbiciunii omeneşti, decât 
cântarea de: Aliluia! 


Icosul al 12-lea 

Pe marele pustnic Ammun l-ai văzut strălucitor, ducându-se la Cer, şi aceasta te-a 
încredinţat şi mai mult că plăcut este Domnului „chipul duhovnicesc”. 
Bucură-te, alesule cel dintre oameni; 

Bucură-te, omul lui Dumnezeu; 

Bucură-te, omul ce a câştigat haina lui Hristos; 

Bucură-te, că te-ai făcut părintele nostru; 

Bucură-te, şi ajutătorule în toate nevoile; 

Bucură-te, al orbilor tămăduitor; 

Bucură-te, în neputinţe întăritor; 

Bucură-te, al patimilor vindecător; 

Bucură-te, alungarea duhurilor rele; 

Bucură-te, chipul cel mare al Părintelui duhovnicesc; 

Bucură-te, icoana chipului monahicesc; 

Bucură-te, Sfinte mare Antonie, primul părinte al monahilor! 


Condacul al 13-lea (de trei ori) 

O, cel învăpăiat de dumnezeiescul dor, care ai ajuns la limanul de sus, părintele 
monahilor şi părintele duhovnicesc al tuturor, primeşte şi de la noi cinstirea 
noastră, ca şi noi să cântăm: Aliluia! 


Se citesc apoi din nou: 


Icosul 1 

Din om pământesc te-ai făcut om duhovnicesc, şi lucrarea lumii ai schimbat-o în 
lucrarea lui Dumnezeu, că chipul de taină dorind, la chipul monahal ai ajuns. 
Bucură-te, Sfinte mare Antonie; 

Bucură-te, alegerea vieţii de taină; 

Bucură-te, dor dumnezeiesc; 

Bucură-te, cer din pământ plămădit; 

Bucură-te, cel de însuşi Domnul Hristos chemat; 

Bucură-te, lucrarea cea de sus; 

Bucură-te, naşterea noului chip monahicesc; 

Bucură-te, chipul de om - înger; 

Bucură-te, ieşirea peste cele trupeşti; 

Bucură-te, fereastra „zării de peste hotare”; 

Bucură-te, deschiderea uşii celei ascunse; 

Bucură-te, Sfinte mare Antonie, primul părinte al monahilor! 


Condacul 1 

Din întunericul lumii ai ieşit şi în pustie ai aprins lumina lui Hristos, cugetătorule 
de Dumnezeu, nevoindu-te cu multe osteneli, de se mirau şi îngerii, ca firea ome- 
nească la cele de sus să o ridici, pentru care şi noi cântăm: Bucură-te, Sfinte mare 
Antonie, primul părinte al monahilor! 


(Extras din cartea: leromonah Ghelasie Gheorghe - Imnografie II - Acatistier 
ediţie îngrijită şi adăugită de Ierom. Ghelasie şi Ierom. Valerian - Editura 
Platytera, Colecţia Isihasm) 

Paraclisul cuviosului Antonie cel mare 





[Preotul: face obişnuitul început, zicând: Binecuvântat este Dumnezeul nostru. ] 
Citeţul: Amin. Slavă ie, Dumnezeul nostru, slavă Ţie! 

Rugăciunile începătoare 
Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: 


Doamne, auzi rugăciunea mea, ascultă cererea mea, întru credincioşia Ta, auzi- 
mă, întru dreptatea Ta. Să nu intri la judecată cu robul Tău, că nimeni din cei 
vii nu-i drept înaintea Ta. Vrăjmaşul prigoneşte sufletul meu şi viaţa mea o calcă 
în picioare; făcutu-m-a Să locuiesc în întuneric ca morţii cei din veacuri. 
Mâhnit e duhul în mine şi inima mea încremenită înlăuntrul meu. Adusu-mi-am 
aminte de zilele cele de demult; cugetat-am la toate lucrurile Tale, la faptele 
mâinilor Tale m-am gândit. Întins-am către Tine mâinile mele, sufletul meu ca 
un pământ însetoşat. Degrab auzi-mă, Doamne, că a slăbit duhul meu. Nu-ţi 
întoarce faţa Ta de la mine, ca să nu mă asemăn celor ce se coboară în 

mormânt. Fă să aud dimineaţa mila Ta, că la Tine îmi este nădejdea. Arată-mi 
calea pe care voi merge, că la Tine am ridicat sufletul meu. Scapă-mă de 
vrăjmaşii mei, că la Tine alerg, Doamne. Învaţă-mă să fac voia Ta, că Tu eşti 
Dumnezeul meu. Duhul Tău cel bun să mă povăţuiască la pământul 
dreptăţii. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. Fă bunătate de stârpeşte pe vrăjmaşii mei şi 
pierde pe toţi cei ce necăjesc sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Tropar 1: Asemănându-te obiceiurilor râvnitorului Ilie şi urmând Botezătorului pe 
drepte cărări, părinte Antonie, te-ai făcut locuitor pustiului şi ai întărit lumea cu 
rugăciunile tale. Pentru aceasta, roagă-te lui Hristos Dumnezeu, să mântuiască su- 
fletele noastre. 


Tropar 2: Mulţimi ale călugărilor, veniţi într-un gând să ne adunăm şi să dănțuim 
în jurul jertfelnicului inimii, aducând cântări de laudă prea slăvitului Antonie, celui 
ce pustia inimii o a lucrat cu plugul rugăciunii şi cu ploile lacrimilor de pocăință, 
aducând roade bogate de mântuire. Ca la un pom duhovnicesc să alergăm şi la 
umbra rugăciunilor sale să ne odihnim, având în mijlocul nostru pe Hristos-Pomul 
vieţii Cel ce cheamă pe toţi prin glasul izvoarelor Duhului către Tatăl Cel iubitor 
de oameni, Cel ce a chemat pe Adam oarecând în Rai la mărturisire. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi ? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


Miluieşte-mă, Dumnezeule, după mare mila Ta, şi după mulţimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 

mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tău cel Sfânt nu-L lua de la mine. Dă-mi mie bucuria mântuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ți-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile Ierusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Canonul cuviosului Antonie cel mare 


St-Takla.org 





Cântarea | 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Sfinte cuvioase părinte Antonie, roagă-te lui Dumnezeu pentru noi. 


Ar De dr dr dr De Dr dr dr Dr Dr dr dr dr dr dr dr De de dr dr Ar A A 


Xp e PP IP IP 5 3 II II II 2 E E E XXX 


De De de De Dr de De De De De De Dr Dr de De De dr De Dr Dr de de de dr dr d 


Xp XP XP XP 3 IE DE 2 E 30 E 3 2 2 2 2 E 30 E 30 IE 2 E DI XX 


Pustiul saltă ca o mare şi freamătă de dorul tău, părinte Antonie, iar pustia inimii 
mele întru care s-au adunat toate fiarele patimilor însetează de rugăciunea ta cea 
pricinuitoare de liniştire; neputând face eu nimic spre a mă învrednici de ru- 
găciunea ta, dăruieşte-mi-o tu, însuţi, ca un milostiv, ca să potolesc întristarea ce 
m-a cuprins din pricina multor păcate. 


Stih: Sfinte cuvioase părinte Antonie, roagă-te lui Dumnezeu pentru noi. 
Cuvioase părinte, cartea cea îngerească a vieţuirii celei mai presus de minte, 
deschide cu cheia Duhului cartea inimii mele şi cu al Cuvântului condei scrie-mi 
cuvânt de mântuire, ca să aflu pe Tatăl milostiv la judecată. 

Slavă Tatălui şi Fiului şi Sfântului Duh. 

Ca un munte prea minunat te-ai arătat monahilor care la tine aflau scăpare de 
prigonirea ispitelor, însă eu fiind cu totul neiscusit în vieţuirea cea duhovnicească 
te rog numai să mă primeşti sub acoperământul rugăciunii tale. 


Şi acum şi pururea şi în vecii vecilor. Amin. (a Născătoarei de Dumnezeu) 


Numai Tu ai purtat în braţele tale pe Cel ce a măsurat cerul cu palma, iar acum 
întinzând mâinile tale la rugăciune, poartă-ne pe noi deasupra tulburărilor lumii. 


Cântarea a III-a 


Irmos: Tu eşti tăria celor ce aleargă la Tine, Doamne, Tu eşti lumina celor întun- 
ecaţi şi pe Tine Te laudă duhul meu. 


Stih: Sfinte cuvioase părinte Antonie, roagă-te lui Dumnezeu pentru noi. 


Cuvioase părinte, auzind glasul Evangheliei lui Hristos, te-ai grăbit a alerga pe 
cărarea poruncilor dumnezeieşti şi lepădându-te de toate bogăţiile lumii întru 
smerenie ai urmat Celui smerit, pe care roagă-L să mă arate pe mine nevinovat la 
judecata Sa. 


Stih: Sfinte cuvioase părinte Antonie, roagă-te lui Dumnezeu pentru noi. 
Crucea ţi-ai luat-o cuvioase şi lui Hristos ai urmat cu dragoste, izgonind din inima 


ta toată dorirea pământească; ajută-ne şi pe noi a merge pe cărările voii dumne- 
zeieşti spre dobândirea mântuirii. 

Slavă Tatălui şi Fiului şi Sfântului Duh. 


Sub aripile ascultării de părintele tău duhovnicesc te-ai nevoit, făcând roade 
vrednice de mântuire; pe mine, cel ce am sărăcit în multe patimi, mă ridică spre 
lucrarea cea duhovnicească. 


Și acum şi pururea şi în vecii vecilor. Amin. (a Născătoarei de Dumnezeu) 

In pântece ai luat pe Raza Tatălui şi ai născut pe Soarele dreptăţii, pe care arată-L 
şi mie, celui întunecat la minte, ca să mă împodobesc cu stele de gânduri 
dumnezeieşti. 

Apoi aceste stihiri: 

In mormânt idolesc ai vieţuit, tu, cel ce erai mort pentru patimi, dar viu pentru 
Hristos; întinde-mi părinte, mână de ajutor, ca să mă ridic eu din mormântul 
păcatelor mele şi întru suspinurile pocăinţei să lucrez cele spre mântuire. 

Maica Cuvântului, ca una ce întunericul lumii ai risipit pogorând pe Soarele Cel 
neapropiat pe pământ, ca să dea iertare şi mântuire celor pierduţi, din noaptea 
patimilor mă scoate la lumina pocăinţei. 

Sedealna, glas 2: 

Podobie: Ceea ce eşti rugătoare caldă şi zid nebiruit, izvor de milă şi lumii scă- 
pare, cu deadinsul strigăm către tine, Născătoare de Dumnezeu, Stăpână: Vino de- 
grab şi ne izbăveşte pe noi din nevoi, ceea ce eşti singură grabnic folositoare. 

Fiind întărit de puterea harului Duhului te-ai luptat cuvioase, cu duhurile răutății şi 
ai primit cununi din mâna Cuvântului, cu razele înţelepciunii Căruia împodobește 
mintea mea, ca să biruie atacurile gândurilor celor rele. 


Cântarea a IV-a 


Irmos: Sfatul cel neurmat şi dumnezeiesc al întrupării Tale celei de sus, celei din 
Fecioară, proorocul Avacum socotindu-l a strigat: Slavă puterii Tale, Doamne! 


Stih: Sfinte cuvioase părinte Antonie, roagă-te lui Dumnezeu pentru noi. 

Cete de ucenici s-au adunat în jurul tău, cuvioase, ca nişte raze în jurul soarelui, iar 
acum din înălțime cu razele rugăciunii tale luminează mintea mea, ca să slobo- 
zească razele gândurilor dumnezeieşti. 

Stih: Sfinte cuvioase părinte Antonie, roagă-te lui Dumnezeu pentru noi. 

Cu dulceaţa cuvintelor tale ai ospătat pe ucenicii ce se luptau cu amărăciunea 
ispitelor, iar acum masă duhovnicească de gânduri îngereşti aşază în cămara 
inimii mele, spre a mă face vrednic de primirea Pâinii cereşti. 

Slavă Tatălui şi Fiului şi Sfântului Duh. 

Casă cerească s-a făcut inima ta fericite, odihnind pe Împăratul cel mare, iar 
acum, ca unul ce în lăcaşurile de sus te odihneşti, peştera inimii mele o umple de 
lumina rugăciunii curate. 


Şi acum şi pururea şi în vecii vecilor. Amin. (a Născătoarei de Dumnezeu) 


Stând înaintea Celui de pe scaunul heruvimilor, roagă-te Preacurată, să fim noi 
izbăviţi de focul veşnicei osânde, încălzind inima noastră cu focul rugăciunii tale. 


Cântarea a V-a 


Irmos: Negura sufletului meu, Mântuitorule, risipeşte-o cu lumina poruncilor Tale 
şi mă luminează ca un singur Împărat al păcii. 


Stih: Sfinte cuvioase părinte Antonie, roagă-te lui Dumnezeu pentru noi. 

Cu strălucirea cuvintelor înţelepciunii tale ai alungat negura patimilor din 
inimile cele ostenite, iar acum străluceşte şi peste mine lumina rugăciunii, ca 
întru aceasta să aflu calea către Cel Dorit. 

Stih: Sfinte cuvioase părinte Antonie, roagă-te lui Dumnezeu pentru noi. 

Ştiind că nimeni neispitit nu va intra în Împărăţia Cerurilor, ai întărit pe cei 
neputincioşi, iar acum având eu acoperământul rugăciunii tale, ajută-mă a birui 


toate cursele vrăjmaşului. 


Slavă Tatălui şi Fiului şi Sfântului Duh. 

Suspinat-ai părinte, văzând toate cursele vrăjmaşului întinse pe pământ, dar inima 
ta s-a odihnit aflând că prin smerenie este cu putinţă tuturor a se păzi de cel rău, pe 
care cu săgețile rugăciunilor tale alungă-l de la cei ce te cinstesc pe tine. 


Şi acum şi pururea şi în vecii vecilor. Amin. (a Născătoarei de Dumnezeu) 


Lumea întreagă s-a înfrumusețat cu vălul rugăciunilor tale, dar acum ridică Prea- 
curată, vălul patimilor de pe ochii minţii mele, ca să văd eu întru lumină cărarea 
mântuirii. 


Cântarea a VI-a 
Irmos: Rugăciunea mea voi înălța către Domnul şi Lui voi spune mâhnirile mele; 


că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Stih: Sfinte cuvioase părinte Antonie, roagă-te lui Dumnezeu pentru noi. 


Mare virtute socotit-ai cuvioase, dreapta socoteală, fără de care cei ce se ne- 
voiesc pierd plata mântuirii; ştiindu-mă pe mine cu totul întunecat la minte şi 
neştiutor al măsurii nevoinţei, cad înaintea ta cu umilinţă: îndreptează paşii mei 
pe calea cea împărătească. 


Stih: Sfinte cuvioase părinte Antonie, roagă-te lui Dumnezeu pentru noi. 
Petrecerea în afara chiliei socotit-ai a fi mare vătămare pentru călugări, care înşişi 
îşi sting focul rugăciunii; pe mine însă, cel ce petrec în afara cămării pocăinţei, cu 
puterea rugăciunii tale mă trage înăuntru şi mă ospătează cu gânduri smerite şi cu 
apa înţelepciunii duhovniceşti. 

Slavă Tatălui şi Fiului şi Sfântului Duh. 

Pe vânător l-ai îndreptat, căci cu dreaptă socoteală ai îndulcit inimile fraților spre a 


nu se vătăma ei de prea multa asprime; cu dulceaţa rugăciunii tale risipeşte şi amă- 
răciunea inimii mele, ce mi-a venit mie din multele ispite. 


Şi acum şi pururea şi în vecii vecilor. Amin. (a Născătoarei de Dumnezeu) 

Cel ce a plecat cerurile pe Cruce S-a înălțat, ca să ne arate nouă cale smerită de 
înălţare, iar pe tine avându-te, Prea lăudată, turn al rugăciunii, te rugăm să ne ridici 
din gunoiul patimilor. 


Apoi aceste stihiri: 


Ca un înger pământesc ai Strălucit tuturor, căci cu aripile rugăciunii ai zburat 
către înălțimile neapropiate şi cu focul dragostei dumnezeieşti înfricoşător te-ai 
făcut serafimilor. Cuvioase părinte Antonie, pe noi cei neputincioşi ne îndrep- 
tează pe cărarea mântuirii cu Sfaturile tale dumnezeieşti. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condac 1: Lepădând tulburările lumeşti viaţa sihăstrească o ai dus până la capăt, 
Botezătorului urmând îndeaproape, prea cuvioase. Deci împreună cu dânsul te 
cinstim, părinte al părinților, Antonie. 


Condac 2: Cu curgerile lacrimilor de umilinţă ai făcut pământul inimii tale roditor 
de gânduri ale înţelepciunii înalte şi scoțând din vistieriile dumnezeieşti norii 
darurilor cereşti, cu fulgerele rugăciunii tale ai nimicit taberele drăceşti. lar acum, 
prea cuvioase părinte Antonie, înfrumuseţătorul pustiei, ca unul ce petreci în 
grădina cerească dănţuind cu îngerii, cu adierile Duhului Sfânt bine înmi- 
resmează şi grădina inimii mele ajutându-mă a dezrădăcina spinii patimilor cu 
osteneala rugăciunii lui lisus. 


Prochimenul, glas 4: Cinstută este înaintea Domnului, moartea cuviosului Său. 
Stih: Fericit bărbatul cel ce se teme de Domnul... 
Evanghelia după Matei: (11: 27-30) 


Zis-a Domnul ucenicilor Săi: 

27. Toate Mi-au fost date de către Tatăl Meu şi nimeni nu cunoaşte pe Fiul, decât 
numai Tatăl, nici pe Tatăl nu-L cunoaşte nimeni, decât numai Fiul şi cel căruia 
va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 

Slavă Tatălui şi Fiului şi Sfântului Duh. 


Pentru rugăciunile prea cuviosului Tău, Milostive, curăţeşte mulţimea greşelilor 
noastre. 


Şi acum şi pururea şi în vecii vecilor. Amin. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Apoi stihira glas 6 (forma glasului 2): 


Podobie: “Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău.” 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Pe fratele cel ce îţi cerea cinstita rugăciune întru înţelepciune nu l-ai miluit, până ce 
acesta s-a silit a se ruga pentru sine; măcar că nu ştiu eu a mă ruga, primeşte 
părinte, neputincioasele mele cuvinte şi te roagă tu stăruitor pentru mântuirea şi 
înţelepţirea mea. 


[Diaconul (iar în lipsa lui, preotul ) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
indurări, înalță fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 
zeu şi pururea Fecioarei Maria; cu puterea cinstitei şi de viaţă făcătoarei Cruci, 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemersătorului şi Botezătorului loan; ale Sfinţilor, mă- 
riților şi întru tot lăudaţilor apostoli; ale tuturor sfinţilor sfinţiților ierarhi; ale 
sfinților, măriţilor şi bunilor biruitori mucenici; ale prea cuvioşilor şi de Dumne- 
zeu purtătorilor părinţilor noştri, ale Sfinţilor (N), a căror pomenire o săvârşim, 
ale Sfântului ierarh Spiridon, ale sfinţilor şi drepţilor dumnezeieşti părinţi loachim 
şi Ana şi pentru ale tuturor sfinţilor; rugămu-ne, Mult-milostive Doamne, auzi-ne 
pe noi păcătoşii, care ne rugăm ie, şi ne miluieşte pe noi.] 


[Strana: Doamne, miluieşte (de 12 ori).] 


Cântarea a VIl-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri ! 


Stih: Sfinte cuvioase părinte Antonie, roagă-te lui Dumnezeu pentru noi. 


Pe cei neputincioşi ce ţi-au cerut sfatul i-ai vindecat numai cu doctoria rugăciunii, 
căci nu puteau ei a plini porunca lui Hristos; iar pe mine, cel ce sunt ţinut în 
legătura păcatelor cumplite, mă slobozeşte cu a ta bineprimită rugăciune către 
Izbăvitorul tuturor. 


Stih: Sfinte cuvioase părinte Antonie, roagă-te lui Dumnezeu pentru noi. 


Duhul Domnului ţi-a descoperit ţie fericite, că asemenea ţie era înaintea Domnului 
un mirean, doctor cu ştiinţa, care făcea milostenie din prisosul lui şi cu îngerii 
cânta neîncetat „Sfinte Dumnezeule...”; învechit fiind eu în răutate, cu inimă 
nemilostivă şi cu totul străin de darul rugăciunii, te rog numai să mă pomeneşti 


înaintea lui Hristos, Îndreptătorul tuturor. 
Slavă Tatălui şi Fiului şi Sfântului Duh. 


Fratele ce foarte se folosea doar văzându-te, fără să te mai întrebe nimic despre 
mântuire a aflat milă înaintea Domnului, iar eu covârşit de mulţimea necazurilor, 
doar cer mijlocirea ta, de care nu mă despărți părinte, ca unul ce ai deschis uşa 
mântuirii multor suflete. 


Şi acum şi pururea şi în vecii vecilor. Amin. (a Născătoarei de Dumnezeu) 

Cu frumuseţea sufletului Tău toată lumea ai luminat şi pe Impăratul tuturor în 
braţele Tale purtându-L, ne-ai întins nouă mână de ajutor spre a ne purta deasupra 
valurilor ispitelor; pentru aceasta, toată suflarea îngerească şi omenească neîncetat 
pe tine Preacurată, te mărim. 

Cântarea a VIII-a 

Irmos: In văpaie de foc stau Ție înainte heruvimii şi serafimii, Doamne, şi toată 
zidirea cântare frumoasă cântă Ție: Lăudaţi-L, binecuvântaţi-L şi-L prea înălțaţi 


întru toți vecii ! 


Stih: Sfinte cuvioase părinte Antonie, roagă-te lui Dumnezeu pentru noi. 

Frica de Dumnezeu a fugit din inima ta părinte, căci aveai dragoste desăvârşită 
pentru Ziditorul lumii, pe care roagă-L să mă izbăvească pe mine de frica chi- 
nurilor veşnice. 


Stih: Sfinte cuvioase părinte Antonie, roagă-te lui Dumnezeu pentru noi. 


Povăţuitor încercat spre ascultare te-ai arătat ucenicilor tăi, iar acum pe mine, cel 
ce din neascultare am alunecat în groapa multor păcate, întinde-mi scara rugăciunii 
tale ca să văd lumina pocăinţei. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Mărturisit-ai părinte, căci cei din vremurile noastre slabi sunt duhovnicește; pentru 
aceasta, nu slobozeşte Dumnezeu asupra lor războiul celor din vechime, însă pe 
mine, cel învechit în răutate tu mă înnoieşte întru rugăciunea cea cu inimă smerită. 


Şi acum şi pururea şi în vecii vecilor. Amin. (a Născătoarei de Dumnezeu) 


Ca o zi pururea luminătoare ai răsărit pe pământ, iar acum întru lumina cea veşnică 
strălucind ca o Maică a Stăpânului, din noaptea patimilor mă scoate pe mine, ca să 
ajung la răsăritul pocăinţei. 


Cântarea a IX-a 


Irmos: Eva adică, prin păcatul neascultării, blestem înăuntru a adus, iar Tu Fe- 
cioară de Dumnezeu Născătoare, prin odrasla purtării în pântece, lumii bine- 
cuvântare ai înflorit; pentru aceasta toţi te slăvim. 


Stih: Sfinte cuvioase părinte Antonie, roagă-te lui Dumnezeu pentru noi. 


Descoperit-a Domnul unui bătrân că nu eşti împreună cu ceata Părinților, ci petreci 
înaintea Preasfintei Treimi ca un serafim ce se hrăneşte cu văpaia de foc a 
dragostei dumnezeieşti întru neîncetată rugăciune. Trimite mie flacăra rugăciunii 
tale, ca să ardă gândurile mele cele pământeşti, luminându-mă cu îngereasca 
dorire. 


Stih: Sfinte cuvioase părinte Antonie, roagă-te lui Dumnezeu pentru noi. 

Măcar că erai purtător de duh, doar despre cele ce erau sau urmau a se întâmpla în 
lume voiai a grăi; iar eu cunoscându-mi nevrednicia şi mulțimea păcatelor, nu 
îndrăznesc decât a cere dumnezeiască rugăciunea ta spre îndreptarea vieţii. 


Slavă Tatălui şi Fiului şi Sfântului Duh. 


Brazdele inimii mele întru care au odrăslit spinii patimilor le ară părinte 
Antonie, cu plugul rugăciunii tale şi slobozeşte ploaia îndurărilor dumnezeieşti, 
ca să aduc eu mai înainte de sfârşit rod vrednic de pocăință. 


Şi acum şi pururea şi în vecii vecilor. Amin. (a Născătoarei de Dumnezeu) 


Din pământul pântecelui tău a răsărit floarea Hristos, care bine a înmiresmat tot 
pământul cu mireasma minunilor Sale; de aceasta învredniceşte-ne şi pe noi, cei 
neputincioşi, prin rugăciunea ta, Maică a Domnului. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8: 


Bucură-te, oglinda monahilor, ce acum priveşti fără oglindă pe Cel ce covârşeşte 
cu frumuseţea oglinda închipuirilor omeneşti; 


Bucură-te, floarea cea rară a pustiei, care cu mireasma rugăciunilor tale bine ai în- 
miresmat sufletele cele sufocate de mirosul greu al patimilor; 


Bucură-te, cartea înţelepciunii călugărilor, care ai scris tainic cu condeiul Duhului 
cuvânt de mântuire în cartea inimilor celor întristate de năvala gândurilor rele; 


Bucură-te, prea cuvioase părinte Antonie, lauda cea neumbrită de trecerea vea- 
curilor a cuvioşilor monahi! 


Săltările patimilor ai veştejit, săltând îngereşte cu cetele serafimilor, iar acum pe 
mine, cel ce pururea alunec în groapa păcatelor grele, cu săltarea pocăinţei mă adu 
la limanul binecuvântat al lui Hristos-Dumnezeu. 

Întunecatu-s-au minţile înţelepţilor neputând a pricepe cum ai strălucit ca un izvor 
de lumină celor ce veneau înaintea ta, nefiind învăţat în ştiinţele cele lumești; cu 
adevărat, în cartea zidirii citeai cu pricepere tainele Ziditorului, neavând povăţuitor 
decât pe Dumnezeiescul Duh; pe Acesta, roagă-L părinte, să se sălăşluiască şi în 
inimile noastre şi ochii minţii să-i lumineze spre vederea tainelor mai presus de 
minte. 


Nume înfricoşător demonilor ţi-a dăruit Hristos ție, celui ce până în sfârşit ai biruit 
pe cel viclean cu arma gândului smerit şi cu săgeata dorului dumnezeiesc ai 
străpuns norii înţelepciunii neajunse, din care picură-ne şi nouă înțelegerile cele de 
taină ale Cuvântului. 


Monabhii astăzi se veselesc cu duhul, iar cei din lume, ascultând trâmbiţa Duhului, 
se grăbesc a alerga întru întâmpinarea ta părinte, pe calea rugăciunii, de pe care nu 
mă depărta nici pe mine, cel ce întru nepricepere voiesc a-ţi împleti cântare de 
laudă din florile cuvintelor dumnezeieşti. 


Scară a rugăciunii dăruită lumii de Înţelepciunea Tatălui pe tine te cunoaştem prea 
mărite cuvioase Antonie; deci, cercetează-mă şi pe mine cu rugăciunea ta şi din 
mijlocul viforului lumii mă scoate ca şi cu o mână puternică cu a ta sfântă 
mijlocire. 


Cetele puterilor netrupeşti, cu Botezătorul, cu apostolii lui Hristos, cu prea 
cuviosul Antonie şi cu Născătoarea de Dumnezeu Maria, faceţi rugăciune ca să 
ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 

Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Și după ecfonis cântăm Troparul, glas 4: 


Podobie: Degrab ne întâmpină pe noi mai înainte până ce nu ne robim, când 
vrăjmaşii Te hulesc pe Tine şi ne îngrozesc pe noi, Hristoase Dumnezeul nostru. 
Pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor creştini, pentru rugăciunile Născătoarei de Dumnezeu, Unule, 
Iubitorule de oameni. 


Astăzi tot poporul într-un glas să slăvească pe cel ce a uimit cetele îngereşti cu 
înălțimea vieţuirii sale duhovniceşti şi călcând în picioare toate poftele cele rele ale 
lumii să dănţuim cu îngerii în hora măririi prea cuviosului Antonie; iar tu, părinte, 
ca unul ce ai îndrăzneală către Hristos, Mântuitorul tuturor, nu înceta a mijloci 
pentru noi dumnezeiască iertare şi mare milă. 


Apoi cântăm această stihiră, glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Vreme în care ne închinăm icoanei sfântului: 


Cu sabia cuvântului tău nu ai încetat a păzi pe marele Atanasie şi pe creştinii pri- 
goniţi, iar acum şi pe mine, părinte, cu sabia rugăciunii tale mă păzeşte de toate 
legăturile ispitelor, care caută să mă împiedice pe calea mântuirii. Norul minţii 
mele îl fă să slobozească picăturile înţelepciunii, ca țarina inimii mele să aducă 
rod bogat de mântuire spre slava lui Dumnezeu. 

Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 

Rugăciune către prea cuviosul Antonie cel mare 





O, cuvioase părinte Antonie, înălțimea vieţuirii duhovniceşti neajunse de gând 
omenesc, a monahilor icoană prea luminată şi acoperământul milostivirii celor 
din nevoi, 






Pe demoni ai biruit desăvârşit ca un ostaş neînfricat al lui Hristos, 
coiful smeritei cugetări şi fiind încins cu legătura înţelepciunii. 





Ca un soare al monahilor te-ai arătat în amiaza creştinismului, iar noi apro- 
piindu-ne tot mai mult de apusul veacurilor, de noaptea păcatelor suntem cu- 
prinşi şi cu totul neputincioşi spre nevoinţele celor din vechime. Cum dar ne vom 


mântui, noi, fii cei rătăcitori, când cursele vrăjmaşului s-au înmulţit peste mă- 

şi stinge focul patimilor în care mă primejduiesc până la a fi aruncat în focul cel 
veşnic. Făcliile stinse ale gândurilor mele le aprinde cu focul dorului dumne- 
zeiesc şi în brazdele inimii mele aruncă seminţele gândurilor dumnezeieşti, ca să 
aduc şi eu rod bogat de fapte bune spre slava Pricinuitorului a tot binele. 


Cu adevărat, nu ştiu a mă ruga şi valurile patimilor mele mă împing tot mai mult 
spre limanul morţii. Trupul mi S-a făcut mormânt al sufletului sfâşiat de fiarele 
patimilor cumplite. Tu, fericite părinte Antonie, cel ce prin culcarea în mormânt 
qi ruşinat pe diavolul a cărui putere Hristos a zdrobit-o prin punerea Sa în 
mormânt şi Învierea cea de-a treia zi, din mormântul multor căderi duhovniceşti 
mă ridică, punând în mine dorul rugăciunii spre aflarea Vieţii. 


Dă-mi şi mie a vedea în această viaţă învierea sufletului meu din moartea păca- 
tului şi a mă veseli precum Sfânta Elena la aflarea cinstitei Cruci şi precum 
cetele îngereşti la aflarea drahmei celei pierdute a Mântuitorului Hristos. Căci 
cu adevărat pentru noi, păcătoşii, cei încărcaţi cu multe păcate, trezirea din 
somnul păcatului este pricină prea adevărată de bucurie şi mântuire. 


Cu neadormită rugăciunea ta întăreşte pe monahii ce bine se nevoiesc în mă- 
năstiri, ca toată lucrarea duhovnicească să şi-o aşeze pe temelia Ssmeritei 
cugetări. 


Pe cei din pustie îi păzeşte cu lumina rugăciunii tale de toate nălucirile diavoleşti 
şi inimile noastre rănite de păcat le leagă ca un samarinean milostiv cu legătura 
iubirii tale părinteşti, turnând untdelemnul rugăciunii şi vinul cel tainic al 
iubirii lui Hristos. 


Stâlp de foc al monahilor în pustiul lumii, dar şi înaintea tronului Preasfintei 
Treimi eşti, iar eu, ca cel mai greşit între păcătoşi, cum voi încerca să mă apropi 
de tine, părinte, măcar cu rugăciunea? De mai este pentru mine nădejde de 
mântuire, de mai este voinţa Soarelui dreptăţii să trimită razele darului Său în 
întunericul sufletului meu, de biruieşte marea iubirii de oameni a Mântuitorului 
meu zidurile cele multe ale păcatelor mele, atunci şi tu, cuvioase Antonie, trimite 
înaintea Domnului ca pe un înaintemergător însăşi rugăciunea ta fierbinte, ca 
să scap eu de viforul patimilor ce m-a cuprins. Risipeşte asprimea multor neca- 
zuri şi în cărările voii dumnezeieşti poartă gândul meu, ca să te cinstesc pe tine 
totdeauna cu mulțumire, iar Stăpânului tuturor să aduc pururea mulțumire, 
slavă şi închinăciune, Tatălui Celui fără de început, împreună şi Fiului Său 
Celui iubit întru care a binevoit şi Duhului Celui Mângâietor. Amin. 

Rugăciune către Sfântul Antonie cel mare 





Bunule părinte Antonie, cel ce durerile şi păcatele noastre le cunoşti, nu trece cu 
vederea glasurile de rugăciune ale celor ce aleargă la mijlocirea ta şi nu te uita 
la nevrednicia celor ce te roagă, ci la slava şi mila lui Dumnezeu, pe care tu L-ai 
mărturisit şi spre care se îndreaptă rugăciunea ce ţi-o aducem. 


O, slăvite făcător de minuni, părintele săracilor, ocrotitorul văduvelor, spri- 
jinitorul orfanilor, vino cu obişnuita Ta îndurare în ajutorul nostru prin rugă- 
ciunile tale către Dumnezeu, ca să fim mângâiaţi în nevoi, ca să fim apăraţi de 
primejdii, de ispite şi de păcate. 


Tu, cel ce ai făcut din pustiul Egiptului loc de prea slăvire a Marelui Dumnezeu 
şi a Mântuitorului, fă şi din pustiul sufletului nostru, ars de necredinţă şi ros de 
patimi, loc plăcut ţie, în care să se sălăşluiască virtutea, prin tine Să se mărească 
numele tău cel sfânt, al Tatălui, al Fiului şi al Sfântului Duh. 


Amin. 

ANTQNIC 


Troparul Sfântului cuvios Antonie cel mare: Asemănându-te cu obiceiurile râv- 
nitorului Ilie şi urmând Botezătorului pe drepte cărări, prea cuvioase părinte 
Antonie, te-ai făcut locuitor pustiului şi ai întărit lumea cu rugăciunile tale. Pentru 
aceasta, roagă-te lui Hristos Dumnezeu, să mântuiască sufletele noastre. 


Condacul Sfântului cuvios Antonie cel mare: Lepădând tulburările lumești, viaţa 
sihăstrească ai dus-o până la capăt, Botezătorului urmând îndeaproape, prea cu- 
vioase. Deci împreună cu dânsul te cinstim, părinte al părinţilor, Sfinte Antonie. 


Sinaxar - Sfântul cuvios Antonie cel mare - 17 ianuarie: 
https://www.trinitas.tv/sfantul-cuvios-antonie-cel-mare-17-ianuarie/ 

Dar după ce a crescut şi s-a făcut mare, sporind cu vârsta, n-a voit a învăţa carte 
şi a fi cu ceilalți copii; şi ca un adevărat creştin, mergea cu părinţii săi la 
biserică. EI nu se lenevea ca un copil, nici după ce a sporit cu vârsta, ci se supunea 
părinților şi luînd-aminte la citiri, gândea la folosul lor. Dar având nenumărată 
bogăţie, nu supăra pe părinţi pentru hrană deosebită şi scumpă, nici plăcerile lumii 
nu le căuta; ci cu cele ce se aflau se îndestula şi nimic mai mult nu căuta. 


După moartea părinţilor lui, rămânând singur cu o soră mai mică şi fiind de 18 sau 
20 de ani, se îngrijea de casă şi de sora sa. Dar n-au trecut şase luni de la moartea 
părinţilor lui, şi ducându-se la biserică, după obicei, îndreptându-şi mintea, 
gândea cum apostolii lăsând toate, au urmat Mântuitorului, iar ceilalţi vânzându- 
şi averile lor, le aduceau şi le puneau la picioarele apostolilor, spre a le împărți 
celor ce aveau trebuință; apoi gândea la aceasta, câtă răsplată este pregătită 
acestora în ceruri. 


Acestea gândind el, a intrat în biserică şi se întâmplase atunci de se citea 
Evanghelia, şi a auzit că Domnul a zis bogatului: De voieşti să fii desăvârşit, du-te, 
vinde-ţi toate averile tale şi le dă săracilor, apoi vino de-Mi urmează Mie şi vei 
avea comoară în ceruri. Atunci Antonie, ca şi cum de la Dumnezeu i-ar fi venit 
pomenirea sfinţilor şi pentru dânsul s-ar fi făcut citirea, ieşind din biserică, a dăruit 
vecinilor din sat averile ce le avea de la strămoşi şi care erau 300 de pământuri 
bine roditoare; ca astfel în nimic să nu-l supere acestea pe dânsul şi pe soră-sa; iar 
celelalte câte le avea mişcătoare, vânzându-le şi adunând mult argint, l-a dat 
săracilor; apoi, oprind puţin pentru sora sa, a intrat iarăşi în biserică şi auzind în 
Sfânta Evanghelie pe Domnul zicând: Nu vă îngrijiţi pentru ziua de mâine, a ieşit 
din biserică, împărțind săracilor şi argintul oprit pentru sora sa. 


Pe sora sa încredinţând-o unor cunoscute şi credincioase fecioare ca s-o crească şi 
să petreacă acolo, el se îndeletnicea pe lângă casă în nevoinţe şi pustnicie; căci 
încă nu erau în Egipt dese mânăstiri şi nici un monah nu ştia pustia cea 
depărtată, ci fiecare din cei ce voiau viaţa cea retrasă, se nevoiau deosebit, nu 
departe de satul său. 


Deci era atunci în satul cel mai apropiat de al lui Antonie, un bătrân care din 
tinereţe se nevoia în viaţa monahicească; pe acesta văzându-l Antonie, i-a râvnit 
fapta sa bună, deci, mai întâi a început şi el a petrece în locurile apropiate de satul 
său; şi nu numai pe acesta l-a râvnit, dar, dacă ar fi auzit că se afla cineva din cei 
înţeleaptă, ca să sugă florile şi nu se întorcea la locul său, până ce nu-l vedea pe 
acesta; apoi ca o merinde luând fapta bună de la dânsul, se întorcea acasă. 

Petrecând acolo în acest chip, îşi iscusea mintea ca să nu se întoarcă lui lucrurile 
părinților săi, nici pe rudeniile sale să le mai pomenească; ci tot dorul şi toată 
sârguinţa s-o aibă spre căutarea pustniciei. Auzind că Apostolul zice: Iar cei ce nu 
lucrează să nu mănânce, pentru aceea lucra cu mâinile sale, din care o parte 
cheltuia pentru dânsul, iar cealaltă o da săracilor. Și se ruga adeseori, auzind că 
liniştitorului se cade deseori a se ruga necontenit; căci atât de mult lua aminte la 
citire, încât nimic din cele scrise să nu rămână neînţelese de dânsul, ci toate să le 
țină minte; şi astfel să i se facă mintea în loc de cărţi. 


Astfel petrecând Antonie, era iubit de toţi; el se supunea celor îmbunătăţiţi, către 
care se ducea şi-i iubea pe toţi; apoi deprindea în sine sporirea faptei bune şi 
pustnicia fiecăruia; privind pe a unuia cu bucurie, urmând altuia cu rugăciunea, 
altuia cu nemâncarea, iar altuia cu iubirea de oameni; şi învăţa de la unul 
privegherea, iar de la altul cinstirea; după aceea, se minună de unul pentru răbdare, 
iar de altul pentru postirea şi culcarea pe Jos şi reaua pătimire, vedea blândeţea 
unuia şi îndelunga răbdare a altuia; în sfârşit, urma după a tuturor bună credință 
întru Hristos, şi însemna dragostea ce aveau între dânşii, unii către ceilalți. Astfel 
plin de pildele faptelor bune, se întorcea la locul sihăstriei sale. Deci, adunând în 
sine multe de la fiecare, se sârguia să urmeze pe ale tuturor. El nu voia să se arate 
că întrece în fapte bune pe cei de o vârstă cu dânsul, ca astfel aceia să se bucure. 
Deci, toți cei din sat iubitori de bine, pe care îi avea întru obişnuinţă, văzându-l 
astfel, îl numeau iubitor de Dumnezeu. Şi unii ca pe un fiu, iar alții ca pe un frate îl 
salutau. 


Iar urâtorul de bine şi pizmaşul diavol nu suferea văzând un tânăr cu o nevoinţă 
ca aceasta. Ci, cele ce a cugetat să facă, a început asupra acestuia să le aducă. 
Mai întâi îl supăra pe dânsul ca din nevoinţe să înceteze, aducându-i aminte de 
avuţii, de purtarea de grijă a surorii sale, de prietenia multora, de iubirea de 
argint, de iubirea de slavă, de dulceaţa desfătării şi celelalte odihne ale vieţii; şi 
mai pe urmă, arătându-i asprimea faptei bune şi cum că este mai mare osteneala 
ei. Îi punea în minte şi neputinţa trupului şi lungimea vremii, şi în scurt timp, 
mulțime de gânduri a ridicat în mintea lui, vrând să-l depărteze de la gândirea lui 
cea dreaptă. 


Dar vrăjmaşul s-a văzut slăbind în scopul lui şi mai ales biruindu-se de tăria lui 
Antonie, răsturnându-se de marea lui credinţă, şi căzând jos prin rugăciunile 
acestuia cele dese; dar, bizuindu-se pe armele sale cele necurate, adică plăcerile 
trupeşti şi cu aceasta fălindu-se asupra celor tineri, s-a apropiat de tânărul 
Antonie. Atunci, noaptea tulburându-l pe el, iar ziua atât de mult supărându-l, 
chiar cei ce-l vedeau simțeau lupta ce era între amândoi. Căci acela îi punea în 

minte gânduri întinate, iar el cu rugăciunile le răsturna pe acestea; când 
vrăjmaşul îl momea, el socotind ruşinea, cu credinţa, cu rugăciunile şi cu postirile 
îşi îngrădea trupul; însă diavolul ca o femeie a voit să se închipuiască noaptea, şi 
în tot chipul să-l urmeze şi să-l amăgească pe Antonie. Dar el de Hristos 
aducându-și aminte şi de bunurile date oamenilor printr-Însul, stingea cărbunii 
înşelăciunii celui rău. 


După aceea, vrăjmaşul îi punea în minte plăcerea dezmierdării; iar el asemănându- 
se celui mânios şi scârbit, de îngrozirea focului şi de durerea viermelui îşi aducea 
aminte, şi pe acestea punându-le împotrivă, rămânea neatins. Toate acestea se 
făceau spre ruşinarea vrăjmaşului, căci cel ce a socotit să se facă asemenea lui 
Dumnezeu, de un tânăr acum se batjocorea; cel ce se fălea asupra trupului şi a 
sângelui, de un om ce purta trup se răsturna. Căci îi ajuta Domnul, Care a purtat 
trup pentru noi şi trupului i-a dat biruinţă asupra diavolului; întrucât fiecare din cei 
ce cu adevărat se nevoiesc, poate zice cu Apostolul: Nu eu, ci darul lui Dumnezeu 
care este cu mine. Deci, mai pe urmă, dacă n-a putut necuratul să biruiască pe 
Antonie nici prin aceasta, ci încă se vedea împins afară şi scos din inima lui , 
scrâşnind din dinţi, cu nălucirea s-a arătat lui, ca un copil negru. 


Apoi, deşi căzut, încă prin gânduri mai năvălea asupra lui; în urmă a ieşit afară 
vicleanul şi glas omenesc scoțând, zicea: "Pe mulți am amăgit şi prea mulți am 
surpat şi, precum asupra multora am năvălit, astfel şi asupra ta, dar în zadar, că 
am slăbit". 


Antonie l-a întrebat: YCine eşti tu, care grăieşti unele ca acestea către mine?" 


Acela îndată a răspuns, cu glasuri jalnice: "Eu sunt care am primit sarcina 
prinderii trupului şi duhul desfrânării mă numesc: pe câţi voiesc să fie înţelepţi, i- 
am amăgit; pe câți i-am momit cu plăceri, i-am plecat mie; eu sunt cel pentru care 
şi proorocul mustră pe cei ce au căzut, zicând: de duhul desfrânării v-aţi amăgit,; 
căci prin mine aceia s-au împiedicat. Eu sunt care de multe ori te-am supărat şi de 
atâtea ori am fost răsturnat de tine”. 


Antonie mulțumind Domnului şi îmbărbătându-se, a zis către dânsul: 





Acestea auzind negrul acela, îndată a fugit, temându-se de cuvintele lui Antonie şi, 
înfricoşându-se, nu mai îndrăznea să se apropie de bărbatul acesta. 

Aceasta a fost cea dintâi luptă a lui Antonie asupra diavolului, dar mai vârtos 
era ajutorul Mântuitorului; şi această faptă de Domnul s-a isprăvit, Care a 
osândit păcatul în trupul Său, ca îndreptarea legii să se împlinească întru noi, 
care nu umblăm după trup, ci după duh. 


Cu toate acestea, nici Antonie, după ce a căzut diavolul şi s-a biruit, nu se lenevea 
şi nu se trecea pe sine cu vederea; şi nici vrăjmaşul, iarăşi ca un biruit, nu înceta de 
a-l bântui, căci înconjura iarăşi ca un leu, căutând o pricină asupra lui. Antonie, 
învățând din Scripturi că sunt multe meşteşugirile vrăjmaşului, neîncetat avea 
nevoinţă, gândindu-se că, deşi n-a putut să-i amăgească inima lui cu dulceaţa 
trupului, dar negreşit îl va ispiti momindu-l prin altă meşteşugire, că diavolul este 
foarte iubitor de păcat. 


Deci, s-a hotărât ca să se obişnuiască cu mai aspre petreceri. Şi mulți se minunau 
de nevoinţa lui cea mare pe care o săvârşea; dar el cu înlesnire suferea osteneala, 
căci având osârdia sufletului, lucra într-însul deprinderea bună, încât cea mai mică 
pricină de nevoinţă dacă ar fi avut de la alții, arăta multă sârguinţă. 


- Căci priveghea atât de mult, încât de multe ori toată noaptea o petrecea 
fără somn; şi aceasta nu o dată, ci de multe ori făcând-o, era de mirare la 
mulți. 

- Apoi mânca o dată pe zi, după apusul soarelui, uneori şi după două zile; ba 
de multe ori şi după patru zile se împărtășea de hrană, iar hrana lui era 
pâine şi sare şi băutura era numai apă; căci pentru carne şi pentru vin, de 
prisos este a grăi, când nici la ceilalți sârguitori de acest fel nu se afla. 

- Pentru somn se îndestula cu o rogojină, apoi mai de multe ori se culca chiar 
pe pământ. 

Hs: se ferea de a se unge cu untdelemn, zicând că se cuvine celor tineri să 
aibă mai multă sârguință spre pustnicie şi să nu caute cele ce trândăvesc 
trupul, ci să-l obişnuiască cu ostenelile, gândind totdeauna la graiul 
Apostolului: Când sunt slab, atunci sunt puternic. Căci zicea: 


ŞI era gândul lui acesta cu adevărat preaslăvit, căci nu voia cu vremea să măsoare 
calea faptei bune, nici sihăstria cea pentru dânsa, ci numai cu dorinţa şi cu voinţa; 
căci el nu pomenea vremea trecută, ci în fiecare zi socotea că acum a pus început 
de pustnicie şi mai mare osteneală avea pentru sporire, zicând adeseori în sine 
graiul Apostolului: Cele din urmă uitându-le şi la cele dinainte întinzându-ne. 
Aducându-ne aminte şi de cuvântul proorocului Ilie, care zice: Viu este Domnul, 

Căruia i-am Stat eu înainte astăzi. Deci, zicând el “astăzi” nu măsura cea 
trecută, ci ca şi cum ar fi început în fiecare zi, se sârguia în felul acesta, precum 
se cuvine a se arăta lui Dumnezeu, curat cu inima şi gata a se supune voii Lui şi 
nimănui altuia. El zicea în sine: 







Deci, aşa viețuind Antonie, s-a dus la nişte morminte, care erau departe de sat, şi 
poruncind unuia dintre cunoscuţii săi, ca după mai multe zile să-i aducă pâine, a 
intrat într-unul din morminte, apoi a închis uşile, rămânând acolo singur. 
Vrăjmaşul nesuferind, ba încă temându-se să nu umple de sihăstrii pustia, venind 
la dânsul într-o noapte, cu mulțime de diavoli, atât de mult l-au zdrobit cu bătăile, 
încât din pricina rănilor zăcea jos fără glas. Astfel că bătăile de la oameni nu 
puteau să-1 pricinuiască cândva vreo muncă asemănătoare. 


Însă cu purtarea de grijă a lui Dumnezeu - căci nu trece cu vederea Domnul pe cei 
ce nădăjduiesc spre EI -, a doua zi a venit cunoscutul lui, aducându-i pâine şi, 
deschizând uşa, îl văzu zăcând pe pământ, jos, ca un mort, apoi, ridicându-l, l-a 
dus în biserica satului şi l-a pus la pământ. Mulţi din rudenii şi cei din sat şedeau 
lângă Antonie, ca lângă un mort. lar la miezul nopții, Antonie venindu-şi în 
simţire, văzu pe toți dormind, numai pe cunoscutul lui priveghind; deci a făcut 
semn să vină la dânsul, şi l-a rugat să-l ridice iarăşi şi să-l ducă la mormânt, 
nedeşteptind pe nimeni. Atunci a fost dus de bărbatul acela şi după obicei uşa 
închizându-se, rămase iarăşi singur înăuntru, dar nu putea sta pentru rănile cele 
de la diavoli. Deci, zăcând, se ruga şi după rugăciune zicea cu mare glas: 






Apoi cântă: De s-ar 
rândui asupra mea tabără, nu se va înfricoşa inima mea. 


Deci nevoitorul lui Hristos, astfel cugeta şi se ruga. lar urâtorul de bine şi 
pizmaşul vrăjmaş, mirându-se că după bătăi a îndrăznit a veni iarăşi în locul său, 
adunându-şi câinii săi, a zis către dânşii: "Dacă nici cu duhul desfrânării, nici cu 
bătăile nu l-am Slăbit pe acesta, ci încă se şi semețeşte împotriva noastră, ia să 
năvălim într-alt fel asupra lui”, căci cu înlesnire îi este diavolului a afla diferite 
chipuri de răutate. 


Deci, atunci noaptea au făcut mare zgomot, încât părea că tot locul acela se 
clătina, iar cei patru pereţi ai mormântului păreau că i-ar fi desfăcut diavolii. Apoi 
s-a părut că au intrat năluciri de fiare şi de târâtoare. După aceea s-a umplut 
locul acela de năluciri de lei, urşi, leoparzi, tauri, aspide, scorpii şi de lupi. Și 
fiecare din acestea se pornea după chipul şi năravul său: leul răcnea, vrând a se 

năpusti asupra lui; taurul părea că îl împunge; şarpele, târându-se, nu ajungea la 
dânsul şi lupul voia a se porni. Și, în scurt, vederea tuturor celor arătate era 
înfricoşătoare, iar mânia lor cumplită. 


Antonie fiind muncit şi împins de ele, simțea cumplită durere trupească, dar fără 
tulburare veghind cu sufletul, suspina pentru durerea trupului, dar trezindu-se cu 
mintea, ca şi cum batiocorindu-i, zicea: 


Apoi, îndrăznind iarăşi zicea către dânşii: 





Deci, mult ispitindu-l diavolii, scrâşneau asupra lui cu dinţii, 
însă mai vârtos pe ei se batjocoreau, iar nu pe Antonie. 


Dar Domnul nici întru această ispită n-a uitat pătimirea lui Antonie, ci a venit 
re sprijinirea lui. Căci 











Și diavolii numaidecăât s-au 
făcut nevăzuţi, iar durerea trupului îndată i-a încetat şi locuinţa iarăşi îi era 
întreagă. Antonie simțind sprijinirea, răsufla şi se uşura de dureri, apoi se ruga 
vedeniei ce se arătase lui, zicând: " 


Și glas s-a făcut către dânsul: 





După ce le-a auzit acestea, sculându-se, s-a rugat şi atât de mult s-a întărit, încât 
simţea că acum are mai multă putere în trupul său, ca mai înainte. Şi era atunci 
aproape de 35 de ani, iar de aici înainte sporind şi mai sârguitor, s-a făcut întru 
cinstirea lui Dumnezeu. Şi mergând la bătrânul acela, cel mai sus pomenit, îl ruga 
să meargă împreună cu dânsul, ca să locuiască în pustia cea mai dinăuntru. Dar el 
n-a voit, din pricina bătrâneţilor şi pentru că nu era până atunci un obicei ca acesta. 


Deci, Antonie îndată a pornit la munte, însă vrăjmaşul văzând iarăşi osârdia lui şi 
vrând să-l împiedice de la aceasta, i-a aruncat în cale o nălucire de un disc mare 
de argint; iar Antonie pricepând meşteşugul urâtorului de bine, a stat şi prin disc 
văzând pe diavol, l-a mustrat, zicând: 

cestea zicând 


Antonie, a pierit discul, ca un fum de faţa focului. 


SR 5 e 


Apoi a văzut nu o nălucire, ci aur adevărat aruncat în cale, pe care ori că vrăjmaşul 
l-a arătat, ori că o putere oarecare a Celui Preaînalt, Care iscusea pe nevoitorul şi 
arăta diavolului, că nici de banii cei adevăraţi nu se îngrijeşte; dar nici el singur nu 
ne-a vestit, nici noi n-am cunoscut, decât că era adevărat aur cel arătat. lar Antonie 
s-a mirat de mulţimea aurului, dar sărind ca peste un foc, astfel l-a trecut, încât nici 
nu s-a mai întors; ci cu fuga s-a sârguit să se ascundă şi, mai mult sporind 
sârguinţă, a pornit către munte. 


SR 5 e 


Și aflând o cetăţuie pustie şi plină de târâtoare, din cauza vremii îndelungate, de 
acea parte a râului, acolo s-a mutat şi s-a sălăşluit într-însa. Deci, târâtoarele, ca şi 
cum le-ar fi gonit cineva, îndată s-au dus. lar el ascunzând intrarea şi primind pâine 
pentru şase luni - căci acest lucru îl fac Tebeii, şi de multe ori peste tot anul rămân 
nevătămaţi, având înăuntru apă, ca în nişte locuri neintrate, - în cetăţuie a rămas 
singur, nici el ieşind, nici pe cineva din cei ce veneau la dânsul văzând. Deci, a 
vieţuit el multă vreme aşa, nevoindu-se, peste an numai de două ori pe deasupra 
locuinţei primind pâine. lar cunoscuţii cei ce veneau la dânsul, fiindcă îi lăsa pe 
dinafară, de multe ori zile întregi şi nopţi, ei auzeau înăuntru ca şi cum ar fi fost 
nişte oameni gîlcevindu-se, făcând zgomot şi strigând: "Du-te din locaşurile 
noastre; de ce ai venit în pustie? Până când vei întărâta supărările noastre?" 


La început socoteau cei dinafară, că sunt oameni care se sfădesc cu dânsul şi că 
aceştia pe scări au intrat la dânsul. lar după ce s-au uitat pe o găurică oarecare, n-au 
văzut pe nimeni, atunci socotind că aceştia sunt diavoli şi înfricoşându-se, au 
chemat pe Antonie. lar el pe aceştia i-a auzit, însă nu se îngrijea de ei. Pentru că 
adesea veneau la dânsul cunoscuţi săi, socotind că-l vor găsi mort, dar îl auzeau 
cântând: Să învie Dumnezeu şi să se risipească vrăjmaşii Lui, şi să fugă de la 
faţa Lui cei ce-L urăsc pe Dânsul. Precum se stinge fumul, să se stingă ei; şi 
cum se topeşte ceara de faţa focului, aşa să piară păcătoşii de la faţa lui 
Dumnezeu. Şi iarăşi toate neamurile m-au înconjurat şi întru numele Domnului 
i-am biruit pe ei. 

Deci, aproape 20 de ani a petrecut aşa singur deosebit, nevoindu-se, nici ieşind, 
nici de cineva adeseori fiind văzut. lar după acestea, fiindcă îl doreau mulți şi 
voiau a se face următori nevoinţei şi sihăstriei lui, apoi alți cunoscuţi venind şi 
cu sila deschizând uşa şi stricând-o, a ieşit Antonie ca dintr-o cameră ascunsă, 
cu taină învăţat şi de Dumnezeu fiind purtat. Atunci ieşind din cetăţuie, s-a arătat 
celor ce veniseră la dânsul. 


De aceea, se minunau văzându-i trupul în aceeaşi stare, nici gras, nici uscat de 
postiri, ca şi cum nu s-a luptat contra diavolilor. Căci într-acest fel era, ca şi mai 
înainte de fugirea în pustie, cum îl ştiau pe dânsul; iar obiceiul sufletului îl avea 
curat, căci nu era cuprins de sfială, nici doritor de dezmierdare, nici de râs şi nici 
de întristare. El nu s-a tulburat văzând poporul, nici de atâţia fiind sărutat nu s-a 
bucurat, ci era dimpotrivă, ca cela ce era ocârmuit de judecată. 


Pentru aceea pe mulți din cei ce erau de față, care pătimeau cu trupurile, i-a 
tămăduit Domnul printr-însul, iar pe alţii de diavoli i-a mântuit. Încă şi darul de a 
grăi 1 se dăduse lui Antonie şi aşa pe mulți mâhniţi îi mângâia, iar pe alții, care erau 
învrăjbiţi, îi schimba în prietenie, şi tuturor le zicea: 







Apoi, vorbindu-le şi sfătuindu-i să-şi aducă aminte de bunătăţile ce vor să fie şi de 
iubirea de oameni a lui Dumnezeu, ceea ce s-a arătat spre noi, Carele n-a cruțat pe 
Fiul Său, ci pentru noi toţi L-a dat pe EI, a plecat pe mulţi să aleagă şi să poftească 
viaţa monahicească. Şi de aceea s-au făcut mânăstiri prin munţi, iar pustia s-a 
locuit de monahi, care au ieşit din lume şi s-au scris la petrecerea cea din cer. 


SR 5 e 


Într-o vreme, el avea trebuinţă să treacă Nilul, ca să cerceteze pe fraţi, însă râul era 
plin de crocodili; făcând rugăciune, s-a suit pe crocodili, el şi fraţii cei împreună cu 
dânsul, căci luntre nu aveau şi au trecut nevătămați. Apoi, întorcându-se în 
mânăstirea sa, se nevoia cu aceleaşi cinstite şi vitejeşti osteneli. Deci, vorbind el 
cele de folosul sufletului, adeseori creştea sârguinţa celor ce acum erau monahi, iar 
pe cei mai mulţi din ceilalți îi pornea către dragostea pustniciei şi a sihăstriei; şi 
degrabă atrăgându-i cu cuvântul, multe mânăstiri s-au făcut şi pe toate acestea, ca 
un părinte, le povăţuia. 


Lot 
Intr-una din zile, adunându-se şi venind la dânsul toți monahii şi rugându-l să audă 
cuvânt de învăţătură de la dânsul, el zicea acestea către dânşii, în limba egipteană: 
"Scripturile destule sunt spre învăţătură, dar este mai bine a ne îndemna şi noi unii 

pe alţii întru credinţă şi a ne mângâia prin cuvinte. Deci şi voi, ca nişte fii vorbiți 
către mine, părintele vostru, cele ce ştiţi, şi eu ca acela ce sunt cu vârsta mai bătrân 
decât voi, cele ce ştiu, iar cele ce prin iscusinţă le-am deprins, le arăt vouă. 


Să fie la toţi de obşte sârguinţa aceasta şi începând a vă nevoi în faptele bune, să nu 
slăbiți, nici să vă supăraţi întru osteneli, nici să ziceţi: "Am zăbovit atâta vreme 
întru pustnicie"; ci mai vârtos, ca şi cum abia aţi fi început, în fiecare zi sârguința 
să o creşteţi. Căci viaţa oamenilor este cu totul scurtă faţă cu veacurile cele ce vor 
să fie, încât toată vremea vieţii noastre este nimic pe lângă viaţa cea veşnică. lar 
lucrul cel din lume se vinde cu preţul cel veşnic şi lucrul asemenea cu cel 
asemenea îl schimbă cineva; dar făgăduinţa vieţii celei veşnice cu puţin preţ se 
cumpără. Căci este scris: Zilele vieţii întru dânşii 70 de ani, iar de vor fi întru 
puteri, 80 de ani şi ce este mai mult decât acestea, va fi osteneală şi durere. 


Deci, când toţi aceşti 80 de ani sau şi 100, vom petrece întru pustnicie, nu vom 
împărăţi asemenea 100 de ani, ci în locul celor 100, în vecii vecilor vom împărăţi. 
Şi pe pământ nevoindu-ne, nu pe pământ vom fi moştenitori, ci în cer avem 
făgăduinţele. Apoi, trup stricăcios lăsând noi, nestricăcios îl luăm pe dânsul; drept 
aceea, fiilor, să nu mai obosim, nici să socotim că dacă zăbovim întru pustnicie 
vreun lucru mare facem, că nu sunt vrednice pătimirile vremii de acum, pe lângă 
slava ce are să se descopere pentru noi, nici căutând la lume, să socotim că de mari 
lucruri ne-am lepădat; pentru că, chiar tot pământul este prea mic pe lângă tot 
cerul. Deci, chiar dacă peste tot pământul vom fi stăpânitori şi ne vom lepăda de el, 
iarăşi nici un lucru vrednic nu este pe lângă Împărăţia cerurilor; că precum dacă 
cineva ar fi lepădat o drahmă de aramă, ca să câştige 100 de galbeni de aur, aşa şi 
cel ce este stăpânitor a tot pământul şi se leapădă de dânsul, puţin lasă şi însutit 
primeşte. 


Și dacă nici chiar tot pământul nu este vrednic de ceruri, apoi cel ce lasă puţine 
holde, este ca şi cum n-ar fi lăsat nimic. Măcar de ar lăsa casă, sau aur destul, nu i 
se cade să se fălească sau să trândăvească; ci într-alt fel suntem datori a judeca, 
anume că, dacă nu le vom lăsa pentru fapta bună, însă mai pe urmă murind noi, de 
multe ori le lăsăm celor ce nu voim, precum a pomenit Eclesiastul. Deci, pentru ce 
nu le lăsăm pentru fapta bună, ca Împărăţia cerurilor s-o moştenim? 


Pentru aceasta nimeni din noi să nu aibă vreo poftă de a câştiga ceva; căci ce câştig 
este a dobândi cele pe care nu le luăm cu noi? Deci, mai vârtos pe acelea să le 
câştigăm, pe care le putem lua cu noi, care sunt: înţelepciune, dreptate, cumpătare, 
bărbăţie, pricepere, dragoste, iubire de săraci, credinţă în Hristos, nemâniere, iubire 

de străini; pe acestea câştigându-le, le vom afla acolo mai înainte de noi, făcându- 
ne primire în pământul celor blânzi. 


Pentru aceea, dintr-acestea fiecare să se încredinţeze a nu se împuţina cu sufletul, 
ci mai ales se va socoti că este ales rob al Domnului şi că este dator a sluji 
Stăpânului; că precum robul nu va îndrăzni să zică: "Fiindcă ieri am lucrat, astăzi 
nu lucrez", nici numărând vremea cea trecută, el nu va înceta în zilele cele viitoare, 
ci în fiecare zi, precum este scris în Evanghelie, aceeaşi sârguință arată, ca 
Domnului său să-i placă şi să nu se primejduiască; aşa şi noi în fiecare zi să 
stăruim în pustnicie, ştiind că dacă într-o zi ne vom lenevi, nu ne va ierta pentru 
vremea cea trecută, ci pentru lenevire se va mânia asupra noastră. Aşa şi de la 
lezechil am auzit. Astfel şi Iuda, vânzătorul, pentru o noapte a pierdut şi osteneala 
vremii trecute. 


Deci, să ne ţinem, o! fiilor, de pustnicie, şi să nu ne trândăvim, că avem într- 
aceasta pe Domnul ajutător, după cum este scris: Celui ce voieşte binele, şi 
Dumnezeu îi ajută spre cele bune. Dar, spre a nu ne împuţina cu sufletul, este bine 
a cugeta la graiul apostolului, care zice: În fiecare zi pot să mor. Şi dacă noi am fi 
ca şi cum am muri în fiecare zi, aşa vom trăi şi nu vom păcătui. lar cuvântul cel zis 
este înţeles astfel: "Ca sculându-ne în fiecare dimineaţă, să socotim că nu vom 
ajunge până seara". 


Și iarăşi vrând să adormim, să socotim că nu ne vom scula dimineaţa, fiindcă după 
fire este arătată viaţa noastră şi se măsoară în fiecare zi şi după purtarea de grijă a 
lui Dumnezeu. Aşa aflându-ne în fiecare zi şi aşa trăind, nu vom păcătui, nici nu 
vom avea poftă de vreun lucru, nici nu ne vom învistieri pe pământ, ci ca cei ce în 
fiecare zi aşteptăm să murim, vom fi lipsiţi, şi tuturor toate greşelile le vom ierta, 
iar poftă deşartă sau altă plăcere întinată, nicidecum nu vom avea; ci ca de la nişte 
lucruri trecătoare ne vom întoarce, nevoindu-ne de-a pururea, şi mai înainte văzând 
ziua judecății. Căci de-a pururea frica cea mai mare şi îngrijirea chinurilor risipeşte 
cea mai mare parte a plăcerii şi dezmierdării şi ridică sufletul care se pleacă spre 
dânsa. 


Deci, începând şi păşind pe calea faptei bune, la cele dinainte, nimeni să nu se 
întoarcă la cele dinapoi, ca femeia lui Lot; mai ales că Domnul a zis: Nimeni 
punând mâna pe plug şi întorcându-se înapoi, este îndreptat spre Împărăţia 
cerurilor. lar a se întoarce nu este altceva decât că s-a căit şi cugetă iarăşi la cele 
lumeşti. Deci, să nu vă temeţi, auzind de faptă bună, nici să vă miraţi de numele ei 
ca de ceva nou, că nu este departe de noi, nici stă afară de noi; ci lucrul este în noi 
şi lesnicioasă este lucrarea, numai dacă vom voi. 

Elinii se duc în depărtate călătorii şi trec mări, ca să înveţe carte, iar noi nu avem 
trebuință a ne duce pentru Împărăţia cerurilor nici peste mări a trece, pentru fapta 
bună; căci Domnul a zis: Împărăţia cerurilor este înăuntrul vostru. Deci, fapta cea 
bună are trebuință de singură voința voastră, fiindcă în noi este şi din noi se 
alcătuieşte; pentru că sufletul fund după fire nematerial, aşa se alcătuieşte şi fapta 
bună. Ea, după cum s-a făcut, aşa rămâne, dacă s-a făcut bine şi drept. 


Pentru aceasta Iisus al lui Navi, poruncind poporului, a zis: Îndreptaţi-vă inimile 
voastre către Domnul Dumnezeul lui Israil. lar loan a zis: Drepte faceţi cărările 
voastre. Pentru că, a fi drept sufletul, aceasta este nematerialitatea lui după fire, 
cum s-a zidit; şi iarăşi, când se abate şi în răzvrătire vine, atunci se zice răutatea 
sufletului. 


Deci, nu este greu lucru: că de vom rămâne după cum ne-am făcut, atunci suntem 
în faptă bună; iar dacă vom gândi cele rele, ca nişte răi vom fi judecaţi. Dacă din 
afară ar fi trebuit a câştiga lucrul, greu cu adevărat ar fi fost; iar dacă este în noi, să 
ne păzim pe noi înşine de gândurile cele întinate, şi luând sufletul ca pe un amanet, 
să-l păzim Domnului; ca şi EI să-şi cunoască făptura Sa, fiind aşa precum I-a făcut. 
Apoi aşa să ne fie nevoinţa, ca să nu ne tiranizeze mânia, nici să ne stăpânească 
pofta, căci scris este: Mânia bărbatului nu lucrează dreptatea lui Dumnezeu, iar 
pofta zămislindu-se, naşte păcatul şi păcatul săvârşindu-se, naşte moarte. 


Astfel petrecând noi, să ne trezim cu întemeiere şi, după cum este scris, să ne 
păzim inima noastră cu toată străjuirea; că avem vrăjmaşi cumpliți şi prea meşteri, 
pe răii diavoli, şi contra lor ne este lupta, precum zice Apostolul: Lupta noastră nu 
este împotriva sângelui şi a trupului, ci împotriva începătoriilor, împotriva 
stăpâniilor, împotriva stăpânitorilor acestui veac, împotriva duhurilor răutăţii, care 
sunt în văzduhuri. 

Deci, mare este numărul lor în văzduh, împotriva noastră şi nu sunt departe de noi; 
apoi între dânşii este mare deosebire, iar pentru firea şi deosebirea lor puternic 
trebuie să fie cuvântul; deci, de la alţii mai mari decât noi trebuie să căutăm o 
sfătuire ca aceasta; iar ceea ce acum ne sileşte pe noi, este a cunoaşte numai 
măiestriile lor împotriva noastră. 


Mai întâi să cunoaştem aceasta, cum că vrăjmaşii nu se numesc "diavoli", adică răi, 
pentru că aşa au fost făcuţi ei; căci Dumnezeu n-a făcut nici un lucru rău, ci i-a 
făcut buni; dar după ce au căzut din cereasca înţelepciune, tăvălindu-se împrejurul 
pământului, pe elini i-au amăgit prin năluciri, iar pentru noi creştinii pizmuindu-ne, 
toate le mişcă, vrând să ne împiedice de la înălţarea la ceruri; ca să nu ne suim noi 
acolo de unde au căzut ei. 

Pentru care este trebuinţă de multă rugăciune şi pustnicie, ca luând cineva prin Duh 
darul deosebirii duhurilor, să poată cunoaşte cele despre ei, adică anume care dintr- 
înşii sunt mai puţin răi şi care mai răi, cum şi pentru ce meșteşugiri are sârguința 
fiecare dintr-înşii; apoi cum fiecare din ei se răstoarnă şi se scoate din om, căci 
multe sunt vicleniile lor şi pornirile bântuielilor lor. 


Fericitul apostol şi cei ca şi dânsul, ştiind unele ca acestea, zicea pe drept că noi nu 
ştim învăţăturile lui; de aceea, din acelea ce ne-am iscusit, suntem datori a ne 
îndrepta unii pe alţii. Deci, eu din parte-mi, având cercare şi iscusire ca un fiu al 
lui, zic că diavolii când văd pe creştini, şi mai ales pe monahi, fiind iubitori de 
osteneală şi sporind în fapte, întâi îi ispitesc, punându-le sminteli aproape de 
cărările lor, iar smintelile lor sunt gândurile cele rele. 


Dar nu se cade să ne temem de îngrozirile lor, căci prin rugăciuni, postiri şi prin 
credinţa întru Domnul, acelea cad îndată; însă şi după ce cad, nu încetează, ci iarăşi 
se apropie cu măiestriile şi vicleniile, căci, dacă cu înaltă plăcere nu pot să 
amăgească inima, năvălesc asupră-ne într-alt fel; de aceea, formând năluciri, caută 
a ne înfricoşa: se prefac în chip de femei, de fiare, de târâtoare, de mărimi ale 
trupurilor, de mulţime a ostaşilor. 


Dar nici aşa nu se cade a ne teme de nălucirile acestora, căci nimic nu sunt şi 
repede pier; mai ales dacă cineva se îngrădeşte cu credinţa şi cu semnul Sfintei 
Cruci. Apoi sunt îndrăzneţi şi foarte obraznici, căci dacă o dată se biruiesc, iarăşi 
vin cu alt chip asupră-ne; se prefac în vrăjitori şi spun mai înainte cele ce au să se 
întâmple după câteva zile şi se arată înalți, ajungând până la acoperişuri, şi 
înfricoşători cu mărimea, ca astfel pe cei care n-au putut să-i amăgească cu 
gândurile, măcar prin nişte năluciri ca acestea să-i răpească pe furiş; iar dacă şi 
acum vor afla sufletul întemeiat cu credinţă şi cu nădejdea pocăinţei, după aceea 
aduc cu ei pe domnul lor. 


Apoi, Antonie spunea că ei se arată de multe ori în ce fel a descoperit Domnul lui 
Iov, zicând: "Ochi lui sunt ca un chip de luceafăr, din gura lui ies făclii aprinse şi 
se aruncă precum nişte scântei de foc; din nările lui iese fum ca din cuptorul ce 
arde cu foc de cărbuni şi din gura lui iese văpaie”. 


În acest fel arătându-se domnul diavolilor, înfricoşează, după cum mai înainte am 
zis, mari lucruri făcând maiestrul şi vicleanul, precum l-a mustrat şi l-a vădit pe el 
Domnul, când era lov, zicând: Fierul îl socotește paie, arama ca pe un lemn putred, 
marea ca pe un burete, iar tartarul adâncului ca pe un robit, iar adâncul mării ca pe 
uscat. lar prin prooroc a zis vrăjmaşul: Alergând, îl voi prinde. Şi iarăşi prin 

Apostol: Toată lumea o voi lua cu mâna, ca pe un cuib, şi ca pe nişte ouă părăsite. 
Cu unele ca acestea se făleşte şi făgăduieşte să amăgească pe cei binecredincioşi. 


Dar noi, credincioşii, să nu ne temem de nălucirile lui şi să nu luăm aminte la 
glasurile lui, că minte şi nicidecum nu grăieşte adevărul. Cu adevărat unele ca 
acestea făcând, şi îndârjindu-se ca un balaur, s-a prins cu undiţa de Mântuitorul şi 
ca un dobitoc a luat căpăstru în bot şi ca un fugar se leagă cu belciug la nări şi 1 s- 
au pătruns buzele cu acul; apoi este legat de Domnul ca o pasăre, ca să se 
batjocorească, deşi se aşază şi el şi diavolii cei împreună cu dânsul, ca nişte scorpii 
şi ca nişte şerpi, ca să fie legaţi de noi creştinii, iar semnul acestui lucru este că noi 
petrecem viaţa împotriva lui. Căci cel ce se laudă că va usca marea şi lumea o va 
lua, acum nu poate să oprească pustnicia şi nevoinţa noastră, nici pe mine grăind 
asupra lui. 


Deci, să nu luăm aminte la ceea ce el ar grăi, că minte; nici să ne temem de 
nălucirile lui, căci şi acestea sunt mincinoase şi nu este lumină adevărată ceea ce se 
arată într-însele; dar mai vârtos se arată începuturile şi chipurile focului pregătit 
lor, în care au să ardă ei şi cu acestea ispitesc, ca să înfricoşeze pe oameni, dar 
numaidecât pier. Ei pe nimeni nu vătămă dintre cei credincioşi, dar poartă cu dânşii 
asemănarea focului ce are să-i primească. 


Pentru aceea nici aşa nu se cuvine a se înfricoşa cineva de dânşii, că toate 
meşteşugirile lor, prin darul lui Hristos, întru nimic sunt şi se socotesc. Ei sunt 
vicleni şi gata a se închipui şi a se schimba întru toate; de multe ori se prefac a 
cânta şi pomenesc cuvinte din Scripturi, iar uneori citind noi, îndată zic şi ei 
aceleaşi cuvinte, pe care le-am citit noi; de multe ori, dormind noi, ne deşteaptă la 
rugăciune şi aceasta o fac adeseori, nelăsându-ne să dormim mai deloc; uneori se 
arată în chipuri de monahi şi ca nişte cucernici se prefac a grăi, ca prin chipul 
acesta să amăgească şi de aceea unde pot, voiesc a trage pe cei amăgiţi de dânşii; 
dar nu se cuvine a lua aminte la dânşii, măcar că ne-ar deştepta la rugăciune, sau ne 
vor sfătui să nu mâncăm nicidecum şi chiar de s-ar preface că ne prihănesc şi ne 
ocărăsc pentru ceva, în care ne-ar găsi vină. 


Că nu pentru evlavie sau pentru adevăr le fac acestea, ci ca să aducă pe cei proşti în 
deznădăjduire, iar pustnicia s-o facă nefolositoare; apoi, făcând pe oameni să 
urască viaţa monahicească, ca fiind prea împovărătoare şi prea grea, să împiedice 
pe cei ce petrec într-însa. 


Deci, proorocul fiind trimis de Domnul, plângea pentru unii ca aceştia, zicând: Vai 
celui ce adapă pe aproapele cu amestecare tulbure. Pentru că nişte meşteşugiri ca 

acestea şi gânduri sunt răsturnătoare şi împiedică de la calea ce duce la fapta cea 
bună. lar Domnul însuşi, măcar că diavolii grăiau cele adevărate, adică acestea: Tu 
eşti Fiul lui Dumnezeu, cu toate acestea le poruncea să tacă şi-i oprea a grăi; ca nu 
cumva împreună cu adevărul să semene şi răutatea lor şi ca pe noi să ne 
obişnuiască a nu lua aminte niciodată la unele ca acestea, deşi s-ar părea că grăiesc 
adevărul. 


Pentru că este necuviincios lucru având Sfintele Scripturi şi libertate de la 
Mântuitorul, să ne învăţăm de la diavolul, cel ce nu şi-a păzit rânduiala sa, ci altele 
a cugetat. Pentru aceasta, când grăieşte din Scripturi, să-l opreşti zicând: lară 
păcătosului i-a zis Dumnezeu: Pentru ce tu povesteşti dreptățile mele şi iei 
testamentul meu în gura ta? Căci toate le fac diavolii şi le tulbură, spre amăgirea 
celor proşti. Deci, fac sunete, râd mult şi şuieră, iar dacă nu ia aminte nimeni la 
dânşii, apoi plâng şi se bocesc ca nişte biruiţi. 


Domnul Dumnezeu poruncea diavolilor să tacă, iar noi, cei ce ne-am învăţat de la 
sfinți, se cuvine să facem ca dânşii şi să urmăm bărbăţiei lor. Pentru că şi ei, 
văzând acestea, ziceau: Când a stat păcătosul înaintea mea, cu am amuţit şi am 
tăcut din bunătăţi. Şi iarăşi: şi eu ca un surd nu auzeam şi ca un mut, ce nu-şi 
deschide gura sa; făcutu-m-am ca un om ce nu aude. 


Deci, şi noi nici să-i auzim pe dânşii, ca pe unii ce sunt străini de noi, nici să-i 
ascultăm, chiar de ne-ar deştepta la rugăciune şi pentru postire ne-ar grăi; ci la 
pustnicia noastră mai vârtos să luăm aminte şi să nu ne amăgim de dânşii, care pe 
toate le fac cu vicleşug. Şi nu se cade a ne teme de dânşii, chiar de ni s-ar părea că 
năvălesc asupră-ne şi cu moarte ne-ar îngrozi; căci sunt neputincioşi şi nu pot 
nimic, decât numai să ne îngrozească. Deci, acum venind pentru aceasta în mijloc, 
am zis: "Şi acum mai pe larg a vă spune cele despre dânşii, nu se cuvine a pregeta, 
că întemeiată va fi nouă aducere-aminte”. 


După ce a venit Domnul, a căzut vrăjmaşul şi au slăbit puterile lui. Pentru aceasta, 
deşi nimic nu poate, cu toate acestea, tiranul, fiind căzut, nu se linişteşte; dar măcar 
numai cu cuvintele ne îngrozeşte (iar alt nimic nu poate). Şi aceasta fiecare din voi 
s-o socotească, că numai aşa va putea defăima pe diavoli. 


Deci, dacă cu nişte trupuri ca acestea ar fi fost şi ei îmbrăcaţi, precum suntem noi, 
cu putinţă ar fi fost lor să zică: "Că fiind ascunşi oamenii, nu-i aflăm, ci numai 
când îi aflăm, îi vătămăm". Am putea şi noi atunci ascunzându-ne, să ne tăinuim de 
dânşii, încuind împotriva lor uşile. 

Dar de vreme ce nu sunt într-acest fel, ci uşile fiind încuiate, ei totuşi pot să intre şi 
întru tot aerul sunt, ca şi diavolul cel întâi al acestora. Ei sunt voitori de rău gata 
spre a vătăma, după cum a zis Mântuitorul: Dintru început ucigaş de om este 
diavolul, tatăl răutăţii. lar noi acum trăim şi mai vârtos, împotriva lui luptăm; ei 
sunt fricoşi şi nimic nu pot, precum am zis: nici un loc nu-i opreşte pe dânşii spre a 
ne bântui, nici prieteni nu ne socotesc pe noi, ca să ne cruţe, nici iubitori de bine nu 
ne sunt, ca să ne îndrepteze; ci mai vârtos sunt răi şi ca un nimic le este lora 
vătăma pe cei iubitori de fapte bune şi cinstitori de Dumnezeu. 


Dar, pentru că nimic nu pot, pentru aceasta nu fac nimic, decât numai ne îngrozesc. 
Căci de ar fi putut, n-ar fi întârziat, ci îndată ar fi lucrat răul, având spre aceasta 
voia, şi mai ales împotriva noastră. Deci, iată cum adunându-ne împotriva lor, 
grăim şi ştiu că sporind noi, ei slăbesc. Dacă ei ar fi avut stăpânire, pe nimeni din 
noi creştinii nu ne-ar fi lăsat să trăiască; căci urâciune este păcătosului cinstirea de 
Dumnezeu. Dar de vreme ce nu pot, pentru aceasta mai mult se luptă, căci nimic 
nu pot să facă dintr-acelea cu care ne îngrozesc. 


Apoi şi aceea se cuvine a socoti, spre a nu ne teme de dânşii; căci dacă le-ar fi fost 
lor cu putinţă, n-ar fi venit cu mulțime, nici năluciri ar fi făcut, nici ar fi meşteşugit 
a se închipui, ci ar fi ajuns chiar numai unul a veni şi a face ceea ce poate şi 
voiește. 


Mai ales, că tot cel ce are stăpânire, nu ucide cu nălucire, nici cu mulțime 
înfricoşează; ci îndată, precum voieşte, îşi arată stăpânirea; dar diavolii neputând 
Nimic, ca într-un circ se joacă, schimbându-și chipurile, ca pe copii înfricoşându-ne 
prin nălucirea mulțimii şi prin închipuiri; pentru care mai mult se cuvine să fie 
vrednici de defăimare, ca nişte neputincioşi. 


Îngerul cel adevărat, care s-a trimis de la Domnul asupra Asirienilor, nu avea 
trebuință de popoare şi de mulțime, nici de nălucirea cea din afară, nici de 
ciocănituri şi de sunete, ci întrebuințând puţină stăpânire, a ucis îndată 185 de mii. 
Dar diavolii nu pot nimic, ci numai cu nălucirile se ispitesc a înfricoşa. lar dacă 
cineva ar gândi la lov şi ar zice: "Pentru ce diavolul toate împotriva lui le-a făcut? 
Cum l-a lipsit de averi, pe fiii lui i-a ucis, iar pe lov l-a lovit cu bubă rea?" Să 
cunoască iarăşi unul ca acesta cum că nu era diavolul cel ce putea, ci Dumnezeu 
cel ce i-a dat lui putere spre a ispiti pe lov. 


Căci el neputând face nimic, l-a cerut pe lov şi l-a luat. Încât şi de aceea este mai 
mult defăimat vrăjmaşul. Că, deşi voieşte, nu poate ceva să facă asupra unui om 

drept, căci de-ar fi putut, nu ar fi cerut. lar cerându-l, nu o dată, ci de două ori, se 
arată că este neputincios şi cum că nimic nu poate. 


Și nu este minune dacă pe lov n-a putut să-l biruie, când nici asupra dobitoacelor 
lui n-ar fi fost pierzător, de nu i-ar fi îngăduit Dumnezeu. Ba încă nici asupra 
porcilor n-are stăpânire; căci el ruga pe Domnul, precum este scris în Evanghelie, 
zicând: Dă-ne nouă voie să ne ducem în turma de porci. Şi dacă nici asupra 
porcilor nu au stăpânire, apoi cu mult mai vârtos nu domnesc peste oamenii cei 
făcuți după chipul lui Dumnezeu. Deci, de Dumnezeu se cuvine a ne teme, iar pe 
diavoli a-i defăima ca pe nişte neputincioşi şi nicidecum a ne teme de dânşii. Ci, cu 
cât mai vârtos fac ei acestea, cu atât mai mult să ne întindem şi noi spre pustnicie; 
căci mare armă împotriva lor este viaţa cea dreaptă şi credinţa în Dumnezeu. 


Deci, ei se tem de postul sihaştrilor, de priveghere, de rugăciuni, de blândeţe, de 
linişte, de neiubirea de argint şi de neslăvirea deşartă, de milostenii, de nemâniere 
ŞI, ca urmare, de bună cinstire cea întru Hristos. Căci pentru aceasta toate le fac, ca 
să nu fie cei ce îi calcă pe dânşii; că ştiu ei darul cel dat credincioşilor asupra lor de 
la Mântuitorul, Cel ce zice: lată, v-am dat vouă putere a călca peste şerpi şi peste 
scorpii şi peste toată puterea vrăjmaşului. Deci, chiar dacă ar spune ei ceva mai 
mult, să nu creadă cineva nici să ia aminte. Căci de multe ori spun înaintea noastră 
despre fraţii care după multe zile vor să vie la noi; şi aceasta o fac ei, nu purtând 
grijă de cei ce-i aud, ci ca să-i înduplece pe dânşii să creadă lor şi atunci de aici 
înainte avându-i supuşi, să-i piardă. 


De aceea, nu se cade a lua-aminte la dânşii, ci şi când nu ne spun ceva mai înainte, 
se cuvine a-i răsturna, căci nu avem trebuinţă de dânşii; şi ce minune este, dacă cei 
ce au trupuri mai subțiri decât oamenii şi pe cei ce au început a călători, ei i-au 
văzut, apoi aleargă mai înainte să vestească venirea acelora? Aceasta poate s-o facă 
cineva mergând pe cal şi să alerge ca să spună mai înainte. 


Drept aceea, nici pentru aceasta nu se cuvine a ne minuna de dânşii; căci nimic din 
cele ce se fac ei nu cunosc, decât numai singur Dumnezeu este cel care pe toate le 
cunoaşte mai înainte de facerea lor. Aceştia vestesc acelea pe care le văd, ca nişte 
furi, mai înainte alergând la toţi, ca să spună cele ce se lucrează şi se grăiesc de 
Noi; apoi ei însemnează că ne-am adunat şi că vorbim împotriva lor. Aceasta 
fiecare iute alergător poate s-o facă, întrecând pe cel zăbavnic; şi ceea ce zic, astfel 
este. 


Dacă cineva ar începe să călătorească din Tebaida sau din altă oarecare ţară, mai 
înainte de a şti să călătorească, nu ştiu de va călători; dar văzând pe unul 

călătorind, aleargă mai înainte, şi mai înainte de a sosi acela, ei vestesc venirea lui 
şi astfel se întâmpla de vine după câteva zile. 


Însă de multe ori cei ce călătoresc, întorcându-se înapoi, ei atunci au minţit. Astfel 
se întâmpla şi când vorbesc despre apa râului Nil; căci cei ce au văzut că au fost 
ploi multe în părțile Etiopiei şi ştiu că dintr-acelea se face revărsarea râului, mai 
înainte de a veni apa în Egipt, ei aleargă şi spun. Aceasta şi oamenii ar fi putut s-o 
spună, dacă atât de iute ar fi putut să alerge ca aceia. 


Precum străjerul lui David, suindu-se la loc înalt, mai mult decât cel ce rămăsese 
jos vedea mai înainte pe cel ce vine, şi el încă mai înainte alergând, spunea mai 
înainte decât alţii cele ce încă nu se făcuseră; astfel şi aceștia (adică diavolii) zic, se 
ostenesc şi însemnează unele întâmplări numai ca să amăgească. Însă dacă purtarea 
de grijă a lui Dumnezeu într-acea vreme ar voi ceva pentru ape sau pentru cei ce 
călătoresc, căci este cu putinţă lui Dumnezeu, atunci diavolii mint şi se amăgesc 
cei ce au luat-aminte la dânşii. 


Într-acest chip s-au întărit vrăjirile elinilor şi astfel s-au rătăcit dânşii mai înainte de 
către diavol. Dar acum a încetat rătăcirea; căci a venit Domnul, Care cu toată 
viclenia lor, chiar şi pe diavoli i-a făcut deşerţi şi nelucrători; căci nimic nu cunosc 
de la ei înşişi, ci ca nişte furi, pe cele ce le văd la alții, pe acelea le prihănesc şi mai 
ales sunt văzători ai faptelor, decât mai înainte cunoscători. De aceea, deşi uneori 
numesc adevărate unele ca acestea, să nu se minuneze cineva de dânşii. Pentru că 
şi doctorii, având iscusinţa bolilor, când ar vedea într-alţii aceeaşi boală, de multe 
ori din obişnuinţă mai înainte spun leacul. Încă şi cârmacii şi lucrătorii de pământ, 
iarăşi din obişnuinţă văzând întocmirea aerului, mai înainte spun, că va fi o furtună 
ori aer liniştit şi pentru aceasta nu poate să zică cineva că din dumnezeiasca pronie 
spun ei mai înainte, ci din observare şi din obişnuinţă. 


De aceea şi diavolii, dacă cândva aceleaşi socotindu-le, le spun, pentru aceasta să 
nu se minuneze cineva de dânşii, nici să ia aminte la ei. Căci ce foloseşte celor ce-i 
aud ca să ştie de la ei cele ce au să fie? Sau de ce să aibă sârguinţa a cunoaşte unele 
ca acestea, deşi cu adevărat diavolul le cunoaşte, căci acest lucru nu este făcător al 
faptei bune, nici al obiceiului celui bun, nu este cu adevărat cunoştinţă. 


Nimeni din noi nu se va judeca pentru că nu le-a ştiut, nici se fericeşte că le-a 
învăţat şi le-a cunoscut; ci într-acestea fiecare va avea judecată, dacă a păzit 
credinţa şi dacă a împlinit poruncile lui Dumnezeu curat. De aceea, nu se cade mult 
a le socoti acestea, ci a ne nevoi şi a ne osteni, nu ca să cunoaştem mai înainte, ci, 
ca bine petrecând, să plăcem lui Dumnezeu. 


Ar Dr De De Dr de De Dr Dr De De e De De dr De de De e de dr fr A A 


PP XP XP 3 ID e E 30 E 3 2 2 E E 30 30 30 3 De DP E IE IE E E XX 


De De de De Dr De De De De De De Dr Dr de De De dr De Dr Dr De de de dr drd 


Xp XP XP IP 3 IE DE 2 E 30 E 3 2 2 2 2 E 30 30 IE IE 2 E De E XX 


Și trebuie a ne ruga nu să cunoaştem mai înainte, nici să cerem plată pentru 
nevoinţă, ci ca ajutător să ne fie nouă Domnul, spre biruinţă împotriva diavolului. 
lar dacă vreodată este nevoie de a cunoaşte mai înainte, să ne curăţim la minte; căci 
eu cred că sufletul care s-a curăţit de toate păcatele, după fire poate să se facă 
văzător şi chiar mai multe şi mai departe să vadă decât diavolii; căci are pe 
Domnul în sine, care descoperă lui. În felul acesta, Elisei vedea pe Gheezi şi 
puterile îngerilor stând lângă dânsul. 


Deci, când vin la noi noaptea şi voiesc să ne grăiască de cele ce au să fie, sau să 
zică: "Noi suntem îngeri”, să nu luați aminte, căci mint. lar dacă vor lăuda 
pustnicia voastră şi vă vor ferici, să nu-i ascultați şi nicidecum să vă supuneţi lor. 
Mai vârtos să vă pecetluiți cu semnul cinstitei Cruci, pe voi şi casa voastră şi să vă 
rugaţi; atunci îi veţi vedea făcându-se nevăzuţi, căci se înfricoşează foarte mult de 
semnul Crucii Domnului; fiindcă prin ea i-a biruit Mântuitorul. lar dacă şi mai cu 
obrăznicie vor sta, săltând şi prefăcându-se cu nălucirile, să nu vă temeţi, nici să vă 
speriaţi, nici ca la nişte fiinţe bune să luaţi aminte la dânşii. 


Pentru că venirea de faţă a celor buni şi a celor răi cu înlesnire şi cu putinţă este a o 
cunoaşte, fiindcă Dumnezeu a făcut astfel. Pentru că arătarea sfinților îngeri nu 
este tulburată; căci nu va certa, nici va striga, nici va auzi cineva glasul lor. Ci atât 
de cu linişte şi cu blândeţe se face, încât se aduce bucurie, veselie şi îndrăzneală în 
suflet; căci Domnul este cu dânşii, El este bucuria noastră şi a lui Dumnezeu Tatăl 
este puterea. lar gândurile sufletului rămân netulburate şi neînvăluite, încât el 
făcându-se strălucit de ea, vede pe cei ce i se arată; acesta este un dar al luminilor 
celor dumnezeieşti şi al celor ce au să fie într-însul. 


lar dacă, ca nişte oameni s-ar înfricoşa de vederea celor buni, care se arată, 
numaidecât iau frica de la dânşii prin dragoste, precum a făcut Gavriil pentru 
Zaharia. Asemenea şi îngerul care s-a arătat femeilor la Sfântul Mormânt şi cel ce 
s-a arătat păstorilor, precum s-a zis în Evanghelie: Nu vă temeţi; căci frica acelora 
nu este cu spaima sufletului, ci cu cunoştinţa venirii de faţă a celor buni. 


Deci, în acest fel este arătarea sfinților. Năvălirea celor răi este tulburătoare, cu 
sunet, vuiet şi strigare, ca şi când s-ar fi făcut vreo pornire a unor tineri nepedepsiţi 
şi a unor tâlhari, de la care se face frică sufletului, tulburarea şi neorânduiala 
gândurilor, mâhnire, urâciune către pustnici, trândăvie, întristare, pomenirea 
rudeniilor şi frică de moarte; şi de aici pofta celor rele, împuţinarea de suflet către 
fapte bune şi nestatornicia obiceiurilor. 

Deci, când cineva din voi va vedea aşa ceva, vă veţi teme; dacă însă frica se va lua 
de la voi şi în locul ei s-ar face bucurie negrăită şi voie bună, cutezare, 
îmbărbătare, netulburarea gândurilor şi celelalte, cum mai înainte am zis, adică 
bărbăţie şi dragoste către Dumnezeu, atunci îndrăzniţi şi vă rugaţi, căci bucuria şi 
liniştea sufletului arată sfinţenia celui ce vine de faţă. Aşa Avraam, când a văzut pe 
Domnul, s-a bucurat; loan când s-a făcut glasul închinării din partea Născătoarei de 
Dumnezeu, Maria, s-a bucurat. 


lar dacă s-ar face tulburare şi sunet din afară, nălucire lumească, îngrozire de 
moarte, să cunoaşteţi că este năvălirea celor răi. Şi aceasta să vă fie vouă semn. 
Când sufletul unora s-ar teme, să ştiţi că este de față venirea vrăjmaşilor; căci 
diavolii nu izgonesc temerea unora ca acestora, precum a făcut marele Arhanghel 
Gavriil către Maria şi Zaharia, şi Acela ce S-a arătat la mormânt femeilor; ci, mai 
cu seamă, când îi vor vedea temându-se, ei sporesc nălucirile, ca mai mult să-i 
înfricoşeze, şi, de aceea, sărind asupra lor, îi batjocoresc, zicând: "Închinaţi-vă 
nouă!". 


lată, pe elini aşa i-au amăgit, că aşa s-au socotit de dânşii zeii, cei cu nume 
mincinos. lar pe noi nu ne-a lăsat Domnul să ne amăgim de diavol, căci EI prin 
nişte năluciri ca acestea făcute înaintea Lui, l-a certat şi i-a zis: Mergi înapoia Mea, 
satano; căci scris este: Domnului Dumnezeului tău te vei închina şi Lui Unuia vei 
sluji. Deci, vicleanul mai mult se defăimează de noi; căci Domnul pentru noi a 
făcut acestea, ca diavolii de la noi auzind nişte glasuri ca acestea, să se răstoarne 
pentru Domnul, Care pentru aceasta i-a certat. Apoi, nu se cade a ne făli pentru că 
scoatem diavolii, nici a ne înălța pentru tămăduiri, nici să ne minunăm de cel ce 
scoate pe diavoli ori pe cel ce nu-i scoate să-l defăimăm; ci pustnicia fiecăruia s-o 
înveţe cineva şi ori s-o râvnească şi s-o urmeze, ori s-o îndrepteze. Pentru că a face 
semne nu este al nostru, ci al Mântuitorului. 


Pentru aceea El zicea ucenicilor: Nu vă bucuraţi că diavolii se supun vouă, ci 
pentru că numele vostru s-a scris în ceruri. A se scrie numele în ceruri, este 
mărturia faptei bune şi a vieţii voastre. A scoate pe diavoli este darul 
Mântuitorului, Celui care l-a dat. Pentru aceea, celor ce nu în fapte bune, ci în 
semne se făleau şi ziceau: Doamne, au nu cu numele Tău am scos diavoli şi întru 
numele Tău am făcut multe puteri? Domnul le-a răspuns: Amin zic vouă, nu vă ştiu 
pe voi. Căci cunoaşte Domnul căile necredincioşilor. Dar se cade a ne ruga pentru 
a lua darul alegerii duhurilor, căci, după cum este scris, să nu credem la tot duhul. 


Deci, voiam să tac şi nimic din cele pentru mine să nu zic şi să vă îndestulaţi numai 
cu acestea. Dar să nu socotiți că acestea le zic în zadar, ci să credeţi că acestea le 

povestesc cu iscusinţă şi adevăr; pentru aceasta, deşi ca un om fără de minte m-am 
făcut, dar ştie Domnul Cel ce mă aude, curăţenia inimii mele, cum că nu pentru 
sine-mi, ci pentru dragostea şi sporirea voastră, spun vouă meşteşugirile diavolilor 
pe care le-am văzut. 


De câte ori m-au fericit pe mine diavolii şi eu i-am blestemat pe dânşii în numele 
Domnului? De câte ori mi-au spus despre apa Nilului şi eu le-am zis: "Şi ce vă 
pasă vouă pentru aceasta?". Odată au venit îngrozindu-mă şi m-au înconjurat ca 
nişte ostaşi cu toată înarmarea şi cu cai; iar altă dată mi-au umplut casa de fiare şi 
de târâtoare şi eu cântam: Aceştia în căruţe şi aceştia pe cai, iar noi întru numele 
Domnului Dumnezeului nostru ne vom mări; apoi prin rugăciune, aceia s-au 
răsturnat. 


Au venit odată pe întuneric, având năluciri de lumină, şi-mi ziceau: "Am venit să-ţi 
aducem lumină, Antonie". lar eu închizându-mi ochii, mă rugam şi îndată s-a stins 
lumina necredincioşilor. După câteva luni, au venit grăind şi cântând din Scripturi, 
iar eu ca un surd nu-i auzeam. Au cutremurat odată mânăstirea, iar eu mă rugam a 
rămâne nemișcat cu cugetul. 


După aceasta, iarăşi venind, băteau din palme, fluierau şi jucau, iar eu mă rugam şi 
stăruiam cântând, ei îndată au început a plânge şi a se tângui, ca şi cum ar fi obosit 
cu totul. Eu atunci slăveam pe Dumnezeu, Cel ce a surpat şi a risipit îndrăzneala şi 
nebunia lor. lar altă dată s-a arătat diavolul foarte înalt cu nălucire şi a îndrăznit a 
zice: "Eu sunt puterea lui Dumnezeu, eu sunt pronia; ce voieşti să-ţi dăruiesc ţie?”. 
Eu atunci l-am scuipat pe diavol, pomenind pe Hristos; apoi am voit a-l bate. Şi mi 
se părea chiar că l-am bătut. 


Deci, îndată cel atât de mare s-a făcut nevăzut, împreună cu toţi ai săi, pentru 
numele lui Hristos. Odată, postind eu, vicleanul a venit ca un monah, având cu sine 
năluciri de pâini, şi mă sfătuia, zicând: "Mănâncă şi încetează multele osteneli; om 
eşti şi vei slăbi”. lar eu, înțelegând meşteşugul lui, m-am sculat să mă rog şi el, 
nesuferind, a pierit; apoi ca un fum a ieşit pe uşă, făcându-se nevăzut. De câte ori 
în pustie mi-a arătat năluciri de aur numai ca să mă ating şi să-l caut pe dânsul! Iar 
eu cântam împotriva lui şi acela pierea. De multe ori mă zdrobea cu bătăi, şi eu 
ziceam: Nimic nu mă va despărți de dragostea lui Hristos; şi după aceasta mai mult 
se risipeau unii după alţii. Şi eu nu eram acela ce i-am surpat pe ei, ci Domnul, 
Cela ce zice: Am văzut pe satana ca un fulger căzând din cer. 


Iar eu, fulor, pomenind graiul apostolului, am întipărit acestea în sine-mi ca să vă 
învăţaţi a nu vă supăra în pustnicie, nici a vă teme de nălucirile diavolului şi ale 

slugilor lui. Fiindcă m-am făcut fără minte, povestindu-vă, primiţi şi aceasta spre 
întemeiere şi neînfricoşare şi credeţi-mă că nu mint. 


Odată a bătut oarecine în mânăstire la uşa mea, şi ieşind, am văzut pe cineva 
arătându-se lung şi foarte înalt. Apoi întrebându-l: "Cine eşti tu?" EI răspunse: 
"Eu sunt, satana”. Eu îi zisei: "Dar ce cauţi aici?". Zis-a acela: "Pentru ce mă 
prihănesc în zadar monahii şi toţi ceilalți creştini? Pentru ce mă blestemă în tot 
ceasul?”. Eu, zicându-i: "Pentru ce şi tu îi superi pe dânşii?” EI a zis: "Nu sunt eu 
care îi supăr pe dânşii, ci ei se tulbură pe sineşi, căci eu am slăbit. Au n-ai citit că 
săbiile vrăjmaşului au lipsit până în sfârşit şi cetăţile lui i-au surpat? Nu mai am 
loc, nici în pustie, nici în cetate, pretutindeni au venit creştini; chiar şi pustia asta 
s-a umplut de monahi. Deci, ei pe sine păzească-se, şi să nu mă mai blesteme în 
zadar”. 


Atunci, minunându-mă eu de darul Domnului, am zis către dânsul: "De-a pururea 
fiind mincinos şi niciodată spunând adevărul, acum chiar nevrând, ai spus 
adevărat; căci Hristos după ce a venit, te-a făcut neputincios şi surpându-te, te-a 
gonit”. lar acela, auzind numele Mântuitorului şi nesuferind aceasta, s-a făcut 
nevăzut; deci, dacă diavolul însuşi mărturiseşte că nimic nu poate, noi suntem 
datori a-l defăima şi pe dânsul şi pe slugile lui. 


lată cum vrăjmaşul, împreună cu câinii săi, are atâtea viclenii, iar noi învăţându-ne 
neputinţa lor, putem a-i defăima cu chipul acesta. Să nu cădem cu cugetul, nici să 
gândim la temere, nici să închipuim întru noi frica, zicând: ca nu cumva venind 
diavolul să ne răstoarne; ca nu cumva fără veste sosind să ne tulbure. Nicidecum să 
nu gândim unele ca acestea, nici să ne întristăm, ca şi cum am pieri; ci mai vârtos 
să îndrăznim şi să ne bucurăm de-a pururea ca nişte mântuiţi şi să socotim cu 
sufletul că Domnul este cu noi şi că EI i-a biruit şi i-a ruşinat pe dânşii. Să gândim 
de-a pururea că fiind cu noi Domnul, vrăjmaşii nimic nu ne vor face. Căci venind 
ei, cum ne vor afla, în acelaşi fel se fac şi ei către noi şi după cugetele ce se află 
întru noi, aşa şi ei aduc nălucirile. 


Deci, dacă ne vor afla temându-ne şi tulburându-ne, îndată şi ei ca nişte tâlhari 
aflând loc nestrăjuit, intră la noi şi ne înfricoşează. Dacă ne văd înfricoşându-ne, 
mai mare fac temerea întru năluciri şi întru îngroziri; atunci printr-acestea se 
munceşte ticălosul suflet. Dacă ne vom afla bucurându-ne şi gândind ale 
Domnului, şi socotind că toate sunt în mâna Lui şi că nu poate nimic diavolul 
asupra creştinilor, ştiind că nicidecum n-are stăpânire asupra cuiva, atunci, văzând 
ei sufletul întemeiat cu nişte gânduri ca acestea, se întorc ruşinaţi. Astfel vrăjmaşul, 

văzându-l pe lov îngrădit, s-a dus de la dânsul; iar pe luda vânzătorul, aflându-l 
lpsit de acestea, l-a robit. 


Drept aceea, dacă voim a defăima pe vrăjmaşul de-a pururea, să gândim la cele ale 
Domnului, ca să se bucure de-a pururea sufletul cu nădejdea; atunci vom vedea ca 
nişte fum jucăriile diavolilor şi mai ales îi vom vedea pe ei fugind, decât gonind pe 
alții. Căci ei sunt, după cum am zis mai înainte, foarte fricoşi, aşteptând de-a 
pururea focul cel pregătit lor. Încă şi acest semn să aveţi spre neînfricoşare 
împotriva lor, adică, când vreo nălucire vi s-ar face, să nu cădeţi mai înainte în 
frică, ci îndrăznind, întrebaţi întâi: "Ce este? Cine eşti tu şi de unde vii?". 


Și dacă va fi arătarea sfinţilor, deplin te va adeveri pe tine, iar frica ta întru bucurie 
se va preface; iar dacă va fi diavolească, îndată se va slăbi, văzând cugetul întărit. 
Căci este semn al netulburării a întreba aşa: "Cine eşti şi de unde vii?". Aşa 
întrebând Isus al lui Navi, s-a învăţat; iar vrăjmaşul nu s-a tăinuit de Daniil cel ce I- 
a întrebat". 


Acestea vorbind Antonie, toţi se bucurau. Şi într-unii creştea darul faptei bune, iar 
dintr-alții ieşea împuţinarea la suflet şi părerea înceta. Deci, toți se plecau a 
defăima bântuirea cea diavolească, minunându-se de darul cel dat lui Antonie de la 
Domnul, spre desluşirea duhurilor. 


Atunci în munţi erau multe mânăstiri, ca nişte corturi pline de cete dumnezeieşti: 
ale celor ce cântau, ale celor ce citeau, posteau, se rugau, se bucurau de nădejdea 
celor ce vor să fie şi ale celor ce lucrau ca să facă milostenie; ale celor ce aveau 
dragoste şi împreună glăsuire între dânşii. Deci, se vedea cu adevărat ca o ţară, care 
de sine era împodobită cu cinstirea de Dumnezeu şi cu dreptatea. Căci nu era acolo 
cel ce nedreptatea, sau cel nedreptăţit ori prihănit; ci mulţimea de pustnici avea un 
cuget către fapta bună, încât văzând cineva mânăstirile şi o rânduială ca aceasta a 
monahilor, ar fi putut să zică: Cât sunt de bune casele tale, lacobe, corturile tale 
Israile, ca nişte văi umbroase, şi ca nişte raiuri, ca nişte corturi pe care le-a înfipt 
Domnul, şi ca nişte cedri lângă ape. 


Antonie, după obicei, ducându-se întru a sa mânăstire, îşi întindea nevoinţa şi 
pustnicia şi în fiecare zi suspina aducându-și aminte de locaşurile cereşti; apoi, tot 
dorul său îl avea către dânsele, văzând viaţa oamenilor în fiecare zi. Pentru că 
vrând să mănânce şi să doarmă, apoi să vină către celelalte nevoi ale trupului, se 
ruşina, socotind sufletul cel nematerial. 

De multe ori, vrând a mânca împreună cu mulți monahi şi aducându-și aminte de 
hrana cea duhovnicească, se ducea departe de dânşii, socotind că ruşine îi va fi 
dacă ar fi fost văzut de alţii mâncând. Însă mânca pentru nevoia trupului, de multe 
ori încă şi cu fraţii, cucernicindu-se de aceştia; dar îndrăznind pentru cuvintele cele 
de folos, zicea că se cuvine a da toată îndeletnicirea sufletului, mai mult decât 
trupului. 


Apoi se odihnea pentru nevoia trupului puţină vreme, iar toată cealaltă vreme se 
îndeletnicea mai mult cu lucrurile sufletului şi folosul acestuia îl căuta; ca să nu se 
atragă el jos prin dezmierdările trupului, ci mai vârtos trupul să se robească de 
suflet. Căci aceasta este ceea ce a zis Mântuitorul: Nu vă îngrijiţi cu sufletul 
vostru, ce veţi mânca, nici cu trupul, cu ce vă veţi îmbrăca. Şi voi nu căutaţi ce 
veți mânca Sau ce veţi bea şi nu vă înălțaţi. Căci acestea toate le caută neamurile 
şi Tatăl vostru ştie că aveţi trebuinţă de toate acestea. Însă căutaţi mai întâi 
împărăţia Lui şi toate acestea se vor adăuga vouă. 


După acestea, prigoanele au ajuns Biserica lui Dumnezeu, care au venit atunci pe 
vremea lui Maximin (305-313). Şi adunându-se sfinții mărturisitori în Alexandria, 
lăsând mânăstirea, le-a urmat şi el, zicând: "Să ne ducem şi noi ca să ne nevoim, de 
vom fi chemaţi sau să privim pe cei ce se nevoiesc”. Deci, avea dorire să 
mărturisească pe Hristos; de aceea slujea mărturisitorilor şi în chinuri şi în temnițe, 
el avea multă sârguință spre divan; adică îndemna către sârguință pe ceilalți 
chemaţi, care se nevoiau; iar pe cei ce mărturiseau, a-i primi şi a-i petrece până ce 
se vor săvârşi. 


Judecătorul văzând netemerea lui şi a celor împreună cu dânsul, cum şi sârguinţa 
către mărturisire, a poruncit ca nici unul din monahi să nu se arate în divan, nici să 
petreacă în cetate nicidecum. Deci, toți ceilalți au socotit să se ascundă în ziua 
aceea, iar Antonie atât de mult a ţinut în seamă porunca, încât chiar şi-a spălat 
haina pe deasupra şi a doua zi a stat la un loc înalt şi s-a arătat strălucit înaintea 
ighemonului. Toţi se minunau de aceasta, iar ighemonul văzându-l, pe când trecea 
cu rânduiala lui, că el stă fără frică, arătând sârguinţa creştinilor, căci se ruga să 
mărturisească şi el, precum am zis mai înainte. lar după ce a scăpat de scopul lui, s- 
a mâhnit, căci n-a mărturisit şi el; fiindcă Domnul îl păzea, spre folosul nostru şi al 
altora, ca prin pustnicia pe care o învățase din Scripturi să se facă multora dascăl; 
pentru că numai văzându-i petrecerea lui, mulți se sârguiau în a se face râvnitori ai 
petrecerii sale. 


Deci, slujea mărturisitorilor după obicei şi era legat ca împreună cu dânşii să se 
ostenească în slujbele lor; iar după ce a încetat prigoana şi fericitul Petru a 

mărturisit credința, Antonie s-a întors iarăşi la mânăstirea sa. Şi era acolo în fiecare 
zi, mărturisind cu ştiinţă şi nevoindu-se cu pătimirile credinţei, căci se nevoia cu 
multă pustnicie mai întinsă şi postea de-a pururea; iar îmbrăcămintea o avea pe 
dinăuntru de păr şi pe deasupra un cojoc pe care l-a păstrat până la sfârşitul său. 
Trupul niciodată nu l-a spălat cu apă, nici picioarele n-a suferit a le băga în apă fără 
de nevoie; încă nici dezgolindu-se nu l-a văzut cineva, nici trupul său nu l-a văzut 
gol nimeni, fără numai acela care l-a spălat, după ce s-a săvârşit. 


Liniştindu-se în chilia lui şi punându-și în gând ca să nu iasă din ea multă vreme, 
nici să primească, a venit un oarecare conducător de ostaşi, cu numele Martinian 
şi a supărat mult pe Antonie, căci avea pe fiica sa bântuită de diavol; iar după ce a 
aşteptat mult, bătând în uşă, şi i-a Zis să se ducă să se roage lui Dumnezeu pentru 
fiica sa, el n-a voit a deschide, dar arătându-se pe deasupra, a zis: "Omule, ce mă 
fot strigi, sunt om şi eu ca şi tine; dacă crezi, roagă-te lui Dumnezeu şi fiica ta se 
va tămădui”. 


Acela crezând şi chemând pe Hristos, s-a dus şi a găsit pe fiica sa izbăvită de 
diavol. Încă multe ca acestea a făcut Domnul printr-însul, căci zice: Cereţi şi vi se 
va da. Apoi mulţi din cei ce pătimeau, nedeschizîndu-le uşa, şedeau afară din 
mânăstire, dar crezând şi rugându-se, se vindecau de boli. 


După ce s-a văzut supărat de mulți care veneau la dânsul şi nelăsându-l a se duce 
după socoteala lui, precum voia, temându-se ca nu cumva din minunile pe care le 
făcea Domnul printr-însul, ori el să se mândrească, ori altceva mai mult decât ceea 
ce este să socotească pentru dânsul, a chibzuit şi a pornit spre Tebaida de sus, la cei 
ce nu-l cunoşteau; şi luând pâini de la fraţi, a şezut lingă țărmurile râului, privind 
dacă ar trece vreun caiac, ca intrând într-însul, să se ducă cu dânşii. 


Socotind el acestea, un glas oarecare de sus s-a auzit către dânsul, zicându-i: 
Iar el, netulburându-se şi aşteptând ca după 
obicei să-l cheme de multe ori, a răspuns, zicând: 





lar glasul a zis către dânsul: "C 


Antonie a zis: 


Atunci îndată i-au arătat-o nişte saracini, care voiau să călătorească în partea aceea 
şi, apropiindu-se de dânşii, Antonie, îi rugă să-l primească a merge cu ei în pustie; 

iar aceştia, ca fiind îndemnați dintr-o poruncă a purtării de grijă a lui Dumnezeu, |- 
au primit cu osârdie. Călătorind cu dânşii trei zile şi trei nopți, au ajuns la un munte 
foarte înalt, având sub el apă limpede dulce şi foarte rece, câmpii din afară şi puţini 
finici, neîngrijiți. 


Deci, Antonie, fiind purtat de Dumnezeu, a iubit locul acela, că Acesta era Care îl 
însemnase şi care i-a grăit lângă țărmurile râului; deci, la început primind pâini de 
la saracinii aceia cu care călătorise împreună, a rămas singur în munte, nefiind 
nimeni altul împreună cu dânsul; şi îndată a şi cunoscut locul acela ca pe casa sa. 
Saracinii aceia văzând sârguinţa lui Antonie, treceau înadins totdeauna pe calea 
aceea şi bucurându-se, îi aduceau pâine; apoi avea şi puţină mângâiere cu finicii 
aceia. 


După acestea, înştiinţându-se fraţii de locul acela, aducându-și aminte ca nişte fii 
de părintele lor, purtau grijă a-i trimite cele de nevoie. Văzând Antonie că din 
pricina pâinii se ostenesc unii până acolo la dânsul şi pătimesc multă trudă, fiindu-i 
milă de monahi, s-a gândit în sine şi a rugat pe unii, din cei care veneau la dânsul, 
să-i aducă o sapă şi puţin grâu. 


Și după ce i s-au adus acestea, înconjurând pământul dimprejurul muntelui şi 
aflând puţin loc potrivit, l-a lucrat; apoi, având cu îndestulare din apa aceea de sub 
munte, a semănat grâul. Făcând în fiecare an aceasta, îşi scotea pâinea de acolo, 
bucurându-se că nu face supărare nimănui pentru aceasta şi că în toate se păzeşte 
pe sine neîngreunător. După acestea, văzând iarăşi pe unii venind la dânsul, a 
semănat şi puţine verdeţuri, ca cei ce veneau la dânsul să aibă puţină mâncare după 
osteneala acelui drum greu. 


La început, fiarele din pustia aceea, venind din pricina apei, îi vătămau de multe 
ori semănătura şi lucrarea de pământ. lar el apucând cam în glumă pe una din 
fiare, a zis tuturor: 






Deci dintr-acea vreme, ca şi cum temându-se de 
poruncă, nu s-au mai apropiat de acel loc. El petrecea singur înăuntrul muntelui 
aceluia, îndeletnicindu-se în rugăciuni; iar fraţii, care îi slujeau lui, l-au rugat ca, 
venind după multe luni, să-i aducă măsline, legume şi untdelemn, căci acum era 
bătrân. 


Deci, el petrecând acolo, multe lupte a pătimit, potrivit cu cele scrise, nu împotriva 
sângelui şi a trupului, ci a celor potrivnici. Căci acolo auzea gâlcevi, glasuri multe 
şi sunete ca nişte arme, iar muntele era plin de fiare. Apoi mulţi îl vedeau pe el 

luptându-se şi rugându-se împotriva lor. Pe cei ce veneau la dânsul, îi îmbărbăta, 
însă el se nevoia plecându-şi genunchii şi rugându-se Domnului. 


Era cu adevărat vrednic de minune, căci singur fiind într-o pustie ca aceea, nici de 
diavolii care năvăleau asupra lui nu se temea, nici de atâtea fiare, de cele cu patru 
picioare şi de târâtoare care erau acolo, nu se înfricoşa de sălbăticia lor; ci, cu 
adevărat, potrivit cu cele scrise, nădăjduia spre Domnul, având mintea neclintită şi 
neînvăluită. Dar diavolii fugeau şi fiarele cele sălbatice, precum este scris, se 
împăcau cu dânsul. 


Deci, diavolul, precum cânta David, pândea pe Antonie şi scrâşnea la el din dinţi, 
iar Antonie se ruga Mântuitorului ca să-l păzească nevătămat de viclenia aceluia, şi 
de multa lui meşteşugire. Deci, priveghind într-o noapte, diavolul a pornit fiarele, 
şi mai toate hienele care se aflau în pustia aceea, ieşind din cuiburile lor, l-au 
înconjurat, şi era singur în mijlocul lor. Căscând gurile, fiecare îngrozindu-l a-l 
muşca, el pricepând meşteşugul vrăjmaşului, a zis către ele: 





Acestea zicând Antonie, acelea îndată au fugit, ca de un bici fiind gonite prin 
cuvântul lui Antonie. Apoi după puţine zile, el lucrând, căci voia să se ostenească, 
venind cineva la uşă, trăgea lucrurile pe care le da celor ce veneau la dânsul, pentru 
cele ce îi aduceau. lar Antonie sculându-se şi ieşind, a văzut o fiară care se 
asemăna omului până la coapse, iar pulpele şi picioarele avându-le asemenea 
asinului. Atunci Antonie s-a pecetluit cu semnul Sfintei Cruci şi a zis: 

lar fiara împreună cu 
diavolii ei au fugit, încât de iuţeala fugii a căzut şi a murit; iar moartea fiarei era 
căderea diavolilor, căci ei se sârguiau a le face acestea toate, ca să-l scoată din 
pustie, însă n-au putut. 





Iar odată fiind rugat de monahi ca să se pogoare la dânşii a-i cerceta după atâta 
multă vreme, cum şi locuinţele lor, el a mers împreună cu monahii care veniseră la 
dânsul şi aveau cu dânşii o cămilă, care le ducea pâinea şi apa de departe, căci 
era lipsită de apă toată pustia aceea şi nu era deloc apă de băut, decât numai în 
muntele acela, în care se afla mânăstirea lui. Deci, sfârşindu-li-se pe cale, şi arşița 
fiind prea cumplită, toţi erau să se primejduiască. Căci înconjurând ei locurile şi 
neaflând apă, nu puteau nici să mai umble înainte, ci zăceau jos şi pe cămilă au 
lăsat-o să se ducă, deznădăjduindu-se mult. 

Bătrânul văzând că toţi se primejduiesc, mâhnindu-se foarte mult, a suspinat şi 
despărțindu-se puţin de dânşii, şi-a plecat genunchii şi întinzând mâinile la cer, s- 
a rugat şi îndată Domnul a făcut a ieşi apă în locul unde a stat să se roage. Astfel 
bând toţi, s-au înviorat şi umplând burdufurile, au căutat cămila şi au găsit-o; căci 
se întâmplase de se legase funia de o piatră şi astfel era ţinută. Deci, prinzind-o şi 
adăpând-o, au pus pe ea burdujfurile cu apă şi astfel au călătorit nevătămaţi. 


lar după ce au venit la mânăstirile cele din afară, toţi monahii văzându-l, ca pe un 
părinte îl sărutau. Şi el ca nişte merinde aducându-le din munte, îi ospăta cu 
cuvintele sale şi-i împărtăşea de folos sufletesc. Iarăşi atunci s-a făcut bucurie în 
munţi, râvna de sporire şi îndemânare prin credinţă între dânşii. Se bucura şi el 
văzând sârguința monabhiilor, cum că şi sora-sa care îmbătrânise în feciorie şi ea 
era egumenă a altor fecioare. 


După câteva zile, iarăşi s-a întors în muntele său şi mulți veneau la dânsul, iar alții 
care pătimeau, au îndrăznit a merge la el. Deci, el către toți monahii care veneau 
la dânsul, de această poruncă, adică a crede întru Domnul, a-L iubi şi a se păzi 
de gânduri întinate şi de dezmierdări trupeşti, precum în Pilde este scris; a nu se 
amăgi cu săturarea pântecelui, ci a fugi de slava deşartă, a se ruga adeseori, a 
cânta psalmi înainte de culcare şi a învăţa pe de rost poruncile din 
dumnezeieştile Scripturi; apoi a pomeni faptele sfinţilor, ca urmând râvnei 
acestora să se pună la rânduială sufletul, aducându-i-se aminte de poruncile lui 
Dumnezeu. Şi mai ales îi sfătuia să cugete adeseori la graiul Apostolului: "Soarele 
să nu apună întru mânia voastră. Şi aceasta de obşte s-o socotească, ca nu numai 
întru mânie, ci nici într-un alt păcat al nostru soarele să nu apună. Căci este lucru 
bun şi de nevoie, ca nici soarele pentru răutatea zilei, nici luna pentru păcatul de 
noapte, sau chiar de aducerea aminte să ne pârască pe noi. Deci ca să se facă de noi 
binele acesta, drept este a auzi pe Apostolul care zice: Pe voi judecaţi-vă şi ispitiţi- 
vă. 


Deci, în fiecare zi să ia seama fiecare la faptele sale, cele de zi şi cele de noapte. Şi 
dacă au păcătuit, să înceteze, iar dacă n-au păcătuit să nu se fălească, ci să petreacă 
întru bunătate; şi să nu se lenevească, nici să osândească pe aproapele său, nici să 
se laude pe sine, precum a zis fericitul apostol Pavel: Până când va veni Domnul, 
Care vede toate cele ascunse. Căci de multe ori cele ce greşim uităm şi noi nu ştim, 
iar Domnul cunoaşte toate. 


Lui dând judecata, unii împreună cu alţii să pătimim şi unii altora sarcinile să le 
purtăm; pe noi înşine să ne judecăm şi acelea de care suntem lipsiţi, să ne sârguim 
a le împlini. Şi să vă fie şi aceasta spre întemeiere, de a nu păcătui, ca fiecare să 

însemnăm şi să scriem faptele şi mişcările sufletului nostru, ca şi cum am vrea să le 
vestim unii altora. Căci negreşit, ruşinându-ne a fi cunoscute, vom înceta a păcătui 
şi chiar de a ne aduce aminte de vreun lucru rău. Cine voieşte a se vătăma, 
păcătuind? Sau cine, după ce a păcătuit, nu minte, voind a se tăinui? 


Deci, dacă ne-am vedea unii pe alţii, n-am putea să păcătuim. Aşa dacă am vrea să 
vestim unii altora gândurile şi le-am scrie, mai mult ne-am păzi de gândurile cele 
întinate, ruşinându-ne a fi cunoscute. Deci, fie-ne nouă pustnicilor scrisoarea în loc 
de ochi, ca ruşinîndu-ne de a le scrie şi de a fi văzuţi, nici să nu gândim cele rele. 
Și aşa închinându-ne, vom putea robi trupul şi a plăcea lui Dumnezeu, iar 
meşteşugirile vrăjmaşului a le călca”. 


Acestea le poruncea Antonie celor ce veneau la dânsul; iar cu cei ce pătimeau, 
împreună pătimea şi împreună se ruga şi de multe ori îl ascultau pe dânsul. Dar nici 
fiind ascultat nu se fălea, nici neascultîndu-se nu cârtea, ci de-a pururea mulțumea 
Domnului; pe cei ce pătimeau îi îndemna să fie îndelung răbdători şi să ştie că 
tămăduirea nu este a lui, nici a vreunuia din oameni, decât numai a lui Dumnezeu, 
Celui ce face când voieşte şi câte voieşte. Deci, cei ce pătimeau primeau sfătuirea 
lui ca o tămăduire, iar cuvintele bătrânului deprinzându-le, se îndemnau a nu se 
împuţina cu sufletul, ci mai vârtos răbdau îndelung; apoi cei tămăduiți învățau a 
mulțumi, nu lui Antonie, ci lui Dumnezeu. 


Deci, un oarecare cu numele Fronton, care era din palat, având boală grea, încât 
şi limba i se mâncase şi ochii erau aproape să i se strice, venind în munte, a rugat 
pe Antonie ca să se roage pentru dânsul; iar el rugându-se, a zis lui Fronton: "Du- 
fe şi te vei tămădui”. lar el stăruind, rămase câteva zile la Antonie, care îi zicea: 
"Rămânând aici, nu te vei putea tămădui; ieşi de aici şi ducându-te în Egipt, vei 
vedea semnul ce se va face cu tine”. Deci, crezând acela, a ieşit şi nu numai că a 
văzut Egiptul, dar a încetat boala, şi s-a făcut omul sănătos, după cuvântul lui 
Antonie, pe care l-a auzit de la Mântuitorul. 

seste 
Încă şi o fecioară oarecare din Vusira Tripoliei avea o patimă grea şi foarte urâtă. 
Era apoi şi la trup slăbănoagă, iar ochii nu-i avea după fire. Părinţii acesteia 
înştiințându-se că oarecari monahi merg la Antonie, şi crezând Domnului care a 
tămăduit pe aceea căreia îi curgea sânge, i-a rugat să meargă cu dânşii şi ei, 
împreună cu fiica lor. lar aceia primindu-i, părinţii bolnavei au rămas cu copila 
mai jos de munte, la monahul Pafnutie mărturisitorul; iar monahii au intrat la 
Antonie şi i-au povestit despre fecioară, cum i-a întâmpinat; apoi i-au povestit 
patima fecioarei şi cum a călătorit împreună cu dânşii. 

Apoi l-au rugat ca să dea voie şi aceleia să intre, dar el n-a primit, ci le-a zis: 
"Duceţi-vă şi o veţi afla pe dânsa tămăduită; căci nu este a mea isprava aceasta, 
ca om păcătos ce sunt, ci tămăduirea este a Mântuitorului, Celui ce face în tot 
locul milă cu cei ce-L cheamă; deci a căutat Domnul spre aceea care se ruga şi 
mie mi-a arătat iubirea Sa de oameni; căci acolo fiind fecioară, îi va tămădui 
patima”. Și S-a făcut minunea, după cum a zis Antonie. leşind monahii, au văzut pe 
părinţi bucurându-se şi pe copilă sănătoasă. 


SR 5 e 


Intr-o vreme, doi fraţi oarecare venind la Antonie pentru sfat, şi lipsindu-le apa pe 
cale, unul dintre ei a murit, iar celălalt era aproape de moarte; deci, nemaiputând 
călători, zăcea la pământ, gata să moară. 


Iar Antonie şezând în munte, chemă pe doi monahi ce se întâmplaseră să fie acolo, 
şi-i rugă, zicându-le: "Luaţi un vas de lut cu apă şi alergaţi pe calea aceea ce vine 
dinspre Egipt, căci venind doi fraţi, unul a murit, iar altul trage să moară, dacă nu 
vă sârguiţi; că aceasta mi s-a arătat mie, rugându-mă”. 


Deci, mergând monahii, l-au aflat pe unul zăcând mort şi l-au îngropat, iar pe 
celălalt l-au înviat cu apa şi l-au dus la bătrânul, fiind departe cale de o zi. Dacă 
cineva va întreba: "Pentru ce mai înainte de a se săvârşi fratele, nu a spus Antonie 
aceasta?" Unul ca acesta zicând aşa, nu judecă drept, că nu era a lui Antonie 
judecata morţii, ci a lui Dumnezeu, Cel ce pentru aceasta i-a descoperit. Iar lui 
Antonie numai aceasta îi era partea minunii, că, şezând în munte, avea mintea către 
Dumnezeu, care i-a descoperit de departe cele viitoare. 

Altă dată, şezând el iarăşi în munte şi căutând în sus, a văzut pe un oarecare 
ducându-se la cer şi multă bucurie aveau cei ce-l duceau. Apoi, minunându-se şi 
fericind pe unul ca acesta, se ruga să se înştiinţeze, cine ar fi. Şi îndată i-a venit lui 
un glas că acesta este sufletul lui Amun, monahul din muntele Nitriei, care ca 
sihastru a petrecut până la bătrâneţe în pustnicie. lar lungimea căii de la muntele 
Nitriei până la muntele unde petrecea Antonie, era de 13 zile. 


Deci cei ce erau cu Antonie, văzându-l minunându-se, l-au rugat să le spună 
pricina minunării lui. Şi au auzit că acum s-a săvârşit Amun, pustnicul şi iubitul 
său, căci era cunoscut lui, pentru că adeseori venea acolo şi multe semne printr- 
însul se făceau; dintre care unul este şi acesta: 

Odată, fiind trebuinţă a trece el râul, ce se numeşte Licon, care era plin de apă, a 
rugat pe un oarecare Teodor, care era cu dânsul, să se depărteze de dânsul, ca să nu 
se vadă goi unul pe altul, când vor trece apa. Apoi, dezbrăcându-se Teodor, se 
ruşina de sineşi, văzându-se gol. Deci, numaidecât fără veste a fost dus de partea 
cealaltă. Astfel Teodor, fiind şi el bărbat cucernic, şi apropiindu-se de dânsul şi 
văzând că l-a întrecut şi că nu s-a udat de apă, se ruga să-l înştiinţeze cum a făcut 
aceasta. După ce a văzut că nu voieşte să-i spună, îi cuprinse picioarele şi îi zise că 
nu-l va lăsa până ce nu îi va spune. 

Deci, văzând Amun sârguinţa lui Teodor, mai ales şi pentru cuvântul acesta, pe 
care vrea să i-l spună, a cerut şi el ca nimănui să nu-i spună până la moarte. Şi aşa i 
l-a vestit: că a fost purtat de oarecine şi dus pe cealaltă parte, căci nu a umblat pe 
deasupra apei şi că nu este cu putință asemenea lucru la oameni, fără numai 
Domnului, şi celor cărora EI le va porunci, precum i-a făcut marelui Apostol Petru. 


După moartea lui Amun, Teodor a povestit aceasta. lar monahii aceia cărora le-a 
spus Antonie despre moartea lui Amun, au însemnat ziua. Apoi, venind nişte frați 
de la muntele Nitriei, după 30 de zile, i-au întrebat şi au cunoscut că în aceeaşi zi şi 
în acelaşi ceas a adormit Amun, întru care a văzut Antonie ducându-se la cer 
sufletul bătrânului. Deci, foarte mult s-au minunat şi aceştia şi aceia de curăţenia 
sufletului lui Antonie, cum într-atâta depărtare de cale de 13 zile fiind, îndată s-a 
înştiințat şi a văzut sufletul lui suindu-se la cer. 


SR 5 2 


Și nu numai acesta, ci şi un oarecare comite, cu numele Arhelau, venind odată şi 
aflând pe Antonie singur rugându-se, l-a rugat pe el pentru o fecioară, cu numele 
Policratia, din Laodiceea, minunată şi de Hristos purtătoare; căci aceea pătimea de 
stomac şi de o coastă din nevoinţa cea aspră şi era cu totul slăbănoagă cu trupul. 
Deci, Antonie s-a rugat, iar comitele a însemnat ziua în care s-a făcut rugăciunea. 
Și ducându-se în Laodiceea, a aflat pe fecioară sănătoasă. Apoi a întrebat în care zi 
i-a încetat boala. A adus hârtia în care a scris vremea rugăciunii şi, înştiințându-se, 
a arătat şi el îndată scrisoarea. 


Toţi au cunoscut că atunci a izbăvit-o pe dânsa Domnul de dureri, când Antonie se 
ruga, înduplecând bunătatea Mântuitorului pentru dânsa. Încă şi pentru cei ce 
veneau la dânsul, de multe ori spunea cu multe zile mai înainte; uneori încă şi cu o 
lună mai înainte, cum şi pricina pentru care veneau. 


Unii veneau numai pentru ca să-l vadă, alţii pentru boale, iar alţii care se munceau 
de diavoli. Şi toţi nu socoteau ca trudă, nici ca pagubă osteneala căii. Căci se 
întorcea fiecare simțind folos. Deci, unele ca acestea zicându-le şi văzându-le, se 


Ar Dr De De Dr de De Dr Dr De De e Dr De dr De de De e de dr fr A A 


Xp XP XP IP IP 2 2 e E 30 E 37 2 2 2 2 E 30 E 30 IE 2 DE DP E E E E XX 


Die De de De Ar de De De De De De Dr Dr de De De dr De Dr Dr De de de dr drd 


Xp XP XP IP 3 IE DE 2 E 30 E 3 2 2 2 2 e 30 30 IE IE 2 E 2 E E XX 


ruga ca nimeni să nu se minuneze de el pentru aceasta, ci mai vârtos de Domnul să 
se minuneze; căci ne-a dăruit nouă celor ce suntem oameni neputincioşi, a-L 
cunoaşte după putere. 

Într-o vreme, pogorându-se iarăşi la mânăstirile cele de afară, a fost rugat ca să 
intre în corabie şi să se roage împreună cu monahii; atunci el a simțit un miros 
foarte greu. lar cei din corabie zicând: "Este peşte ori pastramă stricată în corabie şi 
acestea poate miros greu". El zicea că altă pricină este. Pe când el vorbea, un tânăr 
oarecare, care având diavol, intrase mai înainte şi se ascunsese în corabie, îndată a 
strigat; atunci diavolul fiind certat de Antonie în numele Domnului nostru Iisus 
Hristos, a ieşit. Şi omul s-a făcut sănătos, iar toţi cei ce erau în corabie au cunoscut 
că diavolul era reaua mirosire. Încă şi altul oarecare din cei străluciți având diavol, 
a venit la dânsul; şi era diavolul acela atât de cumplit, încât cel îndrăcit nu cunoştea 
că venea către Antonie. 


Cei ce l-au adus rugau pe Antonie să se roage pentru dânsul; iar lui Antonie 
făcându-i-se milă de tânăr, se ruga şi toată noaptea împreună cu dânsul a 
privegheat. lar tânărul dimineaţa deodată sărind asupra lui Antonie, l-a lovit pe el. 
Iar cei ce l-au adus mâniindu-se asupra lui, certându-l şi bătându-l, Antonie a zis 
către dânşii: "Nu vă mâniaţi asupra tânărului, că nu este el cel ce face acestea, ci 
diavolul dintr-însul”. Deci, certându-l, i-a poruncit să iasă dintr-însul şi să se ducă 
în locuri fără de apă. Antonie slăvea pe Domnul şi i-a zis: "Dacă el s-a pornit 
asupra mea, era semn al ieşirii diavolului”. Acestea zicând Antonie, îndată tânărul 
s-a făcut sănătos şi de aceea înţelepţindu-se, a cunoscut unde era, iar pe bătrânul îl 
sărută, mulţumind lui Dumnezeu. 


Incă multe de acestea care s-au făcut printr-însul, cu un glas ne-au spus despre 
dânsul cei mai mulţi din monahi. Dar încă acestea nu sunt atât de minunate pe cât 
celelalte de aici înainte, care se arată mult mai minunate. 


3 5 2 


Căci odată vrând el să mănânce, şi sculându-se să se roage întru al nouălea ceas, s- 
a simţit rănit cu mintea. Și lucrul era preaslăvit, căci se vedea ca şi cum ar fi fost în 
aer. După aceea se vedeau oarecare vrăjmaşi cumpliți, stând în aer şi vrând a-l opri 
ca să nu treacă. lar cei ce-l conduceau, se luptau împotriva lor şi-i întrebau: "Nu 
cumva ar fi vinovat cu ceva?". 


Deci, vrând ei să spună că a avut păcate din naşterea lui, cei ce-l duceau pe 
Antonie ziceau către vrăjmaşi: "Pe cele de la naşterea lui i le-a şters Domnul, iar de 

când s-a făcut monah şi s-a făgăduit lui Dumnezeu, se cade să-şi dea seama 
singur”. Atunci cei ce-l pârau şi nu puteau să-l biruiască, i-au făcut neoprită calea. 


Și îndată s-a văzut Antonie liber cu totul. Atunci el s-a oprit să mănânce şi a 
petrecut cealaltă parte a zilei şi toată noaptea suspinând şi rugându-se. Căci se 
minuna văzând că împotriva multora ne este nouă lupta, şi cu câte osteneli are 
cineva să treacă văzduhul acesta. Şi spunea că aceasta este ceea ce zice Apostolul: 
Suntem supăraţi de domnul stăpânirii văzduhului. 


Căci întru aceasta vrăjmaşul are stăpânire pentru a se lupta şi a se ispiti, ca să 
oprească pe cei ce trec; pentru care mai ales sfătuia pe Efeseni, zicând: Luaţi toată 
înarmarea lui Dumnezeu, ca nimic rău în ea având pentru noi vrăjmaşul, să se 
ruşineze. Apoi această învăţându-ne, ne aducem aminte de Apostolul care zice: Ori 
în trup nu ştiu ori afară de trup nu ştiu, Dumnezeu ştie. Pavel până la al treilea cer 
s-a răpit şi după ce a auzit graiuri negrăite, s-a pogorât. lar Antonie s-a văzut că a 
ajuns în aer şi s-a nevoit până s-a arătat lhber. Avea încă şi acest dar: căci şezând 
deosebit în munte, dacă vreodată nu s-ar fi dumirit pentru vreun cuvânt, aceasta 
făcându-se lui de la Pronie, i se descoperea. Deci fericitul era de Dumnezeu învăţat 
şi înţelepțit. 
Se ate 2 

După acestea, făcând el odată vorbire către cineva care venise la dânsul, despre 
petrecerea sufletului şi despre locul ce va avea după petrecerea de aici în noaptea 
cea viitoare, l-a chemat de sus oarecine, zicând: "Antonie, sculându-te, ieşi că ai să 
vezi ceva". Deci, ieşind, căci ştia pe cine este dator să asculte, a văzut pe cineva 
grozav şi înfricoşat stând şi ajungând până la nori; iar pe unii suindu-se ca nişte 
înarmaţi, şi pe acela întinzându-şi mâinile; pe unii oprindu-se de acela, iar pe alții 
mai presus de dânsul zburând şi fără de primejdie trecând; de aceea, fără de grijă se 
suia. Şi pentru unii ca aceştia cel înfricoşat scrâşnea din dinţi, iar pentru cei ce se 
agățau de dânsul, el se bucură. S-a făcut apoi glas către Antonie, zicându-i: 
"Înţelege lucrul cel văzut". Şi deschinzîndu-se mintea lui, a înţeles că cel înfricoşat 
este vrăjmaşul sufletelor, care pizmuieşte pe credincioşi; iar pe cei vinovaţi îi 
apuca şi îi oprea să treacă, dar pe cei ce nu s-au plecat lui, nu putea să-i ţină, ca pe 
unii care mai presus decât el se înălțau. 


Aceasta după ce a văzut-o, ca şi cum întru pomenire aducând-o şi mai mult se 
nevoia a spori către cele dinainte, în fiecare zi. Acestea nu de voie le vestea, ci 
fiindcă zăbovea în rugăciuni şi în sine se minuna fiind întrebat şi supărat de cei ce 
erau împreună cu dânsul; deci, era silit să le spună, ca un părinte, neputând să 
ascundă învăţăturile de fiii săi, mai vârtos fiindu-le şi povăţuitor, căci ştiinţa lui era 


Ar Dr De De De de De dr Dr De De De Dr De Dr De de De e de dr fr A A 


Xp XP XP IP 3 ID e e 30 E 3 2 2 E E E 30 IE 30 IE De DP E 30 IE E IE XX 


De De de e Ar De de De De De De dr Dr de De De dr De Dr Dr De de de dr drd 


Xp XP XP IP IP IE E 2 E 30 E 3 2 2 2 2 E 30 E IE 3 2 E 2 E XX 


curată, iar povestirea le era spre folos; învățând că rodul pustniciei este bun şi 
vedeniile de multe ori se fac mângâiere a ostenelilor. 


EI era de obicei suferitor de rele, iar cu sufletul smerit, cugetător, căci pe cei 
bisericeşti foarte mult îi cinstea şi tot clerul voia a fi cinstit mai mult decât sine. 
Înaintea episcopilor şi a preoţilor nu se ruşina a-şi pleca capul şi a se smeri; cum şi 
diaconilor, dacă cândva ar fi venit la dânsul vreunul, spre a vorbi pentru folosul 
sufletului, iar întru rugăciune îi da protia (blagoslovenie) lui, neruşinându-se a se 
învăţa şi el de la dânsul. 


Căci de multe ori îi întreba şi ruga pe toţi care erau împreună cu dânsul, să asculte 
învăţătură de la dânsul, şi mărturisea că se foloseşte de orice cuvânt bun ar fi zis 
cineva. Faţa lui avea mult şi prea slăvit dar de la Mântuitorul; căci dacă ar fi fost de 
față împreună cu mulțimea de monahi, şi dacă ar fi voit cineva să-l vadă, chiar 
nefiindu-i cunoscut mai înainte, îndată acela, întrecând pe ceilalţi, alerga la dânsul, 
ca şi cum de vederea lui era atras. Şi nu se deosebea cu înălțimea de ceilalți, ci 
numai cu rânduiala obiceiurilor şi cu curăţia sufletului. 


Netulburat fiindu-i sufletul, netulburate avea şi simţirile cele din afară, încât după 
suflet avea veselă şi faţa; iar din mişcarea trupului simţea şi înţelegea aşezarea 
sufletului, după cum se scrie: Inima veselindu-se, faţa înfloreşte; iar fiind întru 
mâhnire, se posomorăşte. Aşa lacob a cunoscut pe Laban, că cugetă vrăjmăşia şi a 
zis către femeile sale: Nu este faţa tatălui vostru ca ieri şi alaltăieri. 


Tot aşa Samuil a cunoscut pe David, căci aducători de bucurie erau ochii săi şi 
dinții ca laptele de albi; tot astfel şi Antonie se cunoştea. Căci niciodată nu se 
tulbura, fiind alinat sufletul lui; niciodată nu se mâhnea, fiind vesel cugetul lui. 
Încă şi în credinţă era statornic şi drept-credincios; căci nici cu schismaticii 
meleţiani nu s-a împărtăşit vreodată, ştiind viclenia şi depărtarea lor de credinţa cea 
dreaptă, din început; nici cu monahii sau cu alți eretici nu a vorbit cândva 
prieteneşte, decât numai cu gândul de întoarcere către bună credință, vorbind 
tuturor, să nu se amăgească cu prietenia şi cu vorbirea lor; căci vătămare şi pierzare 
pricinuieşte sufletului. 


Deci, astfel ura eresul arienilor şi poruncea tuturor ca nici să nu se apropie de ei, 
nici reaua lor credință s-o aibă. Odată, venind la dânsul unii dintre cei ce 
înnebuneau cu eresul lui Arie, el cercetându-i şi cunoscând că sunt rău-credincioşi, 
i-a gonit din munte, zicând că cuvintele lor sunt mai rele decât otrava şarpelui. lar 
odată minţind arienii că tot aceleaşi le cugetă şi el, precum le cugetă şi ei, el s-a 
tulburat şi s-a mâniat asupra lor. 

După acestea, fiind rugat şi de episcop şi de toţi fraţii, s-a pogorât din munte şi, 
intrând în Alexandria 1-a ocărit pe arieni, zicând că eresul lor este cel mai de pe 
urmă şi că acesta este mergător înaintea lui Antihrist. Şi învăţa pe popor că Fiul lui 
Dumnezeu nu este zidire, nici că s-a făcut din cele ce nu sunt, ci că este dea 
pururea vecuitor Cuvânt şi Înţelepciune a fiinţei Tatălui. Pentru care şi păgânesc 
lucru este a zice, că a fost vreme, când nu a fost; căci de-a pururea Cuvântul a fost 
şi este împreună cu Tatăl. 


De aceea, zicea el, să nu aveţi nici o împărtăşire cu prea răii-credincioşi arieni, că 
nu are nici o împărtăşire lumina cu întunericul. Voi, crezând bine, sunteţi creştini, 
iar aceia numind "zidire" pe Fiul şi Cuvântul lui Dumnezeu, care S-a născut din 
eternitate din Tatăl, cu nimic nu se deosebesc de păgâni, slujind zidirii mai vârtos 
decât lui Dumnezeu Ziditorul. Şi să credeţi că chiar toată zidirea se mânie asupra 
lor, căci pe Ziditorul şi Domnul tuturor, prin care toate s-au făcut, pe Acesta îl 
numără împreună cu făpturile”. Deci, toate popoarele se bucurau auzind pe un 
bărbat ca acesta anatematizînd eresul cel luptător de Hristos al arienilor. 


ŞI toţi cei din cetate alergau să vadă pe Antonie, şi elinii şi chiar cei ce se numesc 
popi ai lor veneau la biserica creştinească, zicând: "Ne rugăm să vedem pe omul lui 
Dumnezeu". Căci toţi îl numeau astfel pe dânsul şi acolo pe mulţi i-a curățit 
Domnul de diavoli printr-însul şi pe cei vătămaţi la minte i-a vindecat. Mulţi încă 
din elini se rugau ca măcar să se atingă de bătrânul, crezând că se vor folosi. Deci 
atâția creştini s-au făcut în acele puţine zile, cât a zăbovit el acolo, câţi ar fi văzut 
cineva într-un an făcându-se. Apoi unii din popor, socotind că se tulbură, pentru 
aceasta depărtau de la dânsul pe toţi păgânii; el netulburându-se, zicea, că aceştia 
nu sunt mai mult decât acei diavoli, cu care ne luptăm în munte. 


3 5 2 


lar când a pornit să meargă în munte la chilia sa, noi îl petreceam, şi când am ajuns 
la poartă, o femeie din urmă striga: "Aşteaptă-mă, omule al lui Dumnezeu, căci 
fiica mea cumplit se munceşte de diavol, aşteaptă, mă rog, ca să nu mă 
primejduiesc şi eu alergând". Bătrânul auzind şi fiind rugat de noi, a aşteptat. 


Când s-a apropiat femeia, copila a fost pusă jos, iar Antonie rugându-se şi pe 
Hristos numindu-L, a ieşit necuratul diavol, iar copila s-a sculat sănătoasă, iar 
mama ei binecuvânta pe Dumnezeu şi toţi îi mulțumeau; şi el încă se bucura 
ducându-se la casa sa în munte. EI era încă foarte înţelept, şi lucrul cel minunat era 
că, neînvăţând carte, era om isteţ la minte şi priceput. 


SR 5 e 


Ar Dr De De Dr de De Dr Dr De De e Dr De Dr De De De e de dr fr A A 


Xp XP XP IP 3 Ie A E e 30 E 3 2 2 2 E E 30 E 30 IE De DP E IE IE E IE XX 


Te De de De Ar de de De De De De Ar Dr de De De dr De Dr Dr De de de dr drd 


Xp XP XP IP 3 3 E 2 E 30 E 3 2 2 2 2 E 30 E IE 3 2 E DD XX 


Deci, odată doi filozofi elini au venit la dânsul, socotind că vor putea să ispitească 
pe Antonie, care era în muntele cel mai de jos. EI pricepând pe oameni după 
chipurile lor, ieşind către dânşii, a zis către tălmaciul acestora: "Pentru ce v-aţi 
ostenit atâta, o! filozofilor, să veniţi la un om simplu?” lar ei zicând că nu este aşa, 
ci un foarte înţelept, le-a zis: "Dacă aţi venit către un nebun, deşartă este osteneala 
voastră, iar dacă mă socotiți pe mine un înţelept, faceţi-vă ca mine, căci se cade 
cele bune să fie urmate. 


Căci şi eu dacă aş fi venit la voi, v-aş fi urmat pe voi, iar dacă voi veniţi la mine, 
apoi faceţi-vă precum sunt eu, că eu sunt creştin”. lar ei minunându-se, s-au dus, că 
vedeau şi pe diavoli temându-se de Antonie. Şi alții ca aceştia, venind iarăşi la 
dânsul în muntele de jos, socotind că îl vor batjocori că n-a învăţat carte, Antonie a 
zis către dânşii: "Voi ce ziceţi, ce este mai întâi, mintea ori cartea? Şi care este 
pricină a celeilalte, mintea a cărţii, ori cartea a minţii?" Ei răspundeau: "Că întâi 
este mintea, ea este aflătoare a cărţii”. Antonie a zis: 


Acest răspuns spăimântând pe filozofi şi pe cei ce erau de faţă, s-au dus 
minunându-se că vedeau atâta înţelepciune într-un om simplu; că nu era ca un 
crescut în munte şi îmbătrânit acolo, având obicei sălbatic, ci era vesel, blând şi 
prietenos şi avea cuvântul îndulcit cu sarea cea dumnezeiască, încât nimeni nu-l 
pizmuia şi se bucurau toţi care veneau la el. 


După aceasta, venind unii care se socotesc la elini că sunt înţelepţi şi cerând de la 
dânsul cuvânt despre credinţa noastră în Hristos şi ispitindu-se cu silogisme să 
biruiască propovăduirea dumnezeieştii Cruci, vrând s-o batjocorească, Antonie 
îngăduind puţin şi iertându-i pentru necunoştinţă, le-a zis prin tălmaci, care ştia 
bine limba lor: "Ce este mai bine, a mărturisi Crucea ori a sluji la zei? Mărturisirea 
noastră este semn de bărbăţie şi dovadă a defăimării morţii, iar zeii voştri sunt plini 
de patimi. 


Apoi ce este mai bun, a zice că Cuvântul lui Dumnezeu nu S-a schimbat, ci acelaşi 
fiind, a luat trup omenesc, pentru mântuirea şi facerea de bine a oamenilor; ca apoi, 
făcându-Se părtaş naşterii omeneşti, să facă pe oameni a se împărtăşi firii 
dumnezeieşti celei gândite? Ori a asemăna în cele necuvântătoare pe Dumnezeu şi 
pentru aceasta a cinsti pe cele cu câte patru picioare şi pe târâtoare precum şi 
închipuiri de oameni? Acestea sunt cinstirile voastre, ale celor înţelepţi. 


Cum îndrăzniţi a ne batjocori pe noi, care zicem că Hristos S-a arătat om? Când 
voi dintr-aceasta, adică din minte hotărând pe suflet, ziceţi că s-a rătăcit şi a căzut 

din înălțimea cerurilor în trup. Apoi ziceţi că ar fi nu numai în trup omenesc, ci şi 
în cele cu câte patru picioare şi chiar în cele târâtoare se mută; pe când credinţa 
noastră zice că pentru mântuirea oamenilor a fost venirea lui Hristos. Dar voi vă 
rătăciţi, vorbind despre sufletul nenăscut şi noi credem în puterea şi în iubirea de 
oameni a lui Dumnezeu. 


Iar voi ziceţi despre suflet că este schimbăcios şi de aceea şi mintea însăşi o numiţi 
schimbăcioasă; cum este icoana, aşa trebuie să fie şi acela al cărui este icoană. Şi 
când despre minte socotiți unele ca acestea, aduceţi-vă aminte că şi împotriva 
Tatălui huliți cu mintea. lar vorbind despre Cruce, voi aduceţi vrăjmăşia de la cei 
răi; dar noi răbdăm crucea şi nu ne temem de moarte, în orice chip ar fi adusă 
asupra noastră. Voi băsmuiţi rătăcirile lui Osiris şi ale Isidei, bântuielile lui Tifon şi 
fugirea lui Cronos, înghiţirea de fu şi uciderea de părinţi. Acestea sunt cele 
înțelepte ale voastre şi batjocorind Crucea, nu vă minunaţi de Înviere. 


Vorbind de Cruce, aduceţi-vă aminte de morţii care s-au sculat şi de orbii care au 
văzut, de slăbănogii care s-au tămăduit, de leproşii care s-au curățit, de umblarea 
pe mare ca pe uscat şi despre celelalte semne şi minuni care arată pe Hristos nu 
numai om, ci şi Dumnezeu; dar mi se pare că vă nedreptăţiți pe voi şi nu citiți cu 
dinadinsul Scripturile noastre; citiți însă şi vedeţi că cele ce a făcut Hristos îl arată 
Dumnezeu, Care a venit pentru mântuirea oamenilor şi voi nu credeți. 


Dar spuneţi-ne şi nouă pe ale voastre şi ce aţi putea zice despre cei necuvântători şi 
despre necuvântarea şi sălbăticia lor? Căci, dacă precum aud, ziceţi că Persefona 
este pământ, că Hefaistos a ologit în foc, că Hera este în aer, Apolon în soare, 
Artemida în lună, iar Poseidon în mare, cu acestea nu cinstiţi pe Dumnezeu, ci 
slujiţi zidirii mai vârtos decât Celui ce a zidit pe toate. Dacă - cum ziceţi - este 
bună zidirea, le socotiți împreună cu noi acelea, dar se cădea să nu socotiți făptura 
ca zei şi să nu daţi făpturilor cinstea ce se cuvine Ziditorului; ci vedeţi-vă pe voi 
înşivă, că cinstea mai-marelui meşter o daţi casei, cea făcută de dânsul, şi pe a 
voievodului la ostaş. Dar ce răspundeţi la acestea? Ca să cunoaştem dacă Crucea 
are ceva vrednic de batjocorire”. 


lar ei nedumerind-se şi întorcându-se încoace şi încolo, Antonie zâmbind a zis: 
"Acestea au mustrare de la sine; dar de vreme ce voi vă rezemaţi mai mult pe 
cuvintele cele doveditoare, şi, având acest meşteşug, nu voiţi a crede fără dovada 
cea din cuvinte, spuneţi-mi mai întâi lucrurile şi mai ales cunoştinţa cea despre 
Dumnezeu cu de-amănuntul. Cum o putem dobândi? Prin dovada cuvintelor, ori 
prin lucrarea credinţei? Ce este mai veche: credinţa prin lucrare ori dovada prin 
cuvinte?” 

Ei au răspuns: "Că mai veche este credinţa prin lucrare şi că aceasta este cunoştinţa 
cea cu dinadinsul”. Antonie a zis: "Bine aţi zis că credinţa iese din aşezământul 
sufletului, iar dialectica iese din meşteşugul celor alcătuite; deci, celor ce le stă de 
față lucrarea prin credinţă, acestora nu le este de nevoie sau poate de prisos este 
dovada prin cuvinte; pentru că ceea ce noi din credință înțelegem, aceasta voi prin 
cuvinte vă sârguiţi a o întări şi de multe ori nu puteţi nici a grăi acelea pe care noi 
le înţelegem. Pentru aceea este mai bună şi mai tare lucrarea prin credință, decât 
silogismele voastre sofisticeşti; deci, noi creştinii nu facem taină din înţelepciunea 
cuvintelor elineşti, ci în puterea credinţei ce ni se dă de la Dumnezeu, prin lisus 
Hristos. 


Și cum că adevărat este cuvântul, iată acum noi neînvăţându-ne carte, credem în 
Dumnezeu şi cunoaştem prin făpturile Sale purtarea Sa de grijă pentru toate; şi 
cum că credința noastră este lucrătoare, iată acum noi ne rezemăm pe credinţa în 
Hristos; iar lupta cu cuvinte sofisticeşti şi nălucirile idolilor, ce sunt la voi, se surpă 
şi se strică, dar credinţa noastră se întinde pretutindeni. 


Voi făcând silogisme şi sofisticând, nu întoarceţi pe oameni de la creştinism la 
elinism; iar noi învățând credinţa lui Hristos, vă arătăm slăbiciunea voastră, pentru 
că toţi cunosc pe Hristos şi că este Dumnezeu şi Fiul lui Dumnezeu. Voi prin 
basmele voastre nu împiedicaţi învăţătura lui Hristos, noi numind pe Hristos Cel 
răstignit, pe toți diavolii îi gonim, de care voi vă temeţi ca de nişte dumnezei. ȘI 
unde se face semnul Crucii, slăbesc vrăjitoriile şi încetează farmecele. 


Deci, spuneţi-mi unde este acum vrăjitoria voastră? Unde sunt descântecele 
egiptenilor? Unde sunt nălucirile magilor? Toate acestea au încetat şi neputincioase 
s-au făcut de când s-a ivit Crucea lui Hristos. Oare aceasta este vrednică de 
batjocorire? Ori mai ales ale voastre cele surpate şi dovedite ca nelucrătoare sunt 
neputincioase? Pentru că şi acesta este lucru minunat, că ale voastre niciodată nu 
au fost prigonite, ci şi de oameni prin cetăţi se cinstesc, iar ai lui Hristos sunt 
prigoniţi. Totuşi mai mult ale noastre decât ale voastre înfloresc şi se înmulţesc; şi 
ale voastre lăudate fiind şi încuiate, se strică. 


Credinţa şi învăţătura lui Hristos, care este batjocorită de voi şi prigonită de 
împărați, a umplut lumea. Căci, când a strălucit cunoştinţa de Dumnezeu? Sau când 
întreaga înţelepciune şi fapta bună a fecioriei s-a arătat? Când s-a defăimat 
moartea? Negreşit, numai când Crucea lui Hristos a venit. Nimeni nu se îndoieşte 
de aceasta văzând pe mucenici defăimând moartea pentru Hristos, sau văzând pe 
fecioarele Bisericii păzindu-şi trupurile pentru Hristos curate şi neîntinate. 

Sunt destule semnele acestea ca să se arate cum singura credinţă, cea întru Hristos, 
este adevărată, pentru cinstirea lui Dumnezeu. Dar voi încă nu credeţi, ci căutaţi 
adevărul prin silogismele cele din cuvinte, iar noi biruim nu prin cuvintele elineşti 
ale înţelepciunii, precum a zis învățătorul vostru, ci ne plecăm credinţei, luând din 
ea dovada cuvintelor şi a silogismelor. lată, sunt de față aici cei ce pătimesc de la 
diavoli - căci erau unii care veniseră la dânsul şi erau supăraţi de diavoli; pe aceia 
aducându-i în mijloc, a zis: "Ori voi cu silogismele voastre sau cu orice meşteşug 
voiţi şi cu orice vrăjitorie, chemaţi pe idolii voştri şi curăţiţi-i pe dânşii, iar dacă nu 
puteți, conteniţi lupta împotriva noastră şi veţi vedea puterea Crucii lui Hristos". 


Zicând acestea, a chemat numele lui Hristos şi a pecetluit pe cei ce pătimeau cu 
semnul Sfintei Cruci de două şi de trei ori şi îndată au stat oamenii întregi la minte, 
sănătoşi, fiind întregi cu sufletul şi mulțumind Domnului. lar cei ce se numeau 
filosofi, se minunau şi cu adevărat se înspăimântau de priceperea bărbatului aceluia 
şi de semnul ce a făcut. 


lar Antonie a zis: 





Acestea a spus Antonie către filozofii care voiau să batjocorească propovăduirea 
Crucii. lar ei minunându-se de acestea, s-au dus, sărutându-l şi mărturisind că s-au 
folosit de la dânsul. Deci, a ajuns până la împărați vestea despre Antonie. Căci 
înştiințându-se de acestea Constantin Augustul (306-337), cum şi fui lui, Con- 
stanţiu (337-361) şi Constans (337-350), se rugau a primi răspunsuri de la dânsul. 
Dar nici scrisorile nu le ţinea în seamă dânsul, nici se bucura de trimiteri. Ci acelaşi 
era, precum fusese mai înainte de a-i scrie împărații. Şi după ce i s-au adus 
scrisorile, a chemat pe monahi şi a zis către dânşii: "Nu vă minunaţi că vă scrie 
împăratul, că este om şi el, ci mai cu seamă că Dumnezeu a scris Lege oamenilor şi 
prin Fiul Său a grăit nouă”. Deci, voia să nu primească scrisorile spunând: "Eu nu 
ştiu să scriu răspunsuri către nişte feţe ca acestea". Dar fiind îndemnat de monahi şi 
zicând că împărații sunt creştini şi nu se cuvine să fie defăimaţi, a poruncit să se 
citească scrisorile. 


Apoi a scris şi răspunsuri, lăudându-i că ei cred şi se închină lui Hristos; deci, îi 
sfătuia cele către mântuire şi să nu socotească a fi lucruri mari cele de față şi mai 
cu seamă a-şi aduce aminte de judecata ce va să fie. Şi să ştie că numai Hristos este 

Impărat adevărat şi veşnic. Apoi îi rugă pe dânşii să fie iubitori de oameni şi să 
aibă grijă de dreptate şi de săraci. lar împărații, primindu-i răspunsurile, se 
bucurară. 


EI era iubit de toţi şi toţi se rugau să-l aibă pe dânsul părinte. În felul acesta fiind 
cunoscut, s-a întors iarăşi în muntele cel dinăuntru, ţinându-se de pustnicia şi 
nevoinţa cea obişnuită; şi de multe ori şezând împreună cu cei ce veneau la dânsul, 
avea vedenii, precum în profeția lui Daniil este scris: apoi şi după un ceas vorbea 
tot aceleaşi cu fraţii cei ce erau cu dânsul. ar ei îl cunoşteau pe dânsul că avusese 
vedenii. Pentru că şi cele ce se întâmplau în Egipt, de multe ori, fiind în munte, le-a 
povestit lui Serapion episcopul, care vedea pe Antonie, îndeletnicindu-se în 
vedenie. 


Deci, într-o vreme fiind în vedenie, suspina, apoi după câtva timp, întorcându-se 
către cei ce erau împreună cu dânsul şi cutremurându-se, s-a sculat şi s-a rugat; 
apoi, plecându-şi genunchii, a rămas aşa mult timp, iar după aceea s-a sculat 
bătrânul plângând. Înfricoşându-se cei ce erau cu dânsul, îl rugau să le arate cele 
văzute de dânsul, supărându-l şi silindu-l să le spună; atunci el, suspind tare, a spus 
către dânşii: "O! fiilor, ar fi fost să mor mai înainte de a mi se face vedenia 
aceasta”. Iar ei, iarăşi rugându-l să le spună cele ce a văzut, el lăcrimând, a zis: "O 
urgie are să cuprindă Biserica şi are să fie dată oamenilor celor ca dobitoacele 
necuvântătoare. 


Am văzut Sfânta Masă a Bisericii şi împrejurul ei stând catâri pretutindeni, dând cu 
picioarele celor dinăuntru ca şi cum s-ar fi făcut nişte azvârlituri de picioare ale 
dobitoacelor ce umblă fără de rânduială. Deci, atunci suspinam că am auzit un glas, 
zicând: "Se va defăima altarul Meu". Acestea le-a văzut bătrânul şi după doi ani s-a 
şi întâmplat năvălirea arienilor şi răpirea Bisericilor, când şi vasele cu sila răpindu- 
le, făceau să fie purtate de mâini păgâneşti; când şi pe păgânii de la prăvălu îi 
sileau să-i aducă cu dânşii şi, fiind ei de faţă, jucau deasupra Mesei precum voiau. 


Atunci toți am cunoscut că azvârliturile de picioare ale catârilor vestite lui Antonie 
înainte, acum arienii le lucrau ca dobitoacele. După ce a văzut această vedenie, a 
mângâiat pe cei ce erau cu dânsul, zicându-le: 

Deci acestea sunt lucrurile, minunile şi vederile lui Antonie; şi se cade a le crede, 
căci dacă printr-un om s-au făcut atâtea minuni, a Mântuitorului este făgăduinţa 
care zice: Dacă veţi avea credinţă cât un grăunte de muştar, veţi zice muntelui 
acesta "Mută-te de aici”, şi se va muta; şi nimic nu va fi cu neputinţă vouă, şi 
iarăşi: Amin, amin zic vouă, dacă veţi cere ceva de la Tatăl în numele Meu se va 
da. Apoi El este Cel ce a zis ucenicilor Săi şi tuturor celor ce cred într-Însul: Pe 
cei bolnavi vindecaţi-i, pe diavoli scoateţi-i, în dar aţi luat, în dar să daţi. 


Deci Antonie, a tămăduit pe cei bolnavi, nu poruncind, ci rugându-se şi amintind 
numele Domnului, încât tuturor s-a arătat că nu el era cel care făcea ci Domnul, 
Care prin Antonie se milostivea şi tămăduia pe cei ce pătimeau. A lui era numai 
rugăciunea, pustnicia şi nevoinţa, pentru care şezând în munte, se bucura prin 
vedeniile cele dumnezeieşti, dar se mâhnea fiind supărat şi tras afară în muntele cel 
de jos. 


Chiar judecătorii îl rugau să se pogoare din munte, fiindcă nu era cu putinţă să se 
suie ei acolo, pentru că le urmau mulți din cei ce se judecau. Astfel îl rugau să vină 
numai să-l vadă, dar el se abătea de la căile ce duc către aceştia. Ei însă trimiteau 
pe cei ce erau vinovaţi, ca măcar pentru mila acestora să se pogoare. Deci, 
pătimind necazuri şi văzându-i pe dânşii tânguindu-se, venea în muntele cel mai de 
jos. Şi nu era nefolositoare osteneala şi supărarea lui, că venirea lui se făcea 
multora spre folos şi facere de bine; căci şi judecătorilor le folosea, sfătuindu-i să 
aleagă dreptatea mai mult decât toate, să se teamă de Dumnezeu şi să ştie că, cu ce 
judecată vor judeca, cu aceea se vor judeca. Cu toate acestea iubea vieţuirea din 
munte mai mult decât toate acestea. 


Deci, într-o vreme o supărare ca aceasta pătimind de la cei ce aveau nevoie de el, 
chiar voievodul l-a rugat să se pogoare; apoi venind şi vorbind de ajuns cele despre 
mântuire, el zicea că nu poate să întârzie cu dânşii, spunându-le: "Precum peştii 
stând pe pământ uscat mor, aşa şi monahii stând împreună cu voi şi petrecând, se 
slăbănogesc; deci se cade a merge, precum porneşte peştele spre mare, aşa şi noi 
spre munte, ca nu cumva, stând să uităm cele dinlăuntru”. Voievodul auzind 
acestea de la dânsul şi încă multe altele, apoi minunându-se, a zis: "Cu adevărat 
este robul lui Dumnezeu, că de unde are atâta minte, de nu ar fi fost iubit de 
Dumnezeu?" 


SR 5 e 

Un alt împărat, cu numele Valens (364-378), prigonea pe creştini pentru iubirea ce 
avea faţă de arienii cei cu nume rău. Şi era atât de crud, încât bătea şi pe fecioare şi 
pe monahi îi dezgolea şi îi chinuia; Antonie, auzind acestea, a trimis la dânsul o 
scrisoare, care avea cuprinsul acesta: "Văd o urgie venind asupra ta; încetează de a 
prigoni pe creştini, ca nu cumva să te ajungă urgia, care acum are să vină peste 
tine”. 


Valens primind scrisoarea şi citind-o, a râs şi scuipând-o, a lepădat-o jos, iar pe cei 
ce a adus-o i-a ocărit, poruncindu-le să vestească lui Antonie acestea: "Fiindcă te 
îngrijeşti de monahi, te voi izgoni acum şi pe tine". Dar n-au trecut cinci zile şi l-a 
ajuns urgia, că în întâia latură a Alexandriei, care se numeşte Hereia, a ieşit însuşi 
Valens şi Nestorie, eparhul Egiptului, amândoi fiind pe cai, care erau ai lui Valens 
şi mai blânzi decât toţi cei ce se hrăneau la dânsul; deci, neajungând ei la locul 
pomenit, au început a se juca caii unul cu altul, după cum erau obişnuiţi şi 
numaidecât cel mai blând, pe care era Nestorie, apucând cu gura pe Valens şi 
dându-l jos de pe calul lui, a căzut peste el şi cu dinţii i-a zdrobit coapsele, încât 
când a fost adus în cetate, după trei zile a murit. 


Atunci, toţi s-au minunat, că ceea ce a spus Antonie mai înainte s-a împlinit. Deci, 
aşa dojenind pe cei răi, iar pe cei buni care erau la dânsul atât îi sfătuia, încât uita 
îndată a judeca şi fericea pe cei ce se leapădă şi se depărtează de viaţa aceasta şi de 
grijile lumeşti. Astfel, pe cei nedreptăţiţi îi părtinea, încât socotea că nu alții ci el 
însuşi era cel ce pătimea. Deci, el era de folos tuturor, încât mulți din ostaşi şi din 
cei ce aveau averi multe, se lepădau de greutățile vieţii şi se făceau monahi. 


Cu adevărat era ca un doctor dat Egiptului de Dumnezeu; căci, cine se ducea 
mâhnit la dânsul şi nu se întorcea bucurându-se? Cine venea la dânsul plângând pe 
cei morți şi nu părăsea îndată plânsul? Cine venea mâniat şi nu se schimba îndată 
în prietenie şi iubire? Care sărac necăjit alerga la dânsul şi, văzându-l, nu defăima 
îndată bogăţia? Care monah, împuţinându-se cu sufletul şi alergând la dânsul, nu se 
făcea cu mult mai tare şi mai sârguitor? Care tânăr venind în munte şi privind la 
Antonie, nu se lepăda îndată de desmierdări şi nu iubea înţelepciunea? Cine venea 
la dânsul ispitit de diavoli şi nu se izbăvea? Cine era supărat de gânduri şi nu se 
alina cu cugetul? Iscusirea aceasta a lui Antonie era mare, că, după cum am zis mai 
înainte, avea darul desluşirii duhurilor, cunoştea mişcările lor, şi după sârguinţă şi 
pornirea pe care o avea cineva, îl cunoştea pe dânsul. 


Nu numai că nu-l batjocoreau, ci şi pe cei supăraţi de ei prin gânduri, îi învăţa cum 
să poată răsturna bântuielile acelora, povestindu-ne neputinţele şi vicleniile 
diavolilor. Deci, fiecare ca şi cum s-ar fi pregătit la luptă, se pogora de la el 

îndrăznind asupra diavolului şi a slugilor lui. Iar fecioarele care aveau logodnici, 
văzând pe Antonie, pe acea parte de râu, rămâneau fecioare lui Hristos. Apoi venea 
la dânsul şi de prin părţile din afară, iar aceştia împreună cu toţi, folosindu-se, se 
întorceau ca de la un părinte; dar după ce a adormit el, toți rămânând sărmani de 
părintele lor, se mângâiau prin pomenirea lui, ştiind sfătuirile şi dojenile lui. lar în 
ce fel a fost sfârşitul vieţii lui, cu cuviinţă este şi mie a rosti şi vouă celor ce doriţi 
a auzi, că şi acest lucru al lui s-a făcut iubit. 


După obiceiul său cerceta pe monahii din muntele de jos şi, înştiințându-se prin 
descoperire dumnezeiască despre sfârşitul său, a grăit fraţilor: 








Deci, auzind ei acestea, plângeau, îmbrăţişau şi 
sărutau pe bătrân. lar el bucurându-se, ca şi cum dintr-o ţară străină ar merge la 
cetatea sa, le vorbea şi le poruncea: 


Dar fraţii silindu-l să rămână la dânşii şi acolo să se săvârşească, el n-a vrut. Pentru 
că egiptenii aveau obiceiul ca trupurile bărbaţilor celor îmbunătățiți, mai ales ale 
sfinților mucenici, a le învălui şi înfăşura în giulgiuri, dar nu a le acoperi sub 
pământ, ci a le pune pe paturi şi a le păstra înăuntru la dânşii, socotind că prin 
aceasta cinstesc pe cei răposaţi. lar Antonie de multe ori ruga pentru aceasta şi pe 
episcopi, să poruncească poporului, aşijderea şi pe femei le sfătuia, zicând: "Lucrul 
acesta nu este legiuit, ci cu totul necuvios; pentru că şi trupurile patriarhilor, ale 
proorocilor până acum se păzesc în morminte; şi încă şi trupul Domnului în 
mormânt s-a pus şi, punând piatră peste uşa mormântului, l-a ascuns până când a 
înviat a treia zi”. Şi acestea zicându-le, le spuse că păcătuiesc cei ce după moarte 
nu ascund trupurile celor ce se săvârşesc; chiar de ar fi şi sfânt; căci ce este mai 
mare şi mai sfânt ca trupul Domnului şi care totuşi s-a pus în mormânt? 

Deci mulţi ascultându-l, puneau trupurile sub pământ şi mulţumeau Domnului, căci 
bine au fost învăţaţi de dânsul. Aceasta cunoscând-o şi temându-se ca nu cumva să 
nu facă şi cu trupul lui astfel, s-a grăbit a ieşi, sfătuind şi învățând cele cuviincioase 
pe monahii cei din muntele acela. Şi suindu-se în muntele unde se obişnuise a 
petrece, după puţină vreme, s-a îmbolnăvit. Chemând pe cei doi monahi, care 
fuseseră împreună cu el cincisprezece ani, nevoindu-se şi slujindu-i la bătrâneţe, 
ale căror nume erau Macarie şi Plotin, a zis către dânşii: 


“Eu, o! fiilor, precum este scris, mă duc pe calea părinţilor, căci mă văd singur 
chemat de Domnul; iar voi treziţi-vă, ca pustnicia voastră cea veche să nu o 
pierdeţi, ci ca şi cum aţi face început de pustnicie, aşa sârguiți-vă să păziţi 
osârdia voastră întreagă. Că ştiţi pe diavolii cei ce vă bântuiesc, ştiţi cum sunt de 
sălbatici, dar neputincioşi cu puterea; deci, nu vă temeţi de dânşii, ci mai vârtos 
să credeţi în Hristos de-a pururea. Apoi, ca şi cum fiecare aţi muri, aşa să 
vieţuiți, luînd-aminte şi pomenind Sfătuirile pe care le-aţi auzit de la mine. Nici o 
împărtăşire să nu aveţi cu schismaticii, nici cu ereticii arieni, că ştiţi că şi eu mă 
abăteam şi mă feream de aceştia pentru eresul lor cel de Hristos urâtor şi rău 
credincios; ci sârguiţi-vă mai cu seamă de-a pururea a vă împreuna mai întâi cu 
Domnul, apoi cu Sfinţii; ca astfel după moarte, întru veşnicele locaşuri, ca pe 
nişte prieteni cunoscuţi să vă primească şi sfinţii pe voi. Acestea gândiţi-le, 
acestea cugetaţi-le şi de aveţi vreo purtare de grijă pentru mine, mă veţi avea ca 
pe un părinte al vostru; dar să nu lăsaţi pe nimeni Să ia trupul meu şi să-l ducă 
în Egipt, ca nu cumva să-l pună în casele lor, după cum au obicei, căci pentru 
aceasta am venit aici în munte. 


Ştiţi cum de-a pururea opream pe cei ce fac aceasta şi le porunceam Să înceteze 
un obicei ca acesta; deci, voi îngropaţi trupul meu şi sub pământ ascundeţi-l. 
Apoi să păziţi taina între voi, ca nimeni Să nu ştie locul, afară de voi singuri. lar 
eu la învierea morţilor îl voi lua nestricăcios de la Mântuitorul. Împărţiţi hainele 
mele şi daţi lui Atanasie episcopul un cojoc şi haina pe care o aşterneam, pe care 
el mi-a dat-o nefolosită, iar la mine S-a învechit. Celălalt cojoc daţi-l lui 
Serapion, episcopul; voi ţineţi haina cea de păr, şi mântuiţi-vă fiilor, fiţi 
sănătoşi; că Antonie acum se mută şi nu mai este împreună cu voi”. 


După ce zise acestea şi aceia l-au sărutat, ca pe nişte prieteni au văzut îngerii care 
veniră la dânsul şi, bucurându-se de dânşii, el şi-a întins picioarele şi zăcând cu 
faţa în sus, se arăta vesel; după aceea şi-a dat sufletul, şi s-a dus la Sfinții Părinţi. 
Iar ucenicii lui, precum le dăduse poruncă, înfăşurându-l şi îngropându-l, au ascuns 
trupul lui sub pământ. Şi nimeni nu ştie până acum unde este ascuns, afară de cei 
doi ucenici ai lui. Deci, luând ei cojocul fericitului Antonie şi haina cea purtată de 


Ar Dr De De De de De Dr De De De e Dr De dr De de De e de dr fr A A 


Xp PP PP IP IP 3 E II II II 2 2 E E E E E XXX 


De De de De Ar de De De De De De Dr Dr de De De de De Dr Dr de de de dr dr d 


Xp XP XP IP IP 3 DE E 30 IE 3 2 2 2 2 E 30 E IE IE 2 E E XX 


dânsul, ca pe un mare odor o păstrau. Căci, văzându-le cineva, ca pe însuşi Antonie 
le vedea. Apoi îmbrăcându-se cu ele, ca şi sfătuirile lui le purtau cu bucurie. 


Acesta este începutul pustniciei şi al nevoinţelor lui Antonie, acesta este şi sfârşitul 
vieţii lui trupeşti. Acestea sunt încă mici pe lângă fapta cea bună a aceluia, dar 
dintre acestea puteţi socoti şi voi cum era omul lui Dumnezeu, Antonie, din 
tinereţe până la atâta vârsta, mereu păzindu-şi sârguinţa pustniciei şi a nevoinţei. 


EI nici de bătrâneţe nu se biruia, ca să mănânce bucate mai grase, nici pentru 
slăbiciunea trupului său nu şi-a schimbat chipul îmbrăcămintei sau măcar să-şi 
spele picioarele cu apă. Şi cu toate acestea, cu trupul său a rămas nevătămat. Pentru 
că ochii îi avea nevătămațţi şi întregi, văzând bine şi din dinţi niciunul nu 1-a căzut, 
decât numai unii s-au tocit până la gingii pentru multă vârstă; apoi cu picioarele şi 
cu mâinile a rămas sănătos; şi pe scurt zicând, se arăta mai bine şi mai sârguitor 
decât toţi cei ce întrebuinţau multe feluri de hrană şi multe feluri de haine. Deci, 
pretutindeni era vestit şi de toţi era lăudat, şi încă dorit de cei ce nu-l văzuseră. 


Acesta este semnul faptei bune şi al sufletului său iubitor de Dumnezeu. Căci nu 
din scripturile lui, nici din înțelepciunea cea din afară, nici pentru oarecare 
meşteşug, ci pentru singură cinstirea de Dumnezeu, nu poate tăgădui nimeni. Căci 
s-a auzit de el în Spania, în Galia, la Roma, în Africa, el care era ascuns şi şedea în 
munţi. Cine dar, dacă nu Dumnezeu, a fost Acela ce pretutindeni face cunoscuţi pe 
oamenii Săi şi care de la început a făgăduit aceasta lui Antonie? Căci deşi ei pe 
ascuns şi în taină lucrează fapte bune, deşi ei voiesc a se tăinui, Domnul ca pe nişte 
luminători îi arată tuturor. Ca astfel cei ce aud să cunoască că este cu putinţă a se 
împlini poruncile lui Dumnezeu şi a avea râvna către fapta cea bună. 


Deci, citiți-le acestea şi celorlalți frați, ca să înveţe cum trebuie să fie viaţa 
monahilor şi să se încredinţeze că Domnul şi Mântuitorul nostru lisus Hristos va 
proslăvi pe cei ce-L proslăvesc, şi pe cei ce slujesc Lui până la sfârşit; apoi nu 
numai întru Împărăţia cerului îi duce, ci şi aici fiind ascunși şi sârguindu-se a se 
lepăda şi de cele dintr-însa, îi face arătaţi şi vestiți, atât pentru fapta bună a lor, 
cum şi pentru folosul tuturor celorlalți. 


lar dacă va fi trebuinţă chiar şi păgânilor citiţi-le, ca măcar aşa să cunoască cum că 
nu numai Domnul nostru lisus Hristos, - care este Fiul lui Dumnezeu, ci şi cei ce-i 
slujesc Lui curat şi adevărat şi cred cu bună cinstire în El gonesc pe diavoli, pe care 
elinii îi socotesc că sunt zei; deci pe aceştia creştinii îi vădesc, că nu numai că nu 
sunt zei, dar îi gonesc, ca pe cei ce sunt amăgitori şi stricători ai oamenilor. Lui 
Hristos lisus Domnul nostru, i se cuvine slavă în vecii vecilor. Amin. 


Ar Dr De De Dr de De Dr Dr De De e Dr Dr Dr De de De de de dr fr Ar A 


Xp XP XP IP IP ID E e 30 IE 3 2 2 2 E E 30 E 30 3 De DE DP E IE IE E E XX 


Die De de De Dr de De De De De De dr Dr de De De e De dr Dr de de de dr dr d 


Insemnare 


St-Takla.org 





h- 
a ie 2 
> Ca made e e IRI « 
E Divan. x 


Afară de această viaţă, scrisă de marele Atanasie, se află şi lucrările Cuviosului 
Antonie (Socrate, în Istoria sa bisericească, cartea a IV-a, cap. 23, iată ce spune: 
A venit cineva din cei înţelepţi la dreptul Antonie şi a zis către dânsul: "Cum 
rabzi, o! părinte, fiind lipsit de mângâierea cea din cărţi?” Antonie i-a răspuns: 






), cum şi folositoare povestiri despre dânsul; 


> cum a aflat în pustie pe cuviosul Pavel Tebeul, 

> cum pe alt Pavel, ce se numea smeritul, l-a primit şi la calea mântuirii l-a 
povățuit. 

> Cum a văzut pe înger în chip de monah, împletind coşniţe, şi sculându-se la 
rugăciune şi iarăşi lucrând şi iarăşi rugându-se. 

> Cum a văzut pe diavolul întinzându-şi cursele sale prin lume şi a auzit glas 
spunând că numai smerenia ne scapă de cursele acelea, 

şi altele vei afla în Pateric despre cuviosul acesta. 

> La Sfârşit şi în această povestire se află despre dânsul, cum diavolul, în 
chip de om, a venit la dânsul, vrând să se pocăiască; pentru care pricină se 
scrie astfel: 

Marele între părinții cei desăvârşiţi, cuviosul Antonie, era înainte-văzător şi 
trecând prin ispitele diavoleşti, de nimic socotea meşteşugirile lor, nici nu se 
supăra de dânşii, ci de multe ori vedea cu ochii cei simţitori chiar îngeri şi diavoli 
cum se îngrijesc, îndeletnicindu-se pentru viața omenească, fiecare dintre dânşii 
nevoindu-se ca să întoarcă pe oameni la a sa parte. Apoi atât de mare şi înalt era 
întru fapte bune, încât dosădea şi batjocorea duhurile cele necurate. De multe ori le 
şi depărta, aducându-le aminte de surparea lor cea din cer şi de chinul ce va să fie 
lor în focul cel veşnic. 


3 5 2 


Deci, s-a întâmplat odată un lucru ca acesta: Doi diavoli s-au sfătuit ca să vină la 
el, zicând între ei că nimeni nu îndrăzneşte să se apropie, căci se temea ca nu 
cumva să fie rănit de dânsul; pentru că venise bătrânul în mare nepătimire şi în 
viaţa cea desăvârşită şi se întărise cu Sfântul Duh. Deci, unul din diavoli a zis către 
celălalt prieten al său: "Frate Zerefere, aşa era numele acelui diavol, oare de s-ar 
pocăi cineva din noi l-ar primi Dumnezeu întru pocăință? Oare se poate să fie aşa 
sau nu?" Răspuns-a celălalt: "Cine poate să ştie aceasta?". lar Zerefer i-a zis: "Mi 
se va da voie să merg la Antonie, bătrânul care nu se teme de noi şi de la dânsul să 
mă încredinţez de aceasta?". 


Celălalt a răspuns: "Mergi, dar te fereşte cu dinadinsul, fiindcă bătrânul este 
înainte-văzător şi va cunoaşte ispitirea ta şi nu va voi să întrebe de aceasta pe 
Dumnezeu; însă mergi, doar cumva vei câştiga dorirea". Atunci, mergând Zerefer 
la Antonie, s-a închipuit în om şi a început a plânge şi a se tângui înaintea lui. lar 
Dumnezeu vrând să arate, cum că nu se întoarce dinspre cei ce voiesc să se 
pocăiască, ci pe toţi cei ce aleargă la EI îi primeşte - prin aceasta dând chip omului 
celui păcătos, că diavolul începătorul răutăţii, de s-ar pocăi cu adevărat, nu l-ar 
întoarce -, a tăinuit aceasta o vreme de bătrânul, ca să nu cunoască sfatul diavolesc. 
Drept aceea, vedea cuviosul pe cel ce venise la dânsul ca pe un om, iar nu ca pe un 
diavol, şi I-a zis: 


Iar diavolul cel viclean a răspuns: "Eu, sfinte părinte, nu sunt om, ci diavol, pentru 
mulţimea fărădelegilor mele”. Iar bătrânul l-a întrebat: 
ție, frate?" Şi i-a zis diavolul: "De nimic altceva nu mă rog ţie, sfinte părinte, fără 
numai să te rogi lui Dumnezeu cu dinadinsul ca adică să-ţi arate ţie de va primi pe 
diavolul întru pocăință sau cu totul nu-i trebuieşte Lui? Pentru că de va primi pe 
acela, apoi şi pe mine, cel ce am făcut lucruri asemenea ca acela, mă va primi”. 
Bătrânul i-a răspuns: 

Ducându-se diavolul, şi sosind noaptea, şi-a ridicat bătrânul cuvioasele sale 
mâini spre cer şi s-a rugat lui Dumnezeu, iubitorul de oameni, ca să-i arate lui 
de va primi pe diavolul întorcându-se la pocăință. 











A Iar când te va întreba: "Care sunt cele poruncite de EI?”, să-i zici că astfel 





Dar ca să nu ai acest răspuns în ziua judecății, căci voiai să te pocăieşti şi nu te- 
a primit Dumnezeu, iată şi ţie îţi pune pocăință bunul şi milostivul Dumnezeu, 
numai dacă vei voi, pentru că zice să săvârşeşti trei ani Stând la un loc, şi 
rr întorcându-te spre răsărit, ziua şi noaptea, să strigi cu glas mare, şi să zici astfel: 

şi astfel să strigi către Domnul neîncetat; căci nu ai alcătuire trupească, ca să te 
osteneşti sau să slăbeşti. Şi după ce vei săvârşi această cu gând smerit, atunci vei 
fi primit în rânduiala ta cea dintâi, şi te vei număra cu îngerii lui Dumnezeu”. 

Şi de va făgădui demonul a face aceasta, să-l primeşti întru pocăință; dar ştiu că 
răutatea cea veche nu poate fi bunătate. Să se scrie aceasta neamurilor celor mai 

Aceasta zicând îngerul către 
cuviosul Antonie, s-a suit la cer. 


A doua zi a venit diavolul şi a început de departe a se tângui, ca şi cum plângea în 
chip de om, şi, venind la bătrânul, s-a înclinat. Bătrânul dinţii nu i-a văzut, ci în 
mintea sa îi zicea: "Rău ai venit, mincinosule diavole, scorpie, începătorule al 
răutăţilor, răutate veche, şarpe prea viclean". 


Apoi sfântul i-a zis: 


Diavolul a zis: "Şi care sunt cele ce a 
poruncit Dumnezeu să le fac?" Bătrânul a răspuns: 





lar Zerefer îndată lepădând acel înşelător chip al pocăinţei, a râs tare şi a zis 
bătrânului: "O! călugăre, eu de-aş fi voit a mă numi însumi răutatea veche, 
urâciunea pustiirii şi înşelăciune întunecată, apoi din început aş fi făcut aceasta, ca 
să mă fi tămăduit. Acum să mă numesc răutate veche? Să nu fie aceea; şi cine zice 
aceasta? Pentru că eu până acum sunt minunat întru isprăvi şi toţi temându-se, se 
supun mie; şi oare aş putea ca eu singur să mă numesc urâciunea pustiirii sau 
înşelăciune întunecată? Nicidecum, călugăre, căci încă stăpânesc pe cei păcătoşi şi 
ei mă iubesc; eu în inimile lor sunt şi ei umblă după voia mea; iar ca să fiu rob 
netrebnic şi prost prin pocăință nu voiesc, răule bătrân, nu, nu, să nu fie aceea: ca 
adică din cinstea cea mare să mă duc într-o necinste ca aceea”. 


Acestea zicând şi strigând, diavolul s-a făcut nevăzut. Jar bătrânul, sculându-se la 
rugăciune, a mulțumit lui Dumnezeu, zicând: 





Acestea, fraţilor, nu în deşert le-am sârguit a le spune vouă, ci ca să ştiţi bunătatea 
Stăpânului şi milostivirea Sa; căci dacă este gata ca şi pe diavol să-l primească prin 

pocăință, apoi cu cât mai ales pe om, pentru care Şi-a vărsat sângele. Eşti păcătos? 
Pocăieşte-te; iar de nu, apoi mai amar decât diavolii în veci te vei chinui în 
gheenă; nu că ai greşit, pentru că toţi greşim şi nimeni nu este fără de păcat 
decât numai unul Dumnezeu, ci de vreme ce n-ai voit să te pocăieşti şi să te rogi 
Judecătorului mai înainte de sfârşitul tău; căci precum va afla moartea pe 
fiecare din noi, astfel ne va şi trimite acolo. 


De vei muri fără pocăință, slujind diavolului în multe feluri de păcate, cu adevărat 
te vei osândi cu dânsul în focul cel veşnic, cel pregătit diavolului şi slugilor lui; iar 
dacă mai înainte de sfârşit, fugind de păcat, vei plăcea Domnului prin pocăință şi 
prin mărturisire, o! de câte bunătăţi te vei îndulci după sfârşit; pentru că vei afla pe 
Judecătorul milostiv, şi te vei învrednici fericirii, cu îngerii cei luminaţi te vei 
sălăşlui, unde este frumuseţea cea negrăită a tuturor plăcuţilor, veselia şi bucuria 
cea pururea fiitoare; pe care fie nouă tuturor, a le dobândi, întru lisus Hristos, 
Domnul nostru, Căruia se cuvine slavă, împreună cu Tatăl şi cu Sfântul Duh, acum 
ŞI pururea şi în vecii vecilor. Amin. 


(Alcătuită de Sfântul Atanasie cel mare, arhiepiscopul Alexandriei, în limba 
greacă) 

În această lună, în ziua a șaptesprezecea, pomenirea prea cuviosului părintelui 
Dr nostru Antonie cel mare. 

Sfântul cuviosul Antonie cel mare a fost de neam egiptean şi a învăţat credinţa 
creştină de la părinţii şi de la bunicii săi. 


A trăit pe vremea împăraţilor Dioclețian şi Maximian, ajungând până în zilele bine 
credinciosului împărat Constantin şi ale fiilor lui. Şi dedându-se vieţii pustniceşti, 
atât de mult a întrecut pe toţi, încât s-a făcut pildă tuturor pustnicilor de după el. 
Lucru minunat este că el a ajuns cel dintâi îndrumător şi dascăl al vieţii de obşte 
şi numai el singur a atins hotarul cel mai desăvârşit al pustniciei, precum arată 
istoria vieţii lui. 


Multe ar mai trebui să spunem despre faptele vieţii lui şi despre învăţăturile lăsate 
de el. Vom spune însă numai că aflându-se în trup muritor, se depărta de cele 
trupeşti, vedea sufletele care la moarte ieşeau din trupuri şi pe demonii care le 
îndrumau, ceea ce este o însuşire numai a fiinţelor fără de trup şi duhovniceşti. 


Deci, trăind o sută şi cinci ani, s-a mutat la Domnul. Viaţa lui a scris-o Atanasie cel 
mare, episcopul Alexandriei. 

Arhid. Ştefan Sfarghie - Sinaxar - Sfântul cuvios Antonie cel mare 





Sfântul Antonie cel mare a fost primul monah al pustiului cu viaţă eremitică şi 
creatorul vieţii monahale creştine în istoria Bisericii. Nu întâmplător este numit de 
către Sfântul Atanasie omul lui Dumnezeu, deoarece acest ascet desăvârşit şi-a 
dedicat întreaga viaţă lui Hristos şi Bisericii Sale. 


S-a născut pe la 250 în Egiptul de mijloc şi provenea dintr-o familie creştină, care 
l-a învăţat să practice credinţa, dar mai ales să meargă la biserică. 


Pe când avea 20 de ani, Antonie a plecat în pustie, povăţuindu-se după viaţa 
pustnicilor care locuiau acolo. Fiind tânăr, sfântul a început a lupta cu trupul său, 
aprins fiind de ispita desfrânării. Atunci el s-a mutat într-un cimitir păgânesc, 
locuind în nişte morminte. 


Un moment emoţionant şi totodată cutremurător a fost acela în care Sfântul Anto- 
nie a vorbit cu diavolul desfrânării. Fiindcă diavolul s-a văzut alungat din inima 
lui, „scrâşnind din dinți, după cum s-a scris (lov 16:9) şi ca ieşit din sine, i se arată, 
cum € la minte aşa şi în nălucire, ca un copil negru. Căci după ce diavolul a fost 
biruit în multe feluri, nu l-a mai ispitit prin gânduri, ci folosindu-se de chip şi de 
glas omenesc, a zis: «Pe mulți am înşelat şi pe foarte mulți am doborât. Dar acum, 
luptând cu tine şi cu ostenelile tale, ca şi cu mulți alții am slăbit». 

lar Antonie întrebându-l: «Cine eşti tu care îmi spui mie acestea?», îndată acela a 
rostit cu un glas plângăreţ: «Sunt prietenul curviei. Eu am primit însărcinarea să 
întind cursele acestea şi să gâdil pe tineri şi mă numesc duhul curviei. Pe câţi datori 
de curăție nu i-am înșelat. Pe câţi înfrânaţi nu i-am biruit prin mângâieri și gâdiliri. 
Eu sunt cel pentru care prorocul mustră pe cei căzuţi zicând: Aţi fost amăgiţi de 
duhul curviei! (Os., 4:12). Prin mine au fost biruiți aceia. Eu sunt cel ce, necăjindu- 
te de multe ori, am fost tot de atâtea ori respins». 


Atunci Antonie, mulţumind Domnului şi îndrăznind împotriva aceluia, i-a zis: 
«Atunci ești vrednic de mult dispreţ, căci eşti negru la minte și ca un copil 
nevolnic. N-am nici o frică de tine». Pentru că «Domnul este ajutorul meu şi voi 
disprețui pe vrăjmașii mei» (Ps. 117:7). Acestea auzindu-le înnegritul acela, a fugit 
îndată cu glasul topit, temându-se să se mai apropie de bărbat. 


Cât a stat în pustiu, a atras mulţi ucenici, formând adevărate obşti ascetice, dintre 
care cele mai importante erau cele de la Nitria și Scete. 


A murit în anul 356, în vârstă de 105 ani, pe muntele Kolzim, aproape de Marea 
Roşie. 


Icoana sa făcătoare de minuni se află la Biserica Domnească „Sfântul Anton” - 
Curtea Veche din Bucureşti. 

Iulian Dumitraşcu - Calendar Ortodox - Sfântul cuvios Antonie cel mare 





Cuviosul Antonie era egiptean de neam, din satul Coma, de lângă vestita cetate 
Heracleopolis, din Egiptul de sus. S-a născut către anul 250, învățând de la părinţii 
şi de la bunicii săi credinţa în Hristos, şi a trăit pe vremea lui Dioclețian (284-305) 
şi Maximian (286-305), ajungând până în vremea bine credinciosului împărat 
Constantin (306-337) şi a fiilor lui. 


Văzând el viaţa cea pătimaşă a tinerilor care învățau carte în vremea lui, n-a voit a 
merge la şcoli, ci ştia numai limba lui, fiind foarte isteţ şi priceput la minte. Dar 
părinţii lui, care erau oameni cu stare, se îngrijeau cu multă luare-aminte de 
creşterea fiului şi a fiicei lor, potrivit înţelepciunii creştineşti. 


Când avea douăzeci de ani, părinţii lui s-au mutat la cele veşnice, lăsându-l 
moştenitor al unor averi mari. Dar, intrând el odată în biserică, a auzit din 

Evanghelie cuvintele spuse de Domnul tânărului bogat: „Dacă voieşti să fu 
desăvârşit, du-te, vinde averea ta, dă-o săracilor, şi vei avea comoară în cer; după 
aceea, vino şi urmează-Mi” (Matei 19, 21). A fost ca şi când numai pentru el s-a 
făcut citirea aceasta şi, întorcându-se acasă, a împărțit săracilor averile sale, 
neoprindu-şi pentru sine şi pentru sora lui decât cele de trebuinţă. 


A încredinţat apoi pe sora lui unor credincioase fecioare, iar el se făcu pustnic. 
Deci, la început se povăţuia după viaţa pustnicilor din apropiere de satul lui, 
culegând de la toţi, ca o albină din flori, toată fapta bună, avându-și chilia şi el tot 
lângă sat, întărindu-se în viaţa de pustie, în rugăciune, în nemâncare, în iubirea de 
oameni. Şi aşa se silea a urma lui Hristos, urmând tuturor celor ce bine vieţuiau. Şi 
era iubit de toţi din sat. 


Dar, fiind tânăr, Antonie a început lupta cu trupul său şi a aprins vrăjmaşul întru el 
ispita dulceţilor desfrânării. Şi arătând el atunci şi mai multă sârguință, s-a mutat 
mai departe, locuind în nişte morminte dintr-un cimitir păgânesc. 


ŞI a adus vrăjmaşul asupra lui tot felul de năluciri, pofte şi năvăliri de fiare 
înspăimântătoare, aducându-l aproape de deznădăjduire. Şi abia după multă vreme, 
a început a-i trimite lui Domnul raze de uşurare. „Unde erai, Doamne, când mă 
luptam?” a întrebat Antonie. „Eram lângă tine şi te ajutam”, i-a răspuns Domnul. 
ŞI rugându-se a simţit întărire. Atunci era ca de 35 de ani. 


Deci, simțind el nevoie de linişte şi de singurătate, s-a suit la munte, într-o cetăţuie 
părăsită, în care închizându-se, cineva îi aducea lui pâine uscată de două ori pe an. 
Și a vieţuit aşa, în rugăciune şi pustnicie, douăzeci de ani. Şi a ieşit cuviosul 
Antonie de acolo învăţat de Dumnezeu. Şi a început a veni lumea la el. 


Și s-a umplut pustia de colibe de monahi. Iar el le vorbea ca un dascăl, din 
Scripturi, şi din singura lui iscusinţă. Şi le zicea: „Nimic din lume să nu cinstiți mai 
mult decât dragostea lui Hristos. Ostenelile de aici se vând cu preţ veşnic: că puţin 
dai şi însutit primeşti. Oricât ar fi de greu, să nu ne întristăm ca şi cum am pieri, ci 
să îndrăznim şi să ne bucurăm ca nişte mântuiţi, că Dumnezeu este împreună cu 
noi”. Şi altele asemenea. 


Venind vremea prigoanelor lui Maximian, a coborât de mai multe ori şi fericitul 
Antonie, cu ucenicii lui, la Alexandria, voind a mărturisi şi ei credinţa şi a întări pe 
cei ce pătimeau pentru Hristos. Dar Dumnezeu a rânduit ca el să fie cruțat, Sfântul 
împărat Constantin dăruind pace creştinilor. 

Și stând el în singurătate cu ucenicii, a început Dumnezeu a lucra vindecări 
minunate prin el. 


Deci, văzându-se el risipit peste măsură de mulțimea de oameni, de bolnavi şi de 
monahi, s-a mutat în şi mai adâncă singurătate, într-un munte înalt. Şi i se arătau 
lui descoperiri, cu darul lui Hristos. Iar din când în când cobora la muntele cel de 
Jos şi se întâlnea cu monahii şi cu oamenii din lume, care-l căutau. Şi mulți se 
lepădau de lume şi se făceau călugări. 


Deci, a ajuns vestea despre el la împărăție şi Constantin cel mare şi feciorii lui 
doreau un cuvânt de la el. Iar el, răspunzându-le, îi ruga să fie iubitori de oameni, 
de dreptate şi de cei săraci. 


Și, la cererea Sfântului arhiepiscop Atanasie, a coborât în cetatea Alexandriei, 
întărind credința ortodoxă împotriva ereziei ariene, şi tuturor le spunea: „Păziţi 
predania Părinților şi credinţa cea dreaptă în Domnul Hristos!”. 


Inainte de moartea sa, sfântul a rânduit să se dea haina sa Sfântului Atanasie din 
Alexandria şi cojocul său fericitului episcop Serapion, iar mormântul său nimeni să 
nu-l ştie. 


Deci, trăind el 105 ani, s-a mutat către Domnul. lar Viaţa lui a scris-o Sfântul 
Atanasie cel mare, ca unul ce cunoştea pe Sfântul Antonie de aproape. 


Și a ajuns acest minunat om al lui Dumnezeu, Antonie, a fi socotit în toată lumea 
ca începătorul şi dascălul cel adevărat al vieţii pustniceşti. 


Glasul 4 


Râvnitor lui Ilie cu obiceiurile asemă----nân-du-te, Bo-tezătorului cu drepte cărări 
urmând, Pă-rin-te Antonie, pustiului te-ai făcut locuitor și lumea ai întărit-o cu 
rugă-ciunile tale. Pentru aceasta roagă-te lui Hristos Dum-ne-zeu să mântuiască 
sufletele noastre. 

Proloage - Pomenirea prea cuviosului părintelui nostru Antonie cel mare 
(1356) 


AN PHOPU 





Luna ianuarie în 17 zile: pomenirea prea cuviosului părintelui nostru Antonie 
cel mare (7356) 


Acesta era de neam egiptean, din satul Coma, de lângă vestita cetate Heracleopolis, 
din Egiptul de sus. S-a născut către 250, învățând de la părinţii şi de la moşii săi 
credinţa în Hristos, şi a trăit pe vremea lui Dioclețian şi Maximian, ajungând până 
în zilele bine credinciosului împărat Constantin şi a feciorilor lui. 


Și văzând el viaţa cea pătimaşă a tinerilor ce învățau carte, în vremea lui, n-a voit a 
merge la şcoli şi ştia numai limba lui. Dar părinţii lui, oameni cu stare fiind ei, se 
îngrijeau de creşterea fiului lor şi de sora lui, după luminile înţelepciunii 
creştineşti, fiind el foarte isteţ la minte şi priceput. Deci, n-avea douăzeci de ani 
când părinţii lui au răposat amândoi, lăsându-l pe Antonie moştenitor al unor averi 
mari. Şi intrând el odată în biserică, a auzit din Evanghelie cuvintele spuse de 
Domnul tânărului bogat: "Dacă voieşti să fii desăvârşit, du-te, vinde averea ta, dă-o 
săracilor şi vei avea comoară în cer; după aceea, vino şi urmează-Mă” (Matei 19, 
21). A fost ca şi când numai pentru dânsul s-a făcut citirea aceasta şi, întorcându-se 
acasă, a împărţit săracilor averile sale, neoprindu-şi pentru sine şi pentru sora lui, 

decât cele de trebuinţă. Incredinţă apoi pe sora lui unor credincioase fecioare, iar el 
se făcu pustnic. 


Deci, la început, se povăţuia după viaţa pustnicilor din apropiere de satul lui, 
culegând de la toţi, ca o albină din flori, toată fapta bună, avându-și chilia şi el tot 
lângă sat, întărindu-se în viaţa de pustie, în rugăciune, în nemâncare, în iubirea de 
oameni. Şi aşa se silea a urma lui Hristos, urmând tuturor. Şi era iubit de toți din 
sat. 


Dar, tânăr fiind, Antonie a început lupta cu trupul său şi a aprins vrăjmaşul întru el 
ispita dulceților desfrânării. Şi, arătând el atunci şi mai multă sârguinţă, s-a mutat 
mai departe, locuind în nişte morminte dintr-un cimitir păgânesc. Şi a slobozit 
vrăjmaşul asupra lui tot felul de năluciri, pofte şi năvăliri de fiare înspăimântătoare, 
aproape de deznădăjduire. Şi abia după multă vreme, a început a-i trimite lui 
Domnul raze de uşurare. "Unde erai, Doamne, când mă luptam?” "Eram lângă tine 
şi te ajutam," i-a răspuns Domnul. Şi rugându-se a simţit întărire. Şi era ca de 35 de 
ani. 


Deci, simțind el atunci nevoie de linişte şi de singurătate, s-a suit la munte, într-o 
ori pe an. Şi a petrecut aşa, în rugăciune şi pustnicie, douăzeci de ani. Şi a ieşit 
Antonie de acolo, învăţat de Dumnezeu. Şi a început a veni lumea la el. Şi s-a 
umplut pustia de colibe de monahi. Şi el le vorbea ca un dascăl, din Scripturi, şi din 
singura lui iscusinţă şi le zicea: "Nimic din lume să nu cinstiți mai mult decât 
dragostea lui Hristos. Ostenelile de aici se vând cu preţ veşnic: că puţin dai şi 
însutit primeşti. Oricât ar fi de greu, să nu ne întristăm ca şi cum am pieri, să 
îndrăznim şi să ne bucurăm ca nişte mântuiţi, că Dumnezeu e cu noi.” Şi altele 
asemenea. 


ŞI venind vremea prigoanelor lui Maximian a coborât de mai multe ori şi fericitul 
Antonie cu ucenicii lui, la Alexandria, voind a mărturisi şi ei credinţa şi a întări pe 
cei ce pătimeau pentru Hristos, dar Dumnezeu l-a rânduit pe el să fie cruțat, Sfântul 
împărat Constantin dând pace creştinilor. 


Și stând el în singurătate cu ucenicii, a început Dumnezeu a lucra vindecări 
minunate prin el. Deci, văzându-se el risipit peste măsură de mulţimea de oameni, 
de bolnavi şi de monahi, s-a mutat în şi mai adâncă singurătate, într-un munte înalt. 
Și descoperiri i se arătau lui, cu darul lui Hristos. lar din când în când se pogora la 
muntele cel de jos şi se întâlnea cu monahii şi cu oamenii din lume, care-l căutau. 
Și mulți se lepădau de lume şi se făceau monahi. 

Deci, a ajuns vestea despre el la împărăție şi Constantin Augustul şi feciorii lui 
doreau un cuvânt de la el. Iar el, răspunzându-le, îi ruga să fie iubitori de oameni, 
de dreptate şi de cei săraci. Şi tuturor le spunea: "Păziți predania părinţilor şi 
credinţa cea dreaptă în Domnul Hristos!” 


Cu 15 ani înainte de sfârşitul său, fericitul Antonie a luat cu sine, în munte, pe doi 
din ucenicii săi, Macarie şi Plutin. Şi-i povăţuia, zicând: "Nu pierdeţi pustnicia şi 
pomeniţi învăţătura şi sfătuirile mele!” Şi a rânduit să dea Sfântului Atanasie din 
Alexandria haina sa, şi cojocul său fericitului episcop Serapion, iar mormântul său 
nimeni să nu-l ştie. Deci, trăind el o sută cinci ani, s-a mutat către Domnul. 


Și viaţa lui a scris-o Sfântul Atanasie cel mare, ca unul ce cunoştea pe Sfântul 
Antonie de aproape. Şi a ajuns acest minunat om al lui Dumnezeu, Antonie, a fi 
socotit în toată lumea ca patriarhul şi dascălul cel adevărat al pustniciei creştineşti. 


Dumnezeului nostru, slavă! Amin. 
Întru această zi, povestire despre Sfântul Antonie. 


Marele între părinţii cei desăvârşiţi, cuviosul Antonie era înainte văzător şi, fiind 
trecut prin ispitele drăceşti, socotea de nimic meşteşugirile lor, ca şi când nu era 
supărat de ei. Şi de multe ori vedea cu ochii cei trupeşti chiar îngeri şi diavoli, cum 
iau aminte la viaţa omenească, nevoindu-se fiecare din ei să tragă de partea sa pe 
oameni. Şi atât de mare era la fapte bune, încât certa şi batjocorea duhurile cele 
necurate şi de multe ori le izgonea pe ele, aducându-le aminte de surparea lor cea 
din cer şi de chinul lor, în focul cel veşnic. 


Deci, s-a întâmplat odată un lucru ca acesta: Doi diavoli s-au sfătuit să vie la 
stareţul Antonie, fericindu-l pe el, de vreme ce nimeni dintre ei nu mai cutezau să 
se apropie de el cu gând rău, temându-se ca nu cumva să fie rănit de dânsul, că 
ajunsese stareţul la nepătimire şi la viaţa cea desăvârşită şi era dăruit cu Preasfântul 
Duh. Deci, unul din diavoli a zis către celălalt: „Zerefere (că aşa era numele acelui 
diavol), oare de s-ar pocăi cineva dintre noi, l-ar primi pe el Dumnezeu la pocăință 
? Se poate una ca aceasta, sau nu?” Răspuns-a celălalt: „Şi cine poate să ştie 
aceasta ?” Iar Zerefer a zis: „Îmi vei da voie să merg la bătrânul Antonie, care nu 
se teme de noi, şi să mă încredinţez de aceasta de la dânsul?” Răspuns-a lui 
celălalt: „Du-te, dar te fereşte cu dinadinsul, că bătrânul este înainte văzător şi va 
cunoaşte ispitirea ta şi nu va voi să întrebe de aceasta pe Dumnezeu, însă, du-te, 
poate, cumva vei avea răspuns.” Şi mergând Zerefer la Antonie, s-a închipuit ca 
om şi a început a plânge şi a se tângui înaintea lui. 

lar Dumnezeu vrând să se ştie că El nu-Şi întoarce faţa de la nici unul din cei ce 
vor să se pocăiască, ci primeşte pe toţi cei ce aleargă la EI, şi dând pildă şi omului 
cu păcate grele, că EI, nu S-ar întoarce chiar şi de la diavolul, începătorul răutăţii, 
de ar voi aceasta cu adevărat să se pocăiască a tăinuit, o vreme, sfatul drăcesc 
bătrânului, ca să nu-l cunoască. 


Drept aceea, cuviosul îl vedea pe cel ce venise la dânsul curat, ca pe un om, iar nu 
ca pe un diavol, şi i-a zis: „Ce plângi aşa, tânguindu-te din inimă, omule, 
sfărâmându-mi inima şi sufletul cu lacrimile tale cele multe?” 


lar diavolul cel viclean a răspuns: „Eu, o Sfinte Părinte, nu sunt om ci diavol, 
pentru mulţimea fărădelegilor mele.” 


lar bătrânul l-a întrebat: „Şi ce voieşti să-ți fac frate?” (Că socotea cuviosul, că 
pentru multa smerenie se numeşte el pe sine diavol, Dumnezeu nearătându-i lui 
ceea ce se făcea). 


ŞI a zis diavolul: „De nimic alta nu mă rog ție, Sfinte Părinte, fără numai să te rogi 
lui Dumnezeu cu dinadinsul, ca să-ţi arate ţie, adică, de ar primi pe diavol la 
pocăință sau pocăinţa lui cu totul n-o ia în seamă? Pentru că dacă va primi pe 
diavol, apoi mă va primi şi pe mine, acela ce am făcut lucruri asemenea cu el.” 


lar bătrânul 1-a răspuns: „Precum voieşti voi face, însă să te duci astăzi la casa ta, 
iar dimineaţă să vii aici şi-ţi voi spune ce va porunci Domnul despre aceasta.” 


Deci, ducându-se diavolul şi sosind noaptea, şi-a ridicat bătrânul cuvioasele sale 
mâini spre cer şi s-a rugat lui Dumnezeu, iubitorul de oameni, ca să-i arate lui de ar 
primi pe diavolul, dacă s-ar întoarce la pocăință. 


Și îndată, îngerul Domnului, stând înaintea lui, i-a zis: „Asa grăieşte Domnul 
Dumnezeul nostru: pentru ce rogi a Mea stăpânire pentru diavol ? Pentru că el este 
acela care a venit cu vicleşug să te ispitească.” 


Și a zis bătrânul către înger: „De ce nu mi-a descoperit Domnul Dumnezeu, ci a 
ascuns aceasta de la mine, încât să nu cunosc vicleşugul drăcesc ?” 


Iar îngerul i-a zis: „Să nu te tulburi de aceasta, căci este o minunată rânduială a lui 
Dumnezeu, spre folosul celor ce greşesc, ca, adică, să nu se deznădăjduiască 
păcătoşii, care fac multe fărădelegi, ci să vină la pocăință, ştiind că de la nici unul, 
care vine la EI, nu Se va întoarce Preabunul Dumnezeu, chiar când ar veni însuşi 

diavolul vrăjmaş, cu adevărat. Drept aceea, când va veni la tine să te ispitească şi te 
va întreba, să nu te sminteşti de el, ci să-i zici astfel: „lată că iubitorul de oameni 
Dumnezeu, niciodată nu Se întoarce de la cel ce vine la EI, chiar când diavolul ar 
veni. lată, EI făgăduieşte a te primi pe tine, numai de vei păzi cele poruncite de EI." 
Iar, când te va întreba: "Care sunt cele poruncite de EI ?", să-i zici: "astfel grăieşte 
Domnul Dumnezeu: "Te ştiu pe tine cine eşti şi de unde ai venit ispitindu-ne, că tu 
răutatea cea veche eşti şi nu poţi să fii bunătate nouă, şi începător al răului de 
demult fiind, nu vei începe acum a face binele. Că, deprinzându-te cu mândria, 
cum vei putea a te smeri la pocăință şi a afla milă ? Dar, ca să nu ai acest răspuns 
în ziua judecății, că voiai să te pocăieşti şi nu te-a primit Dumnezeu, iată şi ție îţi 
pune pocăinţa bunul şi milostivul Dumnezeu“ numai dacă vei voi“ poruncindu-ţi 
ție aceasta: Să stai într-un loc, vreme de trei ani, şi, întorcându-te spre răsărit, să 
strigi cu glas mare, ziua şi noaptea, şi să zici astfel: "Dumnezeule, miluieşte-mă pe 
mine, răutatea cea veche." lar aceasta să o zici de o sută de ori. Şi iarăşi altă 
rugăciune: "Dumnezeule, mântuieşte-mă pe mine, înşelăciunea cea întunecată", la 
fel, de o sută de ori să o zici. Şi iarăşi: "Dumnezeule, miluieşte-mă pe mine, 
urâciunea pustiirii”, să o zici de o sută de ori şi aşa să strigi către Domnul 
neîncetat, că nu ai trupească alcătuire, ca să oboseşti ori să slăbeşti. Şi, după ce vei 
săvârşi aceasta cu gând smerit, atunci vei fi în rânduiala ta cea dintâi şi te vei 
număra cu îngerii lui Dumnezeu. Şi de va făgădui să facă aceasta să-l primeşti pe 
el la pocăință. Dar ştiu că răutatea veche nu poate a fi bunătate nouă. Şi să se scrie 
aceasta pentru neamurile viitoare, că dintru, această întâmplare oamenii foarte 
lesne se vor încredința să nu mai deznădăjduiască de a lor mântuire." 


Și îngerul, acestea zicând, către cuviosul Antonie, s-a suit la cer. lar, a doua zi, a 
venit diavolul şi a început să se tânguiască de departe, în chip de om, ca şi cum 
plângea şi, venind la bătrânul, i-a făcut plecăciunea. lar bătrânul, mai întâi nu l-a 
vădit pe el, ci numai în mintea sa îl ocăra. 


Apoi Sfântul i-a zis: „M-am rugat Domnului Dumnezeului meu, precum ţi-am 
făgăduit şi te primeşte la pocăință, de vei plini cele ce prin mine îți porunceşte 
Stăpânul şi Atotputernicul.” 


Iar diavolul a zis: „Şi care sunt cele ce a poruncit Dumnezeu să le fac?” 


Iar bătrânul a răspuns: „Ţi-a poruncit Dumnezeu acestea: Să stai într-un loc trei ani 
nemişcat, privind spre răsărit şi strigând, ziua şi noaptea, "Dumnezeule, miluieşte- 
mă pe mine, răutatea cea veche", zicând aceasta de o sută de ori. Şi, iarăşi, de o 
sută de ori, să zici: "Dumnezeule, miluieşte-mă pe mine, urâciunea pustiirii", şi, 
iarăşi, de acelaşi număr de ori: "Dumnezeule, miluieşte-mă, pe mine înşelăciunea 

cea întunecată". Şi când le vei face acestea, atunci te vei număra a fi cu îngerii lui 
Dumnezeu, întru aceeaşi slujbă în care ai fost şi mai înainte.” 


lar Zerefer, lepădând îndată acel înşelător chip al pocăinţei, a râs tare şi a zis bă- 
trânului: „O, călugăre, de-aş fi voit a mă numi eu însumi răutatea cea veche, 
urâciunea pustiirii şi înşelăciunea cea întunecată, apoi aş fi făcut aceasta de la 
început, ca să mă fi mântuit. Acum, să mă numesc eu însumi răutatea cea veche? 
Nicidecum. Şi cine ar zice aceasta? Pentru că, până acum, eu sunt minunat în 
isprăvi şi toţi, de teamă, se supun mie: cum, dar, aş putea să mă numesc eu singur 
urâciune a pustiiri, ori înşelăciune întunecată? Nicidecum călugăre, nu, că încă 
stăpânesc pe păcătoşi şi ei mă iubesc, eu sunt în inimile lor şi ei umblă după voia 
mea, iar a fi rob netrebnic şi prost în pocăință, asta nu voiesc, bătrâne; Nu, nu, asta 
să nu fie, că, adică, din cinstea cea mare, să ajung întru atâta necinste.” Şi, zicând 
acestea, şi strigând, diavolul s-a făcut nevăzut. 


lar bătrânul, sculându-se la rugăciune, a mulțumit lui Dumnezeu, zicând: „Ade- 
vărat ai zis, Doamne, că răutatea cea veche nu poate fi bunătate nouă şi începătorul 
răutăţilor nu se face făcător de bunătăţi noi.” 


Și aceasta, fraților, nu în deşert ne-am sârguit a le spune vouă, ci ca să cunoaşteţi 
bunătatea Stăpânului şi milostivirea Sa, că dacă EI este gata, ca şi pe diavolul să-l 
primească la pocăință, apoi, cu cât mai mult pe om, pentru care Şi-a vărsat şi 
sângele. 


Eşti păcătos? Pocăieşte-te, că de nu, în primejdie eşti a merge cu diavolul, în 
veşnica pierzare a gheenii, nu că ai greşit, că toți greşim şi nu-i nimeni fără de 
păcat, decât numai Unul Dumnezeu, ci pentru că n-ai voit a te pocăi şi a te ruga 
Judecătorului înainte de sfârşitul tău. lar dacă, fugind de păcat, vei plăcea 
Domnului, o, de câte bunătăţi te vei îndulci! Pentru că, întorcându-te la EI înainte 
de sfârşit, vei afla pe Judecătorul milostiv şi te vei învrednici fericirii şi cu îngerii 
cei luminaţi te vei sălăşui, unde este frumuseţea cea negrăită a tuturor celor 
împăcaţi cu Dumnezeu şi veselia cea pururi fiitoare. Pe care şi nouă tuturor fie a le 
dobândi, prin Hristos Domnul nostru, Căruia Se cuvine slava, împreună cu Tatăl şi 
cu Duhul Sfânt, acum şi pururi şi în vecii vecilor ! Amin. 


Cuvânt din Istoria Bisericească a lui Socrat, Cartea 4, cap.23. 


Au venit unii din cei înţelepţi la dreptul Antonie şi au zis către dânsul: „Cum rabzi, 
o Părinte, lipsit fiind de mângâierea de la citirea cea din cărţi?” 

Și a răspuns Antonie către dânşii: „Cartea mea, o filosofilor, este firea celor 
nevăzute şi deschisă îmi este, oricând voiesc să citesc într-însa.” 


Trebuie să ştiţi, de asemenea, că se află şi alte isprăvi ale cuviosului Antonie, 
precum şi folositoare istorii despre dânsul, de pildă: Cum a aflat pe Pavel Tebeul; 
Cum a primit pe alt Pavel, ce se numea „cel simplu”, şi cum l-a povăţuit la calea 
mântuirii; Cum a văzut pe înger în chip de monah împletind coşniţe, sculându-se la 
rugăciune, şi iarăşi lucrând, apoi iarăşi rugându-se; Cum a văzut pe diavolul, 
întinzându-şi cursele sale prin lume şi a auzit un glas că numai smerenia scăpa de 
cursele acelea. Şi altele veţi afla în Pateric despre cuviosul acesta, ca şi în viaţa sa, 
cea pe larg scrisă de marele Atanasie. 


In această zi, cuvânt despre, un calugăr Martirie, care a purtat pe Hristos. 


În pământul Savoriei a fost un călugăr Martirie, iubitor de Hristos, iubitor de săraci 
şi milostiv, tânăr cu vârsta, dar bătrân cu mintea şi viaţă curată având. Deci, acesta 
avea un obicei de mergea, de la mănăstirea sa, în alta, la un părinte duhovnicesc, 
pentru rugăciune. 


Și, odată mergând el, a aflat pe un sărac zăcând în cale şi plin de răni, vrând să 
meargă şi el tot acolo, dar nu putea pentru slăbiciunea sa. Şi fiindu-i milă 
fericitului Martirie de el, şi-a întins mantia sa, şi luându-l cu dragoste, l-a dus pe el 
în spate. 


lar când s-a apropiat de mânăstire, părintele lui cel duhovnicesc, care cu ochi 
prooroceşti îl văzuse pe el, îndată a strigat către călugării săi, zicând: „Alergaţi 
degrabă şi deschideţi porțile mănăstirii că, fratele Martirie vine, aducând pe 
Dumnezeu”. 


ŞI ajungând fratele la poarta mănăstirii, s-a pogorât săracul din spatele lui şi 1 s-a 
arătat lui având chipul precum este zugrăvit pe icoană Izbăvitorul neamului 
omenesc, Dumnezeu şi Omul, Mântuitorul lisus Hristos, şi Se ridică la cer sub 
privirea lui Martirie. 


lar pe când Se înălța, a zis către dânsul: "O, Martirie, tu nu M-ai trecut pe Mine cu 
vederea pe pământ, nici Eu pe tine la cer nu te voi trece cu vederea. Tu acum ai 
căutat cu milă spre Mine, şi eu în veci te voi milui pe tine.” Şi, aceasta zicând, S-a 
făcut nevăzut. 

Deci, intrând el în mânăstire, I-a zis lui părintele cel duhovnicesc: "Frate Martirie, 
unde este acela pe care l-ai adus?” 


A răspuns zicând: "De aş fi ştiut, părinte, Cine este, m-aş fi ţinut tare de picioarele 
Lui.” 


Atunci a spus tuturor călugărilor ceea ce se făcuse. Şi l-a întrebat pe el părintele, 
zicându-i: „Oare EI ţi se părea greu ţie, fiule?” 


lar el a răspuns: „Nu, părinte, când Il duceam nu simţeam nici o greutate. Că 
duceam pe Cela ce mă poartă EI pe mine, care poartă pe toată lumea cu neosteneala 


şi numai prin Cuvânt pe toate le ține. “ 


A Căruia este slava, acum şi pururea şi în vecii vecilor ! Amin. 


Xp PP IP IP 2 DE 2 E 30 E 3 2 2 2 2 E 30 E IE IE 2 E E XX 
Xp XP XP IP IP ID e E 30 IE 3 2 2 2 E E 30 E 30 3 De DP E IE IE E IE XX 


Ar Dr De De Dr de De Dr Dr De De e Dr De dr De de De e de dr fr A A 


Die De de De Dr de e De De De De dr Dr de De De dr De dr Dr De de de dr dr d 


Xp XP XP XP 3 3 DE 2 E 30 E 3 2 2 2 2 E 30 E IE IE 2 E XX 


Ale celui dintre sfinţi. ale părintelui nostru Antonie cel mare - Învăţături 
despre viaţa morală a oamenilor şi despre bună purtare, în 170 de capete 
(Filocalie) 

Sfântul Antonie cel mare - Câteva cuvinte despre viaţa şi opera lui 


Sfântul Antonie a fost cel dintâi monah care s-a retras în pustie, fiind urmat de mai 
mulți ucenici. Viaţa lui, care a umplut de uimire lumea din acea vreme, a fost 
descrisă de Sfântul Atanasie, patriarhul Alexandriei. 


Născut într-un sat din Egiptul de mijloc, după moartea părinților săi, ţărani cu bună 
stare, Antonie s-a hotărât pe la vârsta de 18-20 de ani să vândă tot ce moştenise, să 
împartă săracilor să-şi închine viaţa Domnului. Aceasta s-a întâmplat pe la anul 
270 după Hristos. 


La inceput nu s-a depărtat prea mult de locurile în care trăiau oameni. Câtăva 
vreme i-a slujit drept adăpost un mormânt gol. Pe urmă, crescându-i dorinţa după 
singurătate, s-a retras în munţii nisipoşi de pe malul drept al Nilului. Mai târziu a 
părăsit şi acest loc şi pe monahii care se strânseseră în jurul lui şi s-a dus în 
mijlocul pustiei din preajma Mării Roşii, de unde venea numai la anumite 
răstimpuri pentru a da sfaturi pelerinilor care alergau să i le ceară. 


A murit la 356 şi a fost înmormântat într-un loc necunoscut, neavând lângă el decât 
doi oameni de încredere, cărora le-a poruncit să nu descopere locul mormântului. 

Ca scrieri adevărate ale lui au fost dovedite până acum 7 scrisori, amintite încă de 
Sfântul leronim. ! 


Aceste 7 epistole le avem tipărite (în Migne Patrologia Graeca tom. 40) în două 
redacţiuni, ambele în traducere latină. 


Prima redacţiune (col. 977- 1000) e o traducere a lui Symphorian Champerius dela 
1516 după un manuscris grec, care n-a fost indicat şi a rămas necunoscut. 


O a doua, care cuprinde un text mai larg, tradus de pe un manuscris arab, formează 
primele 7 epistole din cele 20 date toate sub numele lui Antonie (col. 999-1066), 
din care însă pe cele 13 din urmă (col. 1016-1066) Klejna le-a dovedit că sunt ale 
lui Ammonas, ucenicul şi urmaşul lui Antonie la conducerea chinoviei de la Pispir. 
În timpul mai nou a început să fie descoperit şi textul copt, cel original, al unora 
din aceste epistole. 


O. Bardenhewer (Geschicte der altkirchllchen Literatur, voi. 3, ed. 2, p. 81) scria la 
1923, până nu se dovedise că aceste epistole sunt ale lui Antonie, că ele nu pot fi 
ale lui şi din motivul că sunt prea de cuprins general şi lhpsite de putere şi de sevă, 
ca să fie de la marele ascet. 


Cum stăm însă cu autenticitatea celor 170 capete pe care Nicodim Aghioritul, care 
a trăit la sfârşitul veacului al 18.lea, le-a aşezat în fruntea Filocaliei ? Nici 
Bardenhewer, nici Viller Rahner, din care iau aceste însemnări, nu le pomenesc 
între scrierile atribuite lui Antonie. Ele nu se cuprind nici în Patrologia lui Migne. 


Nu ştim de asemenea după ce manuscris le-a luat Nicodim Aghioritul. Ne dă 
această dreptul să afirmăm cu siguranţă că nu sunt ale Sfântului Antonie ? Nu, 
acest drept nu-l avem. Chiar dacă azi ele nu s-ar mai găsi în nici un manuscris 
ascuns pe cine ştie unde, Nicodim Aghioritul le-a luat sigur din vreun manuscris, 
care s-a putut pierde. Faptul că aceste capete au şi ele acelaşi caracter general nu 
poate fi un argument sigur că nu sunt ale lui Antonie, cum nu e pentru epistole. 


Oarecare înrudiri interne între aceste capete şi epistole se pot constata, deşi ele sunt 
o lucrare deosebită, cu cuprinsul ei propriu. Asemenea înrudiri am avea de pildă în 


1 Dovada aceasta a făcut-o de curând F. Klejne, Antonius und Ammonas. Eine Untersucbung 
Ober Herkunjft nod Eigeoart der Aitcslen Mdnchs» briefe, lo Zeltschrift fur kathollsche 
Theologle 62 (1938) 309-348. Conform i Marcel Viller S. 1. und Karl Rahner S. L, Aszese und 
Mystik In dec Viter zelt. liln Abriss. Fr. 1. Br., Herder, 1939, p. 89. 

Ideea de „om raţional” pe care o folosesc şi capetele şi epistolele; în preţul ce se 
pune şi în unele şi în altele pe „deosebirea între bine şi rău", pe caracterizarea lui 
Dumnezeu ca „medic”, ş. a. m. d. 


Ale celui dintre sfinţi, ale părintelui nostru Antonie cel mare - Învăţături 
despre viaţa morală a oamenilor şi despre bună purtare, în 170 de capete 


Oamenii se socotesc raţionali. Însă pe nedrept, căci nu sunt raţionali. Unii au 
învăţat cuvintele şi cărțile vechilor înţelepţi. Dar raţionali sunt numai aceia, cari au 
sufletul raţional, pot să deosebească ce este binele şi ce este răul, se feresc de 

cele rele şi vătămătoare sufletului şi toată grijă o au spre cele bune şi folositoare 
sufletului; iar acestea le săvârşesc cu multă mulţumire către Dumnezeu. Numai 
aceştia trebuie să se numească oameni raţionali. 


2. Omul cu adevărat rațional are o singură grijă: să asculte de Dumnezeul tuturor şi 
să-i placă; şi numai la aceasta îşi deprinde sufletul său: cum să-l placă lui 
Dumnezeu, mulțumindu-l pentru o aşa de mare purtare de grijă şi pentru cârmuirea 
tuturor, orice soartă ar avea el în viaţă. Pentru că e nepotrivit să mulţumim pentru 
sănătatea trupului, doctorilor, cari ne dau leacuri amare şi neplăcute, iar lui 
Dumnezeu să nu-l mulţumim pentru cele ce ni se par nouă grele şi să nu cunoaştem 
că toate ni se întâmplă cum trebuie, spre folosul nostru şi după purtarea Lui de 
grijă. Căci în cunoştinţa şi credinţa cea către Dumnezeu stă mântuirea şi 
desăvârşirea sufletului. 

3. Am primit de la Dumnezeu puteri virtuoase şi foarte mari: înfrânarea, sufe-rirea 
răului, neprihănirea, stăruința, răbdarea şi cele asemenea, cari ne ajută să ne 
împotrivim şi să luptăm împotriva celor rele. Având la îndemână puterile acestea şi 
punându-le la lucru, socotim că nimic nu ni se mai întâmplă neplăcut, dureros sau 
nesuferit. Credem atunci că toate-s omeneşti şi se biruesc de virtuțile noastre. Nu 
se gândesc la această însă cei neînţelegători; de aceea ei nici nu pricep că toate ni 
se fac spre bine şi precum se cuvine pentru folosul nostru, ca să strălucească 
virtuțile noastre şi să ne încununăm de la Dumnezeu. 


4. Când vei socoti câştigarea banilor şi multul lor folos, ca pe-o amăgire 
vremelnică, vei cunoaşte că petrecerea cea virtuoasă şi plăcută lui Dumnezeu, e 
altceva decât bogăţia. Gândindu-te la aceasta cu încredințare şi cu ţinere de minte, 
nu vei suspina, nu vei plânge, nu vei învinui pe nimeni, ci pentru toate vei mulţumi 
lui Dumnezeu. Nu te vei clăti văzând pe cei mai răi ca tine rezemându-se pe bani şi 
pe socoteli, căci foarte rea patimă a sufletului este pofta, părerea şi neştiinţa. 

5. Omul cu judecată, luând aminte la sine, cumpăneşte cele ce i se cuvin şi-i sunt 
spre folos. Acela cugetă care lucruri sunt folositoare pentru firea sufletului său şi 
care nu. Aşa se fereşte el de cele nepotrivite, care i-ar vătăma sufletul şi l-ar 
despărți de nemurire. 


6. Cu cât cineva are vieaţa mai măsurată, cu atât e mai fericit, că nu se grijeşte de 
multe: de slujitori, de lucrători, de pământuri şi de avuţia dobitoacelor. Căci 
țintuindu-ne de acestea ne vom înneca în greutăţile legate de ele şi vom învinui pe 
Dumnezeu, iată cum din pofta noastră cea de voie se adapă moartea şi cum rătăcim 
în întunerecul unei vieţi cu păcate, necunoscându-ne pe noi înşine. 


7. Să nu zică cineva că este cu neputinţă omului să ajungă la viaţa cea virtuoasă, ci 
numai că aceasta nu este uşor, cu toate că nici cei ce au dobândit-o nu sunt pe 
deplin lămuriţi asupra acestui lucru. De viaţa virtuoasă se împărtăşesc toți oamenii 
CUuvioşi precum şi cei cu minte iubitoare de Dumnezeu. Căci mintea cea de rând 
este lumească şi schimbăcioasă, răsărind şi gânduri bune şi rele, ba şi firea şi-o 
schimbă, aplecându-se spre cele trupeşti. Mintea cea iubitoare de Dumnezeu însă, 
pedepseşte păcatul care se naşte în oameni cu voia lor, în urma trândăviei. 


8. Cei proşti şi neiscusiţi iau în râs cuvintele şi nu vor să le asculte, dacă acestea 
mustră nepriceperea lor, ci vor ca toţi să fie întru toate asemenea lor. La fel şi cei 
desfrânaţi se silesc să arate pe ceilalți toţi, mai răi decât dânşii, socotind să vâneze 
pe seama lor nevinovăția, din pricina mulţimii relelor. Dacă într-un suflet slab se 
află păcatele acestea:  desfrânarea, mândria, lăcomia nesăturată, mânia, 
neastâmpărarea limbii, furia, uciderea, tânguirea, pisma, pofta, răpirea, durerea, 
minciuna, plăcerea, lenea, întristarea, frica, boala, ura, învinuirea, neputinţa, 
rătăcirea, neştiinţa, înşelarea şi uitarea de Dumnezeu, sufletul acela se întinează şi 
se pierde. Căci prin acestea şi prin cele asemenea acestora se osândeşte sărmanul 
suflet, care s-a despărțit pe sine de Dumnezeu. 


9. Cei ce vor să se deprindă în viaţa cea virtuoasă, cuvioasă şi prea mărită, nu 
trebuie judecaţi după obiceiurile sau după petrecerea cea mincinoasă de până acum. 
Ci asemenea pictorilor şi sculptorilor, îşi vor dovedi din faptele înseşi, petrecerea 
cea aleasă şi plăcută lui Dumnezeu. Nu fug ei de toate plăcerile păcătoase, ca de 
nişte curse? 


10. Cel bogat şi de neam ales, dar fără îndrumarea duhovnicească şi fără curăția 
vieţii, nefericit este în ochii care cugetă drept; precum fericit este săracul sau robul 
- după soartă - dar împodobit cu învăţătură şi cu virtute. Căci după cum străinii 

rătăcesc drumurile, aşa şi cei ce nu grijesc de viaţa cea virtuoasă, se rătăcesc şi se 
pierd, amăgindu-se de poftă. 


11. Cel ce poate îmblânzi pe cei neînvăţaţi, ca să iubească învăţătura şi îndre- 
ptarea, făcător de om trebue să se numească. Asemenea şi aceia care îndreaptă pe 
cei desfrânaţi către petrecerea cea virtuoasă şi plăcută lui Dumnezeu, ca unii ce 
schimbă alcătuirea oamenilor. Căci blândeţea şi înfrânarea este fericire şi nădejde 
bună pentru sufletul oamenilor. 


12. Se cuvine ca oamenii să se nevoiască să-şi îndrepteze viaţa şi obiceiurile după 
adevăr şi cuviinţă. Căci împlinind ei acest lucru, cunosc uşor cele dum- nezeieşti. 
Cine cinsteşte pe Dumnezeu din toată inima şi credinţa, pe acela şi Dumnezeu îl 
ajută ca să-şi stăpânească mânia şi pofta. Căci pricina tuturor relelor este pofta şi 
mânia. 


13. Om se numeşte sau cel raţional, sau cel ce îngăduie să fie îndreptat. Cel ce nu 
poate fi îndreptat este neom, căci aceasta se află numai la neoameni. lar de unii ca 
aceştia trebue să fugim, căci celor ce trăiesc laolaltă cu păcatul, nu li se îngăduie să 
se afle niciodată printre cei nemuritori. 


14. Rațiunea ne face vrednici să ne numim oameni. lar de nu o avem pe aceasta, 
numai cu glasul şi cu forma mădularelor ne deosebim de dobitoace. Să recunoască 
omul cu mintea întreagă că este nemuritor şi va uri toată pofta cea păcătoasă, care 
se face între oameni pricină de moarte. 


15. După cum fiecare meşteşug îşi arată puterea înfrumseţând materialele supuse 
lui, ca de pildă unul prelucrând lemnul, altul aramă, altul argintul sau aurul, tot aşa 
şi noi trebue să ne arătăm că suntem oameni cu adevărat raţionali, prin deprinderea 
întru viaţa virtuoasă şi plăcută lui Dumnezeu şi nu numai prin forma trupului. lar 
sufletul cu adevărat raţional şi iubitor de Dumnezeu îndată pricepe toate ale vieţii, 
câştigă îndrumarea plină de dragoste a lui Dumnezeu, îi mulţumeşte cu adevărat şi 
către EI îşi are tot zborul şi toată cugetarea. 


16. După cum corăbierii cârmuiesc corabia cu grijă, ca să n-o izbească de vreo 
stâncă văzută sau nevăzută, aşa şi cei ce se silesc spre viaţa duhovnicească trebuie 
să cerceteze cu frică ce trebuie să facă şi ce să nu facă. De asemenea să creadă că 
legile lui Dumnezeu le sunt de folos, tăind de la suflet toate gândurile păcătoase. 


17. După cum cârmacii şi cei ce ţin frânele cu sârguinţă şi cu luare aminte ajung la 
țintă, tot aşa cei ce se silesc spre viaţa cea dreaptă şi virtuoasă, trebuie să 

călătorească cu sârguință şi cu grijă, precum se cuvine şi după cum e voia lui 
Dumnezeu. Cel ce vrea şi cugetă că se poate aceasta, crezând îşi face loc în 
nemurire. 


18. Să socoteşti liberi, nu pe cei ce din întâmplare sunt liberi, ci pe cei liberi după 
viaţă şi după deprinderi. Nu se cade să numeşti liberi, întru adevăr vorbind, pe 
boierii care sunt răi şi desfrânaţi, căci aceştia sunt robi patimilor trupeşti. Liber şi 
fericit este numai sufletul fără prihană şi izbăvit de cele vremelnice. 


19. Dă-ţi seama că trebuie să te arăţi oamenilor neîncetat. Dar prin purtarea cea 
bună şi prin fapte. Căci şi bolnavii află şi cunosc pe doctorii binefăcători şi 
izbăvitori, nu din vorbe, ci din fapte. 


20. lată semnele după care se cunoaşte un suflet rațional şi virtuos: privirea, 
mersul, glasul, râsul, ocupațiile şi întâlnirile cu oamenii. Căci toate acestea se în- 
dreptează spre tot mai multă cuviinţă. Mintea lor cea iubitoare de Dumnezeu li se 
face străjer treaz şi închide intrarea patimilor şi a ruşinoaselor aduceri aminte. 


21.Cercetează şi probează cele ale tale, deoarece căpeteniile şi stăpânitorii numai 
peste trup au stăpânire, nu şi peste suflet. Acest lucru să-ţi fie totdeauna în grijă. 
Deci dacă poruncesc ucideri, sau fărădelegi, sau nedreptăţi vătămătoare de suflet, 
nu trebuie să li te supui, chiar de ţi-ar chinui trupul. Căci Dumnezeu a creat sufletul 
liber şi de sine stăpânitor în cele ce le face, bine sau rău. 


22. Sufletul rațional caută să fugă de calea neumblată, de îngâmfare, de mândrie, 
de înşelăciune, de pizmă, de răpire şi de cele asemenea, care suni fapte ale dracilor 
şi ale alegerii celei rele. Căci pe toate le biruie cu sârguinţă şi cu grijă stăruitoare, 
omul a cărui poftă nu tinde spre plăcerile cele de jos. 


23. Cei ce s-au deprins cu viaţa duhovnicească puţin, dar nu desăvârşit, se izbăvesc 
de primejdii şi nu au trebuinţă de păzitori; iar dacă biruiesc pofta întru toate, află 
cu uşurinţă calea către Dumnezeu. 


24. Omul rațional nu are lipsă de cuvântări multe, ci numai de cale trebuie, ca să 
afle voia lui Dumnezeu. Astfel ajunge omul iarăşi la viaţa şi lumina veşnică. 


25. Cei ce caută viaţa cea virtuoasă şi iubitoare de Dumnezeu, trebuie să se 
izbăvească de înalta părere de sine şi de toată slava cea deşartă şi mincinoasă şi să 
se silească spre buna îndreptare a vieţii şi a socotinții. Căci mintea neschim- 
băcioasă şi iubitoare de Dumnezeu, este suire şi cale către Dumnezeu. 

26. Învăţarea de vorbe nu foloseşte nimic, dacă lipseşte purtarea sufletului cea 
plăcută lui Dumnezeu. Dar pricina tuturor relelor este amăgirea şi rătăcirea şi 
necunoştinţa lui Dumnezeu. 


27. Grijă de viaţa duhovnicească şi sârguinţa sufletului fac pe oameni buni şi 
iubitori de Dumnezeu. «Căci tot cel ce caută pe Dumnezeu îl află“, dacă biruie 
pofta întru toate şi nu scade cu rugăciunea. Unul ca acesta nu se teme de draci. 


28. Cei ce se amăgesc cu nădejdile lumești şi cunosc pană în amănunt ce trebuie să 
facă pentru viaţa duhovnicească, dar nu fac, se aseamănă cu cei ce împrumută 
doctoriile şi uneltele medicinii, însă nu ştiu şi nici nu au grijă să facă între-buinţare 
de ele. De aceea să nu învinuim niciodată pricina dintâi, sau pe altcineva pentru 
păcatele noastre, ci pe noi înşine, căci dacă sufletul vrea să fie trândav, nu poate fi 
nebiruit. 


29. Celui ce nu ştie să deosebească binele de rău, nu-i este îngăduit de-a judeca pe 
cei buni sau pe cei răi. Căci bun este omul care cunoaşte pe Dumnezeu, dar el, nu 
este bun, nu ştie nimic şi nici nu va şti vreodată. Căci calea cunoştinţii lui 
Dumnezeu este bunătatea. 

30. Omul bun şi iubitor de Dumnezeu nu mustră pe oameni pentru rele când sunt 
de faţă; iar în dos nu-i bârfeşte. Dar nici celor ce încearcă să-i grăiască de rău nu le 
îngăduie. 


31. În cuvântări orice asprime să lipsească. Pentru că sfiala şi neprihănirea ştiu să 
înfrumseţeze pe oamenii cu judecată mai mult ca pe fecioare, căci mintea iubitoare 
de Dumnezeu este o lumină, care învăluie sufletul, cum învăluie soarele trupul. 


32. La fiecare din patimile ce se năpustesc asupra sufletului tău, adu-ţ]i aminte că 
cei ce cugetă drept şi vreau să-şi pună ale lor la loc de siguranţă, nu socotesc 
averea stricăcioasă a banilor ca un lucru plăcut, ci cunoştinţele cele drepte şi 
adevărate. Acestea îi fac pe ei fericiţi. Căci bogăţia e furată şi răpită, de cei mai 
puternici. Dar virtutea sufletului este singura avere sigură, care nu e furată şi care 
după moarte mântuieşte pe cei ce au dobândit-o. lar pe cei ce cugetă aşa nu-i va 
amăgi nălucirea bogățiilor şi a celorlalte plăceri. 


33.Nestatornicii şi nepricepuţii să nu ispitească pe cei înţelepţi. lar înţelept este 
bărbatul ce place lui Dumnezeu, care vorbeşte puţine şi pe cele de trebuinţă şi 
plăcute lui Dumnezeu. 

34. Cel ce urmăreşte vieţuirea virtuoasă şi plăcută lui Dumnezeu grijeşte de 
virtuțile sufletului, căci acestea sunt bogăţia şi hrana sa veşnică. De cele 
vremelnice se împărtăşeşte numai pe cât se poate, după cum dă şi voieşte 
Dumnezeu, folosindu-se cu mulţumire şi bucurie de ele, oricât de smerite ar fi. 
Mâncarea scumpă hrăneşte numai trupul; cunoştinţa de Dumnezeu însă, în- 
frânarea, bunătatea, facerea de bine, buna cinstire şi blândeţea, acestea îndumne- 
zeesc sufletul. 


35. Acei stăpânitori care silesc oamenii la fapte ce nu sunt la locul lor şi vatămă 
sufletul, nu au stăpânire şi peste suflet, care este zidit cu voie liberă. Ei pot lega 
trupul, dar nu voia slobodă. Peste aceasta omul rațional este stăpân, cu voia lui 
Dumnezeu Cel ce l-a zidit, care este mai tare decât toată stăpânirea, sila şi puterea. 


36. Cei ce socotesc nefericire pierderea banilor, a copiilor, a slugilor, sau a orcărui 
alt lucru, să ştie întâi că trebuie să se mulțumească cu cele date de Dumnezeu; iar 
când trebuie să le dea înapoi, să fie gata a face aceasta cu recunoştinţă, întru nimic 
scârbindu-se pentru lhpsirea de ele, mai bine zis pentru înapoierea lor. Căci după ce 
s-au folosit de cele ce nu erau ale lor, le-au dat iarăşi înapoi. 

37. Bun lucru este să nu-şi vândă omul voia lui cea liberă, gândindu-se la câştigul 
de bani, chiar de i s-ar da foarte mulţi. Căci ca visul sunt cele lumești; iar nălucirile 
bogăției sunt neînsemnate şi de scurtă vreme. 


38. Adevăraţii oameni aşa să se sârguiască a vieţui întru iubirea de Dumneneu şi 
întru virtute, încât să strălucească viaţa lor virtuoasă printre ceilalți oameni, precum 
străluceşte şi se vede bucăţica de porfiră adausă ca o podoabă la o haină albă. Căci 
în chipul acesta ei se îngrijesc tot mai mult de virtuțile sufletului. 


39. Oamenii cuminţi trebuie să-şi cerceteze puterea lor şi măsura la care a ajuns 
virtutea sufletului lor, fiindcă trebuie să se pregătească să dea război cu patimile ce 
le dau năvală, potrivit cu puterea din ei, dăruită lor după fire de Dumnezeu. 
Împotriva ispitirii de frumuseţe străină şi a oricărei pofte stricătoare de suflet ne 
ajută înfrânarea; împotriva durerilor şi a lipsurilor, tăria; iar împotriva ocărilor şi a 
mâniei, răbdarea; şi aşa pentru toate. 


40. Este cu neputinţă să se facă cineva dintr-odată bărbat bun şi înţelept. Trebuie 
gând stăruitor, vieţuire, încercare, vreme, nevoinţă şi dor după lucru bun. lar omul 
bun şi iubitor de Dumnezeu, care cu adevărat cunoaşte pe Dumnezeu, nu încetează 
a face din belşug toate câte plac lui Dumnezeu. Dar astfel de oameni se găsesc rar. 

41. Nu se cuvine ca cei mai slăbuţi cu firea să desnădăjduiască şi să părăsească 
vieţuirea virtuoasă şi plăcută lui Dumnezeu şi să o dispreţuiască ca una ce nu ar 
putea fi ajunsă nici înţeleasă de ei. Căci chiar de nu vor putea ajunge la culmea 
virtuţii şi mântuirii, prin sârguințţă şi dorinţă, totuşi se fac mai buni sau în nici un 
caz mai răi. lar acest folos al sufletului nu este mic. 


42. Omul după partea raţională e în legătură cu puterea aceea negrăilă şi dumne- 
zeiască; iar după trup se înrudeşte cu dobitoacele. Dar puţini sunt oamenii 
desăvârşiți şi raţionali care se sârguiesc după înrudirea cu Dumnezeu şi cu 
Mântuitorul, iar aceasta o arată prin fapte şi viaţă virtuoasă. Cei mai mulţi dintre 
oameni, mărunți la cuget, părăsind acea dumnezeiască şi nemuritoare înfiere, se 
coboară la rudenia moartă, nefericită şi de scurtă vreme a trupului. Ei cugetă, 
asemenea dobitoacelor, cele ale trupului, şi aprinzându-se de plăceri, se des-părţise 
de Dumnezeu. Ei trag sufletul din ceruri în prăpastie, departe de voirile sale. 


43. Bărbatul cu judecată, gândindu-se la rudenia sa cu Dumnezeu, nu prinde 
niciodată dragoste de nimic pământesc sau josnic, ci îşi are mintea întru cele 
cereşti şi veşnice. El cunoaşte că voia lui Dumnezeu, Făcătorul tuturor bună-tăţilor 
şi izvorul bunurilor veşnice, este să se mântuiască tot omul. 


44. Când afli pe vreunul gâlcevindu-se şi luptându-se împotriva adevărului şi a 
lucrului vădit, pune capăt gâlcevii, părăsind pe unul ca acela, fiindcă şi-a împietrit 
cu totul mintea. Căci precum apa cea rea strică vinul cel bun, aşa şi vorbirea cu 
vrajbă strică pe cei virtuoşi cu viaţă şi cu socotință. 


45. Dacă întrebuințăm orice sârguință şi iscusință ca să scăpăm de moartea tru- 
pească, cu atât mai vârtos suntem datori să ne străduim ca să scăpăm de moartea 
sufletească, pentru că cel ce voieşte să se mântuiască nici o piedică nu are, fără 
numai negrija şi lenea. 


46. Cei ce pricep cu anevoie cele de folos, oricât de limpede ar fi spuse, sunt 
socotiți bolnavi. lar cei ce înţeleg adevărul, dar le stau împotrivă fără ruşine, şi-au 
omorât rațiunea şi şi-au sălbătăcit purtările. Unii ca aceştia nu cunosc pe 
Dumnezeu şi nu li s-a luminat sufletul. 


47. Dumnezeu a adus cu cuvântul la viaţă genurile dobitoacelor pentru a fi 
întrebuințate după rânduială: unele spre mâncare, altele spre slujbă. lar pe om l-a 
zidit ca să fie privitor şi tâlcuitor recunoscător al lor. De aceea să se străduiască 
oamenii ca nu cumva, nevăzând şi neînţelegând pe Dumnezeu şi lucrurile Sale, să 
moară ca fiarele cele necuvântătoare. Trebuie să cunoască omul că Dumnezeu toate 

le poate şi că nimic nu poate sta împotriva Celui ce toate le poate, ci din nimic le-a 
făcut pe toate câte le-a voit şi le face cu cuvântul Său spre mântuirea oamenilor. 


48. Cele din cer sunt nemuritoare, pentru bunătatea ce este într-însele; cele de pe 
pământ însă au ajuns muritoare, pentru aplecarea de bună voie spre răutate. lar 
aceasta vine în cei fără de minte pentru lenea lor şi pentru că nu cunosc pe 
Dumnezeu. 


49. Moartea, de-o va avea omul în minte, nemurire este; iar neavându-o în minte, 
moarte îi este. Dar nu de moarte trebuie să ne temem, ci de pierderea sufletului, 
care este necunoştinţa de Dumnezeu. Aceasta, este primejdioasă sufletului. 


50. Păcatul este o patimă a materiei. De aceea e cu neputinţă să se nască trup fără 
păcat. Dar sufletul rațional ştiind aceasta, se scutură de greutatea materiei, în care 
zace păcatul. Uşurându-se de o astfel de greutate cunoaşte pe Dumnezeul tuturor, 
iar la trup priveşte atent ca la un vrăjmaş şi nu mai crede ale lui. Aşa se 
încununează sufletul de la Dumnezeu, ca unul ce a biruit patimile păcatului şi ele 
materiei. 


51. Sufletul care cunoaşte păcatul îl urăşte ca pe o fiară atotputuroasă. Dar dacă nu- 
1 cunoaşte, îl iubeşte. Acesta duce apoi în robie pe îndrăgitorul lui, iar nefericitul 
acela nu-şi vede interesul său şi nu-l înţelege, ci socoate că se împodobeşte cu 
păcatul şi se bucură. 


52.Sufletul curat, bun fiind, se luminează de Dumnezeu. Atunci mintea cugetă cele 
bune şi dă naştere cuvintelor iubitoare de Dumnezeu. Dar dacă se întinează sufletul 
de patimi, îşi întoarce Dumnezeu faţa de către el, mai bine zis sufletul însuşi se 
desparte pe sine de Dumnezeu. Atunci vrăjmaşii draci intră în cuget şi pun înaintea 
sufletului fapte necuviincioase: prea curvii, ucideri, răpiri, profanări de cele sfinte, 
şi cele asemenea, câte sunt lucruri ale dracilor. 


53. Cei ce cunosc pe Dumnezeu sunt plini de toată bunăvoința şi, dorind cele 
cereşti, dispreţuiesc cele pământeşti. Unii ca aceştia nu plac la mulţi, dar nici lor nu 
le plac multe. De aceea sunt nu numai urâţi, ci şi luaţi în râs de mulţi smintiţi. Ei 
însă rabdă toate în sărăcie, ştiind că cele ce se par multora rele, pentru ei sunt bune. 
Căci cel ce înţelege cele cereşti, crede lui Dumnezeu, ştiind că toate sunt făpturile 
voii Lui. Cel ce însă nu le înţelege, nu crede niciodată că lumea este zidirea lui 
Dumnezeu şi că a fost făcută pentru mântuirea omului. 


Ar Dr De De Dr de De Dr Dr De De de Dr Dr Dr De de De e de dr fr A A 


Xp XP XP IP IE ID e E 30 IE 3 2 2 2 E E 30 E 30 3 De DE DP E IE IE E IE XX 


Die De de De Dr de de De De de De dr Dr de De De de De Dr Dr de de de dr dr d 


Xp XP XP IP IP 3 E 2 E 30 IE 3 2 2 2 2 E 30 E IE IE 2 E 2 E E DP XX 


54. Cei umpluţi de răutate şi ameţiţi de neştiinţă nu cunosc pe Dumnezeu şi n-au 
trezvia sufletului. Căci Dumnezeu nu poate fi văzut, ci numai înţeles cu mintea, 
fiind cât se poate de învederat în cele văzute, aşa ca sufletul în trup. Pentru că 
precum trupul nu poate fiinţa fără suflet, aşa toate cele ce se văd şi sunt nu pot 
fiinţa fără Dumnezeu. 


55. De ce a fost făcut omul? Că înțelegând făpturile lui Dumnezeu, să-L vază dintr- 
însele şi să prea mărească pe Cel ce le-a zidit pentru om. lar mintea cea plăcută lui 
Dumnezeu este un bun nevăzut, dăruit de Dumnezeu celor vrednici, în urma 
purtării celei bune. 


56. Liber este omul care nu slujeşte patimilor, ci cu înţelepciune şi cu înfrânare îşi 
stăpâneşte trupul şi se îndestulează, plin de mulţumire, cu cele dăruite de 
Dumnezeu, chiar de ar fi foarte puţine. Căci mintea iubitoare de Dumnezeu şi 
sufletul, dacă vor cugeta la fel, vor împăciui şi trupul întreg, chiar de n-ar vrea 
acesta. Deoarece când vrea sufletul, toată tulburarea trupului se stinge. 


57. Cei ce nu sunt mulţumiţi cu cele ce le au la îndemână pentru trai, ci poftesc mai 
mult, se fac robi patimilor, care apoi tulbură sufletul şi îi insuflă gânduri şi 
închipuiri că cele ce le au sunt rele. Şi după cum hainele mai mari decât măsura 
împiedică la mişcare pe cei ce se luptă, aşa şi dorința avuţiei peste măsură, 
împiedică sufletele să lupte sau să se mântuiască. 


58. Starea în care se află cineva fără să vrea îi este şi pază şi osândă. Deci 
îndestulează-te cu cât ai, ca să nu cumva purtându-te cu nemulțumire, să te 
pedepseşti singur fără să simţi. lar calea spre aceasta este una singură: dispre-ţuirea 
celor pământeşti. 


59. După cum ne-a dat Dumnezeu vederea că să cunoaştem cele ce se văd: ce e alb 
ŞI ce e negru, aşa ne-a dat şi judecată ca să deosebim cele folositoare sufletului. Iar 
pofta, despărţindu-se de judecată, naşte plăcerea şi nu îngăduie sufletului să se 
mântuiască sau să se unească cu Dumnezeu. 


60. Nu cele ce se fac după fire sunt păcate, ci cele rele după alegerea cu voia. Nu 
e păcat a mânca, ci a mânca nemulțumind, fără cuviinţă şi fără înfrânare. Căci 
eşti dator să ţii trupul în viaţă, însă fără nici un gând rău. Nu e păcat a privi 
curat, ci a privi cu pismă, cu mândrie şi cu poftă. E păcat însă a nu asculta 
liniştit, ci cu mânie. Nu e păcat neînfrânarea limbii la mulțumire şi rugăciune, 
dar e păcat la vorbirea de rău. E păcat să nu lucreze mâinile milostenie, ci 
ucideri şi răpiri. Şi aşa fiecare din mădularele noastre păcătuieşte, când din 

slobodă alegere lucrează cele rele în loc de cele bune, împotriva voii lui 
Dumnezeu. 


61. De cumva te îndoieşti că Dumnezeu vede tot ce se face, gândeşte-te că tu, om 
fiind şi pământ, poţi vedea deodată în mai multe locuri. Înţelege dar, cu cât mai 
mult poate aceasta Dumnezeu, care toate le vede, până la grăuntele de muştar, ca 
Unul ce tuturor le dă viaţă şi pe toate le hrăneşte, precum voieşte. 


62. Când închizi uşile cămării tale şi eşti singur, cunoaşte că este cu tine îngerul 
rânduit de Dumnezeu fiecărui om. Elinii îl numesc demonul propriu. Acesta fiind 
neadormit şi neputând fi înşelat, este pururea cu tine, toate văzându-le, fără să fie 
împiedecat de întuneric. Dar cu el este şi Dumnezeu, Cel ce se află pretutindeni. 
Căci nu este vreun loc sau vreo materie în care nu este Dumnezeu, ca Cel ce e mai 
mare ca toţi şi pe toţi îi cuprinde în mâna Sa. 


63. Dacă ostaşii păstrează credință Cezarului, fiindcă le dă hrană, cu cât mai vârtos 
suntem datori noi a ne sili să mulțumim neîncetat, cu netăcute guri, şi să plăcem lui 
Dumnezeu, Celui ce toate le-a făcut pentru om? 


64. Recunoştinţa către Dumnezeu şi vieţuirea cea bună, este roada omului care 
place lui Dumnezeu. Şi precum roadele pământului nu se coc într-un ceas, ci după 
vreme şi ploi şi îngrijire, aşa şi roadele oamenilor se fac minunate prin nevoinţă, 
prin luare aminte, prin stăruință de vreme îndelungetă, prin înfrânare şi prin 
răbdare. lar dacă făcând aceasta îţi vei părea vreodată evlavios, nu-ţi crede ţie câtă 
vreme eşti în trup, ci socoteşte că nimic din ale tale nu e plăcut înaintea lui 
Dumnezeu. Căci să ştii că nu e uşor omului să păzească nepăcătuirea până la 
sfârşit. 


65. Nimic nu cinstesc oamenii mai mult decât cuvântul. Aşa de puternic este 
cuvântul, că printr-ânsul şi prin mulţumire slujim lui Dumnezeu; iar folosind 
cuvânt netrebnic sau cu sunet urât ne osândim sufletul. Deci este lucru de om 
nesimţit ca cineva să învinuiască naşterea sa, sau pe alții pentru că păcătuieşte. 
Căci el se slujeşte cu slobodă alegere de cuvântul sau de fapta rea. 


66. Dacă ne străduim să ne vindecăm de patimile trupului, de teamă să nu ne vadă 
lumea, cu atât mai vârtos să ne străduim a ne vindeca de patimile sufletului, ca unii 
ce avem să fim judecaţi înaintea feţii lui Dumnezeu, unde e bine să nu ne aflăm 
fără cinste sau vrednici de batjocură. Căci având voia liberă, dacă nu voim să 
săvârşim faptele rele, atunci când le dorim, putem face aceasta şi stă în puterea 
noastră să vieţuim plăcând lui Dumnezeu; şi nimeni nu ne va putea sili vreodată să 

facem vreun rău, dacă nu vrem. Și aşa luptându-ne, vom fi oameni vrednici de 
Dumnezeu şi vom petrece ca îngerii în ceruri. 


67. Dacă vrei, eşti rob patimilor; şi iarăşi dacă vrei, eşti liber să nu te pleci 
patimilor, fiindcă Dumnezeu te-a făcut cu voie liberă. lar cel ce biruie patimile 
trupului, se încununează cu nemurirea. Căci de n-ar fî patimile, n-ar fi nici virtuțile, 
nici cununile dăruite de Dumnezeu celor vrednici dintre oameni. 


68. Cei ce cunosc binele, dar nu văd ce le este de folos, îşi orbesc sufletul; iar 
puterea de a deosebi li s-a împietrit. De aceea nu trebuie să ne îndreptăm mintea 
spre aceştia, ca nu cumva să cădem şi noi, în chip silnic în aceleaşi lucruri, fără 
băgare de seamă, ca nişte orbi. 


69. Nu trebuie să ne mâniem pe cei ce păcătuiesc, chiar de-ar fi făcut crime 
vrednice de osândă. Ci pentru dreptatea însăşi, pe cei ce greşesc să-i întoarcem şi 
să-i certăm dacă se nimereşte, fie prin ei înşişi, fie printr-alții. Dar să ne mâniem 
sau să ne înfuriem nu se cade, pentru că mânia lucrează dusă de patimă şi nu de 
dreptate şi de judecată. De aceea nu primi să te sfătuiască nici oameni prea miloşi, 
căci pentru binele însuşi şi pentru dreptate trebuie să cerți pe cei răi, însă nu pentru 
patima mâniei. 


70. Singură agoniseala sufletului este sigură şi nu poate fi jefuită. lar aceasta este 
vieţuirea virtuoasă şi plăcută lui Dumnezeu, şi cunoaşterea şi săvârşirea celor bune. 
Avuţia însă este povăţuitor orb şi sfetnic fără minte şi cel ce între-buinţează bogăţia 
rău şi pentru desfătare îşi pierde sufletul pe care l-a dus la nesimţire. 


7]. Se cade ca oamenii sau să nu agonisească nimic de prisos, sau aflându-se avuţi, 
să ştie că toate cele din viaţa aceasta sunt după fire stricăcioase, uşor de pierdut, 
fără preţ şi lesne de frânt. De aceea sunt datori să nu se descurajeze pentru cele ce 
l se pot întâmpla. 


72. Cunoaşte că durerile trupeşti sunt în chip firesc proprii trupului, ca unul ce e 
pământesc şi stricăcios. Deci sufletul iscusit trebue să stăruie în mijlocul unor 
asemenea pătimiri, cu răbdare, cu bărbăţie şi cu mulţumire şi să nu-l bage lui 
Dumnezeu de vină că de ce a făcut trup. 


73. Luptătorii de la jocurile olimpice nu se încununează după prima biruinţă, nici 
după a doua sau a treia, ci când biruie pe toți cei ce se luptă cu ei. Tot aşa trebuie 
deci că tot cel ce vrea să fie încununat de Dumnezeu, să-şi deprindă sufletul întru 

curăție nu numai în privinţa celor trupeşti, ci şi a câştigurilor, răpirilor, pismei, 
hranei, slavei deşarte, grăirii de rău, uciderilor şi celor asemenea. 

74. Nu pentru laudă omenească ne-am apucat de vieţuirea curată şi de Dumne-zeu 
iubitoare; ci pentru mântuirea sufletului ne-am ales viaţa virtuoasă. Căci în fiecare 
zi stă moartea înaintea ochilor noştri; iar cele omenești nu le vedem. 


75. Stă în puterea noastră a trăi înfrânat, dar a ne îmbogăţi nu stă în puterea 
noastră! Deci ce vom zice? Avem lipsă de lucirea de scurtă vreme a bogăției, pe 
care nu avem puterea să o agonisim, rămânând doar la simpla dorință? O! ce 
nebuneşte alergăm, neştiind că înaintea tuturor virtuţilor se află smerenia, precum 
înaintea tuturor patimilor stă lăcomia pântecelui şi poftirea celor lumeşti. 


76. Cei înţelepţi trebuie să-şi amintească necontenit că răbdând mici şi scurte 
necazuri în viață, după moarte se vor bucura de cea mai mare plăcere şi de fericire 
veşnică. Drept aceea cel ce se luptă cu patimile şi vrea să fie încununat de 
Dumnezeu, de va cădea să nu scadă cu sufletul şi să rămână în cădere, lipsit de 
nădejde. Ci sculându-se, iarăşi să lupte şi să se străduiască să fie încununat, 
ridicându-se din cădere, până la ultima suflare. Căci ostenelele trupului sunt arme 
ale virtuţilor şi se fac mântuitoare sufletului. 


77. Necazurile vieţii fac să fie încununaţi de Dumnezeu bărbaţii şi luptătorii 
vrednici. Deci trebuie să-şi omoare în viaţă mădulările faţă de toate ale vieţii. Căci 
mortul nu se mai grijeşte niciodată de ceva din ale vieţii. 


78. Nu se cuvine ca sufletul raţional şi luptător să se sperie şi să se înfricoşeze 
îndată de patimile care vin asupra lui, ca nu cumva să fie batjocorit de draci, ca 
fricos. Căci tulburat de nălucirile lumeşti sufletul iese din ogaşa lui. Să ştim că 
virtuțile noastre sufleteşti ni se fac înaintemergătoare ale bunurilor veşnice, iar 
păcatele de bună voie, pricini ale muncilor. 


79. Omul raţional este războit de simţurile trupului său, prin patimile sufle-tului. 
Iar Simţurile trupului sunt cinci: văzul, auzul, gustul, mirosul şi pipăitul. Prin 
aceste cinci simţuri căzând ticălosul suflet în cele patru patimi ale sale se face 
rob. lar cele patru patimi ale sufletului sunt: slava deşartă, bucuria, mânia şi 
frica. Dar luptând omul cu socoteală şi cu înţelepciune le va birui şi stăpâni 
desăvârşit şi nu va mai fi războit, ci va primi pace în Suflet şi va fi încununat de 
Dumnezeu ca unul ce a biruit. 


80. Dintre cei ce se află într-o ospătărie, unii închiriază paturi; alţii neputând avea 
pat şi dormind pe Jos, horcăe nu mai puţin ca cei ce dorm în pat. Şi aşteptând 

măsura nopții, dimineaţa toți se duc, lăsând paturile ospătăriei şi luând numai 
lucrurile lor. Asemenea este şi cu toţi cei ce vin în viaţă: şi cei ce au trăit cu puţine 
ŞI cei ce au vieţuit în slavă şi bogăţie, ies din viaţă ca dintr-o ospătărie, neluând 
nimic din desfătarea şi din bogăţia vieţii, fără numai faptele lor, bune sau rele, 
săvârşite de ei în viaţa lor. 


81. Dacă eşti cumva stăpânitor cu mare putere, să nu ameninţi lesne cu moartea pe 
cineva, cunoscând că după fire şi tu eşti supus morţii şi sufletul se dezbracă de trup 
ca de cea din urmă haină. Aceasta cunoscând-o lămurit, lucrează cu blândeţe şi 
făcând bine mulţumeşte neîncetat lui Dumnezeu. Căci cel ce nu se milostiveşte, nu 
are virtute întru sine. 


82. A scăpa de moarte este cu neputinţă. Cunoscând aceasta, oamenii înţelepţi şi 
deprinşi în virtute şi în cuget iubitor de Dumnezeu primesc moartea fără suspine, 
fără frică şi fără plâns, aducându-și aminte de neînlăturarea ei şi de izbăvirea din 
relele vieţii. 


83. Nu trebuie să urâm pe cei ce au uitat de vieţuirea cea bună şi plăcută lui 
Dumnezeu şi care nu recunosc dogmele drepte şi iubite de Dumnezeu. Ci mai 
vârtos să ne fie milă de ei, ca fiind slabi în puterea de-a deosebi lucrurile şi orbi cu 
inima şi cu înţelegerea. Căci primind răul ca bine, se pierd din pricina neştiinţii, şi 
nu cunosc pe Dumnezeu, sărmanii şi nechibzuiţii de ei. 


84. Nu spune mulțimii cuvinte despre evlavie şi bună vieţuire. Nu pentru pismă 
ZIC, dar socotesc că vei fi luat în râs de cei smintiţi. Căci cel asemenea se bucură de 
cele asemenea. lar astfel de cuvinte puţini auzitori găsesc. Mai bine este dar a nu 
grăi, decât ceea ce voieşte Dumnezeu pentru mântuirea oamenilor. 


85. Sufletul pătimeşte împreună cu trupul; dar trupul nu pătimeşte împreună cu 
sufletul. De pildă, tăindu-se trupul pătimeşte şi sufletul, iar de va fi trupul tare şi 
sănătos, se bucură şi sufletul. Dar când înţelege sufletul nu înţelege şi trupul, ci 
rămâne părăsit în el însuşi. Căci a înţelege este o pătimire a sufletului, ca şi 
neştiința sau mândria, necredinţa, lăcomia, ura, pisma, mânia, nepăsarea, slava 
deşartă, cinstea, dezbinarea, simţirea binelui. Pentru că cele de felul acesta se 
lucrează prin suflet. 


86. Cugetând la cele despre Dumnezeu, fii evlavios cu prisosinţă, bun, cuminte, 
blând, darnic după putere, îndatoritor, necertăreţ şi cele asemenea. Căci aceasta 
este avuţia sufletului care nu poate fi furată: să placi lui Dumnezeu prin unele 
ca acestea, şi să nu judeci pe nimeni Sau Să zici: cutare este rău şi a păcătuit; ci 

mai bine este să-ţi cauţi de păcatele tale şi să priveşti în tine purtarea ta, de este 
plăcută lui Dumnezeu. Căci ce ne priveşte dacă altul este rău? 


87. Cel într-adevăr om se sileşte să fie evlavios. lar evlavios este cel ce nu pofteşte 
cele străine. Şi străine sunt omului toate cele create. Pe toate le disprețuiește 
aşadar, ca unul ce este chip al lui Dumnezeu. Iar chip al lui Dumnezeu se face 
omul când vieţuieşte în chip drept şi plăcut lui Dumnezeu. însă nu e cu putință să 
se facă aceasta de nu se va lepăda de toate cele din lume. lar cel ce are minte 
iubitoare de Dumnezeu ştie tot folosul sufletesc şi toată evlavia ce se naşte din ca. 
Bărbatul iubitor de Dumnezeu nu învinuieşte pe nimeni pentru păcatele sale. lată 
semnul sufletului care se mântuiește. 


88. Unii se străduuesc să câştige bogăţia vremelnică cu orice preţ şi iubesc faptele 
păcatului, nevrând să ştie că vine moartea şi-şi vor pierde sufletul. Ei nu urmăresc, 
ticăloşii de ei, ce le este de folos şi nu se gândesc la ce pătimeşte omul după 
moarte, din partea păcatului. 


89. Păcatul este patimă a materiei; însă nu Dumnezeu este pricina păcatului, ci El a 
dat omului cunoştinţă, pricepere şi puterea de a deosebi între bine şi rău şi voie 
liberă. Ceea ce naşte păcatul este negrija şi trândăvia oamenilor. Răul nicidecum 
nu e pricinuit de Dumnezeu; ci prin alegerea cea de bună voie s-au făcut dracii răi, 
ca şi cei mai mulți dintre oameni. 


90. Omul care vieţuieşte în evlavie nu îngăduie păcatului să i se furişeze în suflet. 
Iar lipsind păcatul, nici primejdia, nici vătămarea nu sunt în sufletul acela. Pe unii 
ca aceştia nu-i stăpâneşte nici dracul întunecat, nici soartea. Căci Dumnezeu îi 
izbăveşte pe aceştia de rele şi ei petrec nevătămaţi, ca unii ce au ajuns întocmai ca 
Dumnezeu. Dacă pe un atare om îl laudă oamenii, el râde în sine de cei ce-l laudă; 
dacă-l grăiesc de rău, nu se apără faţă de cei ce îl defaimă, nici nu se mânie 
împotriva ocărilor. 


91. Răul se prinde de fire ca rugina de aramă şi necurăţia de trup. Însă nici cel care 
prelucră arama n-a făcut rugina, nici părinţii necurăția trupului. Tot aşa nici 
răutatea n-a făcut-o Dumnezeu, ci i-a dat omului şi cunoştinţa şi puterea de a 
deosebi, ca să fugă de rău, ca unul ce ştie că va fi vătămat şi chinuit de el. la seama 
deci ca nu cumva văzând pe cineva propăşind în putere şi avere, să-l fericeşti, 
lăsându-te amăgit de diavolul. Ci adu-ţi îndată moartea înaintea ochilor, şi 
niciodată nu vei pofti vreun rău sau vreun lucru lumesc. 

92. Dumnezeul nostru a dăruit celor din ceruri nemurirea; celor de pe pământ le-a 
dat prefacerea; şi în toate a rânduit viaţă şi mişcare. lar toate acestea pentru om. Să 
nu te amăgească aşadar nălucirea lumească a diavolului, care îţi strecoară gânduri 
rele în suflet. Ci, aducându-ţi îndată aminte de bunătăţile cereşti, zi întru tine: dacă 
vreau, de mine atârnă să biruiesc şi acest război al patimei; dar nu voi birui dacă 
vreau să-mi fac pofta mea. Nevoieşte-te dar cu ceea ce poate să-ți mântuiască 
sufletul. 

93. Viaţa este unirea şi legătura minţii cu sufletul şi cu trupul. lar moartea nu este 
pierderea celor împreunate, ci stingerea cunoştinţei lor. Căci pentru Dumne-zeu 
toate se păstrează şi după desfacere. 


94. Mintea nu este suflet, ci dar de la Dumnezeu, care mântuieşte sufletul. Ea 
călăuzeşte sufletul şi-l sfătuieşte la ceea ce-i plăcut lui Dumnezeu: să dispre- 
țuiască cele vremelnice, trupeşti şi stricăcioase şi să râvnească bunurile cele 
veşnice, nestricăcioase şi netrupeşti. Ea învată pe om să umble în trup, dar să 
înţeleagă prin minte cele cereşti, cele din jurul lui Dumnezeu şi toate în deobşte. 
Mintea iubitoare de Dumnezeu este binefăcătoarea şi mântuitoarea sufletului 
omenesc. 


95. Sufletul coborându-se în trup îndată se întunecă de întristare şi de plăcere, şi se 
pierde. întristarea şi plăcerea sunt ca nişte tumori ale trupului. Dar mintea iubitoare 
de Dumnezeu lucrând împotrivă, întristează trupul şi mântuieşte sufletul, ca 
doctorul care taie şi arde trupul. 


96. Sufletele care nu sunt ţinute în frâu de rațiune şi. nu sunt cârmuite de minte, ca 
să sugrume, să stăpânească şi să cârmuiască patimile lor, adică: întristarea şi 
plăcerea, se pierd ca dobitoacele cele necuvântătoare, rațiunea fiind târâtă de 
patimi ca vizitiul biruit de cai. 


97. Cea mai mare boală a sufletului, ruină şi pierzarea lui, este să nu cunoască pe 
Dumnezeu, care a făcut toate pentru om şi i-a dăruit lui mintea şi cuvântul prin 
care zburând sus, omul se împreună cu Dumnezeu, înțelegând şi prea mărind pe 
Dumnezeu. 


98. Sufletul este în trup, iar în suflet este mintea şi în minte cuvântul. Prin ele 
Dumnezeu fiind înţeles şi prea mărit face sufletul nemuritor, dându-i nestrică- 
ciunea şi fericirea veşnică. Căci Dumnezeu le-a dăruit tuturor făpturilor exis-tența 
numai pentru bunătatea Sa. 

99. Dumnezeu făcând pe om cu voie liberă, ca un prea bogat şi bun, i-a dat şi 
puterea să placă lui Dumnezeu dacă vrea. lar lui Dumnezeu îi place să nu fie păcat 
în om. Dacă între oameni sunt lăudate faptele bune şi virtuțile sufletului cuvios şi 
iubitor de Dumnezeu şi sunt dispreţuite faptele ruşinoase şi rele, cu cât mai mult nu 
va fi aşa la Dumnezeu, Cel ce vrea mântuirea omului ? 


100. Pe cele bune le primeşte omul de la Dumnezeu. Căci pentru aceasta a şi fost 
zidit de Dumnezeu. lar pe cele rele şi-le trage sie-şi de la sine şi de la păcatul, pofta 
Şi nesimţirea sa. 

101. Sufletul nesocotit, măcar că e nemuritor şi stăpân peste trup, slujeşte trupului 
prin plăceri, pentru că nu a înţeles că desfătarea trupului este vătămare sufletului. 
Fiind nesimţitor şi nebun, se grijeşte de desfătarea trupului. 


102. Dumnezeu este bun, omul e rău. Nimic rău nu este în Cer, nimic bun pe 
pământ. lar omul cu judecată alege ce este mai bun şi cunoaşte pe Dumnezeul 
tuturor. Lui îi mulţumeşte şi pe EI îl laudă. EI urăşte trupul încă înainte de moarte 
şi nu lasă să se împlinească simţirile cele rele, ştiind că ele lucrează pierzarea sa. 


103. Bărbatul viclean iubeşte lăcomia şi nesocoteşte dreptatea. EI nu ia seamă la 
nestatornicia, la amăgirea şi la vremelnicia vieţii acesteia, nici nu se gândeşte la 
moarte, că nu primeşte daruri şi că nu se poate ocoli. lar dacă e bătrân neruşinat şi 
fără minte, ca şi un putregai, nu mai foloseşte la nimic. 


104. Numai dacă am fost încercaţi de supărări, simţim plăcerile şi bucuria. Căci 
nu bea cu plăcere cel ce n-a însetat şi nu mănâncă cu plăcere cel ce n-a flă-mânzit; 
de asemenea nu doarme cu plăcere cel ce n-a priveghiat îndelung şi nu simte 
bucuria cel ce mai întâi nu s-a întristat. Tot aşa nu ne vom bucura de bunurile 
veşnice, dacă nu vom dispreţui pe cele vremelnice. 


105. Cuvântul este sluga minţii. Căci ce voieşte mintea, aceea tâlcuieşte cu-vântul. 


106. Mintea vede toate, chiar şi cele din Ceruri. Şi nimic nu o întunecă fără numai 
păcatul. Prin urmare celui curat nimic nu-i este neînțeles, iar cuvântului său nimic 
nu-i este cu neputinţă de exprimat. 


107. Prin trup omul este muritor. Dar prin minte şi cuvânt, nemuritor. Tăcând 
înţelegi şi după ce ai înţeles grăieşti. Căci în tăcere naşte mintea cuvântul. Şi 
rostind cuvânt de mulțumită lui Dumnezeu, îţi lucrezi mântuirea. 

108. Cel ce vorbeşte fără socoteală, nu are minte, căci grăieşte fără să înţeleagă 
nimic. Cercetează dar ce-ţi este de folos să faci pentru mântuirea sufletului. 


109. Cuvântul care are înţeles şi este folositor sufletului, este dar al lui Dumne-zeu. 
lar vorba cea deşartă, care caută să măsoare cerul şi pământul, mărimea soarelui şi 
depărtarea stelelor, este o născocire a omului care se osteneşte în deşert. Căci 
căutând cele ce nu folosesc nimic, osteneşte în zadar, ca şi cum ar vrea să scoată 
apă cu ciurul. Deoarece este cu neputinţă oamenilor a afla acestea. 


110. Nimeni nu vede cerul, nici nu poate să înţeleagă cele dintr-însul, fără numai 
omul care se îngrijeşte de viaţa virtuoasă şi înţelege şi prea măreşte pe cel ce l-a 
făcut pe el spre mântuirea şi viaţa omului. Căci bărbatul iubitor de Dumnezeu ştie 
sigur că nimica nu este fără Dumnezeu şi că el este pretutindeni şi întru toate, ca 
Unul ce este nemărginit. 


111. Precum iese omul din pântecele maicii sale, aşa şi sufletul, gol iese din trup: 
unul curat şi luminos, altul având petele greşelilor, iarăşi altul, negru de mulțimea 
păcatelor. De aceea sufletul rațional şi iubitor de Dumnezeu, edu-cându-şi aminte 
şi gândindu-se la relele de după moarte vieţuieşte cu evlavie ca să nu fie osândit 
pentru acelea. lar cei ce nu cred, fiind nepricepuţi cu mintea, nu se poartă cu 
evlavie şi păcătuiesc, nesocotind cele de dincolo. 


112. Precum după ce ai ieşit din pântece, nu-ţi mai aduci aminte de cele de acolo, 
tot aşa nici după ieşirea din trup, nu-ţi mai aduci aminte de cele din trup. 


113. Precum după ce ai ieşit din pântece te-ai făcut mai mare la trup, aşa şi după ce 
vei ieşi curat şi fără prihană din trup, vei fi mai mare şi cu totut nestricăcios, 
petrecând în ceruri. 


114. Precum trupul, după ce s-a desăvârşit în pântece trebuie să se nască, aşa şi 
sufletul după ce şi-a plinit în trup, măsura hotărâtă lui de Dumnezeu, trebuie să iasă 
din trup. 


115. După cum vei sluji sufletul până ce este în trup, aşa şi el te va sluji pe tine 
după ce vei ieşi din trup. Căci cel ce şi-a slujit aici, trupul bine şi cu desfătări, s-a 
slujit pe sine rău pentru după moarte. Fiindcă şi-a osândit sufletul ca un lipsit de 
minte. 


116. Precum trupul ieşind din pântecele maicii, nu poate să se hrănească, fiind încă 
nedesăvârşit, tot astfel şi sufletul când iese din trup, dacă nu şi-a agonisit prin 

bunăvieţuire cunoştinţa de Dumnezeu, nu poate să se mântuiască, sau să se unească 
cu Dumnezeu. 


117. Trupul unit cu sufletul iese din întunerecul pântecelui la lumină, iar sufletul 
unindu-se cu trupul e legat de întunericul trupului. De aceea trebuie să urâm trupul 
şi să-l strunim ca pe un duşman care poartă război împotriva sufletului. Căci 
mulțimea mâncărilor şi gustul lor plăcut deşteaptă patimile păcatului. lar înfrânarea 
pântecelui smereşte patimile şi mântuieşte sufletul. 


118. Trupul vede prin ochi; iar sufletul prin minte. Şi precum trupul fără ochi e orb 
şi nu vede soarele, care luminează tot pământul şi marea, nici nu se poate bucura 
de lumină, aşa şi sufletul, dacă nu are minte bună şi vieţuire cuvioasă, este orb şi 
nu înţelege pe Dumnezeu, Făcătorul şi binefăcătorul tuturor, şi nu-L prea măreşte, 
nici nu va putea să se bucure de nestricăciunea Lui şi de bunurile veşnice. 


119. Necunoştinţa lui Dumnezeu este o nesimţire şi nebunie a sufletului. Căci răul 
se naşte din neştiință, iar binele, care mântuiește sufletul, din cunoştinţa lui 
Dumnezeu. Prin urmare dacă te vei sârgui să nu faci voile tale, petrecând în trezvie 
şi cunoscând pe Dumnezeu, mintea ta va fi cu grijă la virtuţi. Dacă însă te vei sili 
să faci voile tale pentru plăcere, ameţit de necunoştinţa de Dumnezeu, te vei pierde 
ca dobitoacele, necugetând la relele ce ţi se vor întâmpla după moarte. 


120. Cele ce se întâmplă după rânduiala neclintită dumnezeiască, cum e răsă-ritul 
şi apusul soarelui în fiecare zi, sau rodirea pământului, fac parte din Providenţă. lar 
cele ce se fac la poruncă de către om, se numesc lege. Dar toate s-au făcut pentru 
om. 


121. Câte le face Dumnezeu ca un bun, pentru om le face; iar câte le face omul, 
sie-şi le face, fie bune, fie rele. Şi ca să nu te ispitească fericirea celor răi, să şti că 
precum cetăţile nutresc pe călăii obşteşti nu ca să le laude reaua lor faptă, ci ca prin 
ei să pedepsească pe cei nevrednici, în acelaşi chip şi Dumnezeu îngăduie ca cei răi 
să stăpânească peste cele lumești, pentru ca printr-înşii să se pedepsească cei 
neevlavioşi. La urmă şi pe stăpânitori îi dă judecății, ca pe unii ce nu au slujit lui 
Dumnezeu, ci prin răutatea lor eu pricinuit necazuri grele oamenilor. 


122. Dacă închinătorii la idoli ar cunoaşte şi ar vedea cu inima la cine se închină, 
nicidecum n-ar rătăci de la buna cinstire, ci, privind rânduiala şi purtarea de grijă a 
celor ce au fost făcute şi se fac de Dumnezeu, ar cunoaşte pe Cel ce le-a făcut pe 
ele pentru om. 

123. Omul cel rău şi nedrept poate să ucidă, dar Dumnezeu nici celor nevre-dnici 
nu încetează a le dărui viaţă. Căci fund bun şi îmbelşugat prin fire a voit să fie 
lumea şi s-a făcut. Şi toate se fac pentru om şi pentru mântuirea lui. 


124.Om este cel ce a înţeles ce este trupul: că este stricăcios şi vremelnic. Căci 
unul ca acesta înţelege şi sufletul, că este dumnezeiesc şi fiind nemuritor şi suflare 
a lui Dumnezeu a fost legat de trup spre cercare şi îndumnezeire. lar cine a înţeles 
sufletul, vieţuieşte drept şi plăcut înaintea lui Dumnezeu, nemai supuindu-se 
trupului. Acela vede pe Dumnezeu cu mintea sa şi contemplă bunurile veşnice 
dăruite sufletului de Dumnezeu. 


125. Dumnezeu fiind pururea bun şi darnic a dat omului puterea de-a face binele şi 
răul, după ce i-a dăruit şi cunoştinţă, ca privind lumea şi cele din ea să cunoască pe 
Cel ce a făcut-o. lar cel necuvios poate să vrea şi să nu înţeleagă, căci poate şi să 
nu creadă şi să fie nefericit; ba poate să cugete şi împotriva adevărului. Atât de 
mare putere are omul de-a face binele sau răul. 


126. Este o rânduială a lui Dumnezeu, ca pe măsură ce creşte trupul, sufletul să se 
umple de minte, ca omul să poată alege dintre bine şi rău ceea ce îi place. Dar 
sufletul care nu alege binele, nu are minte. Toate trupurile au suflet, nu însă şi toate 
sufletele, minte. Căci mintea iubitoare de Dumnezeu vine la înţelepţi, cuvioşi, 
drepţi, curaţi, buni, milostivi şi binecinstitori. lar prezenţa minţii se face omului 
ajutor spre Dumnezeu. 


127. Numai un lucru nu este îngăduit omului: acela de-a fi nemuritor cu trupul. 
Să se unească cu Dumnezeu îi este îngăduit, dacă va înţelege că poate. Căci 
voind şi înțelegând, crezând şi iubind, prin buna vieţuire omul ajunge împreună 
vorbitor cu Dumnezeu. 


128. Ochiul priveşte cele văzute, iar mintea înţelege cele nevăzute. Căci mintea 
care iubeşte pe Dumnezeu este făclie care luminează sufletul. Cel ce are minte 
iubitoare de Dumnezeu şi-a luminat inima sa şi vede pe Dumnezeu prin mintea sa. 


129. Nimeni nu e bun, neruşinat fiind; iar cine nu e bun, este desigur rău şi iubi-tor 
de trup. Cea dintâi virtute a omului este dispreţuirea trupului. Căci despărțirea de 
bunăvoie şi nu din lipsă de cele vremelnice, stricăcioase şi pământeşti ne face 
moştenitori ai bunurilor nestricăcioase şi veşnice. 


130. Cel ce are minte se ştie pe sine că este om stricăcios. lar cel ce se ştie pe 
sine, pe toate le ştie că sunt făpturile lui Dumnezeu şi S-au făcut pentru 

mântuirea omului. Căci Stă în puterea omului să înţeleagă toate şi să creadă 
drept. lar asemenea bărbat cunoaşte sigur că cei ce nu pun preț pe cele lumeşti 
au osteneală foarte puţină, iar după moarte, dobândesc de la Dumnezeu odihnă 
veşnică. 


131. Precum trupul fără suflet este mort, aşa şi sufletul fără puterea minţii este 
nelucrător şi nu poate moşteni pe Dumnezeu. 


132. Numai pe om îl ascultă Dumnezeu şi numai omului se arată, fiind iubitor de 
oameni oriunde ar fi. Şi iarăşi, numai omul este închinător vrednic al lui 
Dumnezeu. Pentru om numai se schimbă Dumnezeu la față. 


133. Dumnezeu a făcut omului cerul pe care îl împodobesc stelele, pentru om, 
pământul pe care îl lucrează oamenii pentru ei înşişi. Cei ce nu simt o atât de 
mare purtare de grijă au sufletul lipsit de minte. 


134. Binele e nevăzut, ca cele din cer; răul se vede, ca cele de pe pământ. Binele 
este ceea ce nu are comparaţie; iar omul care are minte îşi alege ceea ce e mai bun, 
căci numai el înţelege pe Dumnezeu şi făpturile Lui. 


135. Mintea se arată în suflet, iar natura în trup. Mintea îndumnezeieşte sufletul, iar 
natura e revărsată în trup. In tot trupul este natură, dar nu în tot sufletul, minte. De 
aceea nu tot sufletul se mântuieşte. 


136. Sufletul se află în lume fiind născut. Mintea este mai presus de lume fiind 
nenăscută. Sufletul care înţelege lumea şi vrea să se mântuiască, în fiecare ceas are 
o lege pe care nu o calcă. El cugetă întru sine că acum e vreme de luptă şi de 
cercetare şi nu aşteaptă să o facă aceasta judecătorul. El ştie că-şi poate pierde 
mântuirea primind cea mai mică plăcere urâtă. 


137. Pe pământ a lăsat Dumnezeu naşterea şi moartea; pe cer se arată purtarea de 
grijă şi rânduiala neclintită. Dar toate s-au făcut pentru om şi pentru mântuirea lui. 
Dumnezeu, cel îmbelşugat în toate bunătăţile, pentru oameni a făcut cerul şi 
pământul şi elementele, făcându-le parte prin acestea de toate bunătăţile. 


138. Cele muritoare se supun celor nemuritoare; iar cele nemuritoare slujesc celor 
muritoare (adică elementele omului), pentru iubirea de oameni şi bunătatea firească 
a lui Dumnezeu care le-a făcut pe ele. 

139. Cel ce e sărac şi nu poate vătăma, nu se socoteşte între cei evlavioşi. Iar cel ce 
poate vătăma cu puterea sa, dar nu întrebuinţează puterea spre rău, ci cruţă pe cei 
mai umiliţi, pentru evlavia sa, întru bună răsplată se va afla şi după moarte. 


140. Dumnezeu, Ziditorul nostru, pentru iubirea de oameni, ne-a lăsat multe căi de 
mântuire, care întorc sufletele şi le suie în Ceruri. Căci sufletele oamenilor primesc 
pentru virtute răsplata, iar pentru greşeli pedepse. 


141. Fiul este întru Tatăl, Duhul întru Fiul, iar Tatăl este întru amândoi. lar prin 
credință omul cunoaşte toate cele nevăzute şi gândite. Credinţa este consimţirea de 
bună voie a sufletului. 


142. Cei ce sunt siliţi de niscai trebuinţe sau împrejurări să treacă înnot râuri foarte 
mari, de vor fi treji la minte, scapă de primejdie chiar de ar fi valuri potrivnice; şi 
de se scufundă puţin, prinzându-se de ceva de la țărm, scapă. Dar cei ce vor fi beţi, 
chiar dacă de zeci de mii de ori vor lupta să ajungă la ţintă, nu vor putea, ci biruiţi 
de vin se vor scufunda în valuri şi îşi vor afla moartea. Tot aşa şi sufletul, căzând în 
învolburarea valurilor vieţii, de nu se va trezi din păcatul materiei ca să se 
cunoască pe sine că e dumnezeiesc şi nemuritor şi că numai pentru scurtă vreme a 
fost legat cu trupul cel muritor şi plin de patimi, va fi atras de plăcerile trupeşti spre 
pierzare; şi dispreţuindu-se pe sine şi îmbătându-se de neştiinţă, se va pierde şi se 
va afla în afară de cei mântuiţi. Căci trupul ne trage adeseori ca un rău spre 
plăcerile necuvenite. 


143. Sufletul raţional stăruind neclintit pe lângă hotărârea cea bună, ţine în frâu 
mânia, pofta şi patimile sale nesocotite, ca pe un cal. Şi biruindu-le, înfrânân- du-le 
şi stăpânindu-le pe acestea se încununează şi se învredniceşte de viaţa din ceruri, 
pe care o primeşte ca pe o răsplătire a biruinţă şi a ostenelilor de la Dumnezeu cel 
ce l-a zidit. 


444. Sufletul cu adevărat rațional văzând fericirea celor răi şi bunăstarea celor 
nevrednici nu se sminteşte, dorindu-și fericirea lor în viaţa aceasta, cum fac 
oamenii nesocotiţi. El cunoaşte lămurit nestatornicia lucrurilor, ascunsurile vieţii 
cu vremelnicia ei şi judecată care nu poate fi miluită. Un suflet ca acela crede că 
Dumnezeu nu-l va trece cu vederea nici despre partea hranei trebuitoare. 


145. Viaţa trupului şi bucuria de multă bogăţie şi putere în viata aceasta, i se face 
sufletului moarte. lar osteneala, răbdarea, lipsa purtată cu mulţumită şi moartea 
trupului, este viaţă şi fericire veşnică a sufletului. 

146. Sufletul raţional nepunând preţ pe zidirea materială şi pe viaţa cea vremelnică, 
îşi alege desfătarea cerească şi viaţa veşnică, pe care le va primi de la Dumnezeu 
prin vieţuire curată. 


147. Cei ce şi-au înnoroiat veştmântul, întină şi haina celor ce se apropie de ei. Aşa 
ŞI cei răi cu voia şi nedrepţi la purtare, petrecând cu cei mai simpli şi vorbind cele 
ce nu se cuvin, le întinează sufletul prin auz. 


148. Începutul păcatului este pofta, prin care se pierde sufletul raţional; iar 
începutul mântuirii şi al Impărăţiei cerurilor este dragostea. 


149. Precum un vas de aramă uitat multă vreme şi neînvrednicit de îngrijirea 
trebuitoare e mâncat de rugină din pricina neîntrebuinţării şi ajunge nefolositor şi 
urât, tot aşa şi sufletul, nelucrând şi negrijindu-se de buna vieţuire şi de întoarcerea 
la Dumnezeu, şi ieşind prin fapte rele de sub acoperământul lui Dumnezeu, e 
mâncat de păcatul crescut din trândăvie în materia trupului şi se va afla fără 
frumuseţe şi netrebnic pentru mântuire. 

150. Dumnezeu este bun, fără patimă şi neschimbăcios. lar dacă cineva găseşte că 
e rațional şi drept ca Dumnezeu să nu se schimbe, dar tocmai de aceea întreabă 
nedumerit cum se bucură de cei buni şi se întoarce de către cei răi, sau se mânie pe 
cei păcătoşi, iar slujit fiind se milostiveşte, să 1 se răspundă că Dumnezeu nici nu se 
bucură, nici nu se mânie, căci bucuria şi întristarea sunt patimi; nici nu primeşte 
daruri, căci atunci s-ar birui de plăcere. Nu e îngăduit să socotim pe Dumnezeu bun 
sau rău, din lucruri omenești. El este numai bun şi numai folositor şi nu vatămă 
niciodată. În felul acesta EI este totdeauna la fel. lar noi rămânând buni. pentru 
asemănare ne unim cu Dumnezeu şi făcându-ne răi, pentru neasemănare ne 
despărțim de Dumnezeu. Trăind întru virtute suntem ai lui Dumnezeu, iar făcându- 
ne răi ne facem nouă vrăjmaş pe Acela ce nu se mânie în deşert. Păcatele noastre 
sunt acelea care nu lasă pe Dumnezeu să strălucească în noi, ci ne leagă cu demonii 
ce ne chinuiesc. lar când prin rugăciuni şi faceri de bine, primim dezlegare de 
păcate, prin aceasta nici nu slujim, nici nu schimbăm pe Dumnezeu, ci prin faptele 
şi întoarcerea noastră spre Dumnezeu, vindecând păcatul nostru, ne bucurăm iarăşi 
de bunătatea Sa. încât este totuna a zice că Dumnezeu îşi întoarce faţa de la cei răi, 
sau că soarele se ascunde de către cei lipsiţi de vedere. 


151. Sufletul evlavios cunoaşte pe Dumnezeul tuturor. Căci evlavia nu e altceva 
decât împlinirea voii lui Dumnezeu. lar aceasta este cunoaşterea lui Dumnezeu 
care face pe om să fie fără pizmă, înţelept, blând, îndatoritor şi milostiv după 
putere, necertăreţ şi în toate după plăcerea şi voia lui Dumnezeu. 

152. Cunoştinţa şi frica de Dumnezeu aduc tămăduire de patimile trupului. Căci 
aflându-se în suflet necunoştinţa lui Dumnezeu, patimile rămânând nevindecate fac 
sufletul să putrezească ca printr-un puroi îndelungat. lar pentru aceasta să nu 
învinovăţim pe Dumnezeu, care a dat oamenilor pricepere şi cunoştinţă. 


153. Dumnezeu a umplut pe om de pricepere şi cunoştinţă, voind să curăţească 
patimile şi păcatul cel de bunăvoie şi să strămute ceea ce e muritor la nemurire, 
pentru bunătatea Sa. 


154. Mintea cea din sufletul curat şi iubitor de Dumnezeu, cu adevărat vede pe 
Dumnezeul cel nefăcut, neprivit şi negrăit, pe Cel singur curat celor curați cu 
inima. 


155. Omul care rabdă necazurile cu inimă bună şi cu mulţumită, va lua cununa 
nestricăciunii, virtutea şi mântuirea. lar stăpânirea mâniei, limbii, pântecelui şi 
plăcerilor e de cel mai mare ajutor sufletului. 


156. Aceea ce ţine lumea este pronia lui Dumnezeu; şi nu se află loc lipsit de 
pronie. lar pronia este cuvântul desăvârşit al lui Dumnezeu, care dă chip materiei 
ce vine în lume şi e ziditorul şi meşterul tuturor celor ce se fac. Nici materia nu 
poate fi pusă în rânduială fără puterea cuvântului care deosebeşte lucrurile. lar 
cuvântul este chipul şi mintea, înţelepciunea şi pronia lui Dumne-zeu. 


157. Pofta din amintire este rădăcina patimilor, care sunt rudeniile întunericului. 
lar sufletul zăbovind în amintirea poftei nu se cunoaşte pe sine că este insuflarea 
lui Dumnezeu. Şi aşa e dus spre păcat, nesocotind relele de după moarte, lipsitul de 
minte. 


158. Cea mai mare şi mai fără leac boală a sufletului este necredinţa în Dumnezeu 
şi iubirea de slavă. Căci pofta răului este o lipsă a binelui. lar binele stă în a face cu 
prisosinţă toate cele bune, câte plac Dumnezeului a toate. 


159. Numai omul este în stare să primească pe Dumnezeu, căci numai acestui 
animal îi vorbeşte Dumnezeu noaptea prin visuri, iar ziua prin minte. Şi prin toate 
prevesteşte oamenilor vrednici de EI, bunătăţile viitoare. 


160. Omului credincios şi celui ce vrea să înţeleagă pe Dumnezeu nimica nu-i este 
cu anevoie. lar dacă vrei să-L şi vezi, priveşte podoaba şi pronia tuturor celor ce au 
fost făcute şi a celor ce se fac cu cuvântul Lui. Şi toate sunt pentru om. 

161. Sfânt se numeşte omul curăţit de patimi şi de păcate. De aceea cea mai mare 
izbândă a sufletului, care place lui Dumnezeu, este să nu mai fie păcat în om. 


162. Numele este însemnarea unuia dintre mulţi. De aceea e lucru fără minte a 
socoti că Dumnezeu care e unul singur, mai are alt nume. Căci Dumnezeu aceasta 
înseamnă: Cel fără de început, care a făcut toate pentru om. 


163. Dacă ştii că ai fapte rele întru tine, scoate-le din sufletul tău, în aşteptarea 
celor bune. Căci drept este Dumnezeu şi iubitor de oameni. 


164. Cunoaşte pe Dumnezeu şi e cunoscut de Dumnezeu omul care neîntrerupt se 
nevoieşte să fie nedespărțit de Dumnezeu. lar nedespărțit de Dumnezeu ajunge 
omul care e bun în toate şi care biruie toată plăcerea, nu din pricina lipsei, ci prin 
voinţă şi înfrânare. 


165. Fă bine celui ce le nedreptăţeşte şi-ţi vei face prieten pe Dumnezeu. Nu grăi 
de rău pe vrăjmaşul tău către nimeni. Deprinde-te cu dragostea, cu neprihănirea, cu 
răbdarea, cu înfrânarea şi cu cele asemenea. Căci aceasta este cunoştinţa de 
Dumnezeu: să-l urmezi Lui cu smerită cugetare şi printr-unele ca acestea. lar 
lucrarea aceasta nu este a celor de rând, ci a sufletului care are minte. 


166. Stihul acesta l-am scris pentru cei mai simpli spre dreaptă ştiinţă, pentru că 
unii au avut îndrăzneala să spună cu necredinţă că ierburile şi legumele ar fi 
însufleţite. Le spun acestora: Ierburile au viaţa firii, suflet însă n-au. lar omul se 
numeşte animal raţional pentru că are minte şi este capabil de ştiinţă. Celelalte 
dobitoace pământeşti şi din aer au glas în ele fiindcă au duh (nveoia) şi suflet. Şi 
toate cele care cresc şi scad sunt vieţuitoare, fiindcă viețuiesc şi cresc, dar pentru 
aceea nu au şi Suflet. lar deosebirile vieţuitoarelor sunt patru: Unele sunt 
nemuritoare şi însufleţite ca îngerii, altele au minte, Suflet şi duh, ca oamenii, 
altele au numai duh şi suflet ca dobitoacele, iar altele numai viaţă ca ierburile. 
În ierburi dăinuieşte viaţa fără suflet, fără duh şi fără minte, iar toate celelalte 
fără viaţă nu pot Să fie. Şi tot sufleul omenesc este într-o mişcare necontenită de 
la un loc la altul. 


167. Când primeşti închipuirea vreunei plăceri, păzeşte-te ca să nu fi răpit îndată de 
ea, ci ridicându-te o clipă mai presus de aceasta, adu-ţi aminte de moarte şi 
gândeşte-te că e mai bine să te ştii că ai biruit această amăgire a plăcerii. 


168. După cum de la naştere începe pătimirea, fiindcă ceea ce a venit la viaţă se şi 
strică, aşa de la patimă începe păcatul. Să nu zici, prin urmare, că Dumnezeu n-a 

putut tăia păcatul, căci cei ce zic aşa sunt nesimţitori şi nebuni. Nu era de lipsă să 
taie Dumnezeu materia, pentru că aceste patimi sunt ale materiei. Dar Dumnezeu a 
tăiat păcatul din oameni în chip folositor, dându-le minte, ştiinţă, cunoştinţă şi 
putere de-a deosebi binele. Deci cunoscând că păcatul ne vatămă, putem să fugim 
de el. Dar omul fără minte i se aruncă în braţe şi se laudă cu el şi căzând ca într-o 
mreajă e războit de el după ce e tras înăuntru. Unul ca acesta niciodată nu mai 
poate să-şi ridice capul, să vadă şi să cunoască pe Dumnezeu, Cel ce a făcut toate 
pentru mântuirea şi îndumnezeirea omului. 


169. Cele muritoare sunt nemulţumite de ele înşile, ştiind de mai înainte de moa- 
rtea care vine. Nemurirea îi vine sufletului cuvios din bunătatea lui, iar moartea i se 
trage sufletului ticălos şi fără minte din răutatea lui. 


170. Când te întorci cu mulţumire spre aşternutul tău, aducându-ţi aminte de 
binefacerile şi de marea purtare de grijă a lui Dumnezeu şi umplându-te de în- 
înţelegerea cea bună, te vei veseli şi mai mult, iar somnul trupului tău se va face 
trezvie a sufletului şi închiderea ochilor tăi, vedere adevărată a lui Dumnezeu, 
Atunci tăcerea ta, umplându-se de bunurile primite, va da din tot sufletul şi putârea 
o adânc simțită slavă Dumnezeului a toate. Căci de va lipsi păcatul din om, o 
singură mulţumire cumpăneşte mai mult decât toată jertfa cea de mare preţ înaintea 
lui Dumnezeu, Căruia 1 se cuvine slavă în vecii vecii vecilor. Amin. 


(Extras din Filocalia volum L) 

Părintele Cleopa Ilie - Predică la cuviosul Antonie cel mare 





Fericită este viaţa pustnicilor celor ce se întraripează cu dumnezeiescul dor 
(Antifon) 


Iubiţi credincioşi, marele între sfinţi şi cel dintâi dintre pustnici, cuviosul Antonie 
cel mare era de neam egiptean, născut în anul 251, din părinți creştini. Rămânând 
de tânăr orfan, împreună cu o soră a sa, înțeleptul Antonie nu se îndeletnicea cu 
nimic din cele lumeşti, ci numai cu gândirea celor înalte. Dar, azind odară 
citindu-se la biserică cuvintele: Toate câte ai vinde-le şi le împarte săracilor şi 
vei avea comoară în cer şi vino de-Mi urmează Mie (Luca 18, 22), s-a aprins cu 
dragostea spre Dumnezeu şi întorcându-se acasă şi-a vândut o parte din 
moştenirea sa împărţind-o la săraci, o mică parte a dat-o sorei sale pe care apoi 
a dus-o la o mânăstire de fecioare, iar el, lăsând cele lumeşti, s-a retras într-o 
peşteră, nu departe de satul său, unde se nevoia un bătrân îmbunătăţit. Acolo a 
deprins cuviosul primele nevoinţe pustniceşti, acolo a gustat dulceaţa liniştii, 
acolo a simţit mângâierea rugăciunii, acolo a biruit întâi duhurile răutăţii. 


Dornic de mai aspră nevoinţă, s-a retras apoi mai departe şi s-a sălăşluit într-un 
mormânt idolesc, unde se ostenea şi mai mult cu postul, cu privegherea şi cu 
rugăciunea. Şi nu puţine ispite a răbdat viteazul bărbat de la diavol, în locul acela. 
Năluciri înfricoşate, război trupesc, zgomote de tot felul, iar la urmă a fost cumplit 
bătut de draci şi de durere a căzut ca un mort. 

Dar nu s-a lăsat biruit sfântul, ci mai degrabă Antonie îi biruia pe diavoli cu 
numele lui lisus Hristos, de la care a luat apoi putere asupra duhurilor răutăţii. Și 
voind Să trăiască cu totul străin de oameni, ca să grăiască numai cu Dumnezeu, 
s-a dus în partea cea mai de sus a Nilului şi, zidindu-se într-o mică chilie din 
munte, nu a mai ieşit afară 20 de ani, rugându-se neîncetat lui Dumnezeu şi 
luptându-se ziua şi noaptea cu nevăzuţii diavoli. Acolo a ajuns cuviosul Antonie 
la cea mai înaltă măsură a desăvârşirii, primind 
Deci, fiind scos afară de ucenicii 
săi, a fost îndemnat de ei să le zidească o mânăstire la Faiuma, prin jurul anului 
305, care în scurtă vreme s-a umplut de mulțime de călugări. 





Din vremea aceea, cuviosul nu mai era singurul pustnic, ci S-a făcut dascăl al 
pustiei şi tată al călugărilor care umpleau toată pustia aceea, căutând a urma 
bunului nevoitor. Dar cine va putea spune nevoinţele cele de taină ale marelui 
Antonie? Postul cel din toată viaţa, rugăciunea cea neîncetată, grăirea numai cu 
Dumnezeu, privegherile cele lungi, culcarea pe jos, haina cea de sac? 

Y Căci mâncarea sa era numai şase uncii de pâine (o uncie - 33 de grame) 
muiată în apă şi sare, o dată pe zi, după apusul soarelui, iar de multe ori la 
două şi la patru zile mânca. 

Y Uneori primea şi puţine legume, fără untdelemn. 

Y Aşternutul său era o rogojină pusă pe jos, pe care îşi odihnea truditul său 
trup, doar un ceas, două, până la miezul nopții. 

Y Apoi se scula şi cădea la rugăciune, cu mâinile întinse către cer, până 
dimineaţa, când răsărea soarele. 


Uneori zicea acestea către soare: 


Căci după cuviosul Casian "rugăciunea unui călugăr nu este desăvârşită dacă 
se va vedea pe sine rugându-se." 


Peste zi Cuviosul Antonie împărțea timpul rugăciunii cu lucrul mâinilor, împletind 
rogojini din foi de palmier, aşa cum îl învățase îngerul lui Dumnezeu. Peste trup, 
Cuviosul era îmbrăcat cu un sac aspru, peste care purta un cojoc închis, după 
asemănarea Sfântului loan Botezătorul. 


Vestea isprăvilor şi a vieţii sale îngereşti a cuprins îndată tot Egiptul, a ajuns în 
părțile Palestinei şi ale Asiei, a străbătut Imperiul până la urechile împăratului 
Constantin. De aceea, chiar din îndepărtata Romă, mulţi doreau să-l vadă, să-i 
ceară cuvânt de folos, să se învrednicească de rugăciunea lui şi să-i urmeze vieţii 

sale celei sfinte. Filosofi, bogaţi, ostaşi, pustnici, eretici, păgâni, toți căutau să-l 
vadă pe marele Antonie. Ba şi împăratul a voit să-l cheme odată la Constantinopol. 


Însă el nu s-a dus, la îndemnul ucenicului său care-i zicea: "De vei merge, Antonie 
te vei chema; iar de nu vei merge, Ava Antonie." (Patericul egiptean, Alba Iulia, 
1993, p. 13). 


În puţină vreme, numărul sihaştrilor din jurul Sfântului Antonie s-a înmulţit, 
ajungând la peste 10.000. Ei îşi zideau mânăstiri în toate părțile de sus ale Nilului, 
unde nu erau locuinţe omeneşti şi se sileau după a lor putere să urmeze vieţii 
Sfântului Antonie. Cele mai multe aşezări călugăreşti erau în pustia schetică, sau 
Schiteia, în părțile localităţilor Memfis, Babilon şi Afrodita. Unii dintre ei trăiau la 
un loc, formând comunităţi, alţii trăiau în peşteri izolate, câte doi-trei, iar alţii se 
retrăgeau în pustia cea mai aspră, ducând viaţă ascetică. 


Iată cum descrie marele Atanasie petrecerea lor: "Există mânăstiri care Sunt, ca 
şi atâtea alte biserici, pline de oameni care cântă psalmi, se roagă, citesc, 
postesc, priveghează, care pun toată nădejdea lor în cele viitoare, uniţi prin 
legătura dragostei şi care lucrează mai mult pentru întreţinerea săracilor decât a 
lor. Este o ţară întreagă despărțită de lume şi ai cărei locuitori n-au altă grijă 
decât să se deprindă în dreptate şi evlavie”. (Dicţionar aghiografic, 1898, p.87- 
88). 


Fiecare comunitate avea în mijlocul ei o biserică, unde se adunau în sărbători sau, 
de obicei, sâmbăta şi duminică, toți anahoreţii, pustnicii şi sihaştrii, de ascultau 
Sfânta Liturghie şi primeau Preacuratele Taine. Peste săptămână, se nevoiau în 
chiliile lor, în aceeaşi aspră nevoinţă. Existenţa şi-o câştigau făcând coşuri de 
nuiele şi rogojini, pe care apoi le vindeau în cetăţi, şi-şi cumpărau pâine. Puținele 
legume le cultivau în jurul chiliilor lor, pe care le mâncau nefierte. 


Preoţii bisericilor erau şi superiorii comunităţilor, dar adevăratul lor povăţuitor era, 
desigur, Cuviosul Antonie, care adesea se cobora din munte unde îşi avea chilia şi 
cerceta pe fraţi, le dădea sfaturi folositoare, apoi iarăşi se ducea la chilia sa. 


lată câteva din sfaturile pe care cuviosul le dădea ucenicilor săi: 
— "Precum peştii zăbovind la uscat, mor, aşa şi călugării, zăbovind afară de 
chilie sau petrecând cu mirenii..." Şi iarăşi: 
— "De la aproapele este viaţa şi moartea noastră. Că de dobândeşti pe fratele, 
pe Dumnezeu dobândeşti; iar de vom sminti pe fratele, lui Hristos greşim. 


Ar Dr De De Dr de De Dr Dr De De e Dr Dr Dr Dr de De e de dr fr A A 


Xp XP XP XP 3 Ie A e e 30 IE 3 2 2 E E E 30 30 30 3 De DP E IE IE E E XX 


De De de De Dr de De De De De De dr Dr de De De de De Dr Dr De de de dr dr d 


Xp XP XP XP 3 IE E 2 E 30 E 3 2 2 2 2 E 30 E IE IE 2 E DP XX 


Nimeni neispitit, nu va putea să intre întru împărăţia cerurilor..." Altădată 
zicea: 

— "Am văzut toate cursele vrăjmaşului întinse pe pământ şi suspinând am Zis: 
oare cine poate să le treacă pe acestea? Şi am auzit un glas, zicându-mi: 
Smerenia”. 

— Mai zice iarăşi: "Eu nu mă mai tem de Dumnezeu, ci îl iubesc pe El. Că 
dragostea scoate afară frica..." 


Urând slava deşartă şi dorind să grăiască mereu numai cu Dumnezeu, cuviosul 
Antonie s-a retras în adâncul pustiului, cu doi ucenici ai săi, într-un munte spre 
Marea Roşie, unde şi-a zidit o mică chilie şi acolo se nevoia, rugându-se lui 
Dumnezeu ziua şi noaptea. Din vremea aceea, muntele acela se chemă "Muntele 
cuviosului Antonie”. În zadar îl căutau ucenicii săi şi-l rugau să se întoarcă iarăși la 
mânăstirile lor, el nu mai voia, ci numai din vreme în vreme trecea pe la toate 
mânăstirile aşa numite "cele de afară", întărind pe fraţi şi mângâindu-i. lar când nu 
putea veni pentru lungimea căii şi arşiţa soarelui, obişnuia să le trimită epistole 
pline de multă înțelepciune. 


O parte din ucenicii săi, dornici să fie mai aproape de dascălul lor, au întemeiat o 
altă mânăstire mai sus, pe apa Nilului, unde se nevoiau mulţi călugări, ca la 5000, 
printre care era şi cuviosul Macarie. Aici venea mai des marele Antonie şi petrecea 
cu fraţii. Ba, din râvna sa cea mare pentru dreapta credinţă, s-a dus cuviosul şi în 
Alexandria de două ori, mărturisind credința cea adevărată înaintea arienilor, a 
ereticilor şi-a închinătorilor la idoli. Şi nu puţini, văzând chipul său cel îngeresc şi 
minunile ce le făcea cu cei bolnavi, lepădau credinţa cea rea şi se făceau creştini 
dreptmăritori. 


Marele Antonie a văzut cu ochi 
ultimile veacuri. 


rooroceşti şi decăderea vieţii monahale din 





Simţind că i se apropie sfârşitul, cuviosul Antonie a mai cercetat pentru ultima oară 
mânăstirile întemeiate de el, ucenicilor dându-le multe sfaturi cu lacrimi şi 
sărutarea cea mai de pe urmă. Apoi, suindu-se iar la chilia sa cu cei doi ucenici, 
Macarie şi Plutin, s-a îmbolnăvit de moarte. După ce a poruncit ucenicilor să-i 
îngroape trupul în loc de taină, ca să nu-l afle mulțimea ucenicilor, a adăugat şi 
aceste ultime cuvinte: 

nestricăcios, din mâna lui lisus Hristos. Împărţiţi hainele mele, daţi episcopului 
Atanasie cojocul cu mantaua pe care mă culcam; daţi episcopului Serapion altă 
piele de oaie şi voi luaţi sacul. Rămâneţi sănătoşi, copiii mei! Antonie se duce, 
nu mai este cu voi!" 


Sărutându-şi ucenicii, bărbatul doririlor dumnezeieşti şi părintele părinţilor a 
adormit în Domnul la 17 ianuarie, în anul 356, fiind în vârstă de 105 ani. 


Iubiţi credincioşi, până aici v-am spus pe scurt viața Sfântului Antonie cel mare. 
Acum să vă spun câteva din cele mai alese fapte şi cuvinte de folos ale acestui 
minunat părinte al monahismului creştin din toată lumea, spre zidirea noastră 
duhovnicească. 


Odată i-au cerut ucenicii lui cuvânt de învăţătură, iar cuviosul Antonie le-a spus: 
"Părinţii cei de demult, când mergeau în pustie, întâi se vindecau pe sine şi, 
făcându-se doctori aleşi, vindecau pe alţii. lar noi, ieşind din lume, mai înainte 
de a ne vindeca pe noi, începem a vindeca pe alţii şi, întorcându-se boala asupra 
noastră, se fac cele din urmă mai mari decât cele dintâi şi auzim pe Domnul, 
zicând: Doctore, vindecă-te mai întâi pe tine însuţi. (Luca 4, 23). 

Altă dată l-a întrebat un ucenic: "Ce trebuie să împlinesc pentru a plăcea lui 
Dumnezeu?" Iar cuviosul i-a răspuns: "'Păzeşte cele ce-ţi poruncesc: Oriunde vei 
merge, să ai înaintea ta neîncetat pe Dumnezeu; orice vei face, să ai mărturie 
din Sfintele Scripturi şi ori în ce loc vei şedea, să nu te muţi degrabă de acolo. 
Păzeşte aceste trei porunci şi te vei mântui”. 


3 5 2 


Către cuviosul Pimen a zis odată Sfântul Antonie: "Aceasta este lucrarea cea 
mare a creştinului, ca greşeala să o ia asupra lui în faţa lui Dumnezeu şi să 
aştepte ispitele până la răsuflarea cea mai de pe urmă”. 


In altă zi a spus: "Nimeni dintre creştini nu va putea Să intre în Împărăţia 
cerurilor fără de ispite”. 


Altui bătrân din muntele Nitriei i-a dat acest frumos cuvânt de mântuire: Să nu te 
nădăjduieşti în dreptatea ta, nici să te mustre conştiinţa vreodată pentru faptele 
făcute; apoi stăpâneşte-ți limba şi pântecele”. 

Vedeţi, fraţilor, cât de mare preţ pune Sfântul Antonie pe smerenie? Adică să ne 
vedem numai păcatele noastre, să nu osândim pe nimeni, Să nu fugim de ispite şi 
necazuri în viaţă, că fără ele nu ne putem mântui. Să cerem Sfaturi de la părinţii 
noştri sufleteşti, să ne înfrânăm limba de clevetiri şi de multă vorbire, precum şi 
pântecele de lăcomii şi beţii. 


Să vă amintim şi alte cuvinte de folos de la Sfântul Antonie. 


Odată l-a întrebat cineva: "Care este cea mai mare faptă bună?" lar cuviosul a 
răspuns: 





Aici Sfântul Antonie ne cere să facem toate cu dreaptă rațiune, cu măsură, după 
sfatul duhovnicului şi după putere. 

Pentru iubirea de aproapele spunea cuviosul acest mare cuvânt: 





Vedeţi ce mare putere are iubirea aproapelui? Dacă miluim, ajutăm şi Sfătuim pe 
cei din jurul nostru, indiferent dacă ei ne iubesc sau nu, dobândim pe 
Dumnezeu, adică mântuirea. lar dacă Smintim pe oameni, nu miluim pe săraci, 
osândim, pârâm şi nu-i îndemnăm la rugăciune şi la fapte bune, vom da seamă 
de sufletele lor şi ne pierdem mântuirea. 


SR 5 e 


Pe călugări îi îndemna Sfântul Antonie să nu meargă prin lume afară de mare 
nevoie, zicând: 

Unui călugăr tânăr şi nevoitor, care nu putea răbda ocara şi necinstea, i-a zis 
cuviosul: 

Un frate i-a zis Sfântului Antonie: "Roagă-te pentru mine, părinte". lar cuviosul i-a 
răspuns: 







Adică, nu-i deajuns să dăm 
slujbe ca să se roage alţii pentru noi, ci trebuie ca şi noi să ne ostenim împreună 
cu cei ce se roagă pentru noi, adică: să postim, să ne rugăm, Să trăim în dragoste 
şi să mergem la biserică dacă vrem să ne mântuim. 

Spunea cuviosul Antonie ucenicilor săi că 





că ştie slăbiciunea noastră că nu 
putem răbda. Altădată spunea şi acest cuvânt profetic pentru vremurile cele de pe 
urmă: 





e e e 
Odată s-a rugat lui Dumnezeu un sihastru sfânt ca să vadă ceata cuvioşilor 
părinţi şi, după multă Stăruinţă, i-a văzut, dar lipsea Sfântul Antonie. Atunci a 
întrebat sihastrul: "Unde este părintele Antonie?” 

Ajungând la măsura desăvârşirii, spunea Sfântul Antonie: 
Acelaşi lucru ne 
învaţă şi ceilalți Părinţi care zic: "Frica de Dumnezeu este începutul 
înțelepciunii, iar dragostea de Dumnezeu este sfârşitul înţelepciunii”. 


SR 5 e 


Spunea marele părinte Antonie că s-a rugat multă vreme lui Dumnezeu ca să-i 
descopere locul drepţilor şi al păcătoşilor. Într-o noapte, pe când se ruga, a auzit 
un glas de sus, zicându-i: "Antonie, scoală şi vino!” "Și ştiind eu pe cine se cade 
Să ascult, am ieşit şi, uitându-mă am văzut pe un oarecare uriaş, lung, negru şi 
urât şi înfricoşat care ajungea până la nori, având mâinile întinse în văzduh, sub 

care era un lac asemenea unei mări. Şi am văzut Suflete zburând ca nişte păsări 
şi câte treceau de mâinile acelui uriaş se mântuiau; iar câte erau lovite de 
mâinile lui, se opreau şi cădeau în lacul cel de foc. Pentru cei ce zburau, 
scrâşnea cu dinţii săi, iar pentru cei ce cădeau jos, se bucura. Și a fost glas către 
mine, zicându-mi: "Înţelege ceea ce vezi. Aceştia care zboară în sus, sunt 
sufletele drepţilor care nu s-au supus acestui uriaş şi merg în rai. lar acest uriaş 
este vrăjmaşul, care apucând pe cei vinovaţi, îi opreşte şi nu-i lasă să treacă, 
surpându-i în iad, pentru că au urmat voii lui şi au fost stăpâniţi de răutate” 
(Aceste învățături sunt luate din 1993, p. 7-15 şi din Vieţile 
Sfinţilor, Ed. Episcopiei Romanului, luna ianuarie, ed. 1993, p. 275-323). 





Adeseori spunea cuviosul şi aceste sfaturi ucenicilor săi: 





Aşa îşi creştea ucenicii Sfântul Antonie cel mare, rugându-se neîncetat lui 
Dumnezeu pentru ei, hrănindu-i cu învăţăturile sale şi făcându-se în toate exemplu 
vrednic de urmat. Era în toate foarte smerit, blând şi plin de dragoste pentru 
oameni. lar împotriva ereticilor şi a duhurilor rele era aspru şi de temut. 


Iubiţi credincioşi, ucenicii Sfântului Antonie cel mare s-au răspândit din Egipt în 
toate părțile Imperiului Romano-Bizantin de Răsărit şi de Apus, începând din 
secolul al IV-lea. O mare parte dintre ei s-au nevoit pe Valea Nilului şi în Muntele 
Nitriei. Alţii au trecut peste Marea Roşie în Muntele Sinai. Alţii au ajuns în Țara 
Sfântă şi pe Valea Iordanului. lar alţii s-au răspândit în Siria, Asia Mică, Peninsula 
Balcanică, ajungând până în apusul Europei şi Africa de Nord. Din secolul X 
monahismul şi-a creat o nouă patrie în Muntele Athos, cea mai mare vatră 
monahală de astăzi din toată lumea. În secolul XI, odată cu creştinarea ţărilor 
slave, s-a răspândit monahismul până în centrul, estul şi nordul Europei. 


În ţara noastră, primele aşezări monahale au apărut în Dobrogea, la începutul 
secolului IV. Monahismul s-a răspândit din sud spre gurile Dunării, la Niculiţel şi 
Chilia. Apoi au ajuns în Munţii Buzăului, în Banat, la Morisena în secolul X. Iar 
din secolele XI-XIV au apărut mânăstiri noi ca: Hodoş-Bodrog, Râmeţ, Tismana, 
Cozia, Neamţ, Probota şi altele. 


In secolele XV-XVI, monahismul în Ţările Române era în culmea înfloririi, cu sute 
de mânăstiri şi schituri, cu mii de călugări şi sute de cuvioşi sihaştri în păduri şi 
munţi. In secolele XVII-XVIII, monahismul încă era înfloritor în ţara noastră, fiind 

susținut de domni, de boieri şi credincioşi. Ţările Române dădeau mari ajutoare şi 
la celelalte centre monahale ortodoxe din muntele Athos, Balcani, Ierusalim şi 
Siria. Mânăstirile noastre, precum şi evlavia şi daniile româneşti erau renumite în 
tot centrul Europei. 


În secolul al XIX-lea monahismul nostru, ca peste tot, începe să decadă. În secolul 
pe care-l trăim, mânăstirile noastre se reînnoiesc, atât prin lucrările de reparaţii, cât 
şi prin viaţa duhovnicească, dar a slăbit râvna, ascultarea, rugăciunea, dragostea şi 
smerenia care împodobeau sufletele înaintaşilor noştri. 


Am spus, pe scurt, cum a ajuns monahismul în ţara noastră şi cum a dăinuit până 
astăzi, datorită în primul rând evlaviei poporului român ortodox şi ajutorului 
material dat de domni şi de credincioşi. Trebuie să amintim că în mânăstirile 
noastre am avut şi călugări cu viaţă Sfântă cum au fost cuvioşii: 
Y Leontie de la Rădăuți, 
Y Daniil Sihastrul, 
Y Iosif şi Chiriac de la Bisericani, 
Y Chiriac de la Tazlău, 
Sfinţii Partenie şi Rafail de la Agapia, 
Vasile de la Moldovița, 
Ioan de la Rişca, 
Paisie de la Neamţ, 
Nicodim de la Tismana, 
loan de la Prislop, 
Ghelasie de la Râmeţ, 
Sfântul Calinic de la Cernica şi 
ultimul sfânt român, loan lacob de la Iordan (1960). 


IS SS age 


Să dăm slavă lui Dumnezeu că ucenicii lui Hristos, care au îmbrăcat cinul 
monahal, renunțând la cele pământeşti după modelul Sfântului Antonie cel mare, 
au existat în ţara noastră de peste 16 secole şi că se menţin cu aceeaşi râvnă şi 
evlavie până astăzi. La aceste vetre mânăstireşti străbune s-au nevoit multe 
generaţii de călugări şi cuvioşi, rugători smeriţi ai neamului. 


Mânăstirile au apărat credinţa ortodoxă curată în ţara noastră. 
V. În ele s-au rugat înaintaşii şi părinții noştri. 
V În ele ne sunt înmormântați sfinţii, cuvioşii şi marii domni apărători de 
neam şi de credinţă. 
V. În sfintele mânăstiri se săvârşesc zilnic, de multe veacuri, Sfânta Liturghie şi 
cele Şapte Laude. 

V În ele se mângâie bunii noştri creştini şi poposesc numeroşi călători din 
toate colțurile lumii. 
V În ele se slăveşte Dumnezeu şi se laudă sfinţii Lui, mai mult ca oriunde în 
lume. 
Iată pentru ce cinstim sfintele noastre mânăstiri şi de ce aleargă bunii noştri creştini 
să se roage în ele. 

Sfântul Nicolae Velimirovici - Proloagele de la Ohrida - Pomenirea Sfântului 
cuvios Antonie cel mare 





Antonie era egiptean şi s-a născut cam pe la anul 250 d. Hr., în satul Koman de 
lângă Herculea. După moartea nobililor şi bogaților săi părinți el şi-a împărțit 
moştenirea cu sora lui, care era minoră, şi 1-a asigurat traiul împreună cu câteva 
rude. Jumătatea sa de avere Cuviosul Antonie a împărțit-o săracilor iar el însuşi, 
neavând mai mult de douăzeci de ani, s-a dăruit în întregime nevoinţelor ascetice 
pe care le dorea încă din copilărie. 


La început Antonie s-a nevoit în apropierea satului său dar ca să s 


cape de 
supărările oamenilor el s-a retras în pustia de la ţărmul Mării Roşii, 
e e e eee e eee e arat leac fără să 


vadă pe nimeni; acolo a suferit cu răbdare cumplitele ispite ale diavolului. 






Faima lui s-a întins în întreaga lume şi în jurul lui s-a strâns mulțime de ucenici pe 
care i-a îndrumat pe calea mântuirii prin cuvântul şi exemplul vieţii lui. 


De-a lungul celor optzeci şi cinci de ani de nevoinţe ascetice, el s-a dus doar de 
două ori la Alexandria. 


- Prima oară cu gândul să sufere mucenicia pentru Hristos în timpul 
dezlănţuirii persecuțiilor, 

- iar a doua oară la invitația Sfântului Atanasie, ca să respingă acuzaţia 
arienilor cum că şi el, Antonie, ar fi fost arian. 


Antonie a murit la vârsta de una sută şi cinci ani, lăsând în urma lui oştiri întregi de 
monahi şi de următori ai lui. 


Chiar dacă Antonie nu era cărturar în învăţătura lumii, el a fost cu toate acestea 
învățătorul şi dascălul celor mai cărturari oameni ai vremii, printre care s-a 
numărat şi Sfântul Atanasie cel mare. 


Când unii filozofi elini au venit să-l ispitească cu ştiinţa lor literară, Antonie i-a 
ruşinat cu următoarea întrebare: 











Ruşinaţi, filozofii s-au împrăştiat, 
pentru că şi-au dat seama că ei aveau doar unele cunoştinţe despre cunoaştere, pe 
când Antonie avea cunoașterea însăşi. 


4 Acesta a fost un om care a atins desăvârşirea încă din această viaţă, pe cât 
poate atinge omul pe pământ. 

4 Acesta a fost un dascăl al dascălilor şi un învăţător al învăţătorilor, care, 
timp de optzeci şi cinci de ani plini s-a desăvârşit pe sine, şi aşa a putut să 
desăvârşească şi pe alții. 


Plin de ani şi de fapte bune, Sfântul cuvios Antonie cel mare s-a mutat la 
Domnul în anul 335 de la Hristos. 


Cântare de laudă la Sfinţii Antonie cel mare, Teodosie cel mare şi Gheorghie 
noul mucenic 


Deasupra tuturor despărţiturilor, 

Deasupra tuturor stărilor 

Stă Domnul neînfricat, Domnul deasupra oştirilor. 

EI pe bogaţi nu îi dispreţuieşte, nici de săraci nu Se ruşinează. 
De puternici nu Se teme, iar păcătoşilor le strigă: Veniţi! 
Pe sfinţii Săi de pretutindeni îi alege, 

Pe acesta care cerşeşte, şi pe acesta care stăpâneşte, 
Precum grădinarul culege roadele cele dulci 

Fie de pe ramul cel zgrunţuros, 

Fie de pe cel de sus, mlădios şi lucitor. 

În cununi bogate Domnul îi împleteşte pe toţi, 

Când sufletele lor sunt străpunse şi sfinte. 

Antonie cel minunat toată viaţa în postiri a petrecut, 

Teodosie pe Hristos în toată lumea L-a vestit. 

lar Gheorghie din loannina pentru Hristos sângele şi-a vărsat - 
Pe toţi trei Domnul i-a iubit veşnic. 

Domnul nu Se îngreţoşează de ţarinile Sale 

Nici de slăbiciunile zidirii Lui. 

Către toţi El este acelaşi, dar toți către EI, nu. 

Către toţi El este de folos, către toţi milostiv, 

Pururi şi mai presus şi dincolo de orice stare, 

Pururi stă neînfricat Domnul, Domnul deasupra oştirilor. 


Cugetare 


Sfântul Antonie ne povăţuieşte: 

La Bizanţ exista un obicei curios şi plin de învățăminte atunci când avea loc 
încoronarea unui nou împărat în Biserica Sfântă Sofia. Obiceiul era că în timp ce-i 
punea coroana pe cap, Patriarhul îi înmâna împăratului şi o punguţă de mătase 
umplută cu murdăria din vreun mormânt. Asta pentru ca şi împăratul să-şi 
amintească că va muri şi să fie smerit, iar nu trufaş. 


Luare aminte 


Să luăm aminte la prigonirea Mântuitorului Hristos pentru dreptatea Sa: 
- La prigonirea dinspre partea lui Irod pe când era Copil; 
- La prigonirea Lui la vârsta adultă din partea fariseilor şi cărturarilor evrei, 
pentru că era Mesia; 
- La prigonirea Lui ca Dumnezeu din partea contemporanilor noştri, cărturari 
şi întâistătători, atât evrei, cât şi creştini. 


Predică despre cele două feluri de înţelepciune 


Căci înţelepciunea lumii acesteia este nebunie înaintea lui Dumnezeu (| Cor 
3:19). Acest adevăr al Sfintei Scripturi este el singur una dintre cele mai mari 
noutăți pe care Creştinismul o aduce lumii. Căci una este înţelepciunea după 
Dumnezeu şi din Dumnezeu, iar cealaltă este înţelepciunea potrivit lumii şi care 
este din lume. înţelepciunea după Dumnezeu este cea de la Duhul Sfânt. Sfinţii 
Apostoli s-au umplut de această înţelepciune atunci când Duhul Sfânt S-a pogorât 
peste ei. 


lar înţelepciunea cea după lume este de la simţuri şi de la cele materiale, care este 
cu adevărat nebunie înaintea lui Dumnezeu, dacă nu este îndrumată şi corectată de 
insuflarea Duhului Sfânt al lui Dumnezeu. 


> Toată înțelepciunea cea lumească care se călăuzeşte după simţurile 
trupului, fără nici o consideraţie pentru Duhul Sfânt, este nebunie înaintea 
lui Dumnezeu şi înaintea îngerilor Domnului; căci o aşa una nu vede nici 
spiritul şi nici scopul lumii; ci ea vede şi cunoaşte această lume numai ca 
pe un scrum din afară, şi ca pe un scrum dinăuntru; ca pe un gunoi mânat 
de vântul întâmplării când într-o direcţie, când în cealaltă. 

» Toată înțelepciunea omului care se călăuzeşte doar după simţurile şi 
concepțiile şi închipuirile minţii lui este nebunie înaintea lui Dumnezeu şi a 
îngerilor Lui; căci ea nu vede omul ca om, adică ființă spirituală în 
legătură cu Dumnezeu, ci doar ca trup pe dinafară şi ca trup pe dinăuntru; 
ca trup după formă, şi ca trup după natură. II vede tot aşa cum o maimuţă 

priveşte o locomotivă, şi zice: «Aceasta este fier pe dinafară şi fier pe 
dinăuntru; fierul o încălzeşte şi fierul o poartă; fierul îi dă direcţie şi fierul 
0 opreşte». 


Fraţilor, oare cine se va umple de Duhul lui Dumnezeu dacă nu cel care mai întâi 
se goleşte mai întâi de nebunia acestei lumi ? Cu ajutorul lui Dumnezeu, fiecare 
din noi poate aceasta. lar fără ajutorul Lui şi fără Credinţă, ci numai cu eforturile şi 
dorinţele noastre, nimeni nu poate aceasta. Căci Dumnezeu singur este înţelepciune 
şi Sfinţenie. 


ina Ti ce e Ta pere Cad at da i min în tc 

Omilie a mitropolitului de Florina, părintele Augustin Kantiotis - Sfântul 
Antonie cel mare - Intâmplări din viaţa sa 





Astăzi Biserica noastră îl sărbătoreşte pe Antonie cel mare. Vom spune câteva 
învățături din viaţa lui: 


Sfântul Antonie s-a născut în secolul al III - lea d.Hr., în epoca marelui Constantin, 
în Alexandria. Avea părinți evlavioşi, dar şi bogaţi, care murind l-au lăsat 
moştenitor al unei mari averi. N-a vrut însă să înveţe carte. 


Incă de tânăr se ducea la biserică 


Într-o duminică a auzit în Evanghelie că Hristos spune acelui om bogat care căuta 
desăvârşirea: „Dacă voieşti să fii desăvârşit, mergi, vinde ale tale şi dă-le să- 
racilor” (Matei 19, 21), adică să îţi vinzi averile şi să le împarţi nevoiaşilor. Şi noi 
am auzit acest cuvânt de multe ori, dar nu ne impresionează prea mult. EI a auzit 
acest cuvânt pentru prima oară şi nu a fost nevoie să-l mai audă o dată. Imediat a 
spus: „Acest cuvânt se referă la mine”. Şi imediat ce a ieşit din biserică, a luat 
eroica hotărâre şi a mers mai departe: a vândut toate cele moştenite - 300 de ţarini 
alese, a dat banii săracilor, iar după ce s-a îngrijit de mica sa soră orfană, s-a dus şi 
a ieşit din cetate spre pustie. Acolo a trăit mulţi ani, peste 85. Cine poate să 
istorisească aspra sa luptă de acolo împotriva demonilor? 


1. În Alexandria existau înţelepţi, care citeau multe cărți. Aceştia au auzit de faima 
lui şi nu se pricepeau cum un analfabet reuşise să ajungă la astfel de măsuri. S-au 
dus deci şi l-au aflat în pustie. Il întreabă: 

- Noi ne ostenim citind pe Platon, pe Aristotel, pe atâţia înţelepţi. Tu ce cărți 
citeşti? 

- Eu, zice, studiez cărțile pe care voi nu le băgaţi în seamă. 

- Care sunt aceste cărţi? 

- Sunt cărțile lui Dumnezeu care se află înaintea noastră. 

Y Prima carte este soarele care ne luminează ziua, ne încălzeşte, ne dăruieşte 
viață. „Mare eşti, Doamne, şi minunate sunt lucrurile Tale”. „Slavă Tie, 
Celui ce ne-ai arătat lumina...” (şi până astăzi, într-adevăr, ştiinţa nu şi-a 
spus ultimul cuvânt, ci încă studiază soarele). 

Altă carte este luna cu lumina ei smerită din timpul nopții. 

O carte este şi pământul pe care locuim. 

O carte este marea cea mare şi nesfărşită. 

O carte sunt râurile, 

carte sunt plantele şi arborii, 

carte animalele şi păsările, 

carte toate acestea de la cele mai mici până la cele mai mari. 
Carte este natura. 


o n On ne i Aa a ta a 


Acestea sunt, zice, cărţile pe care le citesc şi le studiez. Şi mă minunez şi zic şi eu: 
„Cine este Dumnezeu mare ca Dumnezeul nostru? Tu eşti singurul Dumnezeu 
care faci minuni” (Psalmul 76, 14-15). 


Au rămas uimiţi şi au plecat gânditori. 


2. Faima marelui Antonie a ajuns până la Constantinopol. Constantin cel mare s-a 
minunat de el şi i-a trimis o scrisoare. Când a ajuns scrisoarea în pustie ucenicii îi 
spuneau: 

- Cât de mult îl preţuieşte împăratul pe dascălul nostru! 

Marele Antonie a spus: 

- Vă minunaţi că un împărat pământesc mi-a trimis o scrisoare? Să vă minunaţi că 
Împăratul celor ce împărăţesc şi Domnul celor ce domnesc, înaintea Căruia toţi 
împărații sunt un zero, ne-a trimis scrisoare. ŞI scrisoarea lui este Sfânta Scriptură. 
O citim oare cu un interes asemănător? 


Mi-amintesc că, atunci când ca preot militar mă aflam şi eu într-un post de pază, 
am văzut din spate, fără să mă fi zărit cineva, un soldat care citea ceva şi plângea. 
M-am apropiat de el. Ce citea? Primise o scrisoare de la mama lui. Deci precum 
acesta, dar şi noi toţi, când primim o scrisoare de la o persoană iubită, o citim şi o 
recitim, într-un mod asemănător, zice marele Antonie, trebuie să citim - şi să 
împlinim - Sfânta Scriptură. 

3. Dar Sfântul Antonie, după cum am spus, avea război de la cel viclean. Odată, 
într-un moment de ispită, satana i-a spus: „Antonie, altul ca tine nu există. Eşti cel 
mai sfânt de pe pământ...”. Periculos gândul mândriei. Marele Antonie l-a izgonit. 
Însă a auzit atunci şi un alt glas de la Dumnezeu: 

- Vrei să vezi cine este cel mai sfânt? Mergi Jos în Alexandria (marea cetate în 
bogăţie şi stricăciune), şi acolo îl vei afla. 

Coboară în Alexandria. Şi după ce a trecut de centru şi de părțile mărginaşe ajunge 
la un subsol. 

„Aici” - i-a spus îngerul Domnului - „locuieşte cel mai sfânt om din lume”. Când 
a intrat a văzut un cizmar. 

— Tu ce faci?, îl întreabă. Cum vieţuieşti? 

- Mă trezesc dimineaţa şi îmi fac cruce. Îmi chem femeia şi copiii, facem rugăciune 
şi citim Evanghelia. Apoi vin aici la cizmărie şi muncesc. Din tot ce scot, dau şi la 
unul mai sărac. Plâng pentru păcatele mele şi cer mila lui Dumnezeu. 

- Nu faci nimic altceva? 

- Nimic altceva. 

Şi s-a minunat marele Antonie. 


Poţi să te duci în Sfântul Munte şi să pustniceşti într-o peşteră, şi totuşi să te duci 
în iad. Şi se poate să rămâi în cel mai stricat oraş (cea mai stricată societate) şi să 
trăieşti nu numai cu înţelepciune, ci şi în feciorie. 


Incă ceva: 


4. În vremea marelui Antonie trăia în Alexandria un teolog orb. Se numea Didim şi 
ştia pe dinafară Sfânta Scriptură. Aşadar marele Antonie l-a întâlnit şi îi zice: „Să 
nu te întristezi că nu ai ochi trupeşti. Astfel de ochi au şi muştele, şi ţânţarii, şi 
toate animalele. Tu ai alţi ochi, ochi îngereşti, care Îl văd pe Dumnezeu şi lumina 
Ei. 


„„Fericiţi cei curaţi cu inima, că aceia vor vedea pe Dumnezeu” (Matei 5, 8). 
Astăzi oamenii sunt orbi. În atâtea mii câți văd? 


Unuia din cei care au venit şi l-au cunoscut de aproape, Avva Sisoe i-a spus: Dacă 
aş fi avut un gând de-al lui Antonie, „m-aş fi făcut cu totul foc” (9 Filocalia 1, 
664). Mă minunez, zice, de marele Antonie. Noi nu ne gândim la Dumnezeu, pe 
când el continuu se gândeşte la EI. Dă-mi, zice, Dumnezeul meu, un gând din 
gândurile pe care le-a avut Sfântul Antonie şi mă voi face „cu totul foc”. 

Sfântul Antonie a trăit în epoca ereticilor arieni şi lupta împotriva lor. În principal 
însă lupta împotriva satanei în pustie. Şi iată că a ajuns să treacă de 100 de ani. Ce 
mânca? Era un mare postitor. Mânca foarte puţin şi bea apă din Nil. Hai să vedem 
dacă tu cu biftecurile tale, vei trăi 105 ani, cât a trăit marele Antonie! Astăzi pro- 
gramul oamenilor este: „să mâncăm şi să bem, căci mâine vom muri” (Isaia 22, 13; 
1 Corinteni 15, 32). Este epoca consumismului. Dar postul este medicament al 
longevităţii. Longevitatea depinde deci şi de noi. 


SR 5 e 


Aceste puţine cuvinte am vrut să le spun dragostei voastre. Şi acum noi ce trebuie 
să facem? Sfântul Antonie a auzit o singură dată cuvântul Evangheliei şi l-a 
împlinit. Noi le auzim, le auzim, şi nu credem în cuvintele lui Dumnezeu. 


Cosma Etolianul spune completându-l pe Sfântul Antonie: „Îţi spune IIristos să 
vinzi toate averile tale şi să le dai săracilor, dar tu nu o faci. Ei, atunci fă 


altceva: dă jumătate. Nici asta nu o faci? Atunci dă o zecime. Nimic!” 


Dovadă, când se face colectă: oamenii nu răspund la nevoile altora. Dacă împlinim 
Evanghelia lui Hristos, ajunge; nu avem nevoie de alte „evanghelii”; nici a lui 
Nietzsche, nici a lui Lenin, nici a lui Marx, nici a oricărui altuia. Dacă împlinim 
toți Evanghelia lui Hristos, mici şi mari, săraci şi bogaţi, planeta noastră ar putea să 
hrănească o mulţime de patru ori mai mare. Însă acum oamenii mor de foame jos 
în Somalia şi în alte părți. 


Aşadar, să trăim după Evanghelie după cum ne-a spus marele Antonie. Şi să ne 
rugăm să ne învrednicească să sărbătorim sfânta lui pomenire. Amin. 


(Omilie a mitropolitului de Florina, părintele Augustin Kantiotis, în Sfânta Bise- 
rică a Sfântului Panteleimon din Florina, duminică 17.01.1993.) 

Arhim.loil Konstantaros - Sărbătoarea Sfântului Antonie cel mare 





Binecuvântaţi frați, două mari figuri cinsteşte şi sărbătoreşte Biserica noastră 
duminică. Doi oameni care au trăit diferite moduri de viaţă, însă a căror dragoste 
față de Dumnezeu, pentru că s-au nevoit, le-a dăruit tot ce este mai înalt pentru om. 
Sfinţenia. Primul este Antonie cel mare, iar al doilea Sfântul nou mucenic 
Gheorghe, care a mărturisit în loannina. 


Să vedem pe scurt pe marele ascet al pustiei pentru a primi şi binecuvântarea sa: 


Sfântul Antonie este un mare eremit, ascet şi cuvios, pentru care a fost numit şi 
dascăl al pustiei. De mic copil s-a lhpit de Mântuitorul nostru, Domnul lisus 
Hristos, şi a învistierit în inima lui curată şi nevinovată cuvintele lui Dumnezeu, pe 
care le asculta în biserică. Şi era aşa de îmbunătăţit şi atâta râvnă arăta, încât, chiar 
dacă era analfabet, cunoştea pe de rost întreaga Sfântă Evanghelie şi întreaga 
Sfântă Scriptură. Şi acesta a fost motivul pentru care la vârsta de 20 de ani, adică la 
vârsta la care alții gustă din plăceri şi ca nişte fără de minte îşi satisfac patimile, 
tânărul Antonie s-a lepădat de toate, a împărţit averile sale bogate săracilor şi a luat 
calea pustiei pentru a trăi viaţa cea aspră şi nevoitoare a ascezei. Ce a reuşit? Este 
suficient dacă cineva studiază viaţa şi petrecerea sa pe care ne-a lăsat-o ca pe o 
nepreţuită comoară ucenicul său, Atanasie cel Mare. Şi doar faptul că cel mai eroic 

dintre sfinți şi cel mai sfânt dintre eroi, adică Atanasie, se sprijinea pe marele 
Antonie, deoarece l-a avut drept stareţ, deci doar lucrul acesta ar fi de ajuns pentru 
a dovedi înălțimile cu anevoie de surprins ale virtuţii şi ale sfinţeniei cuviosului. 


Ce ar putea fi semnalat mai întâi şi ce ar putea fi lăsat ca secundar din minunata 
sa viaţă? 


Că s-a luptat corp la corp cu însuşi diavolul şi a scos diavolii din oameni? Că 
arienii (strămoşii milenariştilor sau „martorilor lui Iehova” de astăzi) tremurau 
doar când era de faţă, atunci când rar cobora în zgomotoasa Alexandrie? Sau să 
accentuăm că iubea cu ardoare mucenicia pentru dragostea şi slava lui Hristos? ŞI, 
într-adevăr, a devenit mucenic prin alegerea sa şi prin nevoinţele sale neobosite. 
Întreaga sa viaţă a mucenicit cu mucenicia albă a conştiinţei; de aceea a şi primit 
atâta har încât fii săi duhovniceşti au umplut de sfinţenie şi de nevoinţe pustniceşti 
toate pustiurile. 


Ca urmare este ceva firesc, ca până la sfârşitul istoriei, noi, creştinii ortodocşi cu 
respect, dar şi cu emoție sfântă să invocăm rugăciunile lui şi binecuvântatul cin 
călugăresc şi pustnicesc, cântându-i cu sfânt entuziasm: „Mulţimile călugărilor pe 
tine, îndreptătorul, te cinstim, Antonie, părintele nostru. Căci prin tine pe 
cărarea cea dreaptă cu adevărat a umbla am cunoscut”. 


Fraţii mei, noi toţi conştientizăm că epoca în care trăim este epoca în care, potrivit 
cuvântului Sfântului Antonie, lumea va înnebuni din cauza multelor păcate şi a urii 
diavolului. Dacă va mai fi unul înţelept şi cumpătat, curat şi pur, credincios şi 
mărturisitor, atunci toţi vor spune: „Uitaţi un nebun!”. Un nebun care a rămas 
singur şi nu urmează curentului lumii. Fără îndoială, cu cât va trece timpul, cu atât 
această situaţie se va înrăutăţi. Se va înrăutăţi, dar Dumnezeu va oferi în chip bogat 
aleşilor Săi harul Său pentru a călăuzi sufletele bine intenţionate. Cu siguranţă, toţi 
credincioşii recunoaştem şi mărturisim înălţimea cinului nostru monahal, pentru că, 
potrivit : ...lumina oamenilor este vieţuirea mona- 
hală”. 


Totuşi, pentru ca cineva Să câştige raiul, pe care toți îl dorim, nu înseamnă că în 
mod obligatoriu trebuie să aparțină binecuvântatului cin al monahilor. Aşadar, 
fie cleric, fie monah, fie mirean, important e să fie creştin ortodox viu. 


Dacă credinciosul simte în inima lui flacăra iubirii față de Hristos, dacă se 
nevoieşte în fiecare ceas şi în fiecare clipă ca să devină râvnitor al faptelor bune, 
dacă se întâmplă asta, atunci nu are a se teme de nici o primejdie şi nu are să 

păţească nici un rău din partea apostaziei şi a nebuniei care a cuprins lumea şi 
societatea noastră. 


Credinciosul, nevoitorul credincios, adevăratul fiu al marelui Antonie va rămâne 
statornic şi va propăşi în pocăință şi în virtute. 


Fie ca marele nostru sfânt, dascălul pustiei, marele Antonie să ne dăruiască 
râvna Sa pentru vieţuirea ascetică ortodoxă şi curaj pentru mărturisirea lui 
Hristos. Amin! 

Fericitul Augustin - O convertire la umbra harului Sfântului Antonie cel mare 





Chiar dacă Sfântul Antonie cel mare îşi încheiase călătoria pământească de câteva 
decenii, viaţa sa, scrisă de Sfântul Atanasie cel mare, a rămas un izvor de apă vie, 
prin care cei care însetează după desăvârşirea intru Domnul îşi ostoiesc setea şi îşi 
limpezesc pornirile inimii. 


Viaţa Sfântului Antonie atrăgea pe mulți pe calea către Hristos, astfel încât marele 
pustnic continua să plinească mănăstirile şi pustiurile cu nevoitori, prin exemplul 
trăirii sale. Mare fusese lucrarea sa în timpul vieţuirii pământeşti, dar poate şi mai 
mare a fost influenţa pe care a exercitat-o după trecerea sa la Domnul, prin lucrarea 
ucenicului său, Sfântul Atanasie. 


Să parcurgem împreună povestea convertirii Fericitul Augustin, în care Vita 
Antonii, varianta în limba latină a scrierii Sfântului Atanasie, are un rol hotărâtor. 
Astfel, doi catehumeni din oraşul Mediolanum, în care păstorea pe atunci Sfântul 
Ierarh Ambrozie, şcoliți la universităţile vremii, dar ezitanţi în credinţă, primesc 
prin mijlocirea sfinților Antonie şi Atanasie neliniştea cea bună şi se convertesc 
radical, ajungând în relativ scurtă vreme episcopi. 


“Aşadar, într-una din zile (nu-mi amintesc motivul), zi în care Nebridius nu era de 
față, a venit pe neaşteptate la noi acasă, adică la mine şi la Alypius, un anume 
Ponticianus, un concetăţean de-al nostru, originar din Africa, unul care deţinea un 
post înalt la palat; nu mai ştiu ce anume voia de la noi. Şi ne-am aşezat ca să 
discutăm; şi el, din întâmplare, pe o masă de joc ce se afla în faţa noastră a văzut o 
carte; a luat-o, a deschis-o şi a găsit epistolele Apostolului Pavel, de bună seamă 
într-un mod absolut întâmplător; socotea probabil că era vreuna dintre acele cărți 
referitoare la profesia mea. În momentul acela, surâzând şi privindu-mă, s-a 

minunat plin de bucurie că sub ochii mei găsise cartea aceea şi doar pe aceea. Într- 
adevăr, şi el era creştin şi credincios şi deseori Ţi se închina Ţie, Dumnezeul 
nostru, în Biserica Ta, cu rugăciuni dese şi îndelungate. După ce i-am arătat că de 
fapt citesc cu cea mai mare atenţie acele Scrieri Sfinte, între noi s-a pornit o dis 
cuţie, în cadrul căreia el însuşi a relatat ceva despre un anume Antonius, monah 
egiptean, al cărui nume devenise deosebit de cunoscut robilor Tăi; nouă însă, până 
la ora aceea, ne era complet necunoscut. Când a aflat lucrul acesta, a stăruit mult în 
discuţia aceea cu noi să ni-l facă cunoscut nouă, celor care nu-l ştiam, pe acest 
bărbat atât de însemnat, mirându-se în acelaşi timp de acea ignoranță a noastră. 


Ascultându-l însă, eram şi noi uimiţi de aceste minuni ale Tale atât de aproape de 
noi şi de timpurile noastre, mărturisite cu atâta tărie întru credinţa cea adevărată şi 
în cadrul Bisericii Universale. Ne minunam cu toții, pe de o parte noi, fiindcă ele 
erau atât de mari; pe de altă parte, fiindcă aceste minuni nu ajunseseră la urechile 
noastre. 


După aceea, conversaţia a alunecat la numărul mare de mânăstiri şi la virtuțile 
diferite ale miresmelor Tale, apoi la fecundele ţinuturi ale pustiului, despre care noi 
nu ştiam absolut nimic. Exista şi la Mediolanum o mânăstire, plină de fraţi aleşi, 
situată în afara zidurilor oraşului şi sub oblăduirea lui Ambrozie, dar noi n-o ştiam 
nici măcar pe aceea. EI întindea mult discuţia şi vorbea fără încetare, iar noi tăceam 
cu atenţia încordată. La un moment dat, s-a întâmplat să spună că, nu ştiu când, el 
şi trei prieteni de-ai săi au ieşit să se plimbe, dacă nu mă înşel, înspre Treveri, în 
timp ce împăratul era ocupat după-amiaza cu spectacolul de circ, şi au ajuns în 
grădinile aflate în apropierea zidurilor oraşului, şi, acolo, cum se plimbau ei aşa, 
din întâmplare câte doi, unul cu Ponticianus, şi ceilalți doi, s-ar fi pomenit, tot 
rătăcind aşa, într-o casă în care locuiau nişte robi ai Tăi săraci cu duhul, de felul 
celor cărora le revine Împărăţia Cerurilor, iar acolo au găsit o carte în care se afla 
consemnată viaţa lui Antonius. 


Unul dintre ei a început să citească această carte, apoi să se minuneze şi să se 
înflăcăreze; şi în timp ce citea, să se gândească a-şi însuşi şi el o asemenea viaţă, 
astfel încât, părăsind el slujba acestui veac, să ajungă să-Ți slujească Ție. Fiindcă 
el era unul dintre aceia care sunt numiţi agenţi de afaceri. Atunci, deodată, plin de 
o dragoste sfântă şi de o sacră sfială, dar mâniat pe sine, şi-a aruncat ochii asupra 
prietenului care-l însoțea şi 1-a zis aşa: 


„Spune-mi, te rog, unde vrem de fapt să ajungem prin toate aceste eforturi ale 
noastre? In fond, ce căutăm noi? Pentru cauza cui luptăm? Putem noi oare spera 
ceva mai mult la palat decât să fim amicii împăratului? lar acolo, ce situație nu este 

fragilă şi plină de primejdii? Şi prin câte primejdii mai mărunte nu se ajunge la o 
primejdie încă şi mai mare? Şi asta când va fi? Or, dacă aş vrea să fiu prietenul lui 
Dumnezeu, iată că pot deveni chiar în momentul acesta”. 


A zis această şi, tulburat de durerile facerii noii vieţi, şi-a întors din nou privirile pe 
paginile acelea şi citea şi se schimba înlăuntrul său, adică acolo unde Tu vedeai, şi 
mintea lui se desprindea de lume, aşa cum mai apoi s-a şi văzut. Căci, în timp ce 
citea şi talazurile inimii lui se rostogoleau, deodată a gemut şi a tras parcă o linie în 
viaţa sa şi s-a hotărât să ia partea cea bună, iar prietenul Tău 1-a zis pe loc 
prietenului său: 


„Eu m-am rupt deja de această speranță a noastră şi m-am decis să slujesc lui 
Dumnezeu, şi asta chiar din acest moment, şi din acest loc eu mă îndrept spre El. 
Iar dacă ţie îţi este greu să mă urmezi, fă în aşa fel să nu te împotriveşti “. 


Insă acela a zis că şi el doreşte să fie părtaş la o atât de mare răsplată şi la o aşa de 
importantă luptă. Şi astfel au devenit ai Tăi amândoi şi Ție îţi construiau turn pe 
propria lor cheltuială, pentru a le părăsi pe toate ale lor şi a Te urma pe Tine. 


Atunci Ponticianus şi cel cu care se plimba prin alte părţi ale grădinii căutându-i pe 
ceilalți au ajuns în acelaşi loc şi, găsindu-i, i-au sfătuit să se întoarcă, fiindcă deja 
ziua se înclina spre seară. Dar ei, după ce le-au arătat dorinţa şi planul lor, precum 
şi în ce fel se născuse în inima lor o astfel de hotărâre şi cum se întărise ea mai 
apoi, i-au rugat să nu-i tulbure, dacă cumva ei ar refuza să li se alăture. Aceştia 
însă, neschimbându-se întru nimic în vechile lor practici, s-au deplâns totuşi pe ei 
înşişi, aşa cum relata Ponticianus, şi i-au felicitat cu evlavie şi s-au încredinţat 
rugăciunilor lor şi târându-şi inima pe pământ s-au în dreptat spre palat; iar ceilalți, 
avântându-şi inima în cer, au rămas în acea căsuţă. Şi cum amândoi aveau 
logodnice, acestea Ţi-au închinat şi ele fecioria lor Ție, după ce au aflat toate 
acestea. 


Astfel de lucruri povestea Ponticianus. Tu însă, o, Doamne, în timpul cuvântării 
lui, mă întorceai pe mine la mine însumi, luându-mă de la spatele meu, unde mă 
aşezam ori de câte ori nu voiam să fiu atent la mine şi mă puneai în faţa mea, ca să 
văd cât eram de imoral, cât de strâmb şi de respingător, plin de pete şi de răni; şi eu 
vedeam şi mă îngrozeam şi nu aveam unde să fug de mine însumi. lar dacă 
încercam să-mi întorc privirea de la mine însumi, acela povestea ce povestea şi Tu 
din nou mă împotriveai mie însumi şi mă expuneai privirilor mele, ca să-mi pot 
afla nedreptatea şi s-o urăsc. De bună seamă că eu o cunoşteam, dar mă prefăceam 
că n-o cunosc, o ascundeam şi uitam de ea. 

Intr-adevăr, cu cât îi iubeam mai înflăcărat atunci pe aceia despre care auzeam 
opinii sănătoase, fiindcă ei Ţi se încredinţaseră Ție, pentru ca Tu să-i însănătoşeşti 
pe toţi, cu atât mai amarnic mă puneam pe mine mai prejos decât ei şi mă uram. 


(...) 


Atunci, în acea mare gâlceavă a casei mele interioare, pe care o provocasem 
amarnic sufletului meu, retras în cămara mea, adică în inima mea, tulburat atât la 
minte, cât şi la înfăţişare, m-am năpustit asupra lui Alypius şi am strigat: 


„De ce pătimim? Ce înseamnă, de fapt, ceea ce ai auzit? Se ridică toţi nepricepuţii 
şi iau cerul cu asalt, iar noi, cu învăţăturile noastre lipsite de inimă, iată unde ne 
tăvălim cu trupul şi cu sângele nostru! Oare, doar pentru că ne-au luat-o înainte, ne 
este ruşine să-i urmăm, dar nu ne este ruşine să le luăm exemplul?” 


Am mai spus şi nu ştiu ce alte cuvinte asemenea acestora, şi doar clocotul din mine 
m-a îndepărtat de acela, într-un moment în care el tăcea privindu-mă încremenit. 
Fiindcă cu nu făceam să-i răsune în urechi numai cuvinte obişnuite, ci fruntea, 
genele, ochii, culoarea feţei, felul vocii mele îmi exprimau starea sufletească cu 
mult mai mult decât cuvintele pe care le debitam. 


Era o grădiniţă a locului nostru de popas, de care noi ne foloseam ca de o întreagă 
casă: căci stăpânul casei, gazda noastră, nu locuia acolo. În locul acela mă duse se 
frământarea inimii mele, unde nimeni nu mi-ar fi putut opri cearta aprinsă pe care o 
pornisem cu mine în sumi, o ceartă ce avea să se termine atunci când numai Tu 
ştiai, eu însă nu. Fiindcă eu îmi pierdusem minţile numai cu scopul însănătoşirii şi 
muream cu scopul de a trăi, ştiind bine cât de rău eram şi neştiind cât de bun urma 
să devin puţin câte puţin după aceea. Aşadar, m-am retras în grădină şi Alypius mă 
urma pas cu pas, deoarece nu exista un loc retras al meu, în care el să nu fie de 
față; sau cum ar fi putut el să mă părăsească într-o asemenea stare sufletească? (...) 
Această gâlceavă din inima mea nu era decât în legătură cu mine însumi şi 
împotriva ființei mele înseşi. În schimb, Alypius, strâns lipit de mine, aştepta tăcut 
rezultatul neobişnuitei mele frământări. 


Într-adevăr, când dramatica examinare a adâncurilor fiinţei mele a adunat şi a făcut 
grămadă în faţa inimii mele întreaga mea nefericire, s-a iscat o furtună îngrozitoare 
ce avea să aducă cu sine o uriașă ploaie de lacrimi, şi, pentru ca eu s-o pot vărsa cu 
toate urletele ei, m-am ridicat de lângă Alypius, deoarece singurătatea mi se părea 
mai potrivită pentru dorința mea de a plânge; şi m-am îndepărtat de el la o distanță 
ceva mai mare, astfel încât nici măcar prezenţa lui să nu-mi poată fi împovărătoare. 
Aşa eram eu în acel moment şi el a înţeles asta; căci nu ştiu ce zisesem parcă, ceva 

în care sunetul vocii mele se arăta deja încărcat de plâns, şi în felul acesta mă 
putusem ridica. Deci el a rămas acolo unde şezuserăm amândoi, însă din cale afară 
de nedumerit, în cele din urmă m-am întins sub un smochin, nici eu nu ştiu cum, şi 
am dat frâu liber lacrimilor, şi râurile ochilor mei au izbucnit, jertfă bine primită de 
Tine. Şi, într-adevăr, nu cu aceste vorbe, ci în această ordine de idei Ţi-am spus 
multe: 


„Și Tu, Doamne, până când, ziceam, până când, o, Doamne, Te vei mânia până la 
sfârşit? Să nu pomeneşti fărădelegile noastre cele de demult”. 


Căci înţelegeam bine că sunt acaparat de ele şi aruncam din mine vorbe pline de 
obidă: 


„Cât timp, da, cât timp va mai fi tot mâine şi iarăşi mâine. Pentru ce nu acum? 
Pentru ce nu vine în ceasul acesta sfârşitul ruşinii mele?” 


Ziceam aceste vorbe şi plângeam cu cea mai amară obidă a inimii mele. Şi iată că 
aud o voce din casa vecină, ca un cântec al cuiva, ca de copil sau de copilă, nu-mi 
dau seama, care zicea şi repetă întruna: „ia şi citeşte; ia şi citeşte“. Şi dintr-o dată, 
schimbându-mă la faţă, am început să cuget cu maximă încordare dacă cumva 
Copiii, în vreun gen al lor de joacă, au obiceiul să cânte ceva asemănător; dar nu-mi 
aminteam absolut deloc să fi auzit ceva similar vreodată. Şi, înăbuşindu-mi 
pornirea lacrimilor, m-am ridicat, socotind că Dumnezeirea nu-mi poruncește 
nimic altceva decât să deschid cartea şi să citesc cel dintâi capitol care mi-ar fi 
căzut sub priviri. Căci auzisem despre Antonius că din citirea Evangheliei, care-i 
căzuse din întâmplare sub priviri, fusese înştiinţat, ca şi cum i s-ar fi trasat o anume 
sarcină, ce să citească: 


„Du-te, vinde tot ceea ce ai, dă săracilor şi vei dobândi comoară în ceruri, şi apoi 
vino şi urmează-Mi Mie”; şi după o astfel de prezicere s-a întors la Tine. 


Aşadar, m-am întors repede la locul unde şedea Alypius, căci acolo lăsasem eu 
cartea Apostolului, când mă ridicasem să plec. Am luat-o în mână, am deschis-o şi 
am citit în tăcere capitolul pe care ochii mei s-au aruncat mai întâi: 


Nu în ospeţe şi în beţii, nu în desfrânări şi în fapte de ruşine, nu în ceartă şi în 
pizmă; ci îmbrăcaţi-vă în Domnul lisus Hristos şi grijă faţă de trup să nu o faceţi 
spre pofte. 

ȘI nici n-am voit să citesc mai mult, şi, de fapt, nici nu mai era nevoie. într-adevăr, 
o dată cu sfârşitul acestui pasaj, ca şi când în inima mea s-ar fi revărsat o lumină de 
siguranţă, toate întunecimile îndoielii s-au risipit. 


Atunci, punându-mi între file degetul ori nu ştiu ce alt semn, am închis cartea şi cu 
faţa liniştită i-am povestit lui Alypius. Dar şi el mi-a relatat ce se petrecea în 
sufletul său şi eu nu ştiam. Mi-a cerut să vadă ce anume citisem, iar eu i-am arătat; 
a urmărit cu atenţie pe carte şi mai mult decât citisem eu, care nu bănuiam ce 
anume mai urma. într-adevăr, textul continua aşa: Pe cel care este slab însă, 
primiţi-l în credinţă. El a considerat că pasajul acesta se referă la el şi mi s-a 
destăinuit. Dar prin acest îndemn şi-a îmbărbătat sufletul şi, urmare a unei hotărâri 
şi opinii mai bune, într-un deplin acord cu moravurile sale, din cauza cărora 
odinioară el se distanţase foarte mult de mine în sensul cel mai bun al cuvântului, 
mi s-a alăturat fără nici un fel de întârziere agitată. 


Am mers atunci la mama (Sfânta Monica - n.n.) şi i-am relatat, iar ea s-a bucurat. 
I-am povestit cum s-a întâmplat totul, iar ea nu mai cunoştea măsura în bucuria sa, 
triumfa şi Te binecuvânta pe Tine, Cel care eşti în stare să faci cu mult mai mult 
decât cerem ori pricepem noi; fiindcă ea vedea că acum, în sfârşit, i-a fost dăruit de 
către Tine în privinţa mea cu mult mai mult decât îţi cerea ea de obicei în 
plânsetele şi gemetele ei nefericite. 


Căci Tu mi-ai îndreptat paşii, spre Tine, pentru ca nici soție să nu-mi mai caut şi 
nici după vreo altă speranţă a lumii acesteia să nu mai umblu, stând neclintit întru 
norma credinţei în care mă dezvăluiseşi mamei mele cu atâţia ani mai înainte. Şi ai 
întors plângerea ei întru bucurie, o bucurie cu mult mai îmbelşugată decât dorise, şi 
cu mult mai dragă şi mai curată decât ar fi cerut-o ea de la nepoţii născuţi din 
trupul meu”. 


(Confesiuni, Fer. Augustin, Ed. Humanitas) 

Părintele Sofian Boghiu - Predică la Sfântul Antonie cel mare 





“Fraţi creştini, astăzi l-am sărbătorit pe unul din cei mai mari sfinți ai Bisericii 
creştine: Sfântul Antonie cel mare, unul dintre cei mai mari şi mai vestiți călugări 
din primele veacuri. Şi până la el au existat pustnici, bărbați şi femei care, 
renunțând la bunurile lor şi la bucuriile pământeşti, îşi închinau toată viaţa lor 
numai grijii pentru mântuirea sufletului, dar aproape toţi aceşti vrednici ostenitori 
pentru împărăția lui Dumnezeu nu s-au depărtat prea mult de locul unde se 
născuseră. Sfântul Antonie cel mare este printre cei dintâi care s-au desprins cu 
totul de zarva şi de patimile lumeşti şi s-au retras în adâncul pustiei, pentru ca 
acolo, prin asprimea vieţii, prin meditaţie adâncă şi prin lucrul mâinilor, Să 
trăiască din plin bucuriile întâlnirii cu Dumnezeu încă din această viaţă. 


Cu Sfântul Antonie s-a împlinit încă o dată cuvântul Evangheliei: „Că nu se poate 
ascunde cetatea care stă deasupra muntelui” (Matei 5,14.) Căci, pe cât se afundă 
mai în adâncul pustiei, ascunzându-se de oameni şi pornind în viaţa cea sfântă, cu 
bolnavi de tot felul, dar şi suflete dornice de călăuză sigură spre împărăţia lui 
Dumnezeu. 


Mai ales prin el, dar şi după el, pustiurile sterpe ale Tebaidei Egiptului au început 
să se umple cu schituri şi cu mănăstiri în care mulțimi nenumărate de tineri şi 
vârstnici duceau o viață asemenea îngerilor, sub înrâurirea duhovnicească a 
marelui Antonie. Pe drept cuvânt el a fost numit „Părintele Părinților“. Viaţa lui, 
cuprinsă în 94 de capitole, a fost scrisă de Sfântul Atanasie cel mare, care l-a 
cunoscut îndeaproape. Sfântul Atanasie cel mare, care a fost de faţă la sinodul 1 

ecumenic, la Niceea, şi a fost în delegaţia care a redactat Crezul, a fost mai apoi 
patriarh al Alexandriei şi, din când în când, se retrăgea în pustie şi lua putere de 
la Sfântul Antonie cel mare, mai ales când era foarte prigonit de arieni. Era atât 
de apropiat de Sfântul Antonie, încât îi turna apă când acesta se spăla pe mâini, 
era ucenicul şi prietenul lui. 


Sfântul Antonie cel mare s-a născut în satul Come din sudul Egiptului, lângă 
oraşul Heracleea, [către] anul 251. Pe vremea aceea, creştinismul încă nu era 
eliberat cu totul, ci se afla sub [persecuția] marilor prigonitori Dioclețian şi 
Maximian. 


Părinţii lui, oameni foarte bogaţi, l-au crescut în dragostea de Dumnezeu şi în 
dreapta credinţă, dar au murit amândoi când tânărul Antonie abia împlinise 18 ani. 
A rămas orfan, împreună cu o soră a lui mai mică - doi copii orfani, stăpâni însă 
peste multe avuțţii. 


Mergând foarte des la biserică, tânărul Antonie a auzit într-o zi un cuvânt din 
Evanghelie, acel răspuns dat de lisus tânărului bogat: „Vinde tor ce ai şi împarte 
săracilor, şi vei avea comoară în cer. Apoi vino şi urmează-mi Mie” (Matei 19, 
21. ) Aceste cuvinte l-au încurajat foarte mult; socotind că erau spuse şi pentru el, a 
împărțit la săraci toate ogoarele şi toate averile pe care le moştenise de la părinți. 
Pe sora lui a încredinţat-o unui grup de fecioare care trăiau retrase, ducând o viaţă 
curată şi temătoare de Dumnezeu, iar el a rămas într-un loc singuratic, aproape de 
satul lui, ducând pe cont propriu o viaţă pustnică, mişcându-se în jurul satului lui, 
unde erau, din loc în loc, bătrâni mai în vârstă care trăiau o viaţă foarte aspră şi se 
hrăneau mai mult cu Sfânta Scriptură. 


Nu erau mănăstiri în timpul acela... Tânărul Antonie mergea la aceşti bătrâni 
înţelepţi şi culegea de la ei tot ceea ce simţea că este mai de folos pentru viaţa lui. 
Râvna lui era aşa de mare, încât, ori de câte ori auzea de vreun pustnic, se ducea 
să-l vadă şi să trăiască măcar puţină vreme în preajma lui, ca să culeagă de la el 
merinde pentru suflet, din învăţăturile şi din chipul vieţuirii lui. 

„Era ca o albină înţeleaptă”, spune Sfântul Atanasie despre el (Părintele citează 
şi rezumă „, Viaţa cuviosului părintelui nostru Antonie” de Sfântul Atanasie cel 
mare, în Scrieri, vol.I], Bucureşti 1988 (PSB 16).), care culegea întru sine hrana 
pentru suflet, din florile virtuţilor lor. De la asemenea nevoitori a învăţat el 
postirea cea aspră, privegherea care luminează mintea, îndelunga răbdare, 
credinţa şi dragostea de Dumnezeu şi iubirea de oameni. Era foarte cuminte, 
foarte curat la trup şi la suflet şi ştia foarte multe lucruri, era un fel de 

enciclopedie vie pentru acele timpuri. De aceea era foarte iubit de săteni și de toţi 
cei care-l cunoşteau. Şi el însuşi îi iubea pe toţi. Cei bătrâni îl iubeau ca pe un fiu, 
iar cei tineri ca pe un frate bun al lor. 





Dar tânărul Antonie ştia că lauda îngâmfă, strică şi sărăceşte viaţa duhovnicească. 
De aceea s-a retras mai departe, într-un mormânt părăsit şi a început să trăiască 
acolo, iar unul din prietenii lui îi aducea pâine - la început la câteva luni, apoi la un 
an, apoi la doi ani. Şi el stătea acolo şi se ruga zi şi noapte, sporind în apropierea de 
Dumnezeu. Mânca o dată pe zi, după apusul soarelui, puţină pâine cu sare şi apă. 
Uneori ajuna câte două sau trei zile. Toată noaptea o petrecea în rugăciune, iar 
puţina odihnă pe care şi-o îngăduia era pe o rogojină sau pe pământ gol. Haina lui 
era o pânză de sac şi un cojoc pe deasupra, când îi era frig. Folosea toate 
mijloacele să-şi supună trupul sufletului şi sporea foarte mult, cu adevărat. 
Pentru că cel ce se roagă lui Dumnezeu sporeşte cu adevărat şi dobândeşte nişte 
lumini în mintea lui şi nişte energii deosebite în trupul lui. 


Dar diavolul nu ne suferă când nu vrem să facem voia lui. Când facem voia 
diavolului, putem să jurăm că nu există diavol. Abia când începem să ne rugăm 
începem să simţim şi prezenţa diavolului. 

La douăzeci şi cinci de ani, Sfântul Antonie trăia din mormânt în mormânt. Când îl 
descopereau într-un mormânt, când dădeau oamenii de el, a doua zi nu mai era 
acolo, mutându-se în altă parte, ca să nu fie lăudat pentru această vrednicie 
tinerească a lui. 


Diavolul era şi el foarte prezent acolo. Acest tânăr care îşi obosea trupul cu atâta 
râvnă şi chema numele Domnului în viaţa lui, era foarte vrăjmăşit de diavolul, care 
a început un război crâncen împotriva lui. 


Mai întâi, războiul gândurilor: 


» îi aducea aminte de averile lui, pe care le-a împărțit săracilor, strecurându- 
i părerea de rău că făcuse aşa; 

» îi aducea aminte de sora sa care trăia ca o săracă printre străini, 

» îi arăta starea lui de lipsă şi neputinţă a trupului său, slăbit de post şi 
nevoințe. 

Neputându-l birui cu acestea, 

» îi aducea în minte şi în inimă gânduri întinate şi pofte ruşinoase şi-l tulbura 
cumplit, mai ales că el era foarte tânăr, avea douăzeci şi cinci de ani, era 
deci în floarea vârstei, când omul este plin de vigoare şi de patimi. 


Dar Sfântul Antonie le-a biruit pe toate acestea cu ajutorul lui Dumnezeu, prin 
rugăciuni Stăruitoare, prin osteneală şi prin post, prin lucrul mâinilor lui. 


SR 5 e 


Într-o noapte diavolul a venit la el şi l-a bătut cumplit, în aşa măsură încât zăcea jos 
ca mort, plin de răni. A doua zi, când a venit din sat cel ce-i aducea pâine, l-a găsit 
zăcând ca un mort. L-a luat în spate şi l-a dus la biserica din satul lui şi l-a lăsat 
acolo în biserică, iar el a început să plângă şi să spună prin sat că Antonie e 
aproape mort. Au venit oamenii la el acolo, în biserică, să-l vegheze şi au adormit. 


Dar Sfântul Antonie, chiar şi în această stare de durere cumplită, se ruga - era 
foarte interiorizat. În timp ce toţi ceilalți dormeau, el a deschis ochii şi l-a chemat 
încet pe cel care-i aducea pâinea. I-a făcut semn şi l-a rugat să-l ducă înapoi, în 
mormântul unde-l găsise. Acela l-a luat din nou în spate şi l-a dus în pustie. Sfântul 
Antonie stătea întins pe spate şi rănile îl dureau foarte mult, dar râdea de diavoli şi 
le zicea: 

A urmat o altă năvală cumplită de duhuri necurate care îi apăreau sub forma unor 
chipuri înspăimântătoare - de lei, tauri, şerpi, leoparzi şi alte jivine urâte care se 
repezeau asupra lui şuierând şi urlând şi mugind, dar el, întărit de ajutorul lui 
Dumnezeu, le zicea: 








EI gemea de durerea trupului, dar era foarte treaz cu mintea şi se ruga cât putea. 


şi în aceeaşi clipă toţi 

diavolii s-au făcut nevăzuţi. 


iar Antonie Îl întreabă: 





Sfântul Antonie s-a făcut mai iscusit în lupta cu sine însuşi şi crescând în el 
râvna, S-a retras şi mai în adâncul pustiei, dincolo de Nil, într-o peşteră aflată 

într-o veche cetate părăsită, pe înălțimea unui munte. Aici a trăit aproape 
douăzeci de ani, în cea mai aspră pustnicie. 


Ziua îmbina rugăciunea cu lucrul mâinilor - lucra coşniţe şi rogojini - iar de cu 
seara se odihnea puţin. La miezul nopţii se scula la rugăciune, stând cu mâinile 
ridicate până la răsăritul soarelui. De multe ori îi spunea soarelui: 






Căci rugăciunea era pentru el şi 
lumină şi hrană şi plinătate a bucuriilor. 


Dar şi acolo, în munte, lumea a aflat despre el şi au început să vină la el. Veneau şi 
mulți filozofi să-l întrebe diferite lucruri, dar Antonie nu învățase carte. Pentru că 
în Egiptul acesta fierbinte şi în timpul acesta când păgânismul se întâlnea cu 
creştinismul, stricăciunea tinerilor era foarte mare, şi tânărul Antonie, văzând 
patimile care năvăleau peste tineri, a renunţat să mai înveţe carte. Dar Dumnezeu 1- 
a dat o deosebită înţelepciune, şi era lucru de mirare cât era de pătrunzător şi 
ascuţit la minte. El nu cunoştea decât limba lui de acasă, iar în limba egipteană 
vorbea prin tâlmaci. Când veneau la el filozofii din Egipt, el le spunea un lucru 
foarte simplu 












- adică le recomanda aceste 
nevoinţe pentru Dumnezeu, spunându-le: 


Sfântul Antonie şi Pavel din Theba 

Fiind adânc pătruns de duhul smereniei şi al dragostei de Dumnezeu, dorea să 
rămână cât mai necunoscut de lume şi cât mai aproape de Dumnezeu. Dar vestea 
despre sfinţenia vieţii lui a atras un mare număr de ucenici în preajma lui. La 
început s-a împotrivit să fie conducătorul lor, dar mai târziu a întemeiat două 
mănăstiri mari (Mănăstirea Faium şi Mănăstirea Pispiri) şi mai multe schituri. 
Numărul vieţuitorilor de la aceste mănăstiri depăşea cincisprezece mii, iar mulţi 
dintre ei locuiau în peşterile naturale de unde fuseseră scoase blocurile de piatră 
pentru piramidele Egiptului. 


Sfântul Antonie nu le-a făcut reguli, aşa cum a procedat mai târziu Sfântul 
Pahomie cel mare. Ucenicii lui trăiau direct după exemplul vieţii lui şi după 
poveţele pe care le primeau de la el. EI le însufleţea focul dragostei şi al dorului 
după Împărăţia lui Dumnezeu, învățându-i şi cu vorba, dar mai ales cu chipul 
vieţuirii lui sfinte. Nu înceta a avea grijă de dânşii, chiar şi atunci când era 
departe de ei. 


Pe timpul prigoanelor poruncite de Maximian, creştinii erau chinuiți cumplit, 
sfâşiaţi de fiare, ucişi fără milă. Sfântul Antonie a ieşit din pustie şi a coborât în 
Alexandria să-i întărească pe creştini. Îi încuraja pe cei prigoniţi, dar avea multă 
râvnă în suflet şi dorea să se învrednicească şi el de moarte mucenicească pentru 
Hristos. Voiau să-l aresteze şi pe el, dar Dumnezeu nu a îngăduit acest lucru şi l-a 
cruțat de martiriul sângelui, îndrumându-l iarăşi spre schivnicia lui, ca să fie cât 
mai de folos ucenicilor săi. Căci există, frați creştini, nu numai un martiriu al 
sângelui, ci şi un martiriu al pustniciei, un martiriu al ostenelilor pustniceşti alese 
de bună voie. În ciuda acestor osteneli, Sfântul Antonie era foarte sprinten şi foarte 
viguros. A trăit o sută cinci anl. 


Pe la anul 355, el a fost rugat de Sfântul Atanasie să facă o nouă călătorie în 
Alexandria, să-i întărească pe creştinii ortodocşi, tulburaţi de erezia ariană. El a 
coborât din nou în piața publică din Alexandria şi a vorbit în aşa fel, încât cuvintele 
şi minunile lui au atins la inimă nu numai pe creştini, ci şi pe păgâni, dintre care 
mulți au cerut apoi să fie botezați. 


Acolo s-a întâlnit cu Didim cel orb, acel mare teolog care, deşi orb de la vârsta 
de patru ani, a scris un tratat întreg despre Sfânta Treime. Lui îi spune Sfântul 
Antonie aşa: 

Apoi, întorcându-se iar în pustie la ucenicii săi şi simțind că 1 se apropie sfârşitul, a 
luat deoparte pe doi dintre ei, pe Macarie şi Amatas, poruncindu-le ca după 
moartea lui să-i îngroape deîndată trupul, dar într-un loc în care nimeni să nu mai 
ştie unde se află mormântul. Era acest obicei în Egipt, ca mortul să fie ţinut în 
sicriu, în casă, mumificat. Sfântul Antonie se temea să nu-i fie şi lui îmbălsămat 
trupul, după obiceiul egiptenilor. Tot acum el rânduieşte cui să se împartă hainele 
lui: 






lată ce avere avea el: trei 
obiecte de îmbrăcăminte. Se spune despre el că niciodată nu a fost biruit de dorinţa 
unei hrane mai bune şi niciodată nu şi-a spălat picioarele cu apă. Şi să nu ne mirăm 
de acest lucru, pentru că în Orient este foarte multă căldură, dar este şi un curent de 
aer, care nu lasă murdăria pe trup. Un aer uscat şi plăcut, care te face să nu simţi 
nevoia unei spălări - aşa cum se întâmplă în Europa, sau în alte ţări ale lumii. 


A murit la 105 ani, pe 17 ianuarie 356. A fost înmormântat aşa cum a dorit el. 
Dar peste cinci ani, Sfântul său trup a fost găsit neputrezit şi a fost strămutat cu 
mare cinste în Alexandria, iar apoi, la anul 635, la Constantinopol. Mai apoi, în 
timpul cruciadelor, a fost dus în sudul Franţei, în oraşul Arles, săvârşind 
pretutindeni multe minuni. 


Fraţi creştini, în fericita şi lunga sa viaţă, plină de trudă aspră şi de mare sfinţenie, 
Sfântul Antonie a scris puţin, dar a învăţat mult, nu numai cu cuvântul, cât mai ales 
cu exemplul propriei sale vieţi. Ca scrieri rămase de la el avem: 

+ „Învățăturile despre bună purtare a oamenilor, în 170 de capete”, care se 
găsesc în primul volum din Filocalie; 

+ şapte „Scrisori duhovniceşti”, păstrate în colecţia Migne (,, Învăţături despre 
viața morală a oamenilor şi despre bună purtare, în 170 de capete”, în 
Filocalia sfintelor nevoinţe ale desăvăârşirii, vol.I; J.P.Migne, Patrologiae 
graecae, XL.); 

4 40 de cuvinte şi învățături incluse în Pateric. 


Învățăturile lui sunt practice, scurte şi cu miez, izvorâte din contactul lui direct cu 
realitatea vieţii duhovniceşti. Ele sunt o călăuză plină de lumină şi pentru noi toţi, 
cei de astăzi, călăuză şi îndemn spre Împărăţia Cerurilor. Cu îngăduința 
dumneavoastră, vreau să vă citesc câteva cuvinte din învăţăturile sale, ca să vă 
trezesc dorul de a le căuta şi de a le citi singuri, în casă şi în singurătatea inimii 
dumneavoastră. 

(Patericul egiptean, pentru avva Antonie 27; „Învăţături...” 165, respectiv 20.). 


Fraţi creştini, deşi de atunci, de când a trăit el, sunt aproape 1700 de ani, iată, 
Sfântul Antonie cel mare continuă să fie foarte prezent în viaţa noastră. Dumnezeu 
Însuşi a ajutat şi a lucrat asupra acestei popularităţi a Sfântului Antonie cel mare, 
pentru că, deşi a stat ascuns în peşteri, în morminte, în adâncuri de pustie şi în 
munte, vestea despre el s-a auzit în toată lumea creştină. Acest uriaş al Duhului 
Sfânt, care îi făcea de râs pe diavoli şi diavolii fugeau de el, acest Părinte al 
Părinților şi astăzi face foarte multe minuni, atunci când ne rugăm cu credinţă, cu 
încredere în puterea lui Dumnezeu şi în rugăciunile lui. 

Pe acest puternic al duhului să-l aveţi la inimă şi să vă rugați lui, pentru că el nu 
se află undeva departe, la distanţă de 1700 de ani, ci este foarte aproape de noi; 
el aude ce vorbesc eu acum. Să-l aveţi la inimă şi, de câte ori puteţi, citiţi şi 
Acatistul lui, cu toată atenţia şi cu toată credinţa, pentru că ne poate ajuta cu 
adevărat. Amin. 





Trupul omenesc este tot aşa de valoros ca şi sufletul, fraţi creştini. „Trupul acesta 
este templu al Duhului Sfânt”, spune Sfântul Pavel, „voi nu ştiţi că nu sunteţi ai 
voştri, ci ai lui Dumnezeu?” după 1 Corinteni 6,19. 


Nevoinţele Sfântului Antonie au fost foarte mari. Să nu ne speriem de mărimea lor, 
noi să facem atât cât putem. În orice stare ne-am afla, dacă ne întoarcem din toată 
inima, Dumnezeu ne primeşte şi ne va da plata împreună cu aceştia care au pătimit 
şi au suferit pentru Hristos de la începutul vieții lor. Dar să vă întoarceţi la 
Dumnezeu din adânc, cu toată inima, nu numai cu buzele. Şi către aproapele să vă 
întoarceţi cu toată dragostea, aşa cum vrea Dumnezeu, adică să trăim cu toţii în 
pace şi în bună înţelegere. 


Dumnezeu este mereu viu şi prezent în viaţa lumii, aşa cum era foarte aproape 
de Sfântul Antonie: 


Ceea ce facem noi este văzut de Dumnezeu şi se înregistrează până la ultimul 
cuvânt deşert pe care-l rostim. Aşa spune Mântuitorul: „În ziua aceea, veţi da 
seama pentru tot cuvântul deşert” (Matei 12,36). Este cumplit acest avertisment, 
fraţi creştini!“ 


(în: Părintele Sofian, Editura Bizantină, 2007, Bucureşti) 

Protos. Nicodim Măndiţă - Cum a legat Sfântul Antonie cel mare pe diavol şi 
l-a silit să-i descopere cum luptă pe creştini 





Odinioară, pe când marele Antonie se sihăstrea în pustie, a venit diavolul la miezul 
nopţii, lovind în uşa chiliei, ca să-i deschidă. Marele Antonie, sculându-se şi 
neştiind cine este cel ce bate, a deschis uşa. Atunci, iată, pe negândite, vede un om 
ciudat ce stătea afară. 


Sfântul, văzându-l, îi zise: &Cine eşti tu, care baţi la miezul nopții în uşa mea, şi 


Necuratul drac i-a răspuns: “Eu sunt diavolul.” 


Sfântul I-a întrebat: “Cum ai îndrăznit de ai venit aici, prea înrăutățitule?” 


“Am venit, i-a răspuns diavolul, ca să-ți spun cum se luptă monahii şi ceilalți 
creştini, ocărându-ne în tot ceasul şi cum pe mireni îi întorc lesne la voia mea.” 


Sfântul: “Prea împieliţatule, pentru ce faci aceasta?” 

Dracul: “Aceasta o fac, pentru că eu urăsc pe monahi, fiindcă şi lucifer, stăpânul 
meu (satana), prea mult îi urăşte, fiindcă Dumnezeu vrea ca din aceştia să 
alcătuiască, adică să completeze locurile din care am căzut noi, făcând îngeri în 
locul nostru din preoţii cei buni şi din monahii cei smeriţi. Pentru aceasta, dar, 
avem noi atâta urâciune asupra lor.” 


Cuviosul Antonie leagă pe diavolul 


Evlaviosul Antonie, auzind acestea de la diavol, l-a legat cu puterea lui Dumnezeu, 
zicând: 






Dracul, îngrozindu-se, a zis: “Pentru ce m-ai legat, Antonie? Eu am venit numai ca 
să-ţi spun lauda mea, cum luptăm noi pe monahi şi pe ceilalţi creştini, şi tu m-ai 
legat?” 


Sfântul: “Spune-mi lucrările dracilor, ce fac ei monahilor şi celorlalți creştini.” 


Dracul: “Ascultă, Antonie, noi, mai înainte, eram îngeri însă lucifer, începătorul 
nostru, căzând pentru mândria lui, fiindcă a voit a-şi pune scaunul său mai presus 
decât al lui Dumnezeu, cugetând în sine a se face asemenea lui Dumnezeu: “În cer 
mă voi sui, deasupra stelelor cerului voi pune scaunul meu, şedea-voi pe muntele 
cel înalt, peste munţii cei înalţi, care Sunt spre miazănoapte. Sui-mă-voi 
deasupra norilor, fi-voi asemenea Celui Preaînalt. ” (Îs. 14; 12-14) Îndată ce a 
gândit aceasta, a şi căzut din cer jos, în cele mai dedesubt ale pământului, urmând 
şi noi după dânsul. 


Din această pricină, noi, din îngeri luminaţi, ne-am făcut diavoli întunecaţi, pentru 
care lucru avem multă urâciune asupra preoţilor, a monahilor şi a drept- 
credincioşilor creştini, pe care îi supărăm neîncetat. Să ştii însă că nimic altceva nu 
ne omoară mai mult decât rugăciunea, postul şi smerenia, pe care le au monahii şi 
unii dintre ceilalţi creştini. Pentru aceasta, noi ne silim foarte mult să-i facem ca 
nici să se roage, nici să postească şi nici să se smerească, ci să se lenevească, să nu 
postească şi să se mândrească. 


Aşa, de pildă: să zică unii că sunt frumoşi, fiind urâţi; alţii, că sunt învăţaţi, 
neştiind buchiile... Apoi băgăm multă vrajbă între unii şi alții din ei, ca să se 
sfădească. Pentru aceste pricini, mergem din loc în loc şi pe unii îi facem de se 

leapădă de Hristos, pe alții, să lase viaţa monahicească şi să se facă mireni şi cu 
acest chip îi luăm împreună cu noi în munca cea veşnică. 


Mai ascultă încă: Să ştii iarăşi că nu ne supără atât de mult nici postul şi nici 
rugăciunea, precum ne supără smerenia, pe care o vedem la mulți monahi şi la 
oarecare din mireni, pe care ne silim foarte mult a-i trage la noi, în slujbele noastre. 
Precum viermele care, hrănindu-se din lemn, se sileşte a-l usca pe acesta şi a-l face 
netrebnic de a mai aduce rod, în acest chip ne silim şi noi ca să uscăm inimile lor, 
de a nu mai rodi fapte bune lui Dumnezeu. După aceea, îi aruncăm în munca cea 
veşnică. 


“Diavolul sileşte pe creştini la beţii şi ucideri 


Cuviosul Antonie, auzind acestea, iarăşi l-a întrebat pe diavol: “Dar pe mireni 


Diavolul: “Fiindcă Hristos, prin Adam, a aruncat din cer pe începătorul nostru şi 
pentru aceasta avem mare urâciune asupra lor. Antonie, vezi tu aceste cuțite mari 
pe care le ţin la brâul meu? Toate acestea pentru dânşii le am. Când ei se îmbată de 
vin şi, mai ales, de alte băuturi beţive, eu îi îndemn la bătaie. Atunci ei, din cuvânt 
în cuvânt, se aprind de mânie şi, mai îndemnându-i şi eu, încep a se înjunghia. Dar 
nu numai eu singur fac aceasta, ci şi toţi ceilalți fraţi ai mei.” 


Sfântul: 4Şi unde sunt fraţii tăi?” 


Diavolul: “Sunt duşi la oarecare loc unde se face târg mare (iarmaroc). S-au dus 
acolo, ca să facă tulburări.” 


Sfântul: Și cum se numesc ei?” 


Dracul: “Unul se numeşte deşert, adică dracul slavei deşarte, iar celălalt, mânios, 
adică dracul mâniei, fiindcă învrăjbeşte pe oameni, de se bat, făcând şi alte multe 
răutăţi, adică să meargă oamenii la judecăţi, cheltuindu-şi averile lor, de unde avem 
şi noi multă dobândă, adică: parte. Numai pe aceia îi avem vrăjmaşi care nu vor să 
meargă la judecăţi. Pentru aceea şi noi, pe acei creştini care nu voiesc să facă voile 
noastre, îi supărăm foarte mult, luptându-ne cu ei însă adeseori nu facem nimic. ŞI, 
când mergem la începătorul nostru, ne ceartă foarte mult şi ne ocărăşte, pentru 
aceste nereuşite ale noastre. 


Când sunt pedepsiţi sau cinstiţi diavolii 

Extenuat de ciudă, necaz şi chinuri în nevăzutele legături, diavolul s-a rugat 
Sfântului Antonie, zicând: “Rogu-te, Antonie, lasă-mă să mă duc, fiindcă am şezut 
multă vreme aici şi am întârziat, deci nu mă mai întreba, că am să fiu pedepsit mult 
de stăpânul meu.” 


Sfântul: 





Dracul: “Antonie, pentru ce m-ai legat iarăşi? Nu vezi că eu mă grăbesc să mă duc, 
fiindcă am întârziat prea mult aici? În acest timp, pierdut aici, aş fi întors la voia 
mea pe mulţi oameni. Dacă tu nu mă laşi, când mă voi duce, groaznic mă va certa 
stăpânul meu. Întreabă-mă degrab, fiindcă toţi fraţii mei se duc cu ceva daruri la 
începătorul şi stăpânul nostru şi numai eu n-am cu ce mă arăta, că m-ai făcut lipsit 
de darul meu şi mă vor ocări frații mei, care s-au dus la târg.” 


Sfântul: “Care este sminteala cea mai mare pe care o aduceți voi oamenilor? ” 


Dracul: “Slava deşartă, că într-aceasta cuprinzându-i, ei înnebunesc, până se apucă 
la sfada unul cu altul. Apoi, ajungând şi fratele meu, mâniosul, le dă îndoită mânie 
şi slavă deşartă. Atunci, întunecându-se cu totul, fac toate, orice voim noi, adică: 
bătăi, vărsări de sânge, ba, până şi omoruri. După aceea, mergem la stăpânul nostru 
care, bucurându-se mult de noi, ne învredniceşte de mai mare cinste. ” 


Dracul: “Antonie, noi avem de la Dumnezeu slobozenie să facem oricâte vom vrea, 
precum şi Îngerii ne lasă să facem orice voim. Această slobozenie ni s-a dat de la 
Dumnezeu, pentru ca să se cunoască cei credincioşi din cei necredincioşi, pentru că 
cei ce au credinţă statornică nu fac voile noastre. Mergem încă şi la mesele (nunţi, 
cumetrii, priveghiuri, înmormântări, şezători, serbări, unde se nasc jocuri, deoarece 
nimeni nu ne opreşte, fiindcă acolo sunt teritoriile împărăției noastre — a beznei şi a 
întunericului — şi ne bucurăm şi noi împreună cu dânşii. Ba încă, făcându-i robi ai 
noştri, lasă pe Dumnezeu şi ni se închină nouă. Deşi creştinii de multe ori ne 
ocărăsc pe noi, când încep a bea vin şi joacă, iarăşi fac voile noastre. 


Diavolii întunecă pe creştini în zile de sărbătoare 

Uimit de cele ce auzea descoperindu-i-se, omul lui Dumnezeu i-a zis apăsat: 


Dracul: “Noi niciodată nu ne odihnim, nici nu încetăm în toată vremea tulburările 
şi smintelile; ci totdeauna ne aflăm într-însele, dar, mai ales Duminica şi în alte 
sărbători, multe sminteli aducem şi facem creştinilor: pe unii, îi facem să coase, pe 
alții, să croiască, pe unii, să vândă şi să cumpere, pe alţii, să cânte cântece lumești, 
să joace, pe unii, să râdă şi să bârfească. Pe unele femei, le silim să lucreze, pe 
altele, să târguiască; dar, mai ales, şi pe bărbaţi, şi pe femei, îi facem să doarmă 
mult Duminică şi să nu meargă la Biserică. Le dăm dureri la cap şi la trup, ca să 
aibă pricină să spună că nu pot să meargă la Biserică. larnă, le dăm căldură în 
vremea somnului, iar vara le dăm somn dulce. Astfel, le îngreuiem capul mult, ca 
să nu poată a se deştepta şi a merge la Biserică — şi aşa ei împlinesc voile noastre. 


Pe acei creştini binecredincioşi, care se întorc la cunoştinţă lui Dumnezeu, îi 
părăsim şi fugind de la dânşii, ne ducem la cei ce fac voile noastre şi iubesc mai de 
aproape viaţa aceasta şi banii pentru care lucrează Duminica şi sărbătorile. 


Să mai ştii, Antonie şi aceasta, că cei care cinstesc pe Sfinţi - şi Sfinţii se roagă 
lui Dumnezeu pentru dânşii şi li se iartă păcatele lor. Aceştia, fugind de noi şi noi 
plângem cu amar pentru pierderea lor, fiindcă mult se mâhneşte începătorul nostru 
pentru dânşii. Atunci, face sobor mare stăpânul nostru şi chemând pe toţi dracii, 
foarte mult ne ocărăşte şi ne ceartă, pentru că n-am fost în stare a aduce în partea 
noastră pe toţi acei creştini şi monahi pe care îi aveam mai înainte. Atunci, noi, 
aprinzându-ne mai mult de mânie şi de zavistie asupra lor, iarăşi ne ducem la ei şi 
atât îi încurcăm şi-i tulburăm, încât ei iarăşi se întorc către stăpânul nostru, făcând 
toată voia noastră. Drept aceea, mai marele nostru se bucură foarte mult şi, 
învrednicindu-ne de mai mare cinste, iarăşi trimite pe fiecare dintre noi la felurite 
slujbe, adică: pe unii, pe mare, ca să îndemne pe corăbieri să jefuiască pe 
neguţătorii (pasagerii) lor şi să-i arunce în mare, pe alţii, în râuri. Apoi, trimite pe 
unul mai mare cu 150 de draci, ca, tulburând marea, să primejduiască corăbiile şi 
întărâtând pe corăbieri, să se deznădăjduiască şi să-şi blesteme credinţa, zicând şi 
alte multe hule, sudalme şi înjurături de Cele Sfinte. Pe alţii, ca să-i omoare pe 
oameni, alții să meargă la jocuri de cărţi sau la alte sminteli ca acestea, vătămătoare 
de suflet, ca să se certe şi să se ocărască unii pe alţii. Pe aceia, puţin câte puţin 
întărâtându-i noi, se iau la bătaie şi aşa fac voia noastră. Noi le dăm lor încă multă 
mânie, ca să-şi piardă plata de la Sfântul acela pe care ei îl prăznuiesc. Alţi draci, 
frați de-ai mei, se bagă între bărbaţi şi femeile căsătorite, aducând în casă multă 
tulburare şi sfadă, până ce, de multe ori, se bat. Alţi draci se duc la acei care au 

multă avere, cărora le împietresc inimile, ca să nu le fie milă nicidecum de cei 
săraci, ba încă, mai vârtos îi silesc pe bogaţi a răpi viile şi ţarinile sărmanilor. La 
acestea, noi ne ostenim luptând foarte mult, pentru a nu se milostivi bogaţii spre 
cei săraci.” 


Dracul: “Noi, de la cei săraci care fură, avem mare folos şi bucurie, fiindcă devin şi 
rămân robi ai noştri, iar de la cei ce-şi păzesc credinţa lor n-avem nici un câştig. ” 


Sfântul: “Dar pe cei care dau argintul lor cu camătă cum îi aveţi?” 


Dracul: “Aceia sunt prietenii noştri.” 


Propovăduitorii diavolului 


Toate acestea auzindu-le avva Antonie, a zis: 


Dracul: “Aceştia sunt ca nişte propovăduitori ai noştri, care înşeală lumea, de vine 
către noi. De la aceştia, avem mult câştig, căci, lepădându-se de Dumnezeu, ei 
întorc spatele Bisericii Lui şi fac voile noastre (adică vrăţi), făcându-ne pe noi 
dumnezei şi aşa, cu aceste slujbe ale noastre, ne cheamă pe noi pentru a da la vreun 
bolnav sănătate. Atunci, dracul farmecelor trimite 18 slujitori, ca să facă năluciri 
cum că prin farmece s-a sculat bolnavul. Îndată după aceasta, dracul farmecelor 
scrie în condica sa pe toţi acei care sunt părtaşi acestui păcat, pentru care lucru, 
stăpânul nostru se bucură foarte mult de dânşii şi îi învredniceşte de mai mare 
cinste. ” 


Sfântul: “Pe acei care nu cinstesc Sfânta Duminică, cum îi aveţi?” 


Dracul: “Ca părinţii pe copiii lor, pentru că în ziua Duminicii ne-a răpit Hristos pe 
toţi pe care îi aveam în iad.” 


Dracul: “N-am ştiut că este Dumnezeu, ci L-am socotit de prooroc, dar ne-am 
înşelat, căci nimenea nu poate şti Tainele lui Dumnezeu. 

Urâciunea între creştini 


Astfel, dracul, tremurând de frica răspunderii şi a pedepsei, s-a rugat Sfântului 
Antonie, zicând: “Antonie, te rog, lasă-mă să mă duc, pentru că prea mult am 
zăbovit şi nu voi mai avea de-acum pace cu fraţii mei.” 


Dracul: “Prea mult rău mi-ai făcut, Antonie, că mă întârzii şi ţinându-mă aici fără 
nici un câştig, foarte mult mă păgubesc, pierzând şi cinstea mea de la stăpânul 


» 


Meu. 


Sfântul: “Spune-mi şi aceasta: pe cei care nu se iubesc unii pe alţii, cum îi 
aveţi?” 


Dracul: “Aceştia sunt cumetrii noştri, fiindcă nici noi nu avem dragoste între noi şi 
acolo unde este dragoste nu putem intra ca să facem cele ce voim noi. Urâciunea 
dintre creştini e foarte mult plăcută stăpânului nostru, fiindcă Dumnezeu nu cere 
nimic altceva de la oameni fără numai dragoste. Pentru aceasta, noi stăm departe 
de cei care au dragoste către vecinii lor.” 


Sfântul: “Dar pe cei care dau milostenie la săraci, cum îi aveţi?” 


Dracul: “Aceştia înfig multe cuțite în inimile noastre, căci toţi aceia care se 
milostivesc spre săraci aduc spre milostivire pe Însuşi Dumnezeu şi îndată când 
dau milostenie la săraci, se şterg din condica noastră păcatele lor şi pierdem atunci 
toate ostenelile şi câştigul nostru.” 


Sfântul: “Dar, pe cei ce opresc dreptul săracilor, cum îi aveţi?” 


Dracul: “Aceştia sunt zarafii noştri, fiindcă, pe de o parte, ei opresc dreptul 
săracilor, iar pe de alta, noi îl răpim de la ei. Pentru aceasta, ei niciodată nu se mai 
satură, de care lucru, noi foarte ne bucurăm. O, Antonie! Cum de n-am ştiut cu că 
ai avut de gând să mă ţii aici atâta vreme, că aş fi fugit departe de tine.” 


Sfântul: “Şi eu mă mir cum faceţi voi, dracii, atâta rău lumii!” 


Dracul: “Fiindcă Dumnezeu ne-a blestemat ca să nu mai avem nici un bine, ci de la 
bine totdeauna să fim depărtaţi. Pentru aceasta, orice rău de tot felul lucrăm în 

lume, până şi la împărați, patriarhi, mitropoliți, preoţi, monahi şi cuvioşi, la bogaţi, 
la săraci şi, în scurt, la toţi le dăm iubirea de argint, râvnă amară, zavistie, urâciune 
şi toate celelalte rele pentru care ei se fac prieteni ai noştri. Şi ce încă să-ţi mai 
spun, Antonie? Meşteşugurile noastre sunt nenumărate.” 


Diavolul împiedică pe copii a învăţa carte 


Toate acestea auzindu-le marele Antonie, l-a întrebat: “Dar copiilor ce le faceţi 


Dracul: “Acolo, avem noi darul nostru şi facem multe meşteşuguri, ca să se taie, 
să-şi scoată ochii, să-şi frângă mâinile şi picioarele şi multe alte rele facem, ca să 
se mânie unul asupra altuia, să se ducă părinţii lor pe la judecăţi şi pe la stăpânitori, 
cheltuindu-şi averile lor în zadar, din care avem şi noi câştig, căci ne folosim dintr- 
amândouă părțile.” 


Eau 


Dracul: “Mergem şi acolo însă stăm departe, pentru că ţin în mâinile lor cărți bune, 
prin care ne osândesc foarte mult şi ne clevetesc. Pentru aceasta, nu ne ducem 
aproape de ei, ci numai, când încetează de a mai citi, atunci ne apropiem de dânşii 
şi le punem în minte multe gânduri, ca să urască învăţătura şi să nu mai citească, 
adică să urască cuvintele lui Dumnezeu şi să facă voia noastră, fiindcă, din citire, 
mulți copii vin la cunoştinţă de Dumnezeu, de la care, pe urmă, prea mult ne 
nedreptățim. Aceasta suferind-o noi adeseori, ne silim a-i răsplăti pe copiii de 
şcoală, punându-le în minte mustrările, pedepsele şi multele bătăi ce le sufăr ei 
când nu-şi învaţă lecţiile ori când fac nebunii. Deci, după ce astfel depărtăm de la 
ei Darul lui Dumnezeu, îi trecem în condica noastră. Fiindcă cei care învaţă carte 
prea mult ne ocărăsc şi ne prăbuşesc groaznic prin luminare şi bunele purtări 
creştineşti, pentru aceea şi noi, dracii, facem pe copii să urască învăţătura şi să nu 
voiască nici măcar să vadă cartea. Pe părinţii lor, de-asemeni îi facem a se lenevi şi 
a nu-i pedepsi ca să înveţe carte, fiindcă prin Sfintele cărți se slăveşte Dumnezeu 
din Darul ce au într-însele.” 


Acestea auzindu-le Sfântul de la diavolul, a zis către dânsul: 

Acestea zicând marele Antonie, îndată s-a făcut nevăzut dracul. Sfântul, rămânând 
uimit în acel ceas, s-a rugat în duh şi în adevăr cu lacrimi fierbinţi, zicând această 
rugăciune: 

Astfel rugându-se Sfântul, a adormit puţin. Atunci, venind îngerul Domnului şi 
apropiindu-se de dânsul, i-a zis: 


Avva Antonie, deşteptându-se, şi-a adus aminte de cuvintele Îngerului şi lăudând 
pe Dumnezeu, a zis: 





lubiții mei fu şi fiice în Hristos Dumnezeu Cuvântul, rogu-vă, urmaţi această 
sfătuire a mea şi fugiţi de orice jocuri şi neorânduieli, fiindcă acestea bucură foarte 
mult pe draci, care pricinuiesc oamenilor nenumărate păcate. Rugaţi-vă zilnic lui 
Dumnezeu ca să vă izbăvească de toate relele meşteşugiri cu vicleşuguri şi lupte 
infernale ale necuratului vrăjmaş diavol, având pe Dumnezeu într-ajutor, a Căruia 
este Stăpânirea, Puterea şi Slava şi Lui Se cuvine cinstea şi închinăciunea acum şi 
pururea şi în vecii vecilor. Amin 


(Protos. Nicodim Măndiţă: “Dai voinţă, iei putere”) 

Arhim. Andrei Coroian: Meditaţie la Sfântul Antonie cel mare, fericitul 
părinte al monahilor şi desăvârşit învăţător al discernământului 


LE 
GRAND 





17.01.2015 
Fericirea de a cunoaşte calea 


Discernământul este definit de Sfinții părinți ai Bisericii ca dreapta măsură a 
tuturor lucrurilor. El este calitatea sau virtutea fundamentală, dată de Dumnezeu 
omului spre a fi însuşită şi cultivată. Este şi cea mai complexă şi greu de definit 
virtute, cum scrie părintele Nicolae Steinhardt, care le înmănunchează şi armo- 
nizează pe toate celelalte virtuţi. Ea este de fapt manifestarea unei stări de aşezare a 
sufletului întru smerenie, în credință, în pace, în bucurie şi în iubire, cu bună 
conştiinţă interioară, precum şi ştiinţa de a avea o relaţie dreaptă şi corectă, cu 
Dumnezeu, cu semenii şi cu toată creaţia. 


Păstrarea şi cultivarea acestei regine a virtuţilor este foarte importantă în viaţa 
personală pământească a fiecărui om, şi cu atât mai mult în viaţa sa duhovnicească 
prin care se lucrează mântuirea, fericirea şi înveşnicirea sa. 

Dacă preabunul Dumnezeu din nemărginită iubire a creat cu multă înţelepciune şi 
măiestrie, atât cele văzute cât şi pe cele tainice şi nevăzute, care laolaltă încântă, 
minunează şi bucură sufletul şi mintea omenească până la extaz, nu mai puţin ne 
uimeşte prin înţeleapta şi plină de iubire a Sa purtare de grijă faţă de lumea creată, 
şi în special faţă de Biserica Sa cea sfântă pe care o conduce spre desăvârşire şi 
mântuire în veşnicia nesfârşită şi fericită. 


Dacă până la edictul de la Milano din anul 313, martiriul era considerat o formă a 
desăvârşirii creştine, ba chiar devenise un ideal popular pentru creştinii din Bise- 
rica primară, prin libertatea şi oficializarea cultului creştin, date prin Sfântul împă- 
rat Constantin cel mare, Dumnezeu descoperă încă o cale de desăvârşire, aceea de 
martiriu perpetuu, într-o luptă pe viaţă şi pe moarte cu duhurile răutăţii, cu ispitele 
lumii şi ale cărnii, cristalizată mai apoi sub forma şi numele de monahism. 


Această formă de vieţuire a fost practicată în vechime de câteva mari figuri ale 
Vechiului Testament, ca profetul Ilie Tezviteanul, marele preot Melchisedec şi 
Sfântul loan Botezătorul, dar şi de Mântuitorul lisus Hristos în cele patruzeci de 
zile petrecute în post şi rugăciune, în pustia Carantaniei (Matei cap. 4 versetele 1- 
10). 


Modelul deplin însă al acestui tip de vieţuire creştină, Mântuitorul lisus Hristos 
avea să-l arate în persoana Sfântului Antonie cel mare egipteanul, trăitor între anii 
250 şi 355 ai erei creştine şi care avea să fie considerat părintele şi începătorul 
monahismului. 


În setea sa de desăvârşire, de parcurgere a drumului de la chip la asemănare, într- 
un mod cât mai direct şi în acelaşi timp ireversibil, într-o cât mai deplină siguranţă, 
omul credincios are neapărată nevoie de un model şi de un îndrumător. Dacă în 
viaţa profană drept modele se disting persoane cu capacităţi geniale sau cei care se 
consacră în totalitate unui anumit domeniu din ştiinţă, cultură sau artă, în viaţa 
creştină sau duhovnicească, modelul suprem este desigur Fiul lui Dumnezeu îno- 
menit. Dar mai sunt şi cei care urmează în totalitate modelul Său evanghelic de 
gândire şi de trăire, consemnat de către sfinţii apostoli în scrierile lor şi practicat în 
tradiția Bisericii într-o nemijlocită şi continuă comuniune cu EI, prin mijlocirea 
harului Sfântului Duh. 


Între sfinţii care I-au urmat exemplul şi cuvântul, făcându-se model al tipului de 
viaţă însingurată, liber de orice grijă şi posesie materială, ajungând prin despărțirea 
de toți, pentru Dumnezeu, la unirea cu toţi prin EI, avva Antonie cel mare se va 

distinge tocmai pentru darul discernământului cu care şi-a orânduit viaţa, iar mai 
apoi i-a călăuzit şi pe alţii, doritori de a urma în vieţuirea lor această cale. 


În scrierile hagiografice, patristice sau filocalice avva Antonie este numit adesea 
fericit, tocmai pentru felul în care a înţeles chemarea lui Hristos, urmându-o cu 
iubire, cu credință, cu râvnă şi pricepere. S-a socotit fericit pentru darul de a 
cunoaşte Calea, adică persoana lui Hristos, poruncile şi sfaturile Lui, precum şi 
pentru darul, ştiinţa şi puterea de a le păzi şi a le îndeplini cu sfinţenie (Lc 8, 21). 


Născut într-o familie evlavioasă şi înstărită, din Egiptul de mijloc, copilul Antonie, 
pe lângă calităţile native deosebite, are parte de o educaţie creştină sănătoasă, într-o 
atmosferă de profundă şi autentică evlavie. Pentru a nu se perverti în şcolile laice 
păgâne, părinţii săi l-au învăţat carte acasă, sau la biserică buchisind slovele din 
textele cărților sfinte. 


Rămas orfan de părinţi şi moştenind o avere îndestulătoare, la vârsta de optspre- 
zece ani tânărul Antonie aude într-o duminica la slujba din Biserica satului 
cuvintele Mântuitorului: „Dacă vrei să fii desăvârşit, du-te, vinde-ţi averile, dă-le 
săracilor şi vei avea comoară în cer” (Mt. 19,21). 


EI procedează întocmai, partea lui de avere împărțind-o săracilor, iar pe sora sa mai 
mică o încredinţează unei comunităţi de fecioare evlavioase, care ulterior vor de- 
veni călugăriţe, împreună cu partea ei de avere. 


Ştiinţa deosebirii între bine şi rău, a deosebirii gradelor binelui sau ale răului, poate 
şi ca să fie o definiţie a discernământului. Viitorul mare avva Antonie se arată încă 
de tânăr, un magistru în ştiinţa alegerii părții celei bune (Lc. 10, 42). Ştie să se 
debaraseze încă de la început de lucrurile nefolositoare vieții. Orice grijă justificată 
sau mai puţin motivatoare pentru lucruri, locuri, persoane sau situaţii, este o frâ- 
nare a dorinţei de desăvârşire, care treptat paralizează voinţa şi stinge flacăra 
duhovnicească, precum şi elanul celui pornit pe cale. Avva Antonie nu se com- 
plică, încă de la început îşi rânduieşte cu înţelepciune lucrurile şi păşeşte liber, 
fericit, pe noul drum, care îi stă înainte. 


Îşi începe viaţa sihăstrească în propria sa locuinţă, iar mai apoi se retrage la mar- 
ginea satului. Cunoscând şi alţi pustnici, culege de la ei ca o albină cuvinte de 
înţelepciune şi fapte de virtute. Vreme de cincisprezece ani uceniceşte în special pe 
lângă un pustnic bătrân, de la care deprinde lupta grea cu duhurile răutăţii, cu 
patimile sufletului şi ale trupului, postind, priveghind, rugându-se şi meditând. În 
puterea vârstei intră într-un mormânt părăsit unde trăieşte singur vreme de treizeci 

şi cinci de ani. Aici, prin răbdare, tenacitate, curaj şi perseverență poartă lupte 
dramatice cu duhurile satanei şi cu propriile sale patimi, lupte din care, cu ajutorul 
Mântuitorului şi al harului Său, iese mai mult decât biruitor. 


Luptele sale victorioase vor dovedi pentru totdeauna caracterul fantasmagoric şi 
iluzoriu al nălucirilor satanei, care pier „precum se risipeşte fumul şi se topeşte 
ceara la căldura focului”, în faţa unei credinţei puternice, a rugăciunii, a postului, a 
smereniei, şi în faţa semnului Sfintei Cruci. 


Luptele biruitoare ale Sfântului Antonie împotriva duhurilor satanei, vor fi până la 
sfârşitul veacurilor un izvor de tărie şi de încurajare pentru monahi şi pentru 
creştini, dar şi o sursă de inspiraţie pentru arta şi cultura creştină. Prin modul său 
de viaţă, Sfântul Antonie a fascinat şi a atras mii de discipoli care i-au urmat exem- 
plul, dând fiecăruia învățături şi sfaturi potrivit cu vârsta, puterea şi capacitatea lui. 


Înconjurat de numeroşi ucenici, a petrecut o vreme în muntele Pispir, iar mai apoi 
s-a retras într-un munte de lângă Marea Roşie, care astăzi îi poartă numele şi unde 
a rămas până la sfârşitul vieţii, coborând doar la anumite perioade de timp pentru 
sfătuirea şi îmbărbătarea ucenicilor săi. 


S-a săvârşit din aceasta viaţă, la vârsta de o sută cinci ani fără să fi fost bolnav 
vreodată, în ciuda luptelor duse şi ascezei severe, lăsând celor doi ucenici apro- 
piaţi, avva Macarie şi avva Serapion hainele sale sfințite, precum şi porunca de a-i 
ascunde trupul spre a nu fi cinstit şi venerat de creştini. 


Ucenicului iubit şi totodată biograful său, Sfântului Atanasie cel mare, patriarhul 
Alexandriei, îi va lăsa mantia sa. 


Din scrierea Sfântului Atanasie reiese într-un mod foarte limpede discernământul 
ŞI iscusinţa cu care Sfântul Antonie cel mare şi-a purtat crucea în această viaţă, a 
purtat războaie dramatice cu duhurile satanei, cu patimile şi cu ispitele acestei 
lumi, biruind cu ajutorul lui Dumnezeu şi ajungând la vârsta şi măsura bărbatului 
sfânt şi desăvârşit în toate virtuțile. Sfaturile sale consemnate în primele pagini ale 
Patericului, precum şi cele cuprinse în vol. ] al Filocaliei sunt foarte actuale şi 
aplicabile în viaţa duhovnicească a fiecărui creştin. 


A avea în minte şi în suflet întotdeauna prezenţa lui Dumnezeu, a urmări ca în 
toate faptele tale să ai mărturia Sfintelor Scripturi, precum şi îndemnul de a fi sta- 
tornic în gândurile, cuvintele şi activităţile tale, reprezintă definiţia în sinteză, a 
unei vieţi trăite în Hristos. Ea este valabilă în orice timp şi în orice loc, expe- 

rimentabilă pentru orişice creştin şi în acelaşi timp aducătoare de multă linişte, 
pace, siguranţă şi libertate duhovnicească. 


A şti că recunoaşterea neştiinţei, a neputinței, a păcătoşeniei, duce la adevărata 
cunoştinţă de Dumnezeu şi a legii Lui, la puterea de a îndeplini voia Lui spre slava 
Lui şi binele semenilor, la curățirea de păcate şi la sfinţenie; a şti că în această 
lume este o înşelare să crezi că se poate sluji la doi stăpâni, a încerca să slujeşti în 
paralel lui Dumnezeu şi mamonei, ce duce la sfâşieri lăuntrice, la ruperea sufletului 
de către draci, după exemplul tânărului candidat la călugărie pe care avva Antonie 
l-a trimis la măcelar; a şti să priveşti întotdeauna viaţa cu toate particularităţile ei 
generale şi esenţiale, a urmări şi a face întotdeauna binele, a nu pregeta, dar şi a şti 
unde şi când să te opreşti; a descoperi în tine şi în alții false virtuţi, a nu le 
idolatriza, şi prin aceasta a cădea în mândrie pierzătoare, a nu crede în vise şi 
năluciri diavoleşti; a şti că munca cinstită şi rugăciunea sunt caracteristicile fun- 
damentale ale fiinţei umane în dubla ei ipostază suflet-trup; a lucra cu sârg până la 
ultima suflare în ogorul sufletului şi al vieţii, şi a nu aştepta răsplată, ba, din contră, 
ispită şi încercare; a şti că statutul de creştin reiese din împlinirea cuvintelor cheie 
ale Evanghelie, ca: iubirea vrăjmaşilor, netemerea de moarte, a urma sărăciei şi 
smereniei lui Hristos. 


A nu răspunde răului cu aceeiaşi monedă este meritoriu, dar este doar măsura Legii 
lui Moise, iar a nu putea nici atât, arată pruncia şi neputinţa duhovnicească şi ne- 
voia de rugăciune. A prefera şi a alege întotdeauna smerenia, care poate trece peste 
toate cursele şi ispitele celui rău toate acestea şi multe alte cuvinte folositoare le 
vom găsi în scrierile din Pateric, consemnate în dreptul Avvei Antonie, precum şi 
în Filocalia vol.I. 


Împreună cu Domnul a trăit pe pământ prin credinţă, ascultare şi iubire jertfelnică, 
împreună cu El se veseleşte acum în cer. Vesel, blând, politicos, dornic de a-i sluji 
pe oamenii din vremea sa, Dumnezeu i-a împlinit dorinţa, sfinţindu-l. A face binele 
conform psalmistului, înseamnă a rămâne prezent prin amintirea faptelor bune, pe 
întreg cuprinsul istoriei, iar marele Sfânt Antonie rămâne contemporan cu noi şi cu 
toate generaţiile. 

Preot Sever Negrescu - Rugăciunea cea necunoscută 





“Sfinţii cunosc regulile prin care sufletul se ridică la starea de mântuire. 


La Sfântul Antonie cel mare a venit diavolul zerefer ispitindu-l, prin cumplită 
întrebare: poate fi primit el, diavolul, la pocăință? Ce zice Dumnezeu de aceasta? 


Sfântul Antonie, având cuvioasele mâini şi gânduri ridicate la cer, aproape 
atingându-l în rugăciune, a aflat răspunsul. Da. Pocăinţa diavolului va fi primită 
de către Bunul Dumnezeu, cu o singură condiţie. Trei ani să rostească, de o sută 
de ori pe zi, această rugăciune: Dumnezeule, miluieşte-mă pe mine, răutatea cea 
veche, urâciunea pustiirii şi înşelăciunea cea întunecată! 


Diavolul zerefer a refuzat, râzând de bătrânul Antonie. Cât de dulce trebuie să fie 
răutatea cea veche, ce lipicioasă devine urăâciunea pustiirii şi cât de amăgitoare 
înşelăciunea cea întunecată, să poți refuza o astfel de şansă! 


Intr-o lume plină de zereferi, această rugăciune treimică ar deschide cerurile, ar 
împământeni Raiul şi L-ar face pe Dumnezeu să lăcrimeze strângându-ne în 
bucurie. 

Noi, oameni mari, oameni învăţaţi, oameni înţelepţi, refuzăm. Sensibilitatea nu se 
mai exprimă de mult prin măreție, ştiinţă, înţelepciune. 


Sfântul Antonie rezolvă această ecuaţie. Cu adevărat, răutatea cea veche nu poate 
fi bunătate nouă. 


Şi totuşi, la 17 ianuarie am fi putut începe Rugăciunea cea necunoscută. Poate, la 
anul!” 


(din: Preot Sever Negrescu, Prolog din Proloage. Lecturi patristice dintr-un 
calendar uitat, Editura Mitropolia Olteniei, 2008) 


Xp XP XP IP 3 3 E E 30 E 3 2 2 2 2 E 30 E IE IE 2 E E XX 
Xp XP XP IP 3 ID e E 30 30 3 2 2 2 E E 30 IE 30 3 De DP E 30 IE E IE XX 


Ar Dr De De Dr de De Dr Dr De De e Dr De dr De de De e de dr fr A A 


Dre Ar Ar dr Dr dr dr Dr Dr dr dr dr Dr dr dr dr De dr dr Dr de dr dr fr A d 


Predica mitropolitului Neofit de Morfou la sărbătoarea Sfântului Antonie cel 
mare despre modele sfinte, liniştire şi osteneala odihnitoare: “Găsiţi timp, 
lipsiţi-vă de puţin somn ca să dobândiţi mai multă trezvie” 





Dacă avem năzuinţe mari, să avem şi modele mari! - Predica mitropolitului 
Neofit de Morfou la sărbătoarea Sfântului Antonie cel mare (17.01.2021) 


(traducere de E.P. pentru Cuvântul ortodox): 


Ani binecuvântaţi să aveţi! Cât de frumos este ceea ce am auzit astăzi de la iero- 
psaltii noştri, ceea ce în mod deosebit a reţinut sufletul meu, mintea mea, şi anume 
Condacul zilei de astăzi, care spune despre Sfântul Antonie că a ales să trăiască o 
viaţă de liniştire (isihie), departe de zgomot şi de multele griji. Şi avea, se zice, ca 
model al său, pe Sfântul loan, Botezătorul Domnului, pe cinstitul Înaintemergător. 


Vedeţi? Le este necesar, chiar şi marilor sfinţi, să aibă modele de urmat. Modele! 
Și Sfinţii nu au ezitat să îşi aleagă modele mari. Unuia căruia îi place fotbalul are 
ca model un mare fotbalist, unuia căruia îi place muzica are ca model un mare 

cântăreţ, unuia căruia îi plac banii are ca model un armator sau un bancher, unuia 
căruia îi place faima are ca model fie un om politic, fie un actor. Aceştia doi se 
aseamănă între ei. Sfinţii aveau şi ei modelele lor. 


Modelul Sfântului Antonie, repet, a fost cinstitul Înaintemergător. Cine a fost mo- 
delul cinstitului Înaintemergător? A fost profetul Ilie, marele profet ascet al 
Vechiului Testament. Cine a fost modelul Sfântului Ilie? Profetul Moise care a trăit 
40 de ani în deşertul Sinai. 


Acesta a trăit pe Sinai, unde a văzut-o pe Maica Domnului, nu ca femeie, ci ca un 
Rug aprins care nu ardea. Şi acesta zicea în sinea sa: Ce lucru străin, de neînțeles: 
foc arde în acest Rug şi Rugul nu se arde. Şi a auzit o voce ieşind din Rug şi 
strigându-l: Moise! Moise! 


Vedeţi? Când Dumnezeu ne vorbeşte, ne cheamă pe nume, ne vorbeşte personal. 
Este valabil pentru fiecare dintre noi, pentru că noi suntem casnicii lui Dumnezeu. 
EI este Tatăl nostru. Chiar şi pe Fiul Său ni L-a dăruit şi ni-L dăruieşte la fiecare 
Liturghie, spre iertarea păcatelor şi spre viaţa de veci. 


Şi i-a zis: Moise! Moise! Locul pe care stai este sfânt. Scoate-ţi încălțările! Şi şi-a 
scos încălțările Moise şi aşa, cu picioarele goale, a îngenuncheat. Și şi-a spus şi el, 
ca om, mirarea sa: Cine eşti, Tu, Cel ce îmi vorbeşti şi îmi cunoşti numele, Cel a 
cărui prezenţă arde dintr-un Rug, iar Rugul nu se arde? Şi i-a spus: Eu sunt Cel ce 
sunt. 


Să vă zic: eu dacă eram în locul lui Moise, I-aş fi spus: acum m-ai lămurit... ce în- 
seamnă: Eu sunt Cel ce sunt? (...) Toate icoanele lui Hristos au pe aureolă 
cuvintele greceşti: «O Qvy», adică “Cel ce Este” înainte de veacuri, pe care nimeni 
nu L-a creat. Eu sunt Cel ce cu adevărat SUNT. 


Noi ceilalți, oamenii, plantele, planetele, galaxiile şi toate celelalte ne datorăm 
existenţa altcuiva: tatălui nostru, tatăl nostru-bunicului nostru, şi aşa mai departe 
până la Adam, şi Adam lui Dumnezeu. 


Şi l-a zis Dumnezeul Treimic lui Moise: Eu sunt Cel sunt, Creatorul, Cel ce nu are 
nevoie de nimeni. Viaţa voastră, a tuturor, depinde de Mine. Ca să existaţi aveţi 
nevoie de Mine. Deoarece sunt Eu, existaţi şi voi. Aceasta a fost prima revelaţie a 
lui Dumnezeu către om atât de clară. Şi i-a spus: Sunt Dumnezeul părinţilor tăi, al 
lui Avraam, al lui Isaac şi al lui lacov; este aşadar Cel ce I s-a arătat lui Avraam, 
lui Isaac şi lui lacov. Dacă L-am fi văzut noi, ce ne-ar fi spus? Sunt Dumnezeul lui 

Paisie, sunt Dumnezeul lui Porfirie, sunt Dumnezeul lui lacov. Hristos, ieri şi 
astăzi şi în vecii vecilor, Acelaşi este. 


Pe acest Dumnezeu L-a căutat să ÎL găsească în inima sa, pe calea isihiei, departe 
de zgomote şi griji, bogatul egiptean Antonie. Şi-a lepădat bogăţiile, a avut grijă de 
sora lui, şi la început a mers să-şi găsească liniştea în afara satului său, în cimitir. 


Acolo erau nişte morminte zidite şi a găsit unul vechi în care s-a aşezat. De ce? 
Pentru că a căutat să îşi găsească inima sa, inima sa adâncă. Şi această lucrare avea 
nevoie să se facă în linişte. E nevoie de linişte pentru a face această lucrare. Încă nu 
era monah pe atunci, era din lume. Dar avea această adâncă dorire: să aplice 
Evanghelia în viaţa sa. 


Și în acel mormânt, atunci când a vrut să se liniştească şi să renunţe la plăceri, şi la 
slava lumească şi la deşertăciunile acestei lumi, a început să îi dea târcoale 
vrăjmaşul, acela care nu vrea ca chipul lui Dumnezeu - omul - să devină asemenea 
lui Dumnezeu. Lui Dumnezeu nu poate să Îi facă nimic, de aceea încearcă să 
rănească chipul lui Dumnezeu, adică pe om. Când vede [diavolul] că un om se 
luptă duhovniceşte ca să agonisească Duhul Sfânt, atunci încep ispitele, opreliştile, 
umilinţele, bârfele, prigoanele. Omul trebuie să aibă această în vedere, să se aştepte 
că vor veni. Nu să zică: de ce? şi de ce? şi să cârtească, să se plângă. Aşa şi pe 
Sfântul Antonie l-a vizitat ispititorul în mormânt, l-a şi bătut rău. 


Apoi a plecat Sfântul în pustia Egiptului şi acolo, odată, când îşi punea sandalele, a 
văzut pe cineva lângă el care făcea acelaşi lucru. Şi l-a întrebat: Cine eşti tu? Eu 
sunt satana, unde mergi tu, te urmez şi eu. Şi a mers în deşertul din adâncul Africii, 
înspre Etiopia. A găsit acolo un castel vechi, de pe vremea romanilor, s-a zăvorât 
acolo, şi l-a rugat pe un locuitor al acelor locaşuri să îi aducă o dată pe săptămână 
puţină apă şi puţină pâine. Şi astfel a trăit aproape 40 de ani, precum şi Sfântul 
Neofit, al nostru, din Pafos. Şi apoi, când au început să vină ucenici să îl cerceteze, 
a ieşit din zăvorâre şi a devenit cel mai mare ascet al lumii, marele Antonie. 
Aceasta este pe scurt, viaţa Sfântului Antonie. 


În zilele noastre, cu toţii, şi oamenii din lume, şi monahii, şi cei căsătoriţi şi cei 
singuri, avem o mare problemă: suntem tulburaţi, nu reuşim să ne găsim liniştea. 
Marea noastră problemă sunt grijile, şi pe cât progresează tehnologia în viaţa 
noastră, pe atât de mult cresc şi grijile noastre, deşi ar trebui să se întâmple invers. 
Dar tot ce este tehnic (artificial) are în sine şi o parte de minciună. Nu este 
adevărat, de aceea se numeşte tehnic. Să avem acest lucru în vedere. Doar 
Adevărul poate să îl odihnească pe om. Dragii mei, tehnologia nu poate să îl 

odihnească pe om deoarece îi odihneşte doar trupul, şi omul nu este doar trup, este 
şi suflet. 


Aşadar, noi trebuie să găsim aceste căi prin care se odihneşte şi trupul, dar şi 
sufletul nostru. Şi există un paradox din acest punct de vedere: când se oboseşte 
trupul nostru pentru dragostea lui Hristos sau din dragoste către aproapele nostru, 
al unui bolnav, al unui om aflat în primejdii sau al unui sărac, al unuia mai mic 
frate al nostru, când obosim fie din dragoste pentru Hristos sau din dragoste pentru 
un frate al nostru, ne vine o minunată odihnă, mai întâi în sufletul nostru, iar mai 
apoi sufletul o dăruieşte şi trupului. Această odihnă, această bucurie, acest har l-au 
cunoscut sfinții. Dar ca să vină această odihnă este nevoie de har, de energie 
dumnezeiască. Ca să vină energia necreată |a harului] trebuie să ne nevoim, să 
iubim aşadar nevoinţa şi pentru Dumnezeu şi pentru aproapele nostru. Doar după 
aceea liniştirea ne va fi folositoare. 


Să ne străduim să avem ore de liniştire. Sfântul Antonie avea 24 de ore pe zi, şi 
Sfântul Neofit la fel. Noi să găsim câteva minute de linişte, mai ales noaptea. Să nu 
vă cheltuiţi nopţile cu tehnologia digitală sau cu alte feluri de îndeletniciri sau 
[numai] cu somnul. Mulţi când aud de noapte, se gândesc la somn. Găsiţi timp, 
lipsiţi-vă de puţin somn ca să dobândiţi mai multă trezvie, adică să fiţi “deştepți/ 
treji”. Asta înseamnă să fii deştept(at), să nu fu adormit, să fu treaz. 


Și, în acest fel vom începe să avem şi noi drept model pe Sfântul Antonie, pe 
cinstitul Înaintemergător, pe profetul Ilie, pe profetul Moise. Şi ne vor ajuta cu 
toţii, şi Hristos şi Maica Domnului, aşa cum i-au ajutat şi pe aceşti sfinţi înaintea 
noastră. Dar sfinţii, cu toţii, au avut această mare dorire: să dobândească harul, 
energia Duhului Sfânt; isihia şi rugăciunea şi postul nu erau pentru ei un scop în 
sine, ci erau mijloace. Scopul este: „inimă curată, zideşte întru mine, Dumnezeule, 
şi duh drept înnoieşte intru cele dinăuntru ale mele!”. Dumnezeu să ne 
învrednicească să avem aceste năzuințe! Dar ca să avem năzuinţe frumoase şi 
înalte este nevoie să avem modele mari. 


De aceea, vă rog să citiţi vieţile sfinților, dacă vreţi să intraţi în această lucrare, să 
se nască în inima voastră dorirea liniştii, a rugăciunii şi a sfinţeniei, altfel vom 
îmbătrâni şi ne vom topi, în loc de a ne sfinţi. (...) 


Aşa, şi noi, să avem drept modele pe sfinţii noştrii, să le citim vieţile şi să iubim 
liniştirea. Repet, tuturor celor din oraşe le spun de pe acum: vreţi să deveniți 
moderni? Plecaţi din oraşe! Găsiţi sate liniştite. Dar dacă este să mergeţi la sat şi să 
luaţi cu voi viaţa de la oraş, veţi strica şi satul unde veţi merge. Dacă mergem la 

sat, să iubim liniştea satului, mai ales noaptea, dar şi după-amiaza. Aşa şi voi, în 
aceste ore de linişte, pe care le putem dobândi mai ales la sat, să le folosim spre 
câştig, să studiem Scripturile, să ne rugăm, să vorbim Dumnezeului Treimic, cu 
Maica Domnului, cu sfinţii noştri. Şi să avem modele. 


Îmi amintesc de Sfântul Iacov Tsalikis, puţini ştiu care era modelul său. Toată 
lumea credea că era Sfântul David. Nu! Modelul Sfântului lacov era un sfânt 
stâlpnic, Daniil Stâlpnicul. Când era Paşti, îl rugam să guste puţin din friptura de 
iepure. ȘI se întorcea spre mine şi îmi zicea: Neofite, oare mânca şi Sfântul Daniil 
iepure acolo, pe stâlp? Şi îi ziceam: Dar sfinţia voastră nu sunteţi stâlpnic. Şi nu îi 
plăcea când îi ziceam aşa. Ar fi vrut să fie. Şi acum este la măsura Sfântului Daniel 
Stâlpnicul, are slava aceluia. 


De aceea, vă repet: să aveţi modele mari şi ore de liniştire. Liniştea singură vor- 
beşte. Liniştea singură este rugăciune. Şi să citiţi şi din Psaltire ca să Il găsiţi în ea 
pe Hristos, pocăinţa, lacrimile şi bucuria. 


Mi-a zis o femeie, acum câteva zile, care a îndrăgit mult Psaltirea: Eu nu am învă- 
țat la şcoală greaca veche, limba în care citesc din Psaltire; citesc, citesc, citesc, 
înţeleg doar 5 cuvinte, dar am aşa o bucurie când o termin pe care nu o pot primi 
de oriunde altundeva. De unde vine această bucurie? Îi zic: bucuria este rodul 
Duhului Sfânt. 


De aceea, şi voi, orice aţi fi, căsătoriţi sau singuri, să le iubiţi pe acestea, să aveţi 
exemple frumoase, şi din această lucrare veţi avea mult câştig şi veţi primi şi zestre 
pentru copiii şi pentru nepoţii voştri! 

Patericul egiptean - Apoftegmele părinţilor noştri din pustia Egiptului - 
Despre avva Antonie 





TRE 


UL 1) til 
ATEAIV 


Coyprean 
=> 


1 

Sfântul avva Antonie, pe când şedea în pustie, a căzut în mare lehamite 2(akedia) 
şi în mare întunecare a gândului 3(logismos). Şi i-a spus lui Dumnezeu: 

Doamne, vreau să mă mântuiesc, şi nu mă Slăbesc gândurile. Ce să fac în 
suferinţa mea? cum Să mă mântui? 

Și ridicându-se puţin către cele din afară a văzut Antonie pe altul ca el, aşezat la 
lucru, ridicându-se de la lucru să se roage, şi aşezându-se apoi la împletit funie, şi 
iar ridicându-se la rugăciune. Or acesta era îngerul Domnului, trimis spre 
îndreptarea şi lămurirea lui Antonie. Şi l-a auzit pe înger spunând: aşa să faci şi te 
vei mântul. 

Iar el, auzind acestea, se bucură şi prinse curaj, şi făcând aşa, se mântui. 


?) 

Tot avva Antonie, cu mintea aţintită la genunea judecăților lui Dumnezeu, a 
întrebat: Doamne, cum de mor unii tineri, şi alții la adânci bătrâneţi? De ce sunt 
săraci unii, iar alţii se îmbogăţesc? De ce nedrepții se îmbogăţesc, iar drepții sunt 
săraci? 

Și iată că o voce i-a zis: Antonie, ai grijă de tine. Căci acestea sunt judecăţile lui 
Dumnezeu, şi ţie nu ţi se cade să le ştii. 

Ş 

L-a întrebat cineva pe avva Antonie: ce să fac ca să-i plac lui Dumnezeu? lar 
bătrânul i-a răspuns: păzeşte ceea ce-ţi spun: oriunde ai merge, să-l ai pe 
Dumnezeu înaintea ochilor pururea; orice ai face, să ai adeverirea 4(martyria, 
confirmare, validare.) Sfintelor Scripturi; oriunde te-ai statornici, nu pleca devreme 
de-acolo. Urmează-le pe acestea trei şi te vei mântui. 


4 
l-a spus avva Antonie avvei Pimen: lucrarea cea mare a omului e să-şi arunce 
păcatul înaintea lui Dumnezeu, şi să se aştepte la ispită până la ultima suflare. 


3 
A spus tot el: nimeni neispitit nu va putea merge în împărăția cerurilor. Că de 
aceea se spune: înlătură ispitele şi nimeni nu mai e mântuit. 


6 

L-a întrebat avva Pamvo pe avva Antonie: ce să fac? lar bătrânul îi spuse: nu te 
încrede în dreptatea ta, nu te frământa pentru cele trecute; stăpâneşte-ţi limba şi 
pântecele.5 (Ceea ce intră şi ceea ce iese.) 


Ei 

A spus avva Antonie: am văzut toate mrejele vrăjmaşului întinse pe pământ, şi am 
suspinat zicând: cine o să treacă printre ele? Şi am auzit o voce care zicea: 
smerenia. 


8 
A mai spus: sunt unii care îşi chinuie trupurile cu nevoinţa, dar din lipsa duhului 
deosebirii 6(diakrisis, discernământ.) s-au îndepărtat de Dumnezeu. 


9 

A mai spus: de la aproapele vine şi viaţa şi moartea. Că dacă ne câştigăm 
aproapele, îl câştigăm pe Dumnezeu; dar dacă ne smintim7 (skandaliz6, a şoca.) 
aproapele păcătuim faţă de Hristos. 


10 

A spus avva Antonie: aşa cum peştii zăbovind pe uscat mor, la fel şi monahii 
întârziind în afara chiliei sau printre oamenii din lume slăbesc încordarea liniştirii 
8(tonos hesyhias, oximoron, „tensiunea liniştii“. Liniştea călugărească reprezintă 
un efort.). Trebuie deci ca şi noi să ne grăbim spre chilie, ca peştele spre mare, ca 
nu cumva întârziind afară să părăsim paza dinlăuntru. 

INI 

A mai zis: cel care locuieşte în pustie şi se linişteşte, e scutit de trei lupte, a 
văzului, a auzului şi a vorbirii; îi mai rămâne una, a urâtului 9 (akedia, lehamite, 
plictis, melancolie, indiferenţă, sentimentul vidului sau inutilității.). 


12 

Au venit fraţi la avva Antonie ca să-i spună ce năluci văzuseră şi să afle de la el 
dacă sunt adevărate sau de la demoni. Şi aveau ei un măgar, care a murit pe drum. 
Și când au ajuns la bătrân, luându-le-o înainte le-a spus: cum v-a murit măgăruşul 
pe drum? lar ei i-au zis: de unde ştii, părinte? — Demonii mi-au arătat. lar ei: pentru 
asta am şi venit să te întrebăm, că avem vedenii, şi adesea sunt adevărate, nu 
cumva să ne rătăcim. Şi i-a încredinţat bătrânul din pilda cu măgarul că sunt de la 
diavol. 


13 

Unul care vâna sălbăticiuni în pustie l-a văzut pe avva Antonie veselindu-se cu 
fraţii şi s-a scandalizat. lar bătrânul, vrând să-l înduplece că trebuie din vreme în 
vreme să te pogori la fraţi, îi spuse: ia o săgeată în arc şi încoardă. Şi când el făcu 
aşa, îi zise iar: mai încoardă. El mai întinse, şi iar: încoardă. Îi răspunse vânătorul: 
dacă încord peste măsură, se frânge arcul. lar bătrânul: aşa şi cu lucrarea lui 
Dumnezeu: dacă se încoardă fraţii peste măsură, se frâng curând. Aşa că trebuie 
din vreme în vreme să avem îngăduinţă cu ei. Şi auzind vânătorul se smeri, şi 
lămurindu-se mult de pe seama bătrânului plecă. lar fraţii se duseră la locurile lor 
întăriți. 


14 

A auzit avva Antonie despre un monah mai tânăr că făcuse o minune pe cale — 
văzuse bătrâni osteniţi călătorind, şi a poruncit unor măgari sălbatici să vină să-i 
ducă până la Antonie. lar bătrânii i-au vestit acestea avvei Antonie. Iar el le-a spus: 
călugărul acesta mi se pare ca o corabie plină de odoare, dar nu ştiu de va ajunge la 
liman. Şi după o vreme începu dintr-o dată avva Antonie să plângă şi să-şi smulgă 
părul şi să se jeluie. lar ucenicii i-au spus: de ce plângi, avvo? — Chiar acum a căzut 
un mare stâlp al Bisericii. (Vorbea despre călugărul cel tânăr.) Dar mergeţi până la 
el şi vedeţi ce s-a întâmplat. Şi mergând ucenicii l-au găsit pe monah pe o rogojină 
plângând păcatul pe care-l făcuse. Şi văzându-i pe ucenicii bătrânului le zise: 
spuneţi-i bătrânului să se roage lui Dumnezeu, să-mi dea zece zile şi nădăjduiesc 
că mă voi pocăi. ŞI muri peste cinci zile. 


15 

Îl lăudau fraţii avvei Antonie pe un monah. Iar el primindu-l l-a ispitit dacă rabdă 
disprețul. Şi văzând că nu, îi spuse: eşti ca un sat împodobit pe dinainte, şi furat pe 
hoți pe la spate. 


16 

I-a spus un frate avvei Antonie: roagă-te pentru mine. Iar el: nici mie nu-mi va fi 
milă de tine, nici lui Dumnezeu, dacă singur nu te străduieşti şi nu te rogi lui 
Dumnezeu. 


17 

Au venit odată bătrâni la avva Antonie de la Sketis, şi avva losif cu ei. Şi vrând 
bătrânul să-i încerce, le puse înainte cuvânt din Scriptură şi începu, de la cel mai 
MIC, să-i întrebe ce voia să spună cuvântul. Şi fiecare răspundea după puterile sale; 
dar el le răspundea: n-ai ghicit. Şi la urmă îi spuse avvei Iosif: tu ce spui că 
înseamnă acest cuvânt? — Nu ştiu. Şi le zise avva Antonie: cu adevărat avva losif a 
găsit calea, căci a spus „nu ştiu“. 


18 

Au venit de la Sketis frați la avva Antonie. Şi urcând pe un vas ca să meargă la el 
au găsit un alt bătrân care voia şi el să meargă acolo. Dar frații nu-l cunoşteau. Şi 
stând pe vas vorbeau cuvinte ale bătrânilor, despre Scriptură şi iar despre ce lucrau 
cu mâinile. lar bătrânul tăcea. Venind deci ei la liman s-a văzut că şi bătrânul 
mergea la avva Antonie. Şi cum merseră la el le-a spus: bună tovărăşie v-a fost 
bătrânul acesta la drum. Şi-i spuse şi bătrânului: buni frați ai găsit cu tine, avvo. lar 
bătrânul răspunse: buni, dar n-au uşă la strungă şi cine vrea intră în staul şi 
dezleagă măgarul. Spunea asta fiindcă vorbeau ce le venea la gură. 


19 

Au venit frați la avva Antonie zicând: spune-ne un cuvânt prin care să ne mântuim. 
— Aţi auzit Scriptura, vă ajunge. lar ei: şi de la tine vrem să auzim, părinte. 

— Spune Evanghelia, „Dacă te loveşte cineva peste obrazul drept, întinde-i-l şi pe 
celălalt“10 (Matei 5, 39.). 

— Nu putem face aşa. 

— Dacă nu-l puteţi întinde şi pe celălalt, atunci răbdați măcar unul. 

— Nici asta nu putem. 

— Dacă nu puteţi nici asta, atunci măcar nu răspundeţi cu rău pentru rău. 

— Nici asta nu putem. 

Atunci îi spuse bătrânul ucenicului său: fă-le puţină fiertură, căci sunt neputincioşi. 
Şi lor le zise: dacă aia nu puteţi, aia nu vreţi, ce să vă fac? Trebuiesc rugăciuni. 

20 

Un frate s-a lepădat de lume şi şi-a împărțit averea săracilor, păstrând puţin pentru 
rosturile sale. Şi a venit la avva Antonie. Şi aflând acestea i-a zis bătrânul: dacă 
vrei să fii călugăr, mergi la sat şi cumpără carne şi pune-ţi-o pe trupul gol, şi astfel 
vino încoace. 

Fratele făcu aşa, dar câinii şi păsările îl sfâşiară. Şi când sosi, îl întrebă bătrânul 
dacă făcuse cum îi spusese. EI îi arătă trupul sfâşiat, iar bătrânul îi zise: aşa îi sfâşie 
demonii în luptă pe cei lepădaţi de lume şi care vor să aibă averi. 


21 

A fost ispitit odată un frate în chinovia avvei Ilie. Şi fiind gonit de acolo, se duse la 
munte la avva Antonie. Şi rămânând el o vreme acolo, l-a trimis înapoi în chinovia 
de unde plecase. Ei când l-au văzut l-au izgonit iar. Şi făcu el cale întoarsă la avva 
Antonie, zicând: părinte, n-au vrut să mă primească. Dar el îl trimise spunând: o 
corabie s-a frânt în mare, şi-a pierdut toată încărcătura, şi de-abia a scăpat la mal. 
lar voi pe cel care a scăpat la mal vreţi să-l scufundaţi? Şi ei, auzind că avva 
Antonie e cel care l-a trimis, l-au primit îndată. 


22) 

A spus avva Antonie: cred că trupul are un imbold firesc ce nu poate fi despărţit de 
el, dar care nu lucrează fără voia sufletului; arată doar în suflet o năzuinţă fără 
patimă. Mai e şi altă năzuinţă venită din hrană şi din încălzirea trupului cu hrană şi 
băutură, din care căldura sângelui îndeamnă trupul la lucrare. De aceea şi spune 
apostolul: „nu vă îmbătaţi cu vin, întru care este curvia“. Şi apoi Domnul în 
Evanghelie poruncindu-le ucenicilor zice: vedeţi să nu se îngreuneze inimile 
voastre în mâncat şi beţie“. Şi mai e şi altă năzuinţă, a celor care se luptă, din 
viclenia şi pizma dracilor. Aşa că trebuie văzut că năzuinţele trupului sunt de trei 
feluri, una firească, alta din mâncatul fără măsură, şi alta de la draci. 


23 
A mai spus: Dumnezeu nu îngăduie ca neamul de acum să fie încercat ca cele 
dinainte, căci ştie că sunt slabi şi nu rabdă. 


24 

I s-a descoperit avvei Antonie în pustie: este la oraş unul asemenea ţie, de 
îndeletnicirea lui vindecător, care-şi dă prisosul celor ce au nevoie şi care cântă în 
toată ziua Trisaghionul cu îngerii. 


23 

A spus avva Antonie: va veni o vreme când vor înnebuni oameni, şi dacă vor vedea 
pe unul nesmintit, se vor ridica împotriva lui, zicând: aiurezi — pentru că nu va fi ca 
el. 


26 

Au venit fraţi la avva Antonie şi i-au spus cuvânt din Levitic. Şi a ieşit bătrânul 
spre pustie, iar avva Ammonas îl urmărea pe ascuns, ştiindu-i obiceiul. Şi 
îndepărtându-se mult bătrânul, stând la rugăciune a strigat cu voce tare: Doamne, 
trimite-l pe Moise, să îmi lămurească lucrul acesta. Şi a venit la el un glas care a 
vorbit cu el. Şi a spus avva Ammonas: de auzit am auzit glasul care a vorbit cu el, 
dar înţelesul nu l-am priceput. 


2 

Aveau trei dintre părinţi obiceiul ca să vină în fiecare an la avva Antonie. Și doi 
îl întrebau despre gânduri şi despre mântuirea sufletului, unul tăcea mâlc fără 
să întrebe nimica. Și într-un târziu îi spuse avva Antonie: 

— Iată că vii de atâta amar de vreme aici şi nu mă întrebi nimic. 

— Îmi ajunge că te văd, părinte. 


29 

Se povestea că unul din bătrâni i-a cerut lui Dumnezeu să-i vadă pe părinţi. Şi i-a 
văzut pe toți în afară de avva Antonie. ŞI i-a spus celui ce-i arăta: 

— Unde este avva Antonie? 

— În locul unde este Dumnezeu, acolo e şi el. 


30 

A fost ponegrit un frate la mănăstire că curveşte şi plecând s-a dus la avva Antonie. 
ŞI venind frații din chinovie să-l îngrijească şi să-l ia, zicând: ai făcut aşa. EI se 
apăra zicând: n-am făcut aşa ceva. ŞI era acolo din întâmplare avva Pafnutie zis 
Kefalas, care le-a zis această pildă: 

Am văzut pe malul râului un om împotmolit până la genunchi, şi venind alții să-i 
dea mâna l-au înfundat până la grumaz. 

Atunci le-a spus avva Antonie despre avva Pafnutie: lată un om de-adevăratelea, în 
stare să vindece şi să mântuie suflete. lar ei au încuviinţat cuvântul bătrânului, 
făcând metanie. Şi îndemnați de părinţi au luat fratele în chinovie. 


30 bis 

Ziceau unii despre avva Antonie că era purtător de duh, dar nu voia să vorbească 
despre oameni, ci vestea doar cele ce se făceau în lume şi cele ce aveau să 
vină. 1 |(Absent în textul original.) 


Ar Dr De De De de De Dr De De De e Dr De Dr Dr de De e de dr fr Ar A 


Xp XP XP XP IP ID E e 30 3 3 2 2 2 E E 30 E 30 IE 2 DP E IE IE E IE XX 


De De de De Ar Dr De De De De De Ar Dr De De De de De Dr De de de de dr dr d 


Xp XP XP IP IP IE E 2 E 30 E 3 2 2 2 2 E 30 e IE IE 2 E E XX 


SII 

Odată avva Antonie a primit scrisoare de la Constantin împăratul ca să meargă la 
Constantinopol. Şi se gândea ce să facă. Atunci i-a spus avvei Pavel, ucenicul lui: 
— Să plec? 

— Dacă pleci, Antonie te vei numi; dacă nu, avva Antonie. 


20, 
A mai Spus avva Antonie: eu nu mă tem nicidecum de Dumnezeu, ci îl iubesc, 
fiindcă iubirea izgoneşte teama. 


35 

A spus avva Antonie: având în faţa ochilor frica de Dumnezeu pururea să ne 
amintim de moarte, să urâm lumea şi toate cele din ea, orice răgaz trupesc şi să 
lepădăm viaţa aceasta ca să trăim în Hristos; că acestea le va cere de la noi în ziua 
judecății. Să însetăm, să flămânzim, să veghem, să fim goi, să întristăm şi să 
gemem în inima noastră, să măsurăm dacă suntem vrednici de Dumnezeu, să iubim 
suferinţa ca să-l găsim pe Dumnezeu, să dispreţuim trupul ca să se mântuie sufletul 
nostru. 


34 

A venit odată avva Antonie la avva Ammun în muntele Nitriei. Şi dacă s-au 
întâlnit, i-a spus avva Ammun: 

— Devreme ce pentru rugăciunile tale s-au înmulțit fraţii şi vor să-şi dureze chilii 
departe ca să aibă linişte, la ce depărtare vrei să fie cele zidite de cele de-aici? 

— Să gustăm la ceasul al nouălea 12 (La orele 14-15 după-amiaza.) şi vom ieşi să 
străbatem pustia spre a vedea locul. 

ŞI mergând prin pustie, până a început să asfinţească soarele, i-a spus avva 
Antonie: să ne rugăm şi să punem aici o cruce, ca să zidească cei care vor, ca cei de 
acolo, după ce vor gusta la ceasul al nouălea să vină aici, apoi, şi cei de acolo să 
facă la fel, ca să se întâlnească fără să-şi uite de ale lor. Şi era depărtarea de 
douăsprezece mile. 


35 

A spus avva Antonie: cel care bate fierul, mai întâi se gândeşte ce va face, seceră, 
sabie, secure. Aşa şi noi trebuie să ne gândim, ce virtute vrem să dobândim, ca să 
nu ne ostenim în zadar. 


36 
A mai spus: smerenia cu înfrânare înduplecă fiarele. 

A mai spus: am văzut monahi căzând după multe osteneli şi pierzându-și minţile, 
pentru că se bizuiseră pe munca lor, tăgăduind porunca ce spune: întreabă-ţi Tatăl 
şi te va vestil3 (Deuteronom 37, 4.). 


38 

A spus iar: dacă e cu putinţă, călugărul trebuie să se încredinţeze bătrânilor de 
fiecare pas pe care-l face şi de fiecare picătură pe care o bea în chilia sa, ca să nu 
păcătuiască prin acestea. 

Sfântul Antonie cel mare - Despre omul şi sufletul raţional 





Oamenii se socotesc raţionali însă pe nedrept, căci nu sunt raționali. Unii au învăţat 
cuvintele şi cărțile vechilor înţelepţi. Dar raționali sunt numai aceia care au 
sufletul raţional, pot să deosebească ce este binele şi ce este răul, se feresc de 
cele rele şi vătămătoare sufletului şi toată grija o au spre cele bune şi folositoare 
sufletului; iar acestea le săvirşesc cu multă mulțumire către Dumnezeu. Numai 
aceştia trebuie să se numească raționali. 


SR 5 e 


Omul cu adevărat raţional are o singură grijă: să asculte de Dumnezeul tuturor şi 
să-L placă; şi numai la aceasta îşi deprinde sufletul său: cum să-i placă lui 
Dumnezeu, mulțumindu-i pentru o aşa de mare purtare de grijă şi pentru cârmuirea 
tuturor, orice soartă ar avea el în viaţă. Pentru că este nepotrivit să mulţumim 
pentru sănătatea trupului, doctorilor, care ne dau leacuri amare şi neplăcute, iar lui 
Dumnezeu să nu-l mulţumim pentru cele ce ni se întâmplă cum trebuie, spre 
folosul nostru şi după purtarea Lui de grijă. Căci în cunoştinţa şi credinţa cea către 
Dumnezeu stă mântuirea şi desăvârşirea sufletului. 


3 ste e 
Cel ce poate îmblânzi pe cei neînvăţaţi, ca să iubească învăţătura şi îndreptarea, 
făcător de om trebuie să se numească. Asemenea şi aceia care îndreaptă pe cei 
desfrânaţi către petrecerea virtuoasă şi plăcută lui Dumnezeu, ca unii ce schimbă 

alcătuirea oamenilor. Căci blândeţea şi înfrânarea este fericire şi nădejde bună 
pentru sufletul oamenilor. 


SR 5 2 


Om se numeşte sau cel raţional, sau cel ce îngăduie să fie îndreptat. Cel ce nu 
poate fi îndreptat este neom, căci aceasta se află la neoameni. lar de unii ca aceştia 
trebuie să fugim, căci celor ce trăiesc laolaltă cu păcatul nu li se îngăduie să se afle 
niciodată printre cei nemuritori. 
Lot 

După cum corăbierii cârmuiesc corabia cu grijă, ca să n-o izbească de vreo stâncă 
văzută sau nevăzută, aşa şi cei ce se silesc spre viaţa duhovnicească trebuie să 
cerceteze cu frică ce trebuie să facă şi ce să nu facă. De asemenea să creadă că 
legile lui Dumnezeu le sunt de folos, tăind de la suflet toate gândurile păcătoase. 


Lot 
După cum cârmacii şi cei ce ţin frânele cu sârguință şi cu luare aminte ajung la 
țintă, tot aşa cei ce se silesc spre viaţa cea dreaptă şi virtuoasă, trebuie să 
călătorească cu sârguință şi cu grijă, precum se cuvine şi după cum e voia lui 
Dumnezeu. Cel ce vrea şi cugetă că se poate aceasta, crezând îşi face loc în 
nemurire. 

= e 2 
lată semnele după care se cunoaşte un suflet raţional şi virtuos: privirea, mersul, 
glasul, râsul, ocupațiile şi întâlnirile cu oamenii. Căci toate acestea se îndreptă spre 
tot mai multă cuviinţă. Mintea lor cea iubitoare de Dumnezeu li se face străjer treaz 
şi închide intrarea patimilor şi a ruşinoaselor aduceri aminte. 


SR 5 e 


Celui nu ştie să deosebească binele de rău nu-i este îngăduit a judeca pe cei buni 
sau pe cei răi. Căci bun este omul care cunoaşte pe Dumnezeu, dar el nu este, nu 
ştie nimic şi nu va şti vreodată. Căci calea cunoștinței lui Dumnezeu este 
bunătatea. 


SR 5 e 


Omul bun şi iubitor de Dumnezeu nu mustră pe oameni pentru rele când sunt de 
faţă; iar în dos nu-i bârfeşte. Dar nici celor ce încearcă să-i grăiască de rău nu le 
îngăduie. 

= ae 2 
Cei ce socotesc nefericire pierderea banilor, a copiilor, a slugilor, sau a oricărui alt 
lucru, să ştie întâi că trebuie să se mulțumească cu cele date de Dumnezeu; iar când 
trebuie să le dea înapoi, să fie gata a face aceasta cu recunoştinţă, întru nimic 

scîrbindu-se pentru lipsirea de ele, mai bine zis pentru înapoierea lor. Căci după ce 
s-au folosit de cele ce nu erau ale lor, le-au dat iarăşi înapoi. 


= e 2 
Dacă întrebuinţăm orice sârguinţă şi iscusinţă ca să scăpăm de moartea trupească, 
cu atât mai vârtos suntem datori să ne străduim ca să scăpăm de moartea 
sufletească, pentru că cel ce voieşte să se mântuiască nici o piedică nu are, fără 
numai negrija şi lenea. 


3 o e 


Cei ce nu sunt mulţumiţi cu cele ce le au la îndemnă pentru trai, ci poftesc la mai 
mult, se fac robi patimilor, care apoi tulbură sufletul şi îi insuflă gânduri şi 
închipuiri că cele ce le au sunt rele. Şi după cum hainele mai mari decât măsura 
împiedică la mişcare pe cei ce se luptă, aşa şi dorința avuţiei peste măsură 
împiedică sufletele să lupte sau să se mântuiască. 


SR 5 2 


Nu cele ce se fac după fire sunt păcate, ci cele rele după alegerea cu voia. Nu e 
păcat a mânca, ci a mânca nemulțumind, fără cuviinţă şi fără înfrânare. Căci eşti 
dator să ţii trupul în viaţă, însă fără nici un gând rău. Nu e păcat a privi curat, ci a 
privi cu pizmă, cu mândrie. Nu e păcat neînfrânarea limbii la mulţumire şi 
rugăciune, dar e păcat la vorbire de rău. E păcat să nu lucreze mâinile milostenie, 
ci ucideri şi răpiri. Şi aşa fiecare din mădularele noastre păcătuieşte, când din 
slobodă alegere lucrează cele rele în loc de cele bune, împotriva voii lui 
Dumnezeu. 


SR 5 e 


Nu trebuie să ne mâniem pe cei ce păcătuiesc, chiar de-ar fi făcut crime vrednice 
de osândă. Ci pentru dreptatea însăşi, pe cei ce greşesc să-i întoarcem şi să-i certăm 
dacă se nimereşte, fie prin ei înşişi, fie prin alţii. Dar să ne mâniem sau să ne 
înfuriem nu se cade, pentru că mânia lucrează dusă de patimă şi nu de dreptate şi 
de judecată. De aceea nu primi să te sfătuiască nici oamenii prea miloşi, căci 
pentru binele însuşi şi pentru dreptate trebuie să cerți pe cei răi, însă nu pentru 
patima mâniei. 


SR o 2 


Nu se cuvine ca sufletul rațional şi luptător să se sperie şi să se înfricoşeze îndată 
de patimile care vin asupra lui, ca nu cumva să fie batjocorit de draci, ca fricos. 
Căci tulburat de nălucirile lumești sufletul îşi iese din limanul său. Să ştim că 

virtuțile noastre sufleteşti ni se fac înaintemergătoare ale bunurilor veşnice, iar 
păcatele de bunăvoie pricini ale muncilor. 


SR 5 2 


Cuvântul este sluga minţii. Căci ce voieşte mintea, aceea tâlcuieşte cuvântul. 


SR 5 e 


Mintea vede toate, chiar şi cele din Ceruri. Şi nimic nu o întunecă fără numai 
păcatul. Prin urmare celui curat nimic nu-i este neînțeles, iar cuvântului său nimic 
nu-i este cu neputinţă de exprimat. 

Prin trup omul este muritor. Dar prin minte şi cuvânt nemuritor. Tăcând înţelegi şi 
după ce ai înţeles grăieşti. Căci în tăcere naşte mintea cuvântul. Şi rostind cuvânt 
de mulţumită lui Dumnezeu, îţi lucrezi mântuirea. 


SR 5 2 


Cel ce vorbeşte fără socoteală nu are minte, căci grăieşte fără să înţeleagă nimic. 
Cercetează dar ce-ţi este de folos să faci pentru mântuirea sufletului. 


SR o 2 


Cuvântul care are înţeles şi este folositor sufletului este dar al lui Dumnezeu. lar 
vorba cea deşartă, care caută să măsoare cerul şi pământul, mărimea soarelui şi 
depărtarea stelelor, este o născocire a omului care se osteneşte în deşert. Căci 
căutând cele ce nu folosesc nimic, osteneşte în zadar, ca şi cum ar vrea să scoată 
apă cu ciurul. Deoarece este cu neputinţă oamenilor a afla acestea. 


3 5 2 


Ochiul priveşte cele văzute, iar mintea înţelege cele nevăzute căci mintea care 
iubeşte pe Dumnezeu este făclie care luminează sufletul. Cel ce are minte iubitoare 
de Dumnezeu şi-a luminat inima sa şi vede pe Dumnezeu prin mintea sa. 


SR 5 e 


Precum trupul fără suflet este mort, aşa şi sufletul fără puterea minţii este 
nelucrător şi nu poate moşteni pe Dumnezeu. 


SR 5 e 


Cei ce sunt siliţi de niscai trebuinţe sau împrejurări să treacă înot râuri foarte mari, 
de vor fi treji la minte, scapă de primejdie chiar de-ar fi valuri potrivnice; şi de se 
scufundă puţin, prinzindu-se de ceva de la țărm, scapă. Dar cei ce vor fi beţi, chiar 
dacă de zeci de mii de ori vor lupta să ajungă la ţintă, nu vor putea, ci biruiţi de vin 
se vor scufunda în valuri şi îşi vor afla moartea. Tot aşa şi sufletul, căzând în 

învolburarea valurilor vieţii, de nu se va trezi din păcatul materiei ca să se 
cunoască pe sine că e dumnezeiesc şi nemuritor şi că numai pentru scurtă vreme a 
fost legat cu trupul cel muritor şi plin de patimi, va fi atras de plăcerile trupeşti spre 
pierzare; şi dispreţuindu-se pe sine şi îmbătându-se de neştiință, se va pierde şi se 
va afla în afară de cei mântuiţi. Căci trupul ne trage adeseori ca un râu spre 
plăcerile necuvenite. 


SR 5 2 


Sufletul cu adevărat rațional văzând fericirea celor răi şi bunătatea celor nevrednici 
nu se sminteşte, dorindu-și fericirea lor în viaţa aceasta, cum fac oamenii 
nesocotiți. El cunoaşte lămurit nestatornicia lucrurilor, ascunsurile vieţii cu 
vremelnicia ei şi judecata care nu poate fi mituită. Un suflet ca acela crede că 
Dumnezeu nu-l va trece cu vederea nici despre partea hranei trebuitoare. 


SR o 2 


Cei ce şi-au înnoroiat veşmântul, întinează şi haina celor ce se apropie de ei. Aşa şi 
cei răi cu voia şi nedrepți la purtare, petrecând cu cei simpli şi vorbind cele ce nu 
se cuvin, le întinează sufletul prin auz. 


SR 5 e 


Fă bine celui ce te nedreptăţeşte şi-ţi vei face prieten pe Dumnezeu. Nu grăi de 
rău pe vrăjmaşul tău către nimeni. Deprinde-te cu dragostea, cu neprihănirea, cu 
răbdarea, cu înfrânarea şi cu cele asemenea. Căci aceasta este cunoştinţa de 
Dumnezeu: să-i urmezi Lui cu smerită cugetare şi printr-unele ca acestea. lar 
lucrarea aceasta nu este a celor de rând, ci a sufletului care are minte. 


SR 5 e 


Când te întorci cu mulţumire spre aşternutul tău, aducându-ți aminte de 
binefacerile şi de marea purtare de grijă a lui Dumnezeu şi umplându-te de 
înţelegerea cea bună, te vei veseli şi mai mult, iar somnul trupului tău se va face 
trezvie a sufletului şi închiderea ochilor tăi, vedere adevărată a lui Dumnezeu. 
Atunci tăcerea ta, umplându-se de bunurile primite, va da din tot sufletul şi puterea 
o adânc simțită slavă Dumnezeului a toate. Căci de va lipsi păcatul din om, o 
singură mulţumire cumpăneşte mai mult decât toată jertfa cea de mare preţ înaintea 
lui Dumnezeu. 


Ar Dr De De Dr de De Dr Dr De De e Dr Dr Dr De de De e de dr fr Ar A 


Xp XP XP IP IE ID E e 30 IE 3 2 2 2 E E 30 30 30 IE 2 DP E IE IE E E XX 


Die De de De Dr Dr De De De De De Dr Dr de De De dr De dr Dr de de de dr drd 


XP XP XP IP 2 E E 30 E 3 2 2 2 2 E 30 E IE 3 2 E E E IP XX 


Sfântul Antonie cel mare: Învăţături despre viaţa morală a oamenilor 





În articolul de faţă voi publica o culegere de citate din Filocalie, ale Sfântului 
Antonie cel mare (251-356), cu nădejdea că cititorul va găsi răspuns la unele din 
întrebări care-l frământă. 


“Învăţături despre viața morală a oamenilor şi despre bună purtare” (în 170 de 
capete): 

1. Oamenii se socotesc raționali, însă pe nedrept, căci nu sunt raţionali. Unii au 
învăţat cuvintele şi cărțile vechilor înţelepţi. Dar raţionali sunt numai aceia care au 
suflet rațional: pot să deosebească ce este binele şi ce este răul; se feresc de cele 
rele şi vătămătoare sufletului şi toată grijă o au spre cele bune şi folositoare 
sufletului. lar acestea le săvârşesc cu multă mulțumire către Dumnezeu. Numai 
aceştia trebuie să se numească oameni raţionali. 


2. Omul cu adevărat raţional are o singură grijă: să asculte de Dumnezeul tuturor şi 
să-L placă. Și numai la aceasta îşi deprinde sufletul său; cum să-l placă lui 
Dumnezeu, mulțumindu-l pentru aşa de mare purtare de grijă, şi pentru cârmuirea 
tuturor, orice soartă ar avea el în viață. Pentru că e nepotrivit să mulțumim pentru 
sănătatea trupului doctorilor, care ne dau leacuri amare şi neplăcute, iar lui 
Dumnezeu să nu-l mulţumim pentru cele ce ni se par nouă grele, şi să nu 

cunoaştem că toate se întâmplă cum trebuie, spre folosul nostru şi după purtarea 
Lui de grijă. Căci în cunoştinţa şi în credinţa cea către Dumnezeu stă mântuirea şi 
desăvârşirea sufletului. 


3. Am primit de la Dumnezeu puteri virtuoase şi foarte mari: înfrânarea, suferirea 
răului, neprihănirea, stăruința, răbdarea şi cele asemenea, care ne ajută să ne 
împotrivim şi să luptăm împotriva celor rele. Având la îndemână puterile acestea şi 
punându-le la lucru, socotim că nimic nu ni se mai întâmplă neplăcut, dureros sau 
nesuferit. Credem atunci să toate-s omeneşti şi se biruiesc de virtuţi. Nu se gândesc 
la aceasta însă, cei neînţelegători. De aceeea, ei nici nu pricep că toate se fac spre 
binele şi precum se cuvine, spre folosul nostru, ca să strălucească virtuțile noastre 
şi să ne încununăm de la Dumnezeu. 


4. Când vei socoti câştigarea banilor şi multul lor folos ca pe o amăgire 
vremelnică, vei cunoaşte că petrecerea cea virtuoasă şi plăcută lui Dumnezeu e 
altceva decât bogăţia. Gândindu-te la aceasta cu încredințare şi cu ţinere de minte, 
nu vei suspina, nu vei plânge, nu vei învinui pe nimeni şi pentru toate vei mulţumi 
lui Dumnezeu. Nu te vei clăti văzând pe cei mai răi ca tine rezemându-se pe bani şi 
pe socoteli, căci foarte rea patimă a sufletului este pofta, părerea şi neştiinţa. 


5. Omul cu judecată luând aminte la sine, cumpăneşte cele ce i se cuvin şi-i sunt 
spre folos. Acela cugetă care lucruri sunt folositoare pentru firea sufletului său şi 
care nu. Aşa se fereşte el de cele nepotrivite, care i-ar vătăma sufletul şi l-ar 
despărți de nemurire. 


6. Cu cât cineva are viaţa mai măsurată cu atât e mai fericit. Căci nu se grijeşte de 
multe: de slujitori, de lucrători, de pământuri şi de avuţia dobitoacelor. Căci 
țintuindu-ne de acestea ne vom îneca în greutăţile legate de ele şi vom învinui pe 
Dumnezeu. lată cum din pofta noastră cea de voie se adapă moartea şi cum rătăcim 
în întunericul unei vieţi cu păcate, necunoscându-ne pe noi înşine. 


“7. Să nu zică cineva că este cu neputinţă omului să ajungă la viaţa cea virtuoasă, 
ci numai că aceasta nu este uşor, cu toate că nici cei ce au dobândit-o nu sunt pe 
deplin lămuriţi asupra acestui lucru. De viaţa virtuoasă se împărtăşesc toţi oamenii 
CUVIOŞI, precum şi cei cu minte iubitoare de Dumnezeu. Căci mintea cea de rând 
este lumească şi schimbăcioasă, răsărind şi gânduri bune şi rele, ba şi firea şi-o 
schimbă aplecându-se spre cele trupeşti. Mintea cea iubitoare de Dumnezeu însă, 
pedepseşte păcatul care se naşte în oameni cu voia lor în urma trândăviei. 

8. Cei proşti şi neiscusiţi iau în râs cuvintele şi nu vor să le asculte. Doar acestea 
mustră nepriceperea lor şi vor ca toţi să fie întru toate asemenea lor. La fel, şi cei 
desfrânaţi: se silesc să arate pe ceilalți toți mai răi decât dânşii, socotind să vâneze 
pe seama lor nevinovăția, din pricina mulţimii relelor. Dacă într-un suflet slab se 
află păcatele acestea:  desfrânarea, mândria, lăcomia nesăturată, mânia, 
neastâmpărarea limbii, furia, uciderea, tânguirea, pizma, pofta, răpirea, durerea, 
minciuna, plăcerea, lenea, întristarea, frica, boala, ura, învinuirea, neputinţa, 
rătăcirea, neştiinţa, înşelarea şi uitarea de Dumnezeu, sufletul acela se întinează şi 
se pierde. Căci prin acestea şi prin cele asemenea acestora se osândeşte sărmanul 
suflet care s-a despărţit pe sine de Dumnezeu. 


9. Cei ce vor să se deprindă în viaţa cea virtuoasă, cuvioasă şi preamărită, nu 
trebuie judecaţi după obiceiurile sau după petrecerea cea mincinoasă de până acum, 
ci asemenea pictorilor şi sculptorilor îşi vor dovedi din faptele însăşi petrecerea cea 
aleasă şi plăcută lui Dumnezeu. Nu fug ei de toate plăcerile păcătoase ca de nişte 
curse. 


10. Cel bogat şi de neam ales, dar fără îndrumarea duhovnicească şi fără curăţia 
vieţii, nefericit este în ochii care cugetă drept, precum fericit este săracul şi robul 
după soartă, dar împodobit cu învăţătură şi virtute. Căci după cum străinii rătăcesc 
drumurile aşa şi cei ce nu grijesc de viaţa cea virtuoasă, se rătăcesc şi se pierd, 
amăgindu-se de poftă. 


11. Cel ce poate îmblânzi pe cei neînvăţaţi ca să iubească învăţătura şi îndreptarea, 
făcător de om trebuie să se numească. Asemenea şi aceia care îndreaptă pe cei 
desfrânați către petrecerea cea virtuoasă şi plăcută lui Dumnezeu, ca unii ce 
schimbă alcătuirea oamenilor. Căci blândeţea şi înfrânarea este fericire şi nădejde 
pură pentru sufletele oamenilor. 


12. Se cuvine ca oamenii să se nevoiască să-şi îndrepte viaţa şi obiceiurile după 
Adevăr şi cuviință. Căci împlinind ei acest lucru, cunosc uşor cele dumnezeieşti. 
Cine cinsteşte pe Dumnezeu din toată inima şi credinţa pe acela şi Dumnezeu îl 
ajută ca să îşi stăpânească mânia şi pofta. Căci pricina tuturor relelor este pofta şi 
mânia. 


Sursa: http://paterika.wordpress.com/ 

Sfântul Antonie şi corbul din cartea Nestemate duhovniceşti (vol.Il) 





Sfântul Antonie cel mare, Părintele tuturor călugărilor, s-a născut în Egipt în anul 
251, trăind în mijlocul unei familii bogate şi nobile. Încă din tinereţe, el şi-a lăsat 
toată averea săracilor şi surorii lui şi s-a retras în deşert. Aici el a locuit ani de-a 
rândul în pustietate, într-o colibă de crengi. 


O creştină cucernică îi aducea o pâine mică de orz de două ori pe săptămână. 
Anton, pentru a se feri şi de acest ultim contact cu lumea, a intrat şi mai adânc în 
deşert, ducând cu sine numai un crucifix şi Biblia. 


Trăieşte aici, în pustie, hrănindu-se cu rădăcini, ceva curmale, lăcuste şi miere. 


Sfântul Antonie cel mare şi-a dedicat întregul timp rugăciunii, vieţii ascetice şi 
studiului Sfintelor Scripturi. 


După mulţi ani, el s-a dus într-o zi să viziteze un alt sihastru pe nume Pavel, care 
avea faima de a fi un om sfânt. Antonie avea aproape nouăzeci de ani, dar dorea să 
înainteze şi mai mult pe drumul perfecțiunii, de aceea dorea să-l viziteze pe acest 
Pavel, care locuia într-o peşteră adâncă. Cei doi călugări, când s-au văzut, s-au 
îmbrăţişat şi au vărsat lacrimi de bucurie şi de emoție. 

Pavel şi Antonie aveau bărbi foarte lungi şi ochi mari, asemănători cu aceia ai 
bufniţelor, din cauza obiceiului de a veghea în contemplarea lui Dumnezeu toată 
noaptea. 


Pavel îi spune Sfântului Antonie: 

- Tu ai venit la mine din cauza renumelui pe care îl are sfinţenia mea. Dar trebuie 
să ştii, fratele meu, că eu mă aflu în fața Domnului ca şi cum nici nu am început 
să-l slujesc. 


Antonie îi răspunde lui Pavel: 
- Atunci înseamnă că am găsit un tovarăş bun de drum, fiindcă eu mă aflu cu un 
pas în urma ta. 


Cei doi s-au aşezat pe o rogojină în peşteră. Antonie întrebă atunci: 
- Spune-mi, Părinte, are mai multă importanţă să postim sau iubirea pentru 
aproapele? 


Pavel răspunde atunci: 

- Iubirea este de preferat postului. Iubirea este dorită de Dumnezeu; postul însă 
depinde de noi. Cu ani în urmă, am vizitat o mănăstire unde locuiau mulţi călugări 
bolnavi. Starețul le îngăduia să nu ţină un post prea sever, dar ei tot nu se 
însănătoşeau. Atunci i-a scutit pe călugări de tăcere şi în fiecare seară a 
îngenunchiat în faţa lor. Le-a spălat picioarele, le-a cerut iertare, i-a servit la masă, 
aşa cum Hristos a făcut cu Apostolii. Apoi i-a rugat să se comporte unii cu ceilalți 
în acelaşi fel. Dialogul frăţesc, serviciile făcute reciproc şi iertarea dată unii altora 
schimbă în întregime o comunitate. La scurtă vreme, călugării s-au însănătoşit. 
Aşadar, iubirea este un leac mai bun decât orice altă virtute. 


În timp ce Pavel şi Antonie vorbeau despre virtuțile sfinte, veni amiaza. Iată că un 
corb intră deodată în peşteră ducând în cioc o pâine proaspătă, de parcă atunci ar fi 
fost scoasă din cuptor. 

Pasărea se apropie de Pavel şi lasă să-i cadă pâinea la picioare. 


Pavel spuse atunci: 

- De aproape douăzeci de ani, acest corb îmi aduce în fiecare zi câte o jumătate de 
pâine. Dar azi, pentru prima dată, aşa cum vezi, a adus în cioc o pâine întreagă. 
Domnul, cu iubirea sa nesfârşită, ştie că ai venit să mă vizitezi! S-a gândit şi la 
tine! Şi din acest fapt poţi înţelege, Părinte Antonie, că iubirea frățească valorează 
mai mult decât postul. 

Din ochii mari ai celor doi călugări au început să curgă lacrimi de duioşie. Au 
mâncat împreună pâinea minunată. 


Apoi s-au îmbrățişat şi s-au despărțit pentru a-şi urma viaţa, în linişte şi 
singurătate, pe drumul spre o viaţă cât mai sfântă. 

Sfântul Antonie cel mare şi cizmarul din Alexandria 





Dragii mei, în calendarul lunii ianuarie, între 15 şi 19 ianuarie, sărbătorim patru 
mari sfinţi egipteni: Părinţii pustiei, primii pustnici ai lumii, Sfântul Pavel tebeul, 
Sfântul Antonie cel mare, Sfântul Macarie egipteanul, dar şi pe Sfântul Atanasie 
cel mare, patriarhul Alexandriei. Astăzi vă voi vorbi despre Sfântul Antonie cel 
mare (251-356), socotit începătorul vieţii călugăreşti, întemeietorul monahismului, 
alături de Sfântul Pahomie cel mare. 


Sfântul Antonie s-a născut în anul 250, în Egiptul de mijloc, într-o familie creştină 
în care a învăţat să practice credinţa mergând des la biserică. Pe când avea 20 de 
ani, a intrat într-o duminică în biserică şi ascultând cuvintele Evangheliei "De 
voieşti să fii desăvârşit, du-te de vinde averile tale şi le dă săracilor, şi vei avea 
comoară în cer şi vino şi urmează Mie” (Matei 19, 21), le-a primit ca şi cum i s-ar 
fi adresat în mod direct. 


Astfel, după moartea părinților săi, îşi încredinţează sora unei comunități de 
fecioare şi se retrage la marginea satului, într-o colibă, în singurătate şi rugăciune. 

La vârsta de 35 de ani se stabileşte la marginea deşertului, unde locuieşte 
pustniceşte timp de 20 de ani. Devine apoi părintele spiritual al multor călugări din 
deşertul egiptean. Se mută la Domnul la vârsta de 104 ani. 


În timpul vieţii, Sfântul Antonie nu a fost cruțat de cel viclean. Odată, acesta i-a 
spus: - Antonie, altul ca tine nu există. Eşti cel mai sfânt de pe pământ. Sfântul însă 
nu s-a lăsat înşelat şi l-a gonit îndată. 


A auzit apoi un glas de la Dumnezeu: 

- Vrei să vezi cine este cel mai sfânt? Mergi jos în Alexandria şi acolo îl vei afla 
pe omul acela. 

Şi astfel cobori sfântul în Alexandria. Și după ce trecu de centrul cetăţii şi de 
locurile mărginaşe, ajunge la un subsol. 

- Aici, îi spuse îngerul Domnului, locuieşte cel mai sfânt om din lume. 


Când intră, Sfântul Antonie văzu un cizmar şi îl întrebă: 
- Tu ce faci aici? Cum vieţuieşti? 


- Mă trezesc dimineaţa şi îmi fac cruce. Îmi chem femeia şi copiii, facem 
rugăciune şi citim Evanghelia. Apoi vin aici la cizmărie şi muncesc. Din tot ce 
scot, dau şi la unul mai sărac. Plâng pentru păcatele mele şi cer mila lui 
Dumnezeu. 


- Nu faci nimic altceva? 
- Nimic altceva. 


Şi Sfântul Antonie se minună tare de lucrarea acestui cizmar şi mulțumi lui 
Dumnezeu că l-a învrednicit să vadă acestea. 


Vă mai povestesc astăzi şi o altă întâmplare din viaţa acestui mare sfânt. 


În pustia în care se nevoia Sfântul Antonie cel mare se afla şi un izvor, iar lângă 
el se afla o bucată de pământ oarecum rodnică. Și vrând sfântul să-şi 
dobândească singur hrana pentru el şi vizitatorii săi, curăță locul cu o sapă, 
semănând puţin grâu şi legume. 


Insă fiarele locului, vrând să bea apă de la izvor, îi distrugeau mereu mica 
grădină. Aşa că, într-o bună zi, sfântul prinse unul dintre animalele ce îi făceau 
pagubă şi grăi către toate animalele de acolo: 

- De ce-mi faceţi numai pagubă deşi eu nu vă fac nici un rău? In numele lui 
Dumnezeu vă poruncesc Să plecaţi şi să nu mai veniţi aici niciodată! Atunci 
fiarele, temându-se la auzul poruncii, au fugit, făcându-se nevăzute. 


In încheiere vă redau două cuvinte ale Sfântului Antonie cel mare pentru a le avea 
şi pe acestea călăuză în viaţa voastră: 


"Mânia este semnul vădit al celor ce nu cinstesc pe Dumnezeu." 


"Oriunde vei merge, să ai înaintea ta pe Dumnezeu. Orice vei face, să ai 
mărturie din Sfintele Scripturi." 

5 îndemnuri ale Sfântului Antonie cel mare pentru omul de astăzi 


În data de 17 ianuarie, Biserica face pomenirea Sfântului Antonie cel mare (251- 
356), „părintele monahilor”, unul dintre cei mai „populari” asceţi, socotit a fi înce- 
pătorul vieţii călugărești. Este considerat de tradiția monastică drept întemeietor al 
monahismului, împreună cu Sfântul Pahomie cel mare. 





Cu acest prilej, vă prezentăm cinci învățături ale Sfântului Antonie cel mare, în- 
demnuri şi cuvinte de folos fără dată de expirare: 


1. Când vei socoti câştigarea banilor şi multul lor folos ca pe o amăgire vre- 
melnică, vei cunoaste că petrecerea cea virtuoasă şi plăcută lui Dumnezeu e altceva 
decât bogăția. Gândindu-te la aceasta cu încredințare şi cu ţinere de minte, nu vei 
suspina, nu vei plânge, nu vei învinui pe nimeni şi pentru toate vei mulţumi lui 
Dumnezeu. 


2. Cel bogat şi de neam ales, dar fără îndrumarea duhovnicească şi fără curăţia 
vieţii, nefericit este în ochii care cugetă drept, precum fericit este săracul şi robul 
după soartă, dar împodobit cu învăţătură şi virtute. Căci după cum străinii rătăcesc 
drumurile aşa şi cei ce nu grijesc de viaţa cea virtuoasă, se rătăcesc şi se pierd, 
amăgindu-se de poftă. 


3. Cu cât cineva are viaţa mai măsurată cu atât e mai fericit. Căci nu se grijeşte de 
multe: de slujitori, de lucrători, de pământuri şi de avuţia dobitoacelor. Căci ţin- 
tuindu-ne de acestea ne vom îneca în greutăţile legate de ele şi vom învinui pe 

Dumnezeu. lată cum din pofta noastră cea de voie se adapă moartea şi cum rătăcim 
în întunericul unei vieţi cu păcate, necunoscându-ne pe noi înşine. 


4. Când primeşti închipuirea vreunei plăceri, păzeşte-te ca să nu fii răpit îndată de 
ea, ci, ridicându-te o clipă mai presus de aceasta, adu-ţi aminte de moarte şi gân- 
deşte-te că e mai bine să te ştii că ai biruit această amăgire a plăcerii. 


5. Fă bine celui ce te nedreptăţeşte şi-ţi vei face prieten pe Dumnezeu. Nu grăi de 
rău pe vrăjmaşul tău către nimeni. Deprinde-te cu dragostea, cu neprihănirea, cu 
răbdarea, cu înfrânarea şi cu cele asemenea. Căci aceasta este cunoştinţa de 
Dumnezeu: să-l urmezi Lui cu smerită cugetare şi printr-unele ca acestea. 


(Extrase din Filocalia sfintelor nevoinţe ale desăvârșirii 1, Sfântul Antonie cel 
mare - Invăţături despre viaţa morală a oamenilor şi despre buna purtare, în 170 
de capete) 

Cei care-L cunosc pe Dumnezeu sunt plini de toată bunăvoința 





Odoxologia.ro 


Cei care-L cunosc pe Dumnezeu sunt plini de toată bunăvoința şi, dorind cele 
cereşti, dispreţuiesc cele pământeşti. Unii ca aceştia nu plac multora, dar nici lor nu 
le plac multe. De aceea sunt nu numai urâţi, ci şi luaţi în râs de mulți smintiţi. Ei, 
însă, rabdă toate în sărăcie, ştiind că cele ce se par multora rele, pentru ei sunt 
bune. Căci cel care înţelege cele cereşti crede lui Dumnezeu, ştiind că toate sunt 
făpturile voii Lui. Cel care, însă, nu le înţelege, nu crede niciodată că lumea este 
zidirea lui Dumnezeu şi că a fost făcută pentru mântuirea omului. 


(Antonie cel mare în Filocalia, vol. I, Editura Institutul de Arte Grafice „Dacia 
Traiană”, Sibiu, 1947, p. 13) 

Bogdan Dedu - Povestea primului monah creştin 





Sfântul Antonie s-a născut într-o familie creştină înstărită, la mijlocul secolului al 
III-lea. A renunţat de timpuriu la toată bogăţia şi, părăsind lumea, a trăit în 
pustiu. Deşi nu a fost organizatorul monahismului creştin, totuşi el este perceput 
ca un părinte fondator. Influenţa sa extraordinară, precum şi fascinația pe care 
persoana sa a exercitat-o asupra contemporanilor retraşi în pustie marchează, în 
mod real, începutul „mişcării “ ce avea să se răspândească rapid în întreaga lume 
creştină. 


Sfântul Antonie s-a născut în preajma anului 250 în localitatea Coma în Egiptul de 
Mijloc, dintr-o familie creştină înstărită. La vârsta de 20 de ani a rămas orfan de 
ambii părinţi. Vreme de şase luni s-a îngrijit singur de casă şi de sora lui mai mică. 
Într-una din zile, gândindu-se la exemplul apostolilor care au lăsat toate şi L-au 
urmat pe Hristos, şi întrebându-se ce cale să urmeze în viaţă, a intrat în biserică şi a 
auzit cuvântul Evangheliei, care zice: „Dacă voieşti să fii desăvârşit, du-te, vinde 
averea ta, dă-o săracilor şi vei avea comoară în cer; după aceea, vino şi 
urmează-Mi“ (Matei 19, 21). 


Spre adâncul deşertului, în căutarea lui Hristos 

Tânărul Antonie a considerat că acest cuvânt îi era adresat lui direct. După ce şi-a 
împărțit averea săracilor şi a dat-o pe sora lui în grija unei comunităţi de fecioare, 
s-a retras în singurătate. Pe atunci nu existau mănăstiri ca cele de astăzi, ci creştinii 
care doreau să ducă o viaţă ascetică, în post, rugăciune, feciorie, nu părăseau satele, 
ci îşi făceau mici colibe la marginea lor. De aceea, şi Antonie a vieţuit la început 
într-o colibă lângă satul natal, sub ascultarea unui alt ascet din regiune, mai 
vârstnic şi mai experimentat. După un timp, a plecat de acolo şi s-a stabilit într-un 
mormânt abandonat. În tot acest timp a dus o viaţă de purificare interioară, cu post, 
rugăciune şi lupte cu demonii, care nu conteneau să-l necăjescă. 


În 286, la vârsta de 35 de ani, năzuind spre o izolare totală, s-a stabilit într-o 
fortăreață părăsită la marginea deşertului, în locul numit Pispir (astăzi Der el 
Memum, Egipt), unde a petrecut 20 de ani de viaţă anahoretică. 


Despre modul lui de viaţă ne vorbeşte 
(295-373): „Priveghea atât de mult, că de 


multe ori petrecea toată noaptea fără să doarmă şi aceasta făcând-o nu o dată, ci 
de multe ori, se minunau toţi de el. Mânca o singură dată pe zi după apusul 
soarelui. Dar se întâmpla să mănânce şi numai o dată la două zile, iar de multe 
ori la patru. lar mâncarea lui era pâine şi sare; şi băutura, numai apă. Pentru 
dormit se îndestula cu o rogojină. Dar de cele mai multe ori se întindea pe 
pământ“. 


Către anul 310, a făcut o călătorie la Alexandria, căutând să îmbărbăteze pe 
martirii creştini prigoniţi de stăpânirea romană în timpul persecuției lui Maximin. 


Testamentul Sfântului Antonie 


În anul 312 s-a afundat şi mai mult în deşert, pe muntele Qalzam, nu departe de 
malul Mării Roşii, unde se găseşte astăzi mănăstirea care-i poartă numele. Aici a 
trăit până la moartea sa (356) împreună cu doi ucenici, nepărăsind locul decât 
pentru a-şi vizita ucenicii sau pentru a face o a doua călătorie la Alexandria, spre a- 
| susține pe Atanasie, persecutat de facțiunea pro-ariană. 


Înainte de a muri, Sfântul Antonie a lăsat ucenicilor săi un testament prin care le 
cerea să îl îngroape într-un loc pe care să nu-l descopere nimeni. Ucenicii au 
respectat întocmai dorinţa părintelui lor duhovnicesc, încât nimeni nu a aflat unde e 
îngropat trupul sfântului. În ultimii ani, în urma cercetărilor întreprinse pentru 
restaurarea mănăstirii Sfântului Antonie din Egipt, s-a ajuns la concluzia că 
mormântul cu moaştele sfântului s-ar afla sub sfânta masă a bisericii centrale a 

mănăstirii. Totuşi, din respect faţă de testament, nimeni nu a deschis mormântul. 
Biserica Ortodoxă face pomenirea Sfântului Antonie cel mare în fiecare an, la data 
de 17 ianuarie. 


Întâlnirea cu Avva Pavel Tebeul 


Ajuns la vârsta de 90 de ani, avva Antonie s-a rugat lui Dumnezeu să-i descopere 
dacă mai există cumva în pustie vreun om care, asemenea lui, să fi ales o astfel de 
viaţă retrasă, departe de lume. Aceasta deoarece îi venise un gând că ar fi singurul 
care se osteneşte în felul acesta. La capătul a cinci ani de rugăciune, într-o zi a 
auzit un glas, zicându-i: 


Auzind acestea, bătrânul Antonie s-a ridicat îndată, şi-a luat toiagul şi a pornit spre 
adâncul pustiei, neținând cont nici de vârsta sa înaintată, nici de arşiţa zilei. 
Călăuzit de Dumnezeu în mod minunat, după o călătorie de trei zile, a ajuns la 
peştera Sfântului Pavel Tebeul. Văzând peştera, s-a bucurat, însă avva Pavel, 
simțind venirea lui Antonie, a închis uşa. Bătrânul apropiindu-se, a început să bată 
la uşă, dar nu i-a răspuns nimeni. Fără să îşi piardă nădejdea, a continuat să bată, 
zicând: 


Exemplul martirilor şi lăcomia cumnatului l-au adus 
pe Pavel în pustie 


În urma acestei stăruințe, Sfântul Pavel i-a deschis şi l-a îmbrăţişat. Atunci 
cuviosul Antonie a zis: 

I-a răspuns avva Pavel: „Bine ai venit, soare care luminezi 
toată lumea, povăţuitorule al celor ce se mântuiesc, gura lui Dumnezeu, care din 
pustie ai făcut cetăţi şi pe diavolul l-ai gonit dintr-însa. De ce te-ai ostenit atâta 
pentru un om păcătos şi nevrednic? lată, vezi un bătrân învechit de zile şi cu 
cărunteţile acoperite“. 


Bătrânul Pavel i-a povestit apoi viaţa sa: născut în Tebaida într-o familie creştină 
înstrăită, după moartea părinţilor a împărţit cu sora sa averea. Insă, întrucât 

cumnatul său voia şi partea lui de moştenire, Pavel a lăsat totul şi s-a dus în 
pustie. La aceasta l-a îndemnat şi exemplul martirilor creştini din acea vreme, care, 
nesocotind orice privilegiu sau bogăţie, preferau să moară decât să se lepede de 
Hristos. 


Pe când încă vorbea, a venit un corb aruncându-i o pâine întreagă, pe care punând- 
o înaintea lor încetişor, a zburat în văzduh. Pentru că Părintele Antonie se minuna 
de aceasta, Sfântul Pavel a zis: „lată, Domnul a trimis prânz, nouă, robilor Săi, 
fiind milostiv şi iubitor de oameni. lată, sunt 70 de ani de când primesc jumătate de 
pâine, iar astăzi, pentru că ai venit la mine, mi-a trimis o pâine întreagă.“ 


După ce au mâncat, mulţumind lui Dumnezeu, au şezut iarăşi şi au vorbit toată 
noaptea până dimineaţa. Făcându-se ziuă, Sfântul Pavel a zis prietenului Antonie: 
„De mult mi-a arătat Dumnezeu mie, frate, că sălăşluieşti în părțile acestea şi 
voiam să te am slujitor cu mine, dar fiindcă vremea adormirii mele a venit, pe care 
totdeauna am aşteptat-o, dorind ca să viețuiesc cu Hristos, de aceea Domnul te-a 
trimis la mine, ca să îngropi smeritul meu trup şi să-l dai pământului“. 


L-a îndemnat apoi să meargă la mănăstirea lui şi să-i aducă mantia pe care 1-0 
dăruise episcopul Atanasie şi să-i învelească cu ea trupul. Cu greu a plecat Sfântul 
Antonie să îndeplinească dorinţa prietenului său, pentru că ştia că nu-l va mai afla 
în viaţă. 


Antonie s-a rugat o oră cu Pavel, fără să-şi dea seama că era mort 


Ajuns la mănăstire, a luat mantia şi s-a întors îndată la peştera Sfântului Pavel. 
Când a sosit la peşteră, văzându-l pe sfântul şezând în genunchi, cu mâinile în sus 
ridicate şi cu capul drept în sus, socotea că este viu şi face rugăciune, şi stătea cu 
dânsul împreună. Dar trecând un ceas, şi de vreme ce nu auzea glasul cel de 
rugăciune, nici obişnuitele suspinuri, s-a apropiat de el şi l-a găsit mort. 


Cu multă tânguire, sărutând trupul sfântului, l-a învelit în mantia adusă şi a început 
să cânte psalmii de îngropare. Cugetând apoi cum ar putea să-l îngroape, neavând 
nici o unealtă, iar mănăstirea lui fiind la o depărtare de trei zile, a văzut venind spre 
el din adâncul pustiului doi lei răcnind, ca şi cum plângeau lipsa sfântului. Aceştia 
au săpat cu ghearele lor o groapă, după care, venind la sfântul Pavel îi lingeau 
mâinile şi picioarele, ca şi cum ar fi cerut binecuvântare de la el. 


Cuviosul Antonie lăuda pe Hristos, căci şi fiarele slăvesc pe Dumnezeu, şi zicea: 

cade pe pământ, dă fiarelor acestora binecuvântarea Ta, precum ştii Tu“. Şi 


făcând semn cu mâna le-a poruncit să se ducă în pustie. 


După plecarea leilor, avva Antonie a îngropat trupul Sfântului Pavel. A petrecut 
apoi noaptea următoare deasupra mormântului, plângând şi rugându-se. A doua zi, 
întorcându-se la mănăstirea lui, a luat haina împletită din frunze de finic a 
Sfântului Pavel pe care atât de mult o cinstea, încât numai de două ori pe an o 
îmbrăca: la Paşti şi la Cincizecime. 


Sfântul Pavel Tebeul a trăit 113 ani şi este prăznuit de Biserica Ortodoxă pe 15 
ianuarie. 


Mănăstirea Mar Antonios 


Situată în pustiul Wadi Araba, la poalele muntelui Al-Qalzam din Egipt, 
Mănăstirea „Sfântul Antonie“ a fost fondată în jurul anului 356. Ucenicii Sfântului 
Antonie au constituit o micuță comunitate la baza muntelui, unde acesta şi-a 
petrecut ultima parte a vieţii. Cu siguranţă, nucleul inițial se rezuma la o bisericuţă, 
o trapeză şi câteva construcţii anexe (o bucătărie şi un depozit pentru alimente). 


Primii călugări obişnuiau să trăiască separat în peşterile masivului muntos din 
apropiere, dar se adunau în fiecare duminică şi sărbătoare importantă pentru 
Liturghie, în biserica centrală. Abia în a doua jumătate a secolului al V-lea 
anahoreţii retraşi în zonă au început să-şi construiască chilii apropiate, în interiorul 
nucleului monastic iniţial. Cu toate acestea, regula ucenicilor Sfântului Antonie a 
rămas semi-anahoretică, activitățile în comun fiind limitate la Liturghie, agapele 
duminicale şi ajutorarea fraţilor în nevoi. De-a lungul secolului al V-lea, 
Mănăstirea „Sfântul Antonie“ a fost un refugiu pentru asceţii din deşertul Sketis 
(Egiptul de Jos), forţaţi să-şi abandoneze chiliile datorită deselor şi violentelor 
atacuri ale arabilor. 


În secolul al XI-lea, comunitatea a fost lovită de o epidemie de ciumă bubonică, 
care a împânzit întreg Egiptul, precum şi de raidurile destructive ale turcilor 
mameluci, sub comanda lui Nasr al-Dawla. Opera de restaurare a fost finalizată în 
secolele următoare de către călugării copţi, care au reuşit, după o serie de încercări 
eşuate, să ocupe mănăstirea Sfântul Antonie. 


Secolele al XIII-XIV-lea constituie perioada de vârf a mănăstirii: artele şi literatura 
cunosc o extraordinară efervescenţă. Această perioadă înfloritoare a fost întreruptă 
spre sfârşitul secolul al XV-lea, atunci când beduinii au atacat mănăstirea, au ucis 

toți călugării şi au distrus clădirile. Biserica Sfântului Antonie a fost transformată 
în bucătărie, iar manuscrisele rare din bibliotecă (peste 1700) serveau la 
menţinerea focului. Câţiva ani mai târziu, mănăstirea a fost restaurată prin grija 
patriarhului Gabriel VII (1525-1568), care a trimis 20 de călugări de la mănăstirea 
Sirienilor din Wadi al-Natrun pentru a reînvia tradiţia şi viaţa monahală. În secolul 
al XVII-lea, ordinul călugărilor franciscani a stabilit un acord cu Mănăstirea 
„Sfântul Antonie“: în schimbul unei sume anuale modice, doi-trei franciscani 
aveau dreptul de a rezida în centrul monahal de aici pentru a învăţa limba arabă şi a 
se pregăti pentru slujirea misionară în Orient. 


De-a lungul secolelor, Mănăstirea „Sfântul Antonie „a jucat un rol important în 
istoria Bisericii Copte. Alături de numeroase alte dovezi, această afirmaţie este 
întărită de numărul mare al patriarhilor copţi care s-au format spiritual în acest 
aşezământ. În ultimele trei secole, 12 călugări antonieni au atins cea mai înaltă 
treaptă a slujirii în Biserica Egipteană. 


Din înţelepciunea Sfântului Antonie 


În afara biografiei scrise de Sfântul Atanasie cel mare, ucenicul său, Sfântul 
Antonie este cunoscut şi prin cuvintele sale înțelepte, memorate de alţi ucenici şi 
păstrate în Patericul egiptean şi în Filocalie. 


Din acestea, redăm câteva mai jos: 

- Zis-a avva Antonie: Părinţii cei de demult, când mergeau în pustie, întâi se 
vindecau pe ei înşişi, şi, făcându-se doctori aleşi, vindecau şi pe alţii. lar noi, ieşind 
din lume, mai înainte de a ne vindeca pe noi înşine, îndată începem a vindeca pe 
alții; şi, întorcându-se boala asupra noastră, se fac nouă cele de pe urmă mai rele 
decât cele dintâi (Luca 11, 26), şi auzim de la Domnul: „Doctore, vindecă-te mai 
întâi pe tine însuţi“ (Luca 4, 23). 


- Un monah a fost lăudat de fraţi către avva Antonie. Acesta din urmă, când a venit 
monahul la dânsul, l-a încercat, să vadă de rabdă ocara. Şi, aflându-l că nu o rabdă, 
i-a zis: „Eşti asemenea unui oraş, care pe dinainte este împodobit, iar pe dinapoi 
este jefuit de tâlhari“. 


- Au mers odată nişte bătrâni la avva Antonie, şi era şi avva losif cu dânşii. Şi 
vrând bătrânul Antonie să-i încerce, a pus înaintea lor un cuvânt din Scriptură, şi, 
începând de la cei mai mici, îi întreba ce înseamnă acel cuvânt. Şi fiecare 
răspundea după puterea sa. Însă bătrânul zicea fiecăruia: „N-ai aflat încă“. După ce 
i-a întrebat pe toţi, a zis către avva Iosif: „Tu cum zici că este cuvântul acesta?“ 

Răspuns-a acela: „Nu ştiu“. Atunci a zis avva Antonie: „Cu adevărat, avva Iosif a 
aflat calea, căci a zis: Nu ştiu.“ 


- Unui frate i s-a întâmplat odată ispită în mănăstirea lui avva Ilie. Şi, alungat fiind 
de acolo, s-a dus în munte la avva Antonie. Și rămânând fratele un timp pe lângă 
dânsul, l-a trimis la mănăstirea de unde venise. lar cei din mănăstire, văzându-l, 
iarăşi l-au alungat. lar el s-a întors la avva Antonie, zicând: „N-au voit să mă 
primească, părinte“. Deci l-a trimis bătrânul înapoi, cu acest cuvânt: „O corabie s-a 
sfărâmat în valurile mării, a pierdut încărcătura şi cu osteneală a scăpat la uscat. 
Voi însă, cele scăpate la uscat voii să le aruncaţi în mare“. lar ei, auzind că avva 
Antonie l-a trimis, l-au primit de îndată. 


- Trei părinți aveau obiceiul de mergeau la fericitul Antonie în fiecare an. Şi doi îl 
întrebau cu privire la gândurile lor şi despre mântuirea sufletului, iar al treilea 
totdeauna tăcea, fără să întrebe ceva. lar după mult timp i-a zis avva Antonie: „lată, 
de atâta timp vii aici şi nimic nu mă întrebi!“ Şi răspunzând fratele i-a zis: „Destul 


îmi este şi numai să te văd, părinte“. 


- Zis-a Antonie: Am văzut toate cursele vrăjmaşului întinse pe pământ şi suspinând 
am zis: „Oare, cine poate să le treacă pe acestea?“ Și am auzit un glas zicându-mi: 
„smerenia!“ 

Pr. prof. dr. Constantin Pătuleanu - Sfântul Antonie cel mare în 
spiritualitatea răsăriteană şi apuseană 





Aînceput să practice asceza, la început, nu departe de casa părintească, de care însă 
se va îndepărta, cu timpul. Astfel, la vârsta de 35 de ani, îl găsim aşezat într-o 
fortăreață, pe malul drept al Nilului, pe „Muntele dinafară”, la Pispir, unde va 
rămâne aproape 20 de ani. Aici a fost urmat de foarte mulți monahi, întemeind şi 
conducând mai multe mănăstiri, cu toate că ducea o viaţă retrasă. Cele mai vestite 
dintre coloniile ascetice înfiinţate de el sunt Nitria şi Scete. 


A trecut la Domnul în anul 356 pe muntele Colzim, cunoscut şi ca „Muntele 
dinăuntru”, aproape de Marea Roşie, la vârsta de 105 ani. Sfântul Antonie a fost 
înmormântat de doi dintre ucenicii săi, într-un loc tainic, după porunca acestuia, 
spre a evita primejdia inițierii unui cult al său, după obiceiul locului. Călugării se 
pare că cinsteau nu numai rămășițele sfinților, ci și pe ale simplilor monahi. 


Cunoscând această tradiție, Sfântul Antonie, de teamă să nu se întâmple același 
lucru cu trupul său, ca cel care toată viaţa sa combătuse această tradiție, evită să 
rămână la fraţii din „Muntele dinafară”, tocmai pentru ca nu cumva, după moartea 
sa, să-i fie expuse osemintele spre cinstire. 


Porunca Sfântului Antonie a fost respectată de altfel de cei doi ucenici ai săi cu 
sfinţenie: „lar fraţii, precum li s-a poruncit, i-au înfășurat trupul și l-au ascuns sub 
pământ şi nimeni nu ştie până azi unde a fost ascuns, decât numai cei doi” . 

Textul este foarte clar în privinţa faptului că Sfântul Antonie nu a dorit ca trupul 
său să fie expus în case, după obiceiul egiptenilor, ci să fie îngropat în loc necu- 
noscut, lucru de care nu ne putem îndoi, ucenicii Macarie şi Amatas urmând în- 
tocmai porunca părintelui lor spiritual. 


Cultul Sfântului Antonie şi aflarea Sfintelor sale moaşte 


După moartea Sfântului Antonie s-a dezvoltat relativ repede un cult al acestuia atât 
în Răsărit cât şi în Apus. Mărturii avem de la Sfântul Atanasie, Fericitul Augustin, 
Chiril de Schitopolis sau de la episcopul loan de Hermopolis, în panegiricul său 
întru cinstirea Sfântului Antonie, scris între 578 şi 604. 


Chiril de Schitopolis precizează, în opera sa Vita Euthymii , că acesta (Sfântul 
Eftimie), cu câteva zile înainte de trecerea sa la Domnul, întâmplată la 20 februarie 
473, slujise pentru ultima dată, la 17 ianuarie 473, de ziua Sfântului Antonie, 
patriarhul călugărilor. 


Din cercetarea făcută pe baza surselor primare se poate constata că descoperirea 
Sfintelor moaşte ale Sfântului Antonie cel mare este atestată istoric de persoane, 
precum Antonini Placentini, un pelerin din veacul al VI-lea, care pe la anul 570 
face o călătorie la locurile sfinte și în Egipt. În jurnalul său de călătorie notează că 
a văzut Sfintele moaște ale Sfântului Antonie cel mare în Biserica Sfântului loan 
Botezătorul din Alexandria. 


Existenţa sfintelor moaşte este atestată, mai ales, de episcopul Victor de Tunnuna 
(t570). Mărturia lui Antonini Placentini se potriveşte cu Cronica lui Victor, episcop 
de Tunnuna, localitate în Africa de Nord. Acesta, aflat în exil la Mănăstirea Cano- 
pus, lângă Alexandria, arată că moaştele Sfântului Antonie au fost găsite în mod 
miraculos, după mai bine de două secole de la moartea sa, în timpul împăratului 
Justinian (527-565), în anul S61, fiind depus cu maximă onoare în Biserica 
Sfântului loan Botezătorul din Alexandria. 


La rândul lor, unii părinți şi scriitori bisericești au confirmat în cronicile lor exi- 
stența Sfintelor moaşte ale Sfântului Antonie. 


Isidor de Sevilla (7 636) aminteşte în Cronica sa despre evenimentul depunerii 
Sfintelor moaște ale Sfântului Antonie în Biserica Sfântului loan Bote-zătorul din 
Alexandria . 

Beda venerabilul ( 735), în Chronica maiora (Monumenta Germaniae Historica, 
Auctores antiquissimi) aminteşte şi el faptul că moaştele Sfântului Antonie au fost 
aduse în Alexandria. 


Existenţa Sfintelor moaşte este apoi documentată de aproape toate martirologiile 
istorice apusene: Martirologiul lui Beda venerabilul, Florus de Lyon, „Vetus” sau 
„Parvum Romanum”, Adon de Vienne, Hrabanus Maurus și mai târziu Chronica 
lui Sigebertus Gemblacensis. 


Cum au ajuns Sfintele moaşte ale Sfântului cuvios Antonie cel mare în Franţa? 


Rezultatul cercetării, întreprinse până în momentul de faţă, arată faptul că Sfintele 
moaște ale Sfântului Antonie cel mare au fost descoperite, prin revelaţie divină 
(divina revelatione), în timpul împăratului Justinian (527-565), în anul 561, şi de- 
puse în Biserica Sfântului loan Botezătorul din Alexandria. 


După cucerirea arabă a Egiptului, din anul 642, sfintele moaştele au fost duse la 
Constantinopol. Se ştie că împăratul Roman al IV-lea Diogene a purtat mai multe 
companii militare împotriva arabilor. De asemenea, este de notorietate și faptul că 
în armata sa, care era formată în special din soldați străini, au luptat mai mulţi 
cavaleri francezi,unul dintre aceştia a fost nobilul Jocelin, fiul lui Guillaume. 


Cavalerul francez, Jocelin, promisese tatălui său, care era pe moarte, că va face un 
pelerinaj la locurile sfinte, lucru pe care l-a amânat până când bătrânul a murit. S-a 
întâmplat ca, într-o bătălie pe care a dat-o în Elveţia, Jocelin să fie rănit şi declarat 
mort de colegii săi de arme. 


Aceştia l-au depus într-o capelă a Sfântului Antonie, în Elveţia. Cavalerul a rămas 
peste noapte în capelă, iar în vis i-a apărut Sfântul Antonie, care l-a mustrat pentru 
faptul că nu a ascultat sfatul şi rugămintea părintelui său de a merge într-un pele- 
rinaj la locurile sfinte şi l-a îndeamnat să îndeplinească cât mai repede dorința 
tatălui său. 


Jocelin îşi revine, fapt considerat de toţi un adevărat miracol, şi pleacă în pelerinaj 
la locurile sfinte, aşa cum l-a sfătuit sfântul în vis. După efectuarea pelerinajului a 
ajuns la Constantinopol, unde s-a pus în serviciul împăratului Roman al IV-lea 
Diogene (1068-1071), pe care l-a ajutat, benevol, în campaniile militare împotriva 
arabilor. 

Pentru aceste merite deosebite, când Jocelin se pregătea să plece acasă, a cerut de 
la împărat moaştele Sfântului Antonie, salvatorul său. Aşa au ajuns Sfintele moaşte 
ale Sfântului Antonie cel mare, în anul 1070, în localitatea La Motte-au-Bois din 
Franţa, care va deveni, mai tîrziu, Saint-Antoine din Vienne. Astăzi localitatea se 
numește L”Abbaye de Saint-Antoine din apropierea orașului Grenoble. 


Episcopul de Valence şi vicarul arhiepiscopiei de Vienne, Gontard, a donat în anul 
1083 Abației benedictine „St. Peter in Montmajour” cinci biserici, prima dintre 
acestea fiind cea din localitatea Saint-Antoine, unde bededictinii au înființat la 
aceeași dată un Priorat. 


Nobilul Didier Mallen şi fiul său Guigues de Didier au dăruit benedictinilor Sfin- 
tele moaşte ale Sfântului Antonie cel mare. 


Mai târziu, Gigues de Didier a construit o biserică, care a fost sfințită de papa 
Calist al II-lea (1119 —1124), la 20 martie 1119, unde au fost depuse moaștele 
Sfântului Antonie, care vor rămâne în posesia benedictinilor timp de două secole, 
până în anul 1290. Biserica este cunoscută astăzi ca L"Eglise Abbatiale de Saint- 
Antoine en Dauphine. 


Scurtă schiță istorică a Ordinul hospitalier al Sfântului Antonie în Dauphine 


Ordinul monahal a luat ființă în jurul bisericii priorale, înființată de călugării 
benedictini, care veneau din Mănăstirea Montmajour, în jurul anului 1095, mai 
întâi sub forma unei Comunităţi formată din laici(Bruderschaft). 


Comunitatea antoninilor a luat ființă la inițiativa laicilor datorită creşterii numă- 
rului pelerinilor care veneau să se roage Sfântului Antonie cel mare, precum și 
datorită apariţia unei boli grave denumită mai tîrziu ergotism. 


Scopul comunităţii era să îngrijească de pelerini, căci imediat după constituirea 
Comunităţii s-a construit primul spital, numit în documente „Domus elei- 
mosinaria” (la Maison de l'Aum6n), care, se pare, că nu era decât un hospice unde 
erau primiți toți pelerinii, nu numai bolnavii. 


Cel care a construit spitalul pare a fi un anume Gaston, dimpreună cu fiul său 
Guerin şi alţi opt tovarăşi. În secolul al XII-lea s-au construit mai multe astfel de 
spitale în Franţa, Italia, Spania şi Germania numite generic commanderies (prae- 
ceptoria). 

Plecând de la acest spital, în primul secol de existenţă s-au construit alte 100 de 
spitale, iar între anii 1200 şi 1500 s-au construit aproximativ 360 de spitale în 
Europa apuseană, dintre care numai în Franţa 25. 


Disputa dintre Ordinul Sfîntului Antonie cel mare și Ordinul Benedictinilor 


Comunitatea Sfântului Antonie (Antonius-Bruderschaft) a construit pe lângă spi- 
tale şi o serie de aşezăminte pentru pelerini (Antoniterhâuser) în diferite localităţi, 
dintre care amintim: Freiburg, Isenheim, Basel, Bern, Chambery, Saint-Maercellin, 
Avignon, Arles, Montpellier, Be&yiers, Narbonne, Carcassone, Toulouse, Olite, 
Castrogeriz. 


Aceste aşezăminte au fost construite nu numai datorită meritelor antoniţilor în 
domeniul medicinii, ci şi ca urmare a dezvoltării tot mai intense a pelerinajului 
către Santiago de Compostella în Spania, unde se află legendarul mormânt Sfân- 
tului apostol Iacob, fiul lui Zevedeu şi fratele Sfântului apostol loan evanghelistul. 


În localitatea Saint-Antoine Prioratul şi Spitalul au existat mult timp în mod sepa- 
rat, fiecare cu o conducere proprie. Membrii Comunităţii Antoninilor neavând o 
biserică a lor, se aflau în totală dependenţă de Ordinului benedictinilor, participând 
la slujbele săvârşite în biserica călugărilor benedictini. 


Cearta dintre Bededictini şi Antonini a început de la disputa privind dreptul asupra 
ofrandelor ce se făceau în cinstea Sfântului Antonie. Ambele grupări, benedictinii 
şi fraţii antonini trimiteau persoane care trebuiau să colecteze bani, unii pentru con- 
strucția de mănăstiri şi bisericii, ceilalți pentru nevoile spitalului şi ale bolnavilor. 


Pentru demersul studiului de faţă este important să subliniem faptul că prin bula 
papei Clement este confirmată prezenţa Sfintelor moaște ale Sfântului Antonie cel 
mare în Biserica închinată Sfântului Antonie din localitatea Saint-Antoine. 


Disputa dintre călugării benedictini (Priorat) și frați Comunităţii din Saint-Antoine 
(Spitalul Sfântului Antonie) a fost rezolvată de papa Bonifaciu al VIII-lea prin bula 
papală din data de 10 iunie 1297 , prin care datorită „cinstirii Sfintelor moaşte ale 
Sfântului Antonie cel mare şi datorită faptelor minunate săvârșite în Saint-Antoine, 
Prioratul a fost ridicat la rangul de Abaţie (mănăstire), cu confirmarea tuturor privi- 
legiilor. 


Toţi membrii Ordinului erau obligați să traiască după regula Fericitului Agustin şi 
să poarte mai departe semnul „T” (Potentia). Ordinul a fost pus sub directa 

ascultare a papei de la Roma. Aymon de Montagne a fost numit de papa Bonifaciu 
abate al nou înfiinţatului Ordin Hospitalier, funcție pe care o va deţine până la 
trecerea sa la domnul din data de 30 octombrie 1316. 


Ordinul Sfântului Antonie a fost încorporat în Ordinul Maltez prin Bula papală 
„Rerum humanarum conditio din 17.12.1776. 


Focul Sfântului Antonie” sau focul sacru (ignis sacer, le feu sacre). Ergotismul. 


La sfârşitul secolului al XI-lea, mai precis între 1085 şi 1096, a izbucnit în Europa 
apuseană o boală contagioasă foarte gravă, ale cărei cauze au rămas pentru multă 
vreme necunoscute. Pentru aceasta, dar şi datorită simptomelor boala a fost numită: 
ignis sacer (le feu sacr6) sau mal des ardents (boala celor care ard); sau le feu 
Saint- Antoine (focul Sfântului Antonie). 


Este vorba despre boala numită Ergotism - intoxicație cu secara cornută (Cornul 
secarei), la baza intoxicației stă o ciupercă fitoparazită denumită Claviceps pur- 
purea. Boala se manifestă sub două forme: a) convulsivă; b) cangrenoasă. 


Ergotismul este o boală gravă, care a făcut multe victime în trecut, când sute de ani 
nu i s-au cunoscut cauzele. Boala apărea sub forma unor îmbolnăviri în masă, care 
urmare a consumului de alimente, în special pâine de secară sau preparate din 
secară parazitată de scleroții ciupercii Claviceps purpurera. 


Bolnavii de ergotism primeau în spital Sfântului Antonie pâine curată, neinfestată, 
drept pentru care procesul de otrăvire era întrerupt. Totodată bolnavi primeau o 
băutură numită „Saint Vinage”, care era aplicată şi pe corp. 


Este vorba de vinul în care erau cufundate Sfintele moaşte ale Sfântului Antonie 
chiar de sărbătoarea Înalțării Domnului, când moaștele erau scoase în procesiune. 
Tot în acest vin se puneau și mai multe sortimente de plante, care ar fi putut 
acționa împotriva ergotismului. 


Pe lângă aceasta se mai folosea şi aşa numitul „Antonius-Balsam”, despre care nu 
avem date precise privind timpul în care început să fie folosit. Toate acestea au 
făcut ca în secolul al XII-lea în locul denumiri bolii ca „ignis sacer” să se folo- 
sească denumirea de „ignis sancti Antoni”, „feu Saint-Antoine”, Sankt-Antonius- 
Feuer. 

În aceste condiţii nu e de mirare că poporul panicat apela la ajutorul sfinţilor, mai 
ales într-o epocă a cultului sfintelor moaște și a pelerinajelor la locurile sfinte. 
Sfântul Antonie cel mare trebuie să fi fost la început cinstit doar pe plan local, în 
regiunea Viennois. 


In curând cultul său, ca taumaturg, a depășit granițele locale, răspândindu-se în 
toată Europa apuseană. 

„A fi creştin înseamnă să pui toată viața ta, toate darurile tale, în slujirea 
celorlaţi” - Părintele Visarion Alexa 





lisus spune că, dacă vrei ca darurile pe care ţi le-a dat Domnul să fie lucrătoare, 
măsura acestei lucrări trebuie să fie slujirea celor de lângă tine. Dacă nu se în- 
tâmplă lucrul acesta, dacă începi să spui oamenilor că nu ai timp, dacă tu contezi 
cel mai mult dintre toți, dacă tu te comporţi ca fiind şeful tuturor, dacă tu crezi că 
eşti special şi puternic, atunci aceasta este demonizare. 


Ro 2 


Vă voi spune cum procedau părinții din deşert: Avva Antonie cel mare și Pavel cel 
simplu, ucenicul său. 


Unui om îi moare copilul, îl ia pe braţe și aleargă cu el la Avva Antonie: 
- Ajută-mă, copilul meu a murit! 


- Păi eu nu am nici o putere, de ce vii la mine? 
- Am auzit că faci minuni. 


- Eu nu fac nici o minune, nu am nici o putere, dar du-te la Pavel cel simplu, spu- 
ne-i că te-am trimis eu şi cere-i să facă ceea ce trebuie să facă. 


Pleacă omul şi bate la uşa lui Pavel cel simplu: 
- Ce cauţi la mine? 

- Am venit Să-mi înviezi copilul mort, căci Avva Antonie mi-a spus că tu poți. 
- Eu nu pot nimic, dar pentru rugăciunile Avvei Antonie îţi spun: „Ridică-tel” 
Și copilul a înviat. 

&&& 


Vedeţi dumneavoatră câtă smerenie, vedeţi cum lucrează darurile în om? Smerit! 
Ei nu-şi făceau cabinet de „făcători de minuni”, cum sunt în vremurile noastre tot 
felul de vraci, de descântători, de mari bioenergoterapeuţi, radieztezişti, cititori în 
stele. E o nebunie aceasta, să mă iertaţi! Cum? Să crezi că tu eşti cineva Și că al nu 
ştiu ce puteri miraculoase, vindecătoare şi să-ți faci cabinet unde să le practici, câş- 
tigând bani din asta, profitând de suferințele oamenilor?! 


Darurile noastre sunt de la Dumnezeu! De aceea, când cineva îţi aduce mulțumire 


pentru ceva, smerit lucru este să te gândești că darurile pe care tu le-ai dăruit la 
rândul tău nu sunt de la tine, ci de la Domnul. 


sp eok 
Știți povestea aceea cu măgarul lui Buridan? 

Un rege avea un măgar și, când ieșea cu el prin târg, toată lumea făcea adulaţie în 
fața lui, iar măgarul, văzând aceste plecăciuni își închipuia că lumea îl cinstește 


pe el. 


Într-o zi, a găsit grajdul deschis, a plecat spre târg şi odată ajuns acolo a început 
să se poarte ca şi cum el ar fi rege. 


Oamenii, văzând că măgarul e nebun, l-au prins şi l-au legat. 


Cum stătea măgarul acolo, i-a venit în minte gândul acesta: „Oare nu cumva 
lumea se pleca în fața mea pentru că regele stătea pe spatele meu?” 


Un măgar fără rege, aşadar, e un simplu măgar! 


&&& 

Dacă eşti conştient că orice mulțumire, orice act de recunoștință pe care un om îl 
săvârşeşte față de tine este de fapt un act de recunoştinţă faţă de „Regele” tău, 
atunci vei fi foarte liniştit. Nu vor creşte în tine mândria şi slava deşartă, care mai 
devreme sau mai târziu te vor despărţi de Dumnezeu! 


A fi creştin este o mare lucrare. A fi creştin înseamnă să pui toată viaţa ta, toate 
darurile tale în slujirea celorlaţi, să înţelegi că, să riști să-ţi pierzi sufletul, pentru „a 
câştiga” sufletele altora este cel mai măreț lucru pe care îl poți face. 


În om e multă zarvă, sunt multe orgolii. În om e mereu dihotomie: un gând trage 
spre ordine, altul spre dezordine, unul spre ceartă, altul spre împăcare, unul spre 
smerenie, altul spre dreptate şi dihotomia aceasta rupe pe om în două. Când, însă, 
începi să semeni Lui - împărtăşindu-te cu inimă smerită, cu El - mintea şi inima se 
liniştesc, orgoliul şi mândria scad. În tine nu va mai exista această dihotomie, 
pentru că tu ştii că în spatele tău stă „Regele”, că EI este cel care ţine în Mâini 
frâiele vieţii tale şi ale celor pe care-i iubeşti şi cărora te dăruieşti. 

Arhimandrit Emilianos Simonopetritul: „Boala pe care Dumnezeu ne-o 
trimite este măsurată până la ultima picătură pentru noi” 





În vremurile de odinioară, eremiţii obişnuiau să se trezească la miezul nopţii şi să 
săvârşească slujba de noapte. În continuare, dimineaţa, după ce se lumina de ziuă, 
săvârşeau dumnezeiasca Liturghie. Chiar şi acum, la multe mănăstiri de la Sfântul 
Munte, slujba de dimineaţă, în special Liturghia, începe abia după ce răsare soa- 
rele. Deja la ultima rugăciune a Utreniei preotul mulţumeşte lui Dumnezeu fiindcă 
ne-a trimis lumina soarelui. Mai apoi, slujba de noapte a fost unită cu Utrenia şi 
dumnezeiasca Liturghie. 


„Imediat ce vă treziţi, spune Sfântul Antonie cel mare, primul lucru pe care trebuie 
să-l faceţi este să cercetaţi pe cei bolnavi. Cel bolnav, pentru că trece printr-o si- 
tuaţie deosebită, este împins mai lesne spre păcat, are ispite, întristare şi îi vin gân- 
duri deşarte. Firea lui este mai neputincioasă, de aceea are nevoie de sprijin şi de 
mângâiere. Atunci când îl cercetezi de dimineaţă, va prinde curaj şi altfel va în- 
frunta greutățile zilei”. 


Îndemnându-ne să îi vizităm pe cei suferinzi, Sfântul Antonie nu vrea să spună că 
trebuie să mergem şi să căutăm peste tot acolo unde există bolnavi, ci se referă 
doar la cei care se află în preajma noastră, aproape de noi. Aşadar, nu pune o 
sarcină peste puterile noastre, ci stabileşte o rânduială după care să ne orientăm. 
Sfântul rânduiește acest canon de a-i vizita dis de dimineaţă pe cei bolnavi doar 
celor sănătoşi, nu şi celor suferinzi. Bolnavul trebuie să ştie că boala pe care 
Dumnezeu i-a trimis-o este pentru el un bun prilej de desăvârşire. Boala înlocuieşte 

rugăciunea, pe care nu o putem face, ţine loc de participare la slujbe, la care nu 
putem merge, înlocuieşte faptele credinţei, ale luptelor duhovniceşti, postul, atunci 
când bolnavi fiind trebuie să mâncăm. Atunci când suntem bolnavi, cu puţină 
anafură ne „achităm” toate datoriile noastre faţă de Dumnezeu. 


Diavolul, însă, pe toate ni le înfăţişează anapoda şi ne pricinuieşte deznădejde. 
Aceasta nu trebuie să se întâmple. Boala pe care Dumnezeu ne-o trimite este 
măsurată până la ultima picătură pentru noi, care căutăm mântuirea. Nu se poate să 
devenim desăvârşiți fără suferinţă - mai ales atunci când boala survine pe neaştep- 
tate - care ne smereşte în faţa celorlalți tocmai prin faptul că avem nevoie de aju- 
torul lor, neputând trăi izolaţi. 


Aşadar, atunci când ne îmbolnăvim, să cunoaştem că aceasta este încercarea noa- 
stră, scara noastră către cer, şi că este necesar să ne „tocim” pe noi înşine şi, atât 
cât putem, să nu cerem ajutorul celorlalți. 


Să ne asemănăm Domnului şi sfinților care nici mângâiere nu au căutat, nici uşu- 
rare în greutatea suferinţei lor. 


De asemenea, să fim adevăraţi atleți ai postului. Să nu cerem uşor dezlegare ori 
mâncăruri alese pe care niciodată nu le-am gustat. Trebuie să fim foarte atenţi, ca 
nu cumva, în loc să ne sfințim, să cădem în prăpastie şi să ieşim fără cununa 
biruinţei. 
„Pe cei bolnavi dintre voi” 

Dacă citim viaţa Sfântului Antonie vom vedea că, prin cuvântul „bolnavi” îi denu- 
meşte pe cei care suferă de boli trupeşti şi, mai înainte de toate, pe cei bolnavi 
psihic ori duhovniceşte, care nu pot să înfrunte încercările şi sănătatea lor şubredă. 


Boala noastră duhovnicească o reprezintă patimile, păcatele, gândurile deşarte, 
înşelările... 


Cel care are gânduri deşarte nu are echilibru sufletesc, are boli duhovniceşti. lar 
cel care păcătuieşte nu este sănătos trupeşte. De aceea, cei suferinzi sunt, de obicei, 
cei mai protejaţi în rândul unei obşti, fie că suferă de o boală grea precum cancerul, 
fie de o simplă durere de dinți. Bolnavul are nevoie de îngrijire specială şi nu 
putem să trăim fără el, fiindcă Dumnezeu ne-a făcut părtaşi suferinţei lui. 

Obştea nu este ajutată atunci când cel aflat în suferinţă este tratat cu asprime şi 
nepăsare. Fiindcă bolnav nu este doar unul sau altul; în realitate, toți suntem 
bolnavi. Poate că nu suntem bolnavi astăzi, dar mâine ori poimâine vom suferi şi 

noi la rândul nostru. Aşadar, toţi suntem bolnavi şi avem nevoie de medic, după 
cum spune Domnul Însuşi. 


De aceea, o veche şi frumoasă tradiţie în rândul monahilor este aceea de a-i vizita 
dimineaţa pe fraţii aflați în suferinţă. 


Însă cercetarea celor bolnavi nu trebuie să se facă fără ştirea stareţului ori a perso- 
nalului medical, fiindcă este posibil ca bolnavul să resimtă oboseala vizitelor noa- 
stre prea dese. Unitatea obştii, care este un singur trup, este foarte importantă. 
Fiecare dintre noi are nevoie de ajutorul celuilalt, însă doar cât să ne sprijinim 
reciproc şi să nu mergem înspre mai rău. Atunci când fratele nostru devine depen- 
dent de prezenţa noastră zilnică, îi facem mai mult rău decât bine şi nu îl ajutăm să 
se ridice. 


(Arhimandrit Emilianos Simonopetritul, Viaţă mistică şi reguli ascetice, Editura 
Indiktos, Athena, 2011, pp. 6-9, preluare de la Pemptousia) 

Ips Timotei - Cuviosul Antonie cel mare, apologet, nevoitor şi îndrumător 





+ Timotei Prahoveanul, 
episcop-vicar al Arhiepiscopiei Bucureştilor 
- 16 ian, 2020 


Cântările Bisericii vorbesc despre înflorirea pustiului de odinioară ca şi a unei 
grădini pline de crini, aceste flori întruchipând monahii care au urmat cuvintele 
Domnului, slujindu-L în trăire înaltă întreaga lor viaţă. O floare, printre cele dintâi 
ale pustiei, care a făcut ca ţinuturile aride să înflorească prin râvna sa, a fost şi 
Sfântul Antonie cel mare. 


Născut pe Valea Nilului, în sătucul Coma, într-o familie de viţă nobilă, cu părinți 
bogaţi, a fost crescut în frică de Dumnezeu. În ţinutul acela, credinţa creştină era 
îndrăgită şi răspândită, iar trăirea, pe măsură. Când încă nu împlinise vârsta de 20 
de ani, părinţii săi au trecut la cele veşnice, sfântul a rămas moștenitorul familiei, 
iar când mergea la biserică a auzit cuvintele Evangheliei: Dacă voieşti să fii desă- 
vârşit, vinde-ţi averea, împarte-o săracilor şi vei avea comoară în cer. După aceea, 
vino şi urmează-Mi (Matei 19, 21). 


Convins că acele cuvinte au fost spuse pentru el, s-a întors şi a împărțit ce avea 
săracilor, păstrând doar puţin, mai ales pentru sora lui, având tot timpul în cugct, 
aşa după cum spune biograful său, cuvintele Evangheliei: Nu vă îngrijiţi de ziua de 
mâine (Matei 6, 34). 

A ales viaţa singuratică. De altfel, în vremea aceea încă nu existau mănăstiri, nici 
regulile mari şi mici ale Sfântului ierarh Vasile cel mare, iar la marginea multor 
localități din Egipt se întâlneau oameni care îşi dedicau viaţa slujirii Domnului. 
Semenii lor îi respectau, pentru că mai întâi ei ÎL respectau şi Îl iubeau pe Domnul. 
Întru asemenea vieţuire s-a aşezat mai întâi, urmând exemplul unui bătrân virtuos, 
şi Antonie. Era cu duhul liber de orice grijă, de amintirile din viaţa sa trecută, lucra 
cu mâinile şi se ruga, iar ceea ce îi era de prisos împărțea altora. 


NI se spune că în tinerețea lui, de câte ori auzea despre virtuțile unui trăitor al 
Evangheliei, alerga la acela şi lua aminte la viaţa lui, la preocuparea pentru rugă- 
ciune, sau pentru îndeletnicirea către cele sfinte, și a adunat pentru sine, dar şi 
pentru alții aceste virtuţi alese. 


De aceea s-a şi spus: Dacă vrei să te mântuiești, cu întrebarea să călătorești. 


Invidios pe faptele bune şi pe înflăcărarea acestui tânăr, diavolul i-a adus aminte de 
plăcerile lumii și de cele pe care le lăsase în urmă, de avuţiile sale, punându-i tot 
felul de gânduri străine în inimă şi mai ales amintindu-i permanent faptul că îi va fi 
greu în anii ce vor urma să ducă cu el toate acestea, Antonie cerea necontenit ajutor 
de la Dumnezeu. 


Văzând că tânărul se ferea de capcanele cele ascunse, într-o noapte, diavolul a luat 
înfăţişarea unei femei care îl chema la păcat, dar tânărul l-a respins aducându-și 
aminte de chinurile iadului. Ulterior, Sfântul Antonie avea să spună faţă de diavol: 
Domnul este mie ajutor şi eu voi privi asupra vrăjmaşilor mei. 


Învăţat de către cei care trecuseră prin aceste ispitiri şi uneltiri ale demonilor, 
Antonie era atent şi se nevoia cu mare grijă, gândindu-se să nu fie învins în alte 
bătălii. A ales să vieţuiască într-unul dintre mormintele vechi, săpate de păgâni. 
Egiptul păstra multe vestigii de acest fel cu amintiri idolești și cu neputinţele celor 
care nu-L întâlniseră pe Dumnezeu. 


Se ruga mult şi mânca puţin, iar diavolul, nesuferind viața curată a tânărului 
Antonie, l-a atacat într-o noapte cu o întreagă armată de demoni. Mai întâi prin 
cuvinte și prin amăgiri, prin şoptiri înveninate şi chiar prin lovituri până la sânge. 


Când a venit cel care îi aducea hrană și cele de trebuință, l-a găsit pe jumătate 
mort. După ce şi-a venit în fire, Antonie l-a rugat pe prietenul său să îl ducă din 
nou în mormântul acela. Deși ostenit, îşi ducea în continuare lupta neîncetată cu 
demonii. Le-a spus potrivnicilor: Dacă aţi fi avut vreo putere, ar fi fost de ajuns 

doar unul dintre voi să mă doboare, dar cum Domnul nu v-a dat această îngăduință, 
încercaţi să mă speriați cu numărul vostru mare. Dacă aveţi vreo putere asupra 
mea, nu mai zăboviţi, dar dacă nu aveţi, nu are rost să vă zbuciumaţi. Semnul Sfin- 
tei Cruci şi credinţa sunt pentru mine metereze de nebiruit... 


Apoi Domnul i s-a arătat într-o lumină strălucitoare, asemenea marelui Pavel pe 
drumul Damascului, iar Antonie L-a întrebat: Unde erai, Doamne? De ce nu ai 
oprit mai devreme această luptă grea? 

- Eram lângă tine, dar voiam să fiu martorul luptei tale, voi fi de acum pururea 
apărătorul tău, iar numele tău îl voi face cunoscut lumii. 


Antonie avea atunci aproape 40 de ani şi s-a hotărât să meargă singur în pustie. 
Ajuns pe malul răsăritean al Nilului, a aflat o fortăreață veche, părăsită, şi s-a 
aşezat acolo, vreme îndelungată neîngăduind nimănui să intre, petrecând astfel 
vreo 20 de ani. Veneau mulţi, auzind de faima lui, dar rămâneau afară ascultând 
uneori vocile demonilor şi lupta pe care sfântul o ducea cu puterile întunericului. 
Într-o zi, forțând uşa, după ce au auzit zgomot mult, l-au văzut pe Antonie plin de 
strălucire neobişnuită. 


După această nevoinţă, a primit ucenici, numărul acestora crescând în fiecare zi. A 
întemeiat pentru ei două mănăstiri, una în anul 306 la est de Nil, la Pispir, iar 
cealaltă pe malul stâng al Nilului, nu departe de Arsinoe. 


Îi sfătuia pe monahi să nu se lase nicicând descurajaţi de încercări, să nu se lepede 
de înflăcărarea de la începuturi, adică de râvna din prima zi, ci dimpotrivă să o facă 
să crească mereu, de parcă ar lua-o iară şi iară de la capăt, cugetând asupra cuvin- 
telor : Mor în fiecare zi! V-o spun, fraților, pe lauda pe care o am pentru voi în 
Iisus Hristos, Domnul nostru! (| Cor. 15, 31). 


Mai spunea ucenicilor: să ne străduim să nu avem altceva decât cele pe care le vom 
lua cu noi în mormânt, adică dragostea, blândeţea, dreptatea. Impărăţia cerurilor nu 
are nevoie decât de dorinţa noastră care se găseşte în noi înşine. 


Sub înrâurirea Sfântului Antonie, pustiul a devenit o cetate de călugări care au lăsat 
lumea pentru a deveni cetăţeni ai cerului. Așa ne spune o apoftegmă a părinților 
pustiei şi aşa ne vorbeşte şi Sfântul Atanasie, cel care a scris viaţa marelui Antonie. 
Mănăstirile se asemănau locurilor în care oamenii, uniţi într-o plăcută armonie, își 
petreceau viaţa cântând psalmi, cugetând la Sfintele Scripturi, rugându-se cu bucu- 
rie şi împlinind cele bune. 

A dorit să se retragă mai în adâncul pustiei, în ţinutul muntos, aflat la trei zile de 
mers de apa Nilului. Locul se află undeva la vreo 30 km depărtare de Marea Roşie. 
Aflase un mic izvor şi cultiva o grădină pentru cele trebuincioase. Acolo ducea 
luptele duhovnicești şi era adeseori vizitat de ucenici, dar şi de demoni. După mulți 
ani, de acum în vârstă fiind, a cercetat uneori mănăstirile pe care le rânduise pentru 
ucenicii lui. Făcea minuni pe cale, izvorând apă în deșert pentru ucenicii care erau 
încercați de sete. S-au bucurat mult monahii pentru că i-a ajutat; unii îi cereau să-i 
tămăduiască de boli trupeşti, alții de neputinţe sufleteşti, alții așteptau mângâiere și 
învăţătură duhovnicească. Le spunea ucenicilor, eu nu mă mai tem de Dumnezeu, 
căci Îl iubesc. Dragostea alungă frica. Îi învăţa să fie desăvârșiţi în iubire, de la 
aproapele sunt viața şi moartea; de vom dobândi pe fratele, pe Hristos dobândim, 
iar de vom sminti pe fratele, lui Hristos greşim. De câte ori, oare, ne-am gândit să 
dobândim pe cineva ştiind că de fapt Hristos este înlăuntrul acestei prietenii... 


Se ruga pentru mulţi, iar când Domnul îngăduia vreo tămăduire prin el, aducea 
slavă Preasfintei Treimi, iar dacă întârzia binecuvântarea, îi îndemna pe cei care au 
cerut-o să stăruiască în nădejdea bunurilor ce vor să fie. 


Cei mari şi mici ai Egiptului îl socoteau adevărat învăţător şi părinte, iar mulți din- 
tre oamenii importanți veneau până în pustia îndepărtată pentru a vorbi cu el sau 
măcar pentru a primi binecuvântarea sa. 


Insuși împăratul Constantin cel mare, precum și fii săi i-au scris ca unui părinte, 
exprimându-și dorința de a primi răspuns de la el. 


A fost păstrător al dreptei credinţe şi avea mare cinstire față de slujitorii Bisericii. 
Cum arienii din Alexandria răspândiseră zvonul că vestitul pustnic împărtăşea 
doctrina lor, Antonie a ieşit din pustie și a mers în capitală pentru a proclama 
înaintea poporului venit să îl vadă credinţa sa în dumnezeirea Fiului şi Cuvântului 
lui Dumnezeu, aderarea de neclintit la învăţătura Sinodului de la Niceea, dar și 
sprijinul său pentru ucenicul Atanasie, în jurul anului 338. 


Deşi avea 105 ani, mergea uneori să cerceteze monahii dimprejurul lui, vestindu-le 
că Domnul avea să îl cheme în patria cerească. I-a îndemnat să se sârguiască în 
nevoinţă, în toate zilele, ca și cum ar muri în curând, să urmeze cuvintele Scrip- 
turii, pilda sfinţilor şi predania părinților de Dumnezeu insuflați. 

S-a retras în adâncul pustiei, unde i-au slujit doi ucenici, Macarie şi Amatas, în- 
demnându-i să nu ducă trupul său în Egipt de teamă că avea să fie îmbălsămat 
potrivit obiceiurilor păgâne din vremea aceea, şi de aceea i-a rugat să-l îngroape 
într-un loc tăinuit. 

A lăsat agoniseala lui smerită celor doi mari mărturisitori ai Ortodoxiei, Sfântul 
Atanasie şi Sfântul Serapion, iar haina sa de păr, ucenicilor mai apropiaţi. 


A trecut la Domnul în ziua de 17 ianuarie 356. 


Biografia sa, scrisă de Sfântul Atanasie al Alexandriei, este de fapt o operă desă- 
vârşită pentru cei care doresc să meargă pe urmele Domnului. 


Trupul Sfântului Antonie, aflat în urma unei descoperiri din anul 561, a fost mutat 
la Alexandria, iar apoi, sub ameninţarea invaziei arabe, dus la Constantinopol, 
ajungând, în veacul al XI-lea, în ținuturile Franţei de astăzi. 


Sfântul Antonie este modelul călugărilor dintotdeauna, al creştinilor şi al celor care 
luptă, dincolo de neputinţele lor, cu puterile întunericului. 

Pr. Ciprian Florin Apetrei - Theologica - Cuviosul Antonie cel mare, floarea 
de foc din pustiul Egiptului 





În fiecare an, la 17 ianuarie îl sărbătorim pe părintele monahilor, Sfântul cuvios 
Antonie cel mare, care „lepădând tulburările lumeşti, viaţa sihăstrească a dus-o 
până la capăt”. EI a urmat exemplul de vieţuire al Sfântului proroc Ilie şi al Sfân- 
tului loan Botezătorul, după cum ne spune troparul său: „Asemănându-te cu obi- 
ceiurile râvnitorului Ilie şi urmând Botezătorului pe drepte cărări, prea cuvioase 
părinte Antonie, te-ai făcut locuitor pustiului şi ai întărit lumea cu rugăciunile tale. 
Pentru aceasta, roagă-te lui Hristos Dumnezeu, să mântuiască sufletele noastre”. 


Locuitor al pustiului, Sfântul Antonie a transformat acest loc lipsit de viaţă într-un 
rai duhovnicesc în care el a strălucit ca o flacără de lumină, care 1-a călăuzit pe 
mulţi monahi spre desăvârşirea spirituală şi dobândirea mântuirii. 


Cuviosul a fost egiptean de origine şi de la vârsta de 18 ani şi până la mutarea sa la 
Domnul, la venerabila vârstă de 105 ani, s-a nevoit ca pustnic pentru a ajunge la 
desăvârşirea duhovnicească. 


EI s-a născut în anul 251 în localitatea Coma de pe valea Nilului din Egipt. Părinții 
săi erau creştini cu origini nobile şi posesorii unei averi însemnate. Formaţia lui a 
fost una creştină într-un Egipt încă dominat de păgânism. La vârsta majoratului își 
pierde părinţii şi trebuie să se ocupe de administrarea averii lăsate de aceştia şi de 
educaţia surorii sale. Însă el era atras de viaţa duhovnicească, de aceea drumul său 
era către Biserică. 


Ar De Dr de dr Dr Dr dr dr Dr Dr dr dr dr Dr dr dr De de dr dr Ar A A 


Xp PP PP IP IP 3 E II II II 2 E E E E XXX 


De Ar Ar dr Dr dr dr Dr Dr dr dr dr Dr dr dr Dr De dr dr dr de dr dr fr A d 





Auzind citindu-se la Sfânta Evanghelie cuvintele Mântuitorului către tânărul bogat: 
„Dacă voieşti să fii desăvârşit, du-te, vinde averea ta, dă-o săracilor şi vei avea co- 
moară în cer; după aceea, vino şi urmează-Mi” (Matei 19, 21), convins că și lui i se 
adresează aceste cuvinte, merge şi împarte averea sa săracilor, păstrând doar cele 
de trebuinţă pentru a asigura un viitor surorii sale. 


Cu altă ocazie, auzind la Sfânta Evanghelie cuvintele Mântuitorului: „Nu vă îngri- 
Jiţi de ziua de mâine” (Matei 6, 34), se hotărăște să renunţe cu totul la cele lumești 
și să urmeze viaţa pustnicească. Împarte tot ce mai avea din avere, iar pe sora sa o 
încredințează unor femei pioase. 


Pustiul, locul nevoinţelor şi al mângâierilor dumnezeiești 


În epoca Sfântului Antonie, pentru egipteni deșertul era un spaţiu al morţii, unde 
erau de obicei mormintele. Deşertul era un loc nedorit, iar dacă oamenii ajungeau 
acolo o făceau cu teamă. Pe lângă acestea, cum înaintai în deșert te puteai întâlni 
oricând cu hoarde de nomazi care erau ostili egiptenilor. Tocmai acest loc înfri- 
coşător îl alege cuviosul Antonie să se nevoiască. 

Pe vremea lui nu erau încă în Egipt mănăstiri organizate. Cuviosul începe urcușul 
său duhovnicesc vieţuind pentru început pe lângă un bătrân sihastru care nu locuia 
departe de satul său. Apoi se aşază singur într-un loc retras, unde se osteneşte pe 
drumul desăvârşirii duhovniceşti. De aici se mută într-un mormânt păgân, unde are 
multe încercări de la duhurile rele pe care le biruie prin credinţă şi curaj. 


Victoria sa împotriva duhurilor rele arată sfârşitul stăpânirii lor asupra pustiului 
Egiptului şi transformarea acestuia într-un rai duhovnicesc prin râvna cuviosului 
Antonie şi a ucenicilor săi. 


La vârsta de 35 de ani, sfântul ajunge pe malul estic al Nilului şi vieţuieşte timp de 
20 de ani într-o fortificație părăsită. Mulţi egipteni aud de nevoinţele sale şi vin la 
această fortificaţie, rămânând afară, sesizând luptele duhovniceşti ale cuviosului cu 
duhurile necurate, care stăpâniseră mai înainte aceste locuri. 


Din prea multă înflăcărare, dar şi curiozitate pentru ceea ce auzeau de afară, unii 
dintre admiratorii lui au forţat poarta fortificației şi l-au văzut plin de strălucire, iar 
înfăţişarea sa era aceeaşi şi după 20 de ani de nevoință pustnicească în acest loc. 


Din acest moment, cuviosul acceptă să primească ucenici pentru a-i forma duhov- 
niceşte. Pentru că numărul lor creşte repede, Sfântul Antonie a întemeiat pentru ei 
două mănăstiri, una la est de Nil, la Pispir, iar cealaltă pe malul stâng, nu departe 
de Arsinoe. Sub îndrumarea lui duhovnicească, pustiul a devenit o cetate de călu- 
gări care au lăsat lumea pentru a deveni cetăţeni ai cerului, după cum consemnează 

Sfântul Atanasie cel mare în lucrarea Viaţa Sfântului Antonie. 


Râvna mărturisirii lui Hristos îl aduce în Alexandria 





Persecuţia declanșată la începutul secolului al 4-lea de împăratul Dioclețian 
împotriva creștinilor ajunge şi în Egipt. Maximin Daia conduce persecuția creș- 
tinilor din Egipt, cei mai afectați fiind cei din Alexandria. 


Cu mult curaj, dorind să primească cununa muceniciei, Sfântul Antonie vine la 
Alexandria şi se pune în slujba mărturisitorilor de aici. Îi cercetează și întăreşte pe 
cei aflaţi în închisoare şi în suferințele provocate de persecuție. Prin pronia divină, 
Sfântul Antonie este ferit de mânia persecutorilor şi se întoarce la mănăstirea sa, 
unde trăieşte retras ca un pustnic. Însă, cu toate acestea, săvârşeşte multe minuni 
față de creştinii care îl căutau pentru ajutor. 


Din pricina numărului mare al celor care doreau să-l vadă, pentru a se putea apleca 
mai mult asupra celor duhovniceşti, marele eremit se retrage mai adânc în pustiu, 
în ținutul muntos al Quolzoumului. Aici începe o nouă etapă în sporirea duhov- 
nicească a cuviosului Antonie. Liniştea locului corespunde întru totul dorinţei sale 
de asceză şi rugăciune. 


După mai mulți ani merge să-şi cerceteze ucenicii de la Pispir. Aceștia îl primesc 
cu mare bucurie și se folosesc mult de cuvântul său duhovnicesc. La întoarcere este 
urmat de o mulțime mare de oameni care doreau să fie vindecați sau mângâiați 
pentru durerile lor trupeşti și sufleteşti. Cuviosul îi ajută pe toți cu multă dragoste 
duhovnicească. 

Pentru toate acestea a fost socotit în Egipt un mare părinte duhovnicesc şi învă- 
țător. Vestea despre el a trecut în tot Imperiul roman, încât prin scrisori atât Sfântul 
împărat Constantin cel mare, cât şi urmaşii lui i-au cerut sfat şi rugăciune. EI i-a 
sfătuit și ajutat pe toți cei care i-au cerut acest lucru, indiferent de statutul lor so- 
cial. Era întru totul detaşat de onorurile lumești, singura lui preocupare fiind 
sporirea sa duhovnicească prin asceză şi rugăciune. 


În timpul tulburărilor provocate în Biserică de erezia lui Arie, el a apărat Ortodoxia 
credinţei stabilită la Sinodul | ecumenic de la Niceea din anul 325. Unii arieni din 
Alexandria au răspândit informaţia falsă cum că Sfântul Antonie ar fi adeptul 
ereziei lui Arie. Pentru a demonta această falsă informaţie, cuviosul a părăsit pustia 
şi a venit în Alexandria și a proclamat în fața tuturor credinţa ortodoxă de la Niceea 
şi a arătat sprijinul față de Sfântul Atanasie, ucenicul său persecutat pentru apă- 
rarea crezului niceean. 


Acest episod din viaţa sfântului îl arată ca mare apărător al Ortodoxiei, pe care nu a 
pregetat să vină să o apere, chiar dacă avea 87 de ani. 


Moaştele sale călătoresc de la Constantinopol în Franţa 


Ajuns la vârsta venerabilă de 105 ani, i-a anunţat pe monahii pe care îi cerceta de 
apropiata sa mutare la viaţa veşnică. După întâlnirea cu aceştia s-a retras alături de 
doi ucenici, Macarie și Amatas. Acestora le-a lăsat instrucţiuni clare legate de 
îngroparea trupului său, poruncindu-le să-l îngroape într-un loc neștiut de nimeni. 


La 17 ianuarie anul 356, cuviosul Antonie a trecut la viața veşnică. Viaţa sa con- 
semnată în scris un an mai târziu de Sfântul Atanasie cel mare a fost cea mai cău- 
tată carte de creştinii primului mileniu şi este până astăzi un ghid de desăvârșire 
duhovnicească. 


Evlavia urmașilor față de cuviosul Antonie şi dorinţa lor de a cinsti cum se cuvine 
sfintele sale moaşte au făcut ca în anul 561, în urma unei descoperiri, să fie găsite 
şi duse la Alexandria, după cum ne spune ieromonahul Macarie de la mănăstirea 
athonită Simonospetra. 


Tot el vorbeşte şi despre istoria sfintelor moaște, mai ales că originile sale franceze 
i-au permis accesul la elementele care descriu aducerea acestora în Franţa. „În jurul 
anului 635, sub ameninţarea invaziei arabe, relicvele cuviosului au ajuns la Con- 
stantinopol, iar în jurul anului 1070 - conform mărturiei tradiției apusene -, un 

d nobil din regiunea Dauphine a adus o parte din sfintele moaște în Franţa (la Abația 
Jr Saint- Antoine), la care creştinii veneau în pelerinaj. 

Abația Sfântului Antonie din Dauphine depinzând mai întâi de cea de Montmajour 
din Arles, se istoriseşte că o parte din moaştele sale au fost mutate acolo (în jurul 
anului 1290), iar de acolo în catedrala din Arles (1491), unde, scăpând de pro- 
fanările din timpul Revoluţiei franceze din 1789, sunt cinstite şi astăzi. (Sinaxarul, 
Vieţile Sfinţilor, volumul 5, luna ianuarie) 


Din anul 2017, un fragment din moaştele sfântului a fost adus de la Abația Saint- 
Antoine la Biserica Domnească „Sfântul Anton” - Curtea Veche din Bucureşti, 
unde zilnic creştinii români pot veni să-i ceară ajutorul în necazuri și nevoi mai 
ales că aici se află şi icoana făcătoare de minuni a cuviosului. 











Astăzi, când îl cinstim pe Sfântul cuvios Antonie cel mare, să ne rugăm lui spu- 
nând: „O, prea înțelepte de Dumnezeu purtătorule Antonie, căpetenia părinților şi 
slava cuvioşilor, primește de la noi aceste laude ce cu tot sufletul le aducem ţie şi 
roagă-te lui Dumnezeu pentru noi, cei ce strigăm: Aliluia!”. 

Vasile-Robert Nechifor - Biserica „Sfântul Anton”- Curtea Veche, darul 
ctitorilor pentru urmaşi 





17 ian, 2020 


În apropiere de Piaţa Unirii, lângă ruinele fostei Curți Domneşti, se înalță silueta 
impunătoare a Bisericii „Sfântul Anton”- Curtea Veche, în care s-au rugat Mihai 
Viteazul, Matei Basarab, Ștefan Cantacuzino sau Sfântul domnitor martir Con- 
stantin Brâncoveanu. 


Istoria bogată a acestui locaș de rugăciune din centrul istoric al Capitalei este 
legată de evlavia şi credinţa ctitorilor, mai ales ale domnitorilor care au contribuit 
la refacerea şi înfrumusețarea lui. 


Biserica Domnească cu hramul Bunei Vestiri a fost construită în timpul celei de-a 
doua domnii a lui Mircea Ciobanul (1558-1559), fiind terminată şi zugrăvită de 
urmașul său, Petru (Pătraşcu) cel tânăr (1559-1568). 


Paternitatea lui Mircea Ciobanul asupra locaşului, confirmată de un document din 
13 mai 1563, este dovedită şi de tabloul votiv al domnitorului și al Doamnei 
Chiajna, aflat pe latura nordică a bisericii. 

Părintele paroh Gheorghe Zaharia aminteşte faptul că biserica nu a trebuit să 
reziste doar calamităţilor naturale, ci şi distrugerilor provocate de invadatori: 
„Datorită amplasamentului său, în cadrul Curţii Domneşti, biserica a fost ţinta 
prădătorilor care atacau capitala Țării Româneşti. Curtea îşi punea la adăpost 
valorile. Biserica nu putea ascunde cele necesare cultului, de cele mai multe ori 
obiecte valoroase dăruite de domnitori, ele rămânând pradă cotropitorilor. Astfel 
se explică faptul că biserica nu beneficiază de foarte multe obiecte de valoare pe 
care le-a avut în trecut”. 


Prima modificare importantă a locaşului a avut loc în timpul lui Ștefan Canta- 
cuzino (1714-1716): „Iniţial, locaşul era prevăzut doar cu partea de naos, iar 
partea de pronaos era un pridvor mare. Domnitorul a hotărât dărâmarea peretelui 
de la intrare şi închiderea cu zid a pridvorului, mărind considerabil suprafaţa 
bisericii. În plus, el a refăcut şi pictura şi a restaurat catapeteasma”, ne arată 
părintele paroh. 


Importanţa bisericii a scăzut după mutarea reşedinţei domneşti la noua curte de 
lângă Mănăstirea Mihai Vodă, în timpul lui Alexandru Ipsilanti. De aceea, la 
începutul secolului al 19-lea, în ciuda unor lucrări de întreținere, locaşul era 
departe de strălucirea de altădată. Mai mult, incendiul din 1847, care a mistuit 
atunci numeroase clădiri din centrul Capitalei, a afectat şi fosta Biserică Do- 
mnească. 


Sfântul cuvios Antonie cel mare devine ocrotitor al locașului 


Lucrările executate după acest incendiu au schimbat aspectul exterior al monu- 
mentului, care a devenit neogotic. Toată cărămida aparentă a fost astupată cu 
tencuială, s-au ridicat stâlpi aparenţi pe laturile bisericii, iar la intrare s-a făcut un 
mic pridvor. La interior a fost executată o nouă pictură, deoarece fresca din 1715 
fusese afectată de incendiu şi s-a ridicat o nouă catapeteasmă. După încheierea 
lucrărilor, la 22 martie 1852, a avut loc târnosirea bisericii. 


Tot în acest context a fost adusă în locaşul de rugăciune şi icoana Sfântului cuvios 
Antonie cel mare, păstrată intactă în mod miraculos după ce bisericuţa care o 
adăpostea a fost mistuită în întregime de marele incendiu, Biserica Domnească 
primindu-l pe sihastrul egiptean ca ocrotitor spiritual. 


Revenirea la aspectul iniţial sub supravegherea lui Nicolae lorga 

O nouă restaurare a bisericii a fost executată între anii 1928 şi 1935 de arhitectul 
Horia Teodora. Această lucrare, supravegheată de Nicolae Iorga, a avut marele 
merit de a fi redat monumentului aproape întru totul înfățișarea şi strălucirea de la 
început. 


Soclul, succesiunea de ocniţe de la partea superioară, contraforturile, cornişa, aco- 
perişul şi turla au căpătat forma şi frumuseţea lor inițială. Cele mai multe dintre 
adăugirile străine arhitecturii originale, făcute de-a lungul veacurilor, au fost înde- 
părtate. A fost desfăcut stratul gros de tencuială de factură neogotică care acoperea 
fațadele, dându-se la iveală înfăţişarea bisericii din secolul al 16-lea. În acelaşi 
context au fost construite o nouă clopotniță şi două imobile, care au servit drept 
case parohiale pentru slujitorii bisericii, iar în prezent ca muzeu parohial şi centru 
social. 


După cutremurul din anul 1977 a fost nevoie de noi lucrări pentru repararea 
bisericii: s-au consolidat turla şi clopotniţa, s-a reînnoit în parte portalul şi s-au 
schimbat treptele de la intrare. La interior, a fost restaurată pictura din 1852 de 
pictorița Virginia Videa, care a pictat din nou şi turla. 


Ample lucrări de punere în valoare a ansamblului arhitectonic 


Din 2007, la inițiativa părintelui paroh Gheorghe Zaharia, au fost demarate ample 
lucrări de restaurare a întregului ansamblu arhitectonic. 


În anul 2007 a fost restaurată pictura bisericii, iar în anul 2008 a fost restaurată 
catapeteasma. 


În acelaşi an, Preafericitul părinte Daniel, patriarhul Bisericii Ortodoxe Române, a 
acordat Bisericii „Sfântul Anton”- Curtea Veche statutul de Paraclis Patriarhal. Un 
an mai târziu a fost amenajat muzeul parohial. Ulterior s-a intervenit la exteriorul 
bisericii, desfăşurându-se lucrări pentru consolidarea şi restaurarea exterioară a 
acesteia, precum şi a clopotniţei şi a imobilului ce găzduieşte muzeul parohial. 


Din anul 2017, cu binecuvântarea Preafericitului părinte patriarh Daniel şi prin 
eforturile părintelui paroh, a fost aşezat permanent pentru cinstire în Biserica 
Domnească un fragment din moaştele Sfântului cuvios Antonie cel mare, de la 
biserica abației Saint-Antoine-l'Abbaye, din localitatea L'Abbaye de Saint-An- 
toine, de lângă oraşul francez Grenoble. 


Mărturie peste timp a filantropiei românești 

În prezent, Biserica „Sfântul Anton”- Curtea Veche este o oază de liniştire duhov- 
nicească în agitația centrului Bucureştilor. Locaşul de rugăciune este mărturia peste 
timp a generozității domnitorilor şi ctitorilor din toate timpurile, care s-au preo- 
cupat de refacerea şi înfrumusețarea bisericii, dar mai ales de dăinuirea acesteia în 
contextul vremurilor grele pe care le-a înfruntat. 


În acest sens, părintele Gheorghe Zaharia, parohul bisericii, ne-a mărturisit că „„de- 
a lungul timpului s-au găsit oameni cu credinţă şi cu dragoste de Dumnezeu, cu 
dorința de a conserva ce au primit de la înaintaşi, dar şi cu dorința de a lăsa 
posterităţii spaţii sacre, unde credincioşii să poată veni să se întâlnească cu 
Dumnezeu”. 


De asemenea, muzeul parohial, prin exponatele sale, dă mărturie cu privire la 
vechimea bisericii, dar şi la dărnicia domnitorilor care i-au călcat pragul. Din 
păcate, năvălirea în mai multe rânduri a turcilor şi tătarilor nu a făcut posibilă 
expunerea mai multor obiecte de la începuturile sale. 


Cele mai vechi exponate din muzeu sunt o icoană a Sfintei Treimi, care a făcut 
parte din catapeteasma ridicată la restaurarea din 1715, şi o anaforniță donată de 
Sfântul Constantin Brâncoveanu. 


Icoana şi moaştele sfântului ocrotitor, mângâiere pentru credincioşi 


Acum, poate mai mult decât oricând, în ctitoria domnitorului Mircea Ciobanu, care 
şi-a recăpătat strălucirea de odinioară, Sfântul Antonie cel mare binecuvântează pe 
cei care vin să îi ceară ajutorul, prin sfintele sale moaşte şi prin sfânta sa icoană. 
Acest lucru se datorează în special ctitorilor care au dorit nu doar să repare sau să 
înfrumuseţeze locaşul sfânt, ci să îl transmită şi generaţiilor viitoare. În acest sens, 
părintele Gheorghe Zaharia ne-a spus că „Ja fiecare moment de cumpănă din 
istoria acestei biserici s-au găsit ctitori care au manifestat un interes deosebit nu 
neapărat pentru îmbunătăţirea locaşului, ci mai ales pentru păstrarea lui în forma 
şi starea iniţială, pentru cei care vor dori, peste secole, să vină şi să aducă aici 
slavă lui Dumnezeu ”. 


În curtea bisericii parcă timpul a rămas pe loc. Dovadă a trecerii anilor mai sunt 
doar ruinele Curţii Domneşti, din care a făcut parte şi Biserica Sfântului Antonie 
cel mare. Din acest motiv, ea rămâne unul dintre cele mai vizitate obiective din 
Capitală. 

Cu privire la acest aspect, părintele paroh a subliniat faptul că „Biserica «Sfântul 
Antonie cel mare» a fost întotdeauna apreciată de credincioşi. De asemenea, 
turiştii, mai ales cei străini, rămân uimiţi de frumuseţea sa. Aproape Zilnic găsim 
grupuri în curtea bisericii, care nu pot rezista tentaţiei de a face măcar o foto- 
grafie. Biserica în sine e frumoasă, chiar şi fără ultimele lucrări de restaurare, dar 
e la fel de adevărat că după finalizarea acestora ea are o altă lumină. Eu mereu 
am avut credința că oricine primeşte ceva în dar din partea înaintaşilor, cum am 
primit noi biserica de la cei dinaintea noastră, este dator nu doar să îl menţină în 
starea în care l-a primit, ci să-l dăruiască urmaşilor într-o stare mult mai bună ”, 
încheie părintele paroh Gheorghe Zaharia. 

Vasile-Robert Nechifor - Sărbătoarea Bisericii Sfântului Antonie cel mare de 
la Curtea Veche 





17 ian, 2021 


La 17 ianuarie, întreaga creştinătate face pomenirea Sfântului cuvios Antonie cel 
mare, considerat „părintele călugărilor”, deoarece a pus bazele monahismului egip- 
tean, împreună cu Sfântul Pahomie cel mare. Cu acest prilej, biserica domnească 
din centrul Capitalei, aflată sub ocrotirea sa, şi-a sărbătorit hramul prin săvârşirea 
Sfintei Liturghii de către Preasfinţitul părinte Varlaam Ploieşteanul, episcop-vicar 
patriarhal, care a rostit un cuvânt de învăţătură, evidențiind înțelesurile minunii 
vindecării celor zece leproşi şi elogiind viaţa plină de încercări a marelui ascet. 


Unul dintre cele mai cunoscute şi mai vechi locaşuri de rugăciune din Bucureşti, 
biserica Parohiei „Sfântul Antonie cel mare”- Curtea Veche, Paraclis Patriarhal, şi- 
a serbat duminică, 17 ianuarie, ocrotitorul spiritual. Sărbătoarea hramului a început 
încă din ajun, prin organizarea unei procesiuni cu racla în care este aşezat un 
fragment din moaştele Sfântului Antonie cel mare. Sfântul odor a fost purtat până 
la locul unde s-a aflat biserica de la care se păstrează icoana făcătoare de minuni a 
cuviosului şi unde a fost rostit Acatistul sfântului. În continuare, au fost oficiate 
Vecernia cu Litie şi Utrenia. 

În ziua sa de pomenire, mulţime de credincioşi au venit la vechea ctitorie 
domnească pentru a se închina moaştelor cuviosului Antonie cel mare şi a participa 
la Sfânta Liturghie săvârşită de Preasfinţitul părinte Varlaam Ploieşteanul, episcop- 
vicar patriarhal, înconjurat de un sobor de preoţi slujitori ai sfântului locaş, la 
Altarul amenajat în curtea bisericii. 


La sfârşitul Sfintei Liturghii, Preasfinţia sa a rostit un cuvânt, în care a evidenţiat 
învăţăturile ce reies din pasajul evanghelic al vindecării celor zece leproşi: „Din 
Evanghelia vindecării celor zece leproşi învăţăm, în primul rând, că Mântuitorul 
lisus Hristos este cu adevărat Fiul lui Dumnezeu Celui viu, Doctorul sufletelor şi 
al trupurilor noastre. Și astăzi, lepra este o boală care se tratează foarte greu, cu 
atât mai mult acum 2.000 de ani. Cei afectaţi de această cumplită boală erau 
izolați de restul societăţii. Ei L-au rugat pe Hristos să îi vindece, așteptând 
curățirea de boală, dar mai mult reintegrarea în familie şi în societate. Sfântul 
evanghelist Luca, medic de profesie, spune că, pe când mergeau să se arate preo- 
ților, s-au vindecat, arătând că harul tămăduitor a lucrat imediat în trupurile lor. 
În al doilea rând, învăţăm cât de apreciată este înaintea lui Dumnezeu virtutea 
recunoştinței. Oamenii au trăit întotdeauna acest sentiment al datoriei recu- 
noştinței în primul rând faţă de Dumnezeu, apoi față de oamenii care ne sunt ală- 
furi. Cu toții avem datoria să arătăm această recunoştinţă, mulțumind lui Dumne- 
zeu pentru binefaceri, dar şi pentru încercările pe care le îngăduie, pentru cură- 
țirea sufletelor noastre de lepra păcatului ”. 


lerarhul a vorbit şi despre viaţa plină de nevoinţe a sfântului pomenit: ,, Cuviosul 
Antonie cel mare, începătorul vieţii călugăreşti singuratice, s-a nevoit în pustie cea 
mai mare parte a vieţii sale, îndurând arşița deşertului egiptean ziua şi tempe- 
raturile scăzute din timpul nopții, luptându-se până la sânge cu vrăjmaşul diavol, 
care adeseori lua chipul animalelor sălbatice. Viaţa sa a rămas ca un îndreptar 
pentru cei care aleg să trăiască după modelul instituit de Sfântul Antonie cel mare 
şi de alți sfinţi pustnici de la începuturile monahismului. Dar viaţa şi icoana 
acestui mare sfânt ne arată că şi creştinii din societate trebuie să găsească 
prilejuri să fie mărturisitori ai dreptei credinţe şi împlinitori măcar a ceea ce este 
esenţial în Evanghelia Mântuitorului, dacă nu şi a sfaturilor evanghelice, după 
modelul sfântului cuvios pomenit astăzi ”. 


În încheiere, Preasfinţitul părinte Varlaam Ploieşteanul a transmis un mesaj de 
binecuvântare din partea Preafericitului părinte Daniel, patriarhul Bisericii Orto- 
doxe Române, părintele paroh Gheorghe Zaharia mulţumind la rândul său Întâi- 
stătătorului Bisericii noastre, Preasfinţiei sale şi credincioşilor care au participat la 
Sfânta Liturghie. 

Carmen Ciripoiu — Sfântul Anton, mărturia iubirii de Dumnezeu 





Biserica Sfântul Anton, un loc unde totul se transformă într-o formă concretă de 
dezrobire sufletească, ce-ţi bucură sufletul ca o bucată de anafură mestecată după o 
zi de post... 


La rând, la Sfânta Icoană 


Există în Biserica Sfântului Anton atâta frumuseţe născută din amestecul 
vremurilor trecute şi prezente, încât te copleşeşte. E ceva tulburător aici, în acest 
Sfânt lăcaş, ctitoria a doi mari Domnitori, Mircea cel bătrîn şi Vodă Mircea 
Ciobanu, ce numai timpul poate defini. 


Percepi lumina izvorâtă din rugăciunea mângâietoare a Sfântului Antonie cel mare 
şi atunci nimic nu ţi se mai pare imposibil. E zi de marţi şi-n frigul muşcător al 
iernii, zeci de credincioşi se înghesuie în Biserica ce devine neâncăpătoare, 
aşteptând cuminţi să le vină rândul să poată atinge Icoana făcătoare de minuni a 
Sfântului. 


E marțea Sfântului Anton, Ziua lui de „primire”, rânduită aşa parcă de când 
lumea. Ziua când te înfăţişezi în faţa acestuia cu suflet curat vei şti că din acel 
moment viaţa ta va fi cu totul alta. 


Cu capetele plecate, femei şi bărbaţi înaintează timid pe poarta grea înveşmântată 
cu aripi de înger. Aici, în acest loc binecuvântat de Dumnezeu, unde totdeauna 

miroase a tămâie şi a aer vechi de icoană sfântă, intri cu senzaţia că târăşti un 
bolovan după tine şi pleci uşor ca o pasăre. Să fie oare din cauza imensei iubiri de 
oameni a Sfântului Anton? Cu teancul de acatiste în mâna dreaptă şi lumânările în 
cea stângă, oamenii vorbesc între ei şoptit, căutând cu privirea Icoana Sfântului 
Anton. 


Rătăcind pe cărările vieţii, se regăsesc acum, strigând numele Sfântului, oprind în 
loc tristeţea ce-i copleşeşte şi lăsând loc bucuriei. Departe de agitația lumii, aici li 
se deschide o altă lume, un tărâm unde stau neatinse minunile Domnului. La porțile 
Sfântului Altar şi pe laterale, în locuri dinainte pregătite cu busuioc frumos 
mirositor şi apă sfințită, Preoţii îşi primesc credincioşii, rânduiți după venire. 


E multă suferinţă aici, în Biserica Sfântului Anton, dar şi multă lumină, iubire şi 
pace sufletească pe care, de cele mai multe ori, o cauţi o viaţă întreagă. De multe 
ori, oamenii mai zăbovesc o clipă în faţa Sfinților Părinţi. O clipă în plus pentru 
încă o povaţă. O clipă cât veacul de mare. Vocile Preoţilor se întretaie, se 
completează, urcând laolaltă spre cer, de parcă ar vrea să ne arate că totdeauna 
Domnul lucrează cu minuni, atunci când grija Sa dumnezeiască socoteşte de 
cuviință. E momentul când toţi, Preoţi şi mireni, se unesc într-o singură rugă. 


 Adu-ţi aminte că vei muri şi nu vei mai păcătui” 


O doamnă a cărei frumuseţe n-a fost ştearsă de vreme vorbeşte fără odihnă cu 
Sfântul Anton, punându-şi sufletul spre mântuire. S-a dăruit total Domnului şi 
astfel a dat un sens vieţii sale. De când Sfântul Anton i-a arătat „ce înseamnă 
minunea”, se supune zilnic tuturor încercărilor, ascultătoare şi încrezătoare, 
ducându-şi până la capăt misiunea. 

De când stă aici, vestind numele Sfântului Anton a văzut o mulțime de miracole, 
de la demonizaţi care şi-au revenit complet după ce au atins Icoana Sfântului şi 
femei sterpe care acum au zămislit prunci frumoşi şi sănătoşi, până la bolnavi 
cărora medicii nu le mai dădeau nici o şansă de supravieţuire şi care s-au 
însănătoşit prin puterea rugăciunii. 


Din rama argintată, Sfântul Anton, ţinând într-o mână Sfântă Cruce şi-n 
cealaltă zapisul său testamentar pe care scrie cu litere de foc: priit 
PE pe pe piere pre e i îi priveşte pe toţi cu infinită dragoste şi pare că 
oftează uşor... 


Puţini ştiu însă că această minunată icoană e singurul lucru rămas neatins de 
incendiul din anul 1847, din acel moment Sfântul Anton devenind patronul acestui 
lăcaş, alături de Maica Domnului, al cărui hram îl poartă. În Biserica Sfântul 
Anton slujba nu se întrerupe niciodată. Sfinţii părinţi par obosiţi, dar mai fericiţi ca 
niciodată. Urmările slujbelor nu vor întârzia să apară şi toţi ştiu asta. Însă e tare 
grea aşteptarea...Cu sufletul curățit parcă de griji, oamenii părăsesc Biserica 
Sfântul Anton, fie şi doar pentru câteva ceasuri, spre a da piept din nou cu 
încercările vieţii. Dar ştiu că de acolo, de pe o stradă decupată parcă din Micul 
Paris, cu case somptuoase unde se află o Biserică ce miroase a sfinţenie, 
rugăciunea Sfântului Anton îi va acoperi totdeauna cu puterea ei vindecătoare... 


“Vai celui ce adapă pe aproapele cu amestecare tulbure” 

Pentru noi, creştinii ortodocşi, Sfântul Antonie cel mare este „Părintele părinţilor 
duhovniceşti“ nu numai prin viaţa şi prin minunile sale, ci mai ales prin cuvintele 
care ne-au rămas de la EI. 


Prăznuit pe data de 17 ianuarie, Sfântul Antonie s-a născut în anul 251 în Egiptul 
de Sus, la Eraclea, din părinţi bogaţi, legenda descriindu-l ca pe un om blajin, 
delicat care, deşi ar fi putut să de bucure din plin de plăcerile vieţii, l-a ales pe 
Domnul. 


După moartea nobililor săi părinți, tânărul aude în Biserică cuvântul Domnului „de 
voieşti să fii desăvârşit, mergi, vinde avuţiile tale şi venind urmează Mie“ şi se 
hotărăşte să împartă averea săracilor, lăsând o mică parte pentru sora sa apoi ia 
calea sihăstriei. Din acel moment, el alege singurătatea rugăciunii doar cu 
Dumnezeu, hrănindu-se doar odată la două zile cu pâine şi apă, fiind extrem de 
aspru cu el însuşi. Pentru somn se îndestula cu o rogojină, de multe ori patul său 
fiind doar pământul. Şi se ferea de a se unge cu untdelemn, zicând că se cuvine 
celor tineri să aibă mai multă sârguință spre pustnicie şi să nu caute cele ce 
trândăvesc trupul, ci să-l obişnuiască cu ostenelile, gândind totdeauna la graiul 
Apostolului: “Când sunt slab, atunci sunt puternic“. 


Ispitit de gânduri necurate, Anton se zăvoreşte “în pustia din adânc ” (n.n.într-un 
mormânt) şi începe o luptă aprigă cu Diavolul. 


“Antonie l-a întrebat: <<Cine eşti tu, care grăieşti unele ca acestea către 
mine?>>. Acela îndată a răspuns, cu glasuri jalnice: <<Eu sunt cel care am 
primit sarcina prinderii trupului şi duhul desfrinării mă numesc: pe căţi voiesc să 
fie înţelepţi, i-am amăgit; pe câți i-am momit cu plăceri, i-am plecat mie; eu sunt 
cel pentru care şi proorocul mustră pe cei ce au căzut, zicând: de duhul desfrinării 
v-aţi amăgit, căci prin mine aceia s-au împiedicat. Eu sunt care de multe ori te-am 
supărat şi de atâtea ori am fost răsturnat de tine>>. 

Antonie mulțumind Domnului şi imbărbătându-se, a zis către dânsul: <<Deci, 
prea mult eşti defăimat,; pentru că dacă eşti negru cu mintea şi neputincios ca un 
copil, nici o grijă nu am de tine de aici înainte; căci Domnul îmi este ajutor şi eu 
voi privi asupra vrăjmaşilor mei >>. 

Acestea auzind negrul acela, îndată a fugit, temându-se de cuvintele lui Antonie şi, 
înfricoşându-se, nu mai îndrăznea să se apropie de bărbatul acesta. Aceasta a fost 
cea dintâi luptă a lui Antonie asupra diavolului, dar mai vârtos era ajutorul 
Mântuitorului”. 

La vârsta de 35 de ani se aşează într-o cetate părăsită, situată pe malul drept al 
Nilului, la locul numit Ispir, unde rămâne timp de 20 de ani. În anul 306, Sfântul 
Antonie devine părintele spiritual al mai multor monahi din vestitele oaze 
monahale din deşertul Egiptului de la Nitria şi Schitia, iar patru ani mai târziu 
merge în Alexandria, unde îi întăreşte pe creştinii prigoniți în timpul marii 
persecuții a lui Maximian. 


In 44 de ani, a părăsit Mănăstirea doar de două ori 





Şase ani mai târziu, în anul 312, Sfântul Antonie porneşte în inima deşertului şi 
ajunge nu departe de malul Mării Roşii, la Muntele Kolzim, unde fondează 
Mănăstirea care-i poartă numele până astăzi. Timp de 44 de ani, monahul nu 
părăseşte sfântul lăcaş decât de două ori, odată pentru a-şi vizita ucenicii şi a doua 
oară pentru a face o călătorie în Alexandria, în dorinţa de a-l susține pe Sfântul 
Atanasie cel Mare, în lupta cu erezia ariană, arătând că el apără Ortodoxia, 
promovată de Sfântul Atanasie cel Mare. După acest moment, Sfântul Antonie se 
reântoarce la viaţa sa duhovnicească de la Muntele Kolzim, transformând Egiptul 
dintr-o ţară păgână într-un leagăn al monahismului. 


Deşi înfăptuieşte zi de zi minuni, Pustnicul spune oamenilor că nu el face aceste 
lucruri, ci doar Mântuitorul lisus Hristos şi de aceea aceştia trebuie să se roage Lui, 
iar prin credinţă şi rugăciune vor fi izbăviţi. Puterea extraordinară a rugăciunilor 
sale se răspândeşte în întregul Orient creştin, de unde încep să vină pentru a primi 
sfat şi întărire spirituală de la oameni suferinzi până la Preoţi, Episcopi, călugări 
sau pelerini. 

Potrivit însemnărilor Sfântului Atanasie cel mare, prin cuvântul său, Sfântul 
Antonie reuşea într-o singură zi să creştineze dintre păgânii Alexandriei, cât 
reuşea Biserica alexandrină să creştineze într-un an de zile. 


Văzător cu duhul, Sfântul Antonie cel mare aflându-se în rugăciune vede sfârşitul 
vieţii prietenului său, Amun, care îşi ducea viața monahală la o distanţă de 13 zile 
de mers faţă de locul unde se afla Sfântul Antonie. 


Legenda spune că de multe ori, când se hotăra să mănânce împreună cu alți 
monahi, Sfântul se gândea la hrana cea duhovnicească şi, ruşinat, se îndepărta de 
aceştia, ca nu cumva să fie văzut mâncând. Apoi se odihnea pentru nevoia trupului 
doar puţină vreme, în restul timpului îndeletnicindu-se cu lucrurile sufletului. 


Din minunile Sfântului 


Tradiția spune că stând odată liniştit în chilia sa, în rugăciune, nedorind să 
primească pe nimeni, a venit la el un oarecare Martinian, conducător de oști, care 
avea pe fiica sa bântuită de diavol. Și tare s-a supărat Antonie atunci pentru că 
omul nu înceta să bată în uşa sfântului. Arătându-se însă pe deasupra uşii, Antonie 
zice: “Omule, ce mă tot strigi, sunt om şi eu ca şi tine, dacă crezi, roagă-te lui 
Dumnezeu şi fiica ta se va tămădui”. Crezând cu tărie în vorbele Sfântului şi 
chemându-l în ajutor pe Hristos, conducătorul şi-a găsit fiica izbăvită de diavol. 


Ro e 


O altă minune săvârşită de Sfântul Antonie se referă la o fecioară „care avea o 
patimă grea şi foarte urâtă ” din Vusira Tripoliei. Cunoscând câţiva călugări care 
mergeau spre spovedanie la Marele Antonie, părinţii fetei au pornit cu aceştia să 
primească binecuvântare de la Sfânt. Intrând în camera acestuia, călugării îi 
povestesc acestuia cum au călătorit împreună, rugându-l să-i dea voie şi sărmanei 
tinere să intre. „Dar el n-a primit, ci le-a zis: “Duceţi-vă şi o veţi afla pe dânsa 
tămăduită; căci nu este a mea isprava aceasta, ca om păcătos ce sunt, ci 
tămăduirea este a Mântuitorului, Celui ce face în tot locul mila cu cei ce-L 
cheamă, deci a căutat Domnul spre aceea care se ruga şi mie mi-a aratat iubirea 
Sa de oameni; căci acolo fiind fecioara, îi va tămădui patima”. Şi minunea s-a 
împlinit. 
seste 

Într-o altă vreme, „pogorându-se iarăşi la mănăstirile cele din afară ”, sfântul este 
rugat să intre în corabie să se roage împreună cu monahii. Simţind un „miros 
foarte greu”, călugării se scuzau, zicînd că „e peşte ori pastramă stricată ”. Ma- 
rele Antonie însă ştia adevărul. La scurt timp, un tânăr posedat care intrase şi se 

ascunsese în corabie îşi face apariţia. Şi deândată a strigat Antonie şi a certat 
diavolul în numele Domnului nostru lisus Hristos şi tânărul se însănătoşeşte pe 
loc. 


SR 5 e 


Din descrierea Sfântului Atanasie cel mare, ucenicul său, despre viaţa Sfântului 
Antonie aflăm că acesta s-a mutat de-a dreapta Domnului la vârsta de 105 ani. 


Cunoscându-şi dinainte sfârşitul, acesta porunceşte celor doi ucenici să nu divulge 
nimănui locul în care va fi îngropat, aceştia păstrând această taină tot restul vieții: 


(ete) 





După ce zise acestea şi aceia l-au sărutat, ca pe nişte prieteni au văzut îngerii care 
veniră la dânsul şi, bucurându-se de dânşii, el şi-a întins picioarele şi zăcând cu 
faţa în sus, se arăta vesel; după aceea şi-a dat sufletul şi s-a dus la Sfinţii Părinţi. 
Iar ucenicii lui, precum le dăduse poruncă, înfăşurându-l şi îngropându-l, au ascuns 
trupul lui sub pământ. Şi nimeni nu ştie până acum unde este ascuns, afară de cei 
doi ucenici ai lu”. 


Cu ale Sfântului Antonie cel mare rugăciuni, Doamne, miluieşte-ne şi ne 
mântuieşte pe noi. Amin! 

Teodor Danalache - Salvador Dali şi ispitirea Sfântului Antonie cel mare 





Ispitirea Sfântului Antonie cel mare este o lucrare a celebrului pictor Salvador Dali 
(11 mai 1904 - 23 ianuarie 1989). Acesta a fost un pictor spaniol, originar din 
provincia Catalonia, reprezentant de seamă al curentului suprarealist în artă. 
Datorită comportamentului său, este exclus din grupul artiştilor suprarealişti, ceea 
ce nu-l împiedică să se considere singurul artist capabil de a capta "formele 
suprareale". Dali spunea despre sine: "Singura diferenţă dintre mine şi un nebun 
este că eu nu sunt nebun!" 


În lucrările sale regăsim motivul timpului, al păcatelor, al distorsionării realităţii 
altfel decât o percepem noi. Dali recurge la spaţii largi, în care include o mare 
cantitate de elemente (oameni, animale, obiecte), într-o combinaţie iraţională a 
raporturilor şi deformare a realităţii. 


Ispitirea Sfântului Antonie cel mare - tema artistică 

Ispitirea Sfântului Antonie constituie un subiect apreciat de mulți dintre oamenii de 
artă ce au scris sau pictat, de-a lungul vremii. Subiectul are în vedere perioada 
petrecută de Sfântul Antonie cel mare în deşertul egiptean, când puternice ispite 1- 
au pus în pericol neîncetat viaţa. Prima menționare a acestora o face Sfântul 
Atanasie cel mare, din Alexandria. 


Sfântul Antonie cel mare este cunoscut îndeobşte pentru nespusele lupte şi ispite 
pe care le-a avut de la diavoli. Tema pustnicului bântuit şi sedus, pentru nevoinţele 
şi castitatea lui, de ispitele diavolului, în special în formă de femeie desfrânată, a 
fost una de care mulţi artişti erau interesaţi. Grunewald înfăţişează pe sfânt 
înconjurat de o junglă pline de groaznice fete strâmbe şi demoni. 


Cele mai vechi opere care au folosit acest subiect sunt frescele italiene de prin 
secolul al X-lea. Mai târziu, în spaţiul european, tema va fi folosită în scrieri 
iluministe şi în sculpturi germane. După anul 1500, subiectul va putea fi întâlnit în 
mai multe tablouri celebre ale vremii: Martin Schongauer (1490), Hieronymus 
Bosch (1505) şi Mathias Grunewald (1510). 


În vremurile moderne, tema antoniană a fost preluată de scriitorul francez Gustave 
Flaubert şi de pictorul spaniol Salvador Dali. După anul 1945, spaniolul Salvador 
Dali şi-a îndreptat atenția spre artiştii renascentişti, preocupat fiind de teme 
ştiinţifice, istorice şi religioase. Din această perioadă datează capodopera "Ispitirea 
Sfântului Antonie”. Scriitorul francez Flaubert şi-a numit cartea, intitulată 
"Ispitirea Sfântului Antonie", scrisă în anul 1874, drept capodopera întregii lui 
opere. 


Salvador Dali şi "Ispitirea Sfântului Antonie cel mare” 


Salvador Dali a preluat şi el tema antoniană. Lucrarea numită "Ispitirea Sfântului 
Antonie", lucrată în tehnica "ulei pe pânză", având dimensiunile 89,7 x 119,5 
centimetri, a fost pictată de autor în anul 1946. Astăzi, lucrarea lui Salvador Dali se 
află expusă în Muzeul Naţional Regal de Arte Frumoase din Bruxelles, Belgia. 


"Ispitirea Sfântului Anton" a fost pictată pentru un concurs anunţat de Compania 
Loew-Lewin. Tabloul câştigător ar fi apărut în versiunea cinematografică a 
romanului lui Maupassant, "Bel Ami”. Lucrarea lui Max Ernst a luat premiul întâi, 
dar şi pictura lui Dali a atras atenția multora. 


În pictura lui Dali, Sfântul Antonie este înfățișat într-un deşert pustiu şi 
dezolant, foarte slab şi uscat de nevoinţe. Uriaşi elefanţi înaintează spre Sfântul 

Antonie, care este înfăţişat mic şi smerit, în colțul din stânga al picturii. Sfântul 
îndreaptă Sfânta Cruce, arma cu putere exorcizatoare, spre un armăsar, aflat în 
fruntea procesiunii de elefanţi cu picioare de păianjen. 


Pe spatele lor, uriaşele animale poartă monumente ale ispitelor desfrânării, 
luxului şi bogăției materiale. Armăsarul fruntaş închipuie frică şi teamă, primul 
elefant poartă cu el patima desfrânării, elefantul cel din mijloc aduce cu sine o 
reminiscență a precursorului lui Dali, elefantul sculptorului baroc Bernini, 
purtând obeliscul, iar ultimii doi elefanţi sunt chipuri ale desfrânării şi ale zeilor 
lumii. 





La rândul lui, Sfântul Antonie tine în mâna dreaptă, ridicată, arma lucrătoare şi 
puternică a creştinilor, anume Sfânta Cruce. Înfricoşătoarele animale îşi au 
trupurile lor sprijinite pe nişte picioare subțiri şi lungi, că de insectă. În faţa 
Sfintei Cruci, armăsarul se înfricoşează, ridicându-se, parcă mai ameninţător, 
pe două picioare, însă rămânând pe loc. Sfântul Antonie nu fuge, rezemându-se 
cu mâna pe piatră (Piatra Hristos) şi ţinând în mână, cu puternica nădejde, 
Sfânta Cruce. 


“Ispitirea Sfântului Antonie” a lui Salvador Dali - 
caracterul iluzoriu al ispitelor 


Diavolii l-au luptat pe sfânt cu o înverşunare cruntă, chinuindu-l cu nălucirile, cu 
ispitele desfrânării şi cu bătăi. Diavolii au încercat să-l momească pe sfânt şi cu 
aurul şi cu argintul, însă în zadar. Nălucirile de fiară nu s-au arată însă a fi de folos 
diavolilor. Fiarele şi sperieturile de tot felul, aduse de diavoli asupra sfântului, nu 1- 

au făcut pe aceştia decât să se teamă şi mai mult, Sfântul Antonie rămânând 
neclintit în credinţă şi rugăciune. 


Pe toate le-a surpat sfântul, însă nu fără greutăţi şi multă trudă. Sfântul l-a biruit pe 
diavol intru atât de mult încât, în cele din urmă, el ajunsese să îi vadă pe diavoli, 
nemaisperiindu-se de lucrarea lor. 


Pentru orice creştin, luptele şi ispitele sunt de acelaşi soi, acelaşi fiind şi duşmanul. 
Numai frica şi slăbiciunea omului dau putere ispitelor. Ispitele zeiţei Libidou şi 
spaimele iscate de zeul Pan devin atât de neputincioase în faţa Sfintei Cruci, încât 
creştinul nu are de ce să se teamă de lucrarea diavolului mai mult decât de a pierde 
iubirea lui Dumnezeu, prin căderea în păcate. 


Prin credinţă, nădejde, dragoste, rugăciune şi post, creştinul este întărit de 
Dumnezeu cu harul de a rezista ispitelor aparent înfricoşătoare ale diavolului. 


Prin luptă şi rezistență se ajunge la concluzia că toate marile ispite, în ciuda 
caracterului lor tragic şi iremediabil în care încearcă diavolul să le înveştmânteze, 
nu sunt nimic altceva decât fum şi amăgiri, aburi şi iluzii. 


De ce ne e greu să înfrângem ispitele? Ne este greu pentru că nu ne sprijinim 
statornic pe "piatra cea din capul unghiului”, adică pe Piatra Hristos, şi nici nu 
ținem în mână, cu tare nădejde, Sfânta Cruce. Mai mult chiar, noi dăm ispitelor 
o putere mai mare decât acestea au în realitate. În acest sens, Simone Weil 
spunea: "Ne atrag lucruri ireale, însă forța care ne leagă de ele este pe cât se 
poate de reală.” 


Salvador Dali reuşeşte, în această lucrare, să înfățişeze perfect relația dintre 
realitatea patimilor şi realitatea puterii ispitelor. 


Disproporţia catastrofală dintru trupurile animalelor şi picioarele lor anormal de 
firave arată că ispitele diavolului sunt simple iluzii, lipsite de concreteţe, sunt 
simple vicleşuguri înşelătoare ale diavolului. Caracterul tragic al ispitelor este 
închipuit ca firav şi de o rezistenţă atât de slabă, încât "de abia se pot ţine pe 
picioare" în faţa credinţei, a nădejdei şi a dragostei. 


Ispitele Sfântului Antonie cel mare sunt chip al rezistenţei, iar nu al înfrângerii. 

Mihai-Alex Olteanu - Sfântul cuvios Antonie cel mare în iconografie 








Sfântul cuvios Antonie cel mare este zugrăvit, conform Erminiei picturii bizantine 
a lui Dionisie din Furna, sub chipul unui bătrân cu barba scurtă, un pic despărțită în 
două, având bărbia puţin golașă. Sfântul are capul acoperit, asemenea celorlalți 
sfinţi cuvioşi. 


Când este zugrăvit singur, Sfântul Antonie ţine toiagul în mâna dreaptă, iar în 
mâna stângă un pergament desfăşurat, pe care sunt înscrise cuvintele: „Nu te 
amăgi, o, călugăre, cu îmbuibarea pântecelui, căci supunerea împreună cu înfrâ- 
narea îi subjugă pe demon'”. 

Dionisie din Furna se opreşte şi asupra anumitor momente importante din viaţa 
sfântului, povăţuindu-l pe iconar în zugrăvirea feluritelor încercări prin care a 
trecut. 


De obicei, Sfântul cuvios Antonie cel mare este zugrăvit în cadrul programului 
iconografic în registrul din pronaos, alături de alți sfinţi cuvioşi, dar și în icoana de 
hram de pe catapeteasmă, atunci când acesta este ocrotitorul acelui lăcaș de cult. 


De asemenea, Sfântul cuvios Antonie cel mare mai este zugrăvit în icoana Maicii 
Domnului „De tine se bucură, ceea ce ești plină de dar...”, stând înaintea cetei 
cuvioşilor şi purtând înscrisul „Bucură-te, lauda sihaştrilor şi strălucirea prea 
cuvioşilor!”. 

Teodor Danalache - Mănăstirea Sfântul Antonie cel mare 





Mănăstirea Sfântul Antonie (Deir Mar Antonios) este o mănăstire ortodoxă a creş- 
tinilor copți din Egipt, fiind totodată şi una dintre cele mai vechi aşezări monahale 
din Egipt. 


Întemeiată în jurul anului 356, în urma morţii marelui sfânt Antonie, mănăstirea se 
află la poalele munţilor Al-Qalzam, în apropiere de Al Zaafarana. De atunci, 
mănăstirea îşi săvârşeşte, fără întrerupere, slujbele şi rugăciunile. Acestea sunt 
aproape neschimbate de 16 secole. 

Bine ascunsă între culmile muntoase ale munţilor ce înconjoară Marea Roşie, la 
mănăstire se ajunge cu autobuze special rânduite pentru aceasta, cu plecări din 
Cairo, Suez şi Hurghada. Cazarea în mănăstire se poate face în urma anunţării din- 
nainte a intenţiei. 





Sfântul Antonie cel mare - viaţa pe scurt 


Sfântul Antonie s-a născut în jurul anului 250 în Egiptul de Mijloc, dintr-o familie 
creştină înstărită. La vârsta de 20 ani, deşi părea a fi destinat unui trai confortabil, 
s-a decis să-şi împartă averea săracilor. În primul moment s-a retras spre marginea 
oraşului natal, mai apoi s-a stabilit într-o necropolă abandonată, impunându-şi un 
ascetism sever. 

La vârsta de 35 ani, năzuind spre o izolare totală, s-a stabilit într-o fortăreață 
părăsită din deşert: Pispir (Deir al-Maimun), unde a petrecut 20 de ani de viaţă 
anahoretică. Mai apoi, în încercarea de a evita orice contact cu lumea, s-a retras 
într-un loc inaccesibil, pătrunzând adânc în deşertul de pe malul drept al Nilului. 
Aici a rămas o perioadă de 50 de ani, până la moartea sa întâmplată în anul 356. 





Deşi Sfântul Antonie nu a fost organizatorul monahismului creştin, totuşi este 
perceput ca un "părinte fondator”. Influenţa sa extraordinară, precum şi fascinația 
pe care persoana sa a exercitat-o asupra contemporanilor retraşi în pustie, 
marchează, în mod real, începutul "mişcării” ce avea să se răspândească rapid în 
întreaga lume creştină. 

Mănăstirea Sfântul Antonie cel mare — istoric 


Anul fondării mănăstirii care îi poartă numele trebuie căutat în perioada ce a urmat 
imediat morţii sale trupeşti. Sursele literare relaționează construirea primului 
nucleu monastic în zona cu domnia împăratului lulian apostatul (361-363). 





Discipolii Sfântului Antonie au ridicat o micuță comunitate la baza muntelui, unde 
acesta şi-a petrecut ultima parte a vieţii în trup. Cu siguranţă, nucleu inițial se 
rezumă la o bisericuţă, o trapeză şi câteva construcții anexe (o bucătărie şi un 
depozit pentru alimente). 

Primii călugări obişnuiau să trăiască separat în peşterile masivului muntos din 
apropiere, dar se adunau în fiecare Duminică şi sărbătoare liturgică majoră pentru 
Liturghie, în biserica centrală. 





Abia în a doua jumătate a secolului al V-lea anahoreţii retraşi în zonă au început 
să-şi construiască celule apropiate, în interiorul nucleului monastic inițial. Cu toate 
acestea, regula discipolilor Sfântului Antonie a rămas semi-anahoretică, activitățile 
în comun fiind limitate la Liturghie, agapele duminicale şi ajutorarea fraţilor în 
nevoi. 

De-a lungul secolului al V-lea, Mănăstirea Sfântului Antonie a fost un refugiu 
pentru asceţii din deşertul Sketis (Egiptul de Jos), forţaţi să-şi abandoneze chiliile 
datorită deselor şi violentelor atacuri ale berberilor. Între cei care au găsit adăpost 
aici amintim pe Sfântul loan cel scurt (cel mic), care şi-a sfârşit viaţa pământească 
în zonă. 





În secolele VII-VIII, Mănăstirea Sfântul Antonie era ocupată de călugări melkiti 
(cei care acceptaseră Ortodoxia chalcedoniană spre deosebire de majoritatea 
creştinilor egipteni, care rămăseseră fideli ereziei lui Eutihie; de la cuvântul 
"melek” = rege = supuşi împăratului de la Constantinopol), fapt certificat de 
Sinaxarul Etiopian. 

Dr Sketis, deghizându-se în beduini, au reuşit să pătrundă în Mănăstirea Sfântul 2 


2 Antonie şi să recupereze moaştele Sfântului loan cel Scurt, pe care le-au trans- e 
e portat la Mănăstirea din Wadi al-Natrun. ru 

LA În secolul al XI-lea, comunitatea a fost lovită de o epidemie de ciumă bubonică, 
AS care a împânzit întreg Egiptul, precum şi de raidurile destructive ale turcilor 
d mameluci, sub comanda lui Nasr al-Dawla. Opera de restaurare a fost finalizată în 
Jr secolele următoare de către călugării monofiziţi, care au reuşit, după o serie de 
Ar încercări eşuate, să ocupe Mănăstirea Sfântul Antonie. 

Secolele XIII-XIV constituie perioada de vârf a mănăstirii: artele şi literarura 
cunosc o extraordinară efervescenţă. Pictura bisericii Sfântul Antonie se circum- 
scrie acestei epoci (1232-1233); între numeroasele copii şi traduceri ale unor 
manuscrise amintim lucrarea monahului Simeon, care a realizat traducerea în 
etiopiană a Sinaxarului Ethiopian, inițial redactat în limba arabă. 





În secolul al XV-lea, stareţul mănăstirii a reprezentat Biserica Coptă la Conciliul 
unionist de la Florenţa (1438-1445), o încercare eşuată de unire a Bisericii Romane 
cu Bisericile Răsăritene. 

Această perioadă înfloritoare a fost întreruptă spre sfârşitul secolul al XV-lea, 
atunci când beduinii au atacat mănăstirea, au ucis toți călugării şi au distrus 
clădirile. Biserica Sfântul Antonie a fost transformată în bucătărie, iar manuscrisele 
rare din bibliotecă serveau la menţinerea focului. 








Câţiva ani mai târziu, mănăstirea a fost restaurată prin grija patriarhului Gabriel 
VII (1525-1568), care a trimis 20 de călugări de la Mănăstirea Sirienilor din Wadi 
al-Natrun pentru a reînvia tradiția şi viaţa monahală. 








În secolul al XVII-lea, ordinul călugărilor franciscani a stabilit un acord cu 
Mănăstirea Sfântul Antonie: în schimbul unei sume anuale modice, doi-trei 

franciscani aveau dreptul de a rezida în centrul monahal de aici pentru a învăţa 
limba arabă şi a se pregăti pentru slujirea misionară în Orient. 

De-a lungul secolelor, Mănăstirea Sfântul Antonie a jucat un rol important în 
istoria Bisericii Copte. Alături de numeroase alte dovezi, această afirmaţie este 
întărită de numărul mare al patriarhilor copţi care s-au format spiritual în acest 
aşezământ. În ultimele trei secole, 12 călugări antonieni au atins cea mai înaltă 
treaptă administrativă din cadrul structurii eccleziale vizibile a Bisericii Egiptene. 

Pr. Silviu Cluci - Mănăstirea Sfântului Antonie cel mare - Egipt 





Considerată cea mai veche mănăstire din lume, Mănăstirea Sfântului Antonie de la 
Marea Roşie a fost întemeiată după anul 356 de către ucenicii Sfântului Antonie 
cel mare la poalele munţilor Al-Qalzam, în apropierea peşterii sfântului. 


Deşi Sfântul Antonie a trăit în singurătate întreaga viaţă, ucenicii au format o 
comunitate. Ei locuiau în chilii separate, dar se întâlneau pentru a lua masa şi pen- 
tru a se ruga împreună. 


Spre sfârşitul secolului al V-lea, pustnicii au început să-şi aşeze chilule în jurul 
bisericii. 


În secolele VI şi VII, Mănăstirea Sfântului Antonie a devenit adăpost pentru 
monahii de la mănăstirile din Sketis (Wadi El Natrun), retraşi din calea atacurilor 
beduinilor şi a berberilor. Între cei care au găsit adăpost aici a fost şi Sfântul loan 
Colov (cel mic). 


Xe A e XE XE A A 





n 


De De de De Dr de De De De De De Ar Dr de De De De De Dr Dr De de de dr dr d 


După Sinodul Ecumenic de la Calcedon din anul 451, conducerea mănăstirii a fost 
pricină de dispută secole de-a rândul între ortodocşi şi copţi, până în secolul al 
VIII-lea, când a revenit Bisericii copte. 


După o perioadă de înflorire culturală deosebită, spre sfârşitul secolului al XV-lea, 
mănăstirea este atacată de beduini, care îi omoară pe toți monahii şi distrug o parte 
dintre clădirile monahale. Peste numai câţiva ani, mănăstirea a fost restaurată de 
patriarhul copt Gavriil al VII-lea. 


Astăzi în incinta mănăstirii se înalță şapte biserici. Moaştele Sfântului Antonie cel 
mare se păstrează în biserica închinată sfântului. 

Nicolae Pintilie - Deir Mar Antonios - prima mănăstire a lumii creştine 

Izvorul Sfântului Antonie 

Cu toţii am auzit, măcar în treacăt, de Sfântul Antonie. Occidentul creştin îl cin- 
steşte drept Sfântul Anton, iar Orientul l-a numit Sfântul Antonie egipteanul sau 
cel mare. 


Născut într-o familie creştină la începutul secolului al III-lea, încă de tânăr a căutat 
prietenia lui Dumnezeu. La vârsta de 20 ani s-a decis să-şi împartă averea săracilor 
ŞI s-a retras la marginea satului său, într-un mormânt părăsit. Năzuind spre o izo- 
lare totală, s-a stabilit în deşertul de pe malul drept al Nilului, de unde nu a mai 
plecat niciodată. 


A fost primul ascet creştin din istorie, care s-a retras în pustie pentru o viață dedi- 
cată rugăciunii şi slăvirii lui Dumnezeu. În scurt timp, i s-au adăugat şi alţi doritori 
de sfinţenie. Trăirea curată şi simplă a Sfântului Antonie şi a ucenicilor săi a ajuns 
departe, la Alexandria şi Constantinopol. 


Sursele tradiționale copte menţionează dorinţa Sfântului împărat Constantin de a-l 
cunoaşte pe bătrânul sihastru Antonie. 


Încurajaţi de către Sfântul Athanasie, episcopul Alexandriei - şi el ucenic al 
părintelui Antonie - ucenicii acestuia au înfiinţat prima mănăstire creştină. Men- 
țiunea despre existenţa unei mănăstiri creştine provine din scrierile lui Eusebiu de 
Cezareea, care pomeneşte de „mănăstirea urmaşilor lui Antonie, din pustiul 
Nilului”. 


Primii călugări obişnuiau să trăiască separat în peșterile masivului muntos, dar se 
adunau în fiecare Duminică la dumnezeiasca Liturghie. Începând cu secolul al V- 
lea a fost preluat modelul palestinian de vieţuire, cu reguli monahale precise şi 
viaţă de obşte. 


Vitregiile istorice nu au ocolit casa Sfântului Antonie. Devastată de beduini, de 
sultanii mameluci, victimă a conflictului dintre ortodocşi şi monofiziţi, mănăstirea 
a rămas până astăzi oază de spiritualitate şi duhovnicie chiar dacă, actualmente, 
ține de Biserica Coptă a Egiptului. 

Jr În anul 1821, la 3 iunie, din cauza turcilor, părintele Filip duhovnicul şi Sebastian 
N Cămărașu au ascuns într-o groapă săpată în pământ Icoana făcătoare de minuni a 

A Maicii Domnului mult folositoare, ce acum se găseşte la Mănăstirea Neamţ. 

e După potolirea răzmeriţei, în anul 1822, la 26 octombrie, a fost dezgropată şi cu 

A mare procesiune s-a hotărât a fi dusă și aşezată la loc de cinste împreună cu 
aj odoarele de cult, înapoi la Mănăstirea Neamţ. 


Când însă au ajuns în dreptul actualei fabrici de cherestea, sfânta icoană s-a 

A înnegrit deodată... După o priveghere de toată noaptea, cu slujbe şi rugăciuni, a 
X doua zi, cam pe la amiază, Maica Domnului din Sfânta icoană s-a luminat dintr-o 
dată la faţă, făcându-se mai strălucitoare decât era înainte ! 

Pe acel loc s-a aşezat o cupolă în cinstea Maicii Domnului şi a acestei minuni. 
Locul unde a fost îngropată sfânta icoană şi unde este schitul Sfântul Antonie cel 
mare, s-a păstrat tainic timp de 32 de ani. 


Monahul lona, împreună cu ucenicii săi, vine şi construieşte în 1853 o cupolă 
pentru protejarea locului unde a fost îngropată sfânta icoană. Monahul Agapie 
pictează o copie a icoanei făcătoare de minuni a Maicii Domnului, care se află la 
Schitul Icoana Nouă, în apropierea Schitului Sfântului Antonie cel mare, şi o cruce 
mare din lemn de stejar, iar dedesuptul ei scrie istoricul sfintei icoane. Aceasta a 
fost lăsată cu legământ de pictor „să nu fie luată din locurile acestea“. 


Sihastrul Gordie Rusul (de aici şi numele Muntelui Rusul), dornic de pustie, în 
anul 1854, se nevoieşte aici. Schimonahul Iosif Crăciun îi urmează, având și el o 
viaţă aleasă. Părinţii Galaction şi Paisie refac acoperișul ridicat de Iona şi ucenicii 
săi, apoi mai vin încă trei călugări. Pamva, Veniamin şi Galaction au urcat în 
pădure, la vreo 2 km, unde şi-au săpat un bordei în pământ şi unde se rugau 
necontenit pentru lume. 


Din cauză că oamenii aflaseră de ei şi îi căutau mereu s-a construit o biserică ce a 
fost sfințită în 1925 de către P.S. Nicodim Munteanu. 


Tot în acei ani, au fost construite corpul de chilii şi clopotniţa, toate din lemn. În 
anul 1940, din cauza ploilor, trerenul se surpă parțial, iar Mănăstirea Neamţ hotă- 
reşte să nu se mai cheltuie alți bani și desființează schitul din cauza alunecărilor de 
teren. Cu toate acestea biserica se menţine până în 1992, când s-a început 
construcția noii biserici, fund sfințită în septembrie 1994 de către P.S. Calinic 
Botoşăneanul, episcop-Vicar al Arhiepiscopiei Iașilor, cu hramul Sfântul Antonie 
cel mare. 


In realitate, pustnicii și monahii nu au părăsit niciodată acest loc, rămânând în per- 
manenţă aici câte un vieţuitor sau doi. 


Actualmente la Schitul Icoana Veche sunt doi vieţuitori, iar lerom. Simeon Tuţu 
este egumenul schitului. Schitul se află în partea de miază-noapte a mănăstirii 
Neamţ, la circa 6 km, pe malul râului Nemţişor. 

Mănăstirea Sfântului Antonie cel mare - Saint Laurent en Royans, Franţa 

Mănăstirea „Sfântul Antonie cel mare” a fost ctitorită la 14 septembrie 1978 de 
părinţii Placide Deseille şi S&raphin, ca metoc Mănăstirii Simonos Petras din 
Muntele Athos. Acest statut i-a fost conferit de părintele arhimandrit Emilianos şi 
de Adunarea bătrânilor de la Simonos Petras, cu binecuvântarea Înaltpreasfinţitului 
părinte Meletios, mitropolitul grec ortodox al Franţei şi al Protosului (Preşedintele) 
comunităţii monahale a Sfântului Munte Athos. 


Schitul din Saint Laurent en Royans, departamentul Dauphine, a fost închinat 
Sfântului Antonie cel mare datorită apropierii de vechea Abaţie Saint-Antoine-en- 
Dauphin6, unde se află la închinare moaştele sfântului. 


Începând cu secolul al XI-lea, un schit ce ţinea de această mănăstire a fost ridicat 
în depresiunea Combe Laval, acolo unde noul metoc athonit va lua naștere. Acesta 
va fi pus, de asemenea, sub ocrotirea Sfântului Nectarie de Eghina, a cărui ocrotire 
o va simți mereu mica comunitate, dar şi a Sfântului Memoire, episcop italian al 
cărui cult a fost adus, fără îndoială, de la Bari la Combe Laval de către pelerinii 
medievali din Saint Nicolas. 

Începuturile Mănăstirii Sfântul Antonie cel mare 


Inconjurată de pante abrupte şi necultivabile, neavând decât un teren de o suprafaţă 
foarte mică, Mănăstirea „Sfântul Antonie cel mare” nu putea trăi decât graţie unei 
activități artizanale şi din primirea oaspeţilor. 


În 1978, odată cu instalarea primilor doi călugări, mănăstirea nu se compunea de- 
cât dintr-o clădire vetustă şi un hambar. A trebuit ca acest ansamblu să fie restaurat 
pentru a-l face locuibil. Lipsa completă a mijloacelor financiare îi va obliga pe 
călugări să realizeze ei înşişi toată această muncă. A fost amenajat un paraclis 
provizoriu care se compunea din două camere ale casei. 


Zidirea bisericii 


Zece ani mai târziu, datorită creşterii numărului de călugări - care va ajunge foarte 
repede la numărul de zece - şi, mai ales, datorită creşterii numărului de credincioşi 
ortodocşi stabiliți în satele dimprejur, s-a simţit nevoia construirii unei biserici 
închinate Sfântului Siluan Athonitul. 


Planurile au fost desenate de unul dintre călugării mănăstirii, părintele Gildas, cu 
diplomă în arheologie bizantină. Acesta va coordona toate lucrările, asistat de sfa- 
turile prietenilor arhitecţi ai mănăstirii. Finanţarea tuturor lucrărilor a fost asigurată 
exclusiv prin donațiile credincioșilor ortodocşi din regiune şi ale prietenilor 
mănăstirii. Unii dintre ei nu au ezitat să-şi ofere toate economiile. 


Pe parcursul a cinci ani, iconarul rus Iaroslav Dobrynine a pictat benevol biserica 
în cea mai bună tradiţie bizantină şi cu ceva din dulceaţa şi luminozitatea vechilor 
icoane slave, făcând astfel din Biserica Sfântului Siluan o veritabilă bijuterie a artei 
sacre. 


Biserica a fost târnosită sâmbătă, 20 mai 2000, de către mitropolitul Jeremie, în 
prezenţa prea cucernicului părinte Elisei, care îl va înlocui pe arhimandritul 
Emilianos, egumenul Mănăstirii Simonos Petras, și a numeroşi călugări ai acestei 
mănăstiri. 


Daruri duhovniceşti pentru mănăstire 
O părticică din moaştele Sfântului Antonie cel mare a fost dată mănăstirii mul- 


țumită buneivoinţei arhiepiscopului catolic din Aix-en-Provence, iar o bucăţică din 
moaştele Sfântului Siluan a fost oferită mănăstirii de către arhimandritul Sofronie, 

pecetluind, astfel, prietenia de lungă durată care exista cu Mănăstirea „Sfântul loan 


Botezătorul” din Maldon, Essex. 





Date de contact 


Adresă: Monastere St-Antoine-le-Grand, Font de Laval 26190 Saint-Laurent-en- 


Royans, Franţa 
Telefon: +33 04 75 47 72 02 
Fax: +33 04 75 47 53 68 


Site: monasteresaintoine.fr 

Pr. Silviu Cluci - Ansamblul clădirilor Mănăstirii Constamonitu - Athos 


Intrarea în mănăstire se află la mijlocul corpului de miazăzi. Mai demult exista la 
intrare un turn, care însă nu a rezistat trecerii timpului. 





Deasupra intrării se află Paraclisul Maicii Domnului „Portăriţa” (1875), în cata- 
peteasma căruia se află o copie a icoanei cu acelaşi nume. 


Coridorul duce în curte, care este mică şi în care se află katholikonul. Deasupra 
pridvorului este situat un schevofilachion. Noua bibliotecă se află în corpul de 
miazănoapte şi conţine multe cărți. În arhiva mănăstirii se păstrează documente 
ctitoriceşti, hrisoave, sigilii. 


Trapeza se află în corpul de apus, vizavi de intrarea în katholikon. A fost construită 
în 1871, în locul alteia mai vechi. Clopotnița este o clădire separată, cu patru ni- 
vele, şi se află în mijlocul corpului de vest. A fost construită în 1820 şi este 
clădirea cea mai înaltă din mănăstire. 

În interiorul mănăstirii se află, de asemenea, Paraclisul tuturor Sfinţilor, cel al 
Sfântului Nicolae, iar în afara mănăstirii sunt Paraclisul Naşterii Maicii Domnului, 
cel al Sfântului Antonie şi cel al Sfintei Treimi. În partea de sud-est a mănăstirii se 
află biserica cimitirului, închinată Sfinţilor Arhangheli Mihail şi Gavriil. 


Mănăstirea are o chilie în Karyes şi două katisme: a Sfintei Treimi şi a Morii 
Vechi, la etajul de sus al morii cu apă, care este vizavi de intrarea în mănăstire. 


Metoacele mănăstirii se află în Halkidiki şi în Seres. Mănăstirea de maici „Sfântul 
Ştefan” din Perea (Tesalonic) este, de asemenea, metoc al mănăstirii. 

Pr. Silviu Cluci - Ansamblul clădirilor Schitului „Sfântul Andrei” - Athos 


Actualul ansamblu al clădirilor Schitului „Sfântul Andrei” din Kareia datează din a 
doua jumătate a secolului al XIX-lea. 


| 





Biserica centrală, construită în stil bizantin şi gotic, este considerată una dintre cele 
mai mari din Balcani, fiind lungă de 60 de metri, lată de 33 şi înaltă de 29. 
Impozantul lăcaş de cult a fost construit între anii 1867-1903, după planurile pro- 
fesorului Serghei Surupov, iar constructor a fost arhitectul grec Hristodulos. 


Ansamblul clădirilor cuprinde o clopotniţă (cu patru mari clopote) şi numeroase 
corpuri de chilii şi paraclise ce transformă schitul într-o adevărată cetate. 


Din anul 1930, Schitul „Sfântul Andrei” găzduieşte Academia Bisericească Atho- 
nită într-o aripă exterioară cu mai multe etaje, chiar în partea dreaptă a intrării. In 
aceeaşi clădire se află Paraclisul Sfinţilor trei Ierarhi, construit în 1901. 


În anul 1958, un incendiu puternic a distrus aripa de vest, unde se găsea şi biblio- 
teca schitului, în flăcări pierzându-se mai mult de 20000 de volume tipărite. 

Din anul 2001, odată cu venirea părintelui Efrem (fost stareţ al Mănăstirii Filotheu 
şi ucenic al părintelui Efrem din Arizona) şi a noii obşti, a început migălosul pro- 
gram de restaurare a întregului schit. 

(Foto) Schitul „Sfântul Andrei” - Serai din Athos: 


https://doxologia.ro/locuri-sfinte/schitul-sfantul-andrei-serai-din-athos-galerie-foto 

(Foto) Schitul „Sfântul Andrei” - Serai din Athos 
foto: Pr. Silviu Cluci 


Schitul athonit al Sfântului Andrei şi al Sfântului Antonie cel mare este situat la o 
distanţă de 500 de metri de capitala administrativă a Sfântului Munte, Kareia. 
Aşezământul este cunoscut sub numele de „Serai”, care în limba rusă înseamnă 
„acest Rai”. 

Pr. Silviu Cluci - Chilia „Sfântul Antonie cel mare”, Lacu - Așezăminte 
românești din Muntele Athos 


În partea de sus a Schitului Lacu, nu departe de Chilia „Buna Vestire” a părintelui 
Ștefan Nuţescu, se găseşte Chilia „Sfântul Antonie cel mare”. 





Chilia „Sfântul Antonie cel mare”, Lacu (Foto: pr. Silviu Cluci) 


Chilia Sfântul Antonie cel mare a fost ctitorită în perioada de înflorire a Schitului 
Lacu, la sfârşitul secolului XIX. 


Din pricina lipsei de vieţuitori, chilia a stat părăsită mai mult de 30 de ani. Astfel, 
chilia a suferit stricăciuni foarte mari, până în anul 2001 ajungând o ruină. 


Reconstruirea chiliei s-a impus ca o necesitate prin venirea din ţară a unui număr 
tot mai mare de monahi români, care au reînnoit viaţa în schit. Lucrările de 
reconstrucţie la această chilie au început în anul 2001 şi s-au încheiat în anul 2007. 


Rezidită din temelii, cu un frumos paraclis închinat Sfântului cuvios Antonie cel 
mare, chilia are astăzi o obşte de patru vieţuitori, iar stareţ este monahul Antonie. 

Sfântul Antonie s-a născut în secolul 
al III-lea în Egipt și a fost învăţat de către 
părinţii săi să creadă în Dumnezeu. 


După moartea acestora, a plecat în 
singurătate, împlinind astfel cuvântul 
Domnului: „Vinde averea ta, dă-o săracilor 
şi vino și urmează-Mi”. 


Începător al vieţii monahale creștinești, 
Sfântul Antonie a iubit atât de mult 
nevoința, încât a luptat până la sânge cu 
diavolii şi cu nălucirile lor. 


După zeci de ani de vieţuire în deșert, 
a cunoscut că a venit ceasul în care 
Sfântul Antonie sufletul său să plece la Dumnezeu. 


cel Mare 

PE e) să nu îl ia în casele lor și să îl slăvească. 

Pentru a spune ca Dumnezeu A 
se îndepărtează de păcătos, A 

Este cu neputinţă să se facă cineva 
dintr-odată bărbat bun și înțelept. 
Trebuie gând stăruitor, vieţuire, 
încercare, vreme, nevoinţă și 
dor după lucru bun. 

Iar omul bun şi iubitor de Dumnezeu, | 
care cu adevărat cunoaşte 
pe Dumnezeu, nu încetează 
a face din belșug toate 
câte plac lui Dumnezeu. 


Dar astfel de oameni se găsesc rar. 


| Cuviosul Antonie cel Mare 


Xp PP XP IP 2 DE e e 30 E 3 2 2 2 2 E 30 E 30 IE 2 DE DP E E E E E XX 


ps 
ps 
ps 
ps 
ps 
ps 
pd 
ps 
pd 
pis 
pd 
ps 
pd 
ps 
ps 
pas 
pd 
ps 
ps 
ps 
pd 
ps 
ps 
pas 
Jr 
ps 
ps 
ps 
ps 
ps 
ps 
ps 
ps 
pas 


Ar Dr De De Dr de De Dr Dr De De e Dr Dr Dr De De De de de dr fr Ar A 





Ar 3 Je 


x 
x 
x 
x 
x 
x 
> 
x 
x 
x 
x 
x 
A 
XP 
> 
x 
x 
x 
A 
x 
A 
x 
XP 
x 


De Dr Dr Dr Dr De dr dr dr dr dr A De dr dr dr Dr dr e fr A 










i Aspune despre Dumnezeu că-și 
3 întoarce faţa de la păcătoşi e ca și 
cum ai spune că soarele se 

Ceiui ce nu ştie să 
deosebească binele de 
rău, nu-i este îngăduit 
de-a judeca pe cei buni 

sau pe cei răi. 
Căci bun este omul care 
cunoaşte pe Dumnezeu. 


Sfântul Antonie cel Mare 


"Numai pe om îl ascultă Dumnezeu 
şi numai omului se arată, fiind iubitor 
de oameni oriunde ar fi. Și iarăşi, 
numai omul este închinător vrednic 
al lui Dumnezeu. Pentru om numai 
se schimbă Dumnezeu la faţă." 





fântul «Antonie cel Mare 


251 - 356 

"Tubeşte smerenia; ea îţi va 


acoperi toate păcatele tale." 

Ar Astăzi îl sărbătorim pe 
p. Sfântul Antonie cel Mare. 
3o 

A Celor care îi poartă numele le 
NI d . paul AR e, . y 
rd dorim multă sănătate, viaţă 
ri îndelungată şi tărie spirituală 
A în fața ispitelor. 

de 2 

A : î sia 
x Dee e e ONG 00 ap —— er 
A act DO Ap € 

e Dr De dr Dr dr dr De dr de dr dr dr Dr dr A 








uda det n ât ui ni o dn dnei d dna ni a d da aia dale 





A A de de d 


dr Ar ps 


x 
P 
Să 
x 
A 
X 

x 

X 

x 

x 

X 

x? 
A 
XP 
> 
P 
Să 
a 
Să 
x 
x 
x 
a 
x 


De De dr dr dr A i Dr Dr dr 


Troparul Sfântului Cuvios 


Antonie cel Mare 
17 lanuarie - Glasul 4 


Asemănându-te cu obiceiurile 
râvnitorului Ilie şi urmând 
Botezătorului pe drepte cărări, 
Preacuvioase Părinte Antonie, 


Sadia “Mainliaui meaaaia „roagă-te = 


lui Hristos Dumnezeu, să 
mântuiască sufletele noastre. 


Troparul Sfântului Cuvios 


Antonie cel Mare 
17 lanuarie - Glasul 4 


Asemănându-te cu obiceiurile 
râvnitorului Ilie şi urmând 
Botezătorului pe drepte cărări, 
Preacuvioase Părinte Antonie, 

lui Hristos Dumnezeu, să 
mântuiască sufletele noastre. 

Ca un înger pământesc ai Strălucit tuturor, căci cu aripile rugăciunii ai zburat 
către înălțimile neapropiate şi cu focul dragostei dumnezeieşti înfricoşător te-ai 
făcut serafimilor. Cuvioase părinte Antonie, pe noi cei neputincioşi ne îndrep- 
tează pe cărarea mântuirii cu Sfaturile tale dumnezeieşti. 

